
Jeruzalem . . . najveće veselje moje 

P rofesor Krsto Krile u Dubrovniku hodočastio je 
god. 1911. u sv. Zemlju. Vrativ se sa sv. puta, 
napisao je svoje „Uspomene" sa sv. mjesta, te 
je o tome predavao u društvu „Bošković". Slušate¬ 
ljima njegovim se to u toliko svidjelo, da su ga za¬ 
molili, neka bi to izdao. Ne usuđujući se da poduzme 
toliki trošak, obrati se na ovaj Komisarijat sv. 
Zemlje i zamolio je, da mi to izdamo. Komisarijat sv. 
Zemlje, kome i jest najglavnija svrha, da po želji 
svetih otaca papa pobuđuje u srcima vjernika „ljubav 
i darežljivost spram svetih krajeva Palestine u rado je 
to prihvatio. 

Dok je kod mnogih drugih naroda književnost o 
sv. Zemlji vrlo bogata, kod nas je vrlo siromašna: 
Jagatić: Crtice iz sv. Zemlje davno su raspačane, 
L a c k o v i ć: Dojmovi s Istoka sadržavaju samo doj¬ 
move ili čuvstva bez točnijeg opisa i povijesti a ti¬ 
skani su u premaloj nakladi, te raspačani. Prošle je¬ 
seni je dr. o. Julijan Jelinić, franjevac u Sarajevu 
preveo s madžarskog: Mali vogja hodočasnika. Taj 
je vođa zbilja mali; probuđuje veliko zanimanje u 
onom, koji ga pročita, ali nije dovoljan onome, koji 
se ozbiljno zanima za sv; Zemlju. Tim je trim knji¬ 
gama svršena hrvatska književnost o sv. Zemlji. Zato, 
da s jedne strane udovoljimo svojoj dužnosti, a s 
druge strane da i hrvatski narod upoznamo s domo¬ 
vinom premilog nam Spasitelja, šaljemo ovu knjigu 
dostojno opremljenu u svijet. 

Mili hrvatski narode! primi je k srcu, upoznaj 
po njoj domovinu Spasiteljevu, a po domovini i samog 
Njega spoznaj i obljubi. 

Komisarijat sv. Zemlje, 

Zagreb, franjevački samostan. 




Djela, koja je pisac upotrijebio: 

v. Dahlberg Frh. F.: Palastina. Ein Som- 
merausflug, Wiirzburg-Wien 1892. 

Gotz H.: Eine Orientreise, Leipzig 1901. 

Guthe H.: Palastina, Bielefeld-Leipzig 1908. 

Jagatić dr. A.: Putne crtice iz Svete Ženilie, 
Sarajevo 1891. 

Kayser dr. F.: Agypten einst und jetzt, 
Freiburg 1884. 

Lortet: La Syrie d’ aujourd’ hui, Pariš 188b. 

Sepp J. N.: Jer us alem und das Heilige 
Land, Regensburg 1876. 

Schroeder O.: Aegypten, das Land der 
Pyramiden, Leipzig 1905. 

Schvveiger-Lerchenfeld A.: L’ Oriente, Milano 
1886. 

Meistermann-Huber:Durch’s heilige Land, 
Trier 1913. 

Isti je pisac objelodanio i ove brošure: 

Uspomene s puta u Argentinu, Dubrov¬ 
nik 1910. 

K ponoćnom suncu, Zadar 1911. 

Dramatsko prikazivanje Spasiteljeve 
muke (Passionsspiel) u Oberammergau, 
Dubrovnik 1911. 

Bogorodičino stablou selu Matarieh, 
Dubrovnik 1911. 

Historički pregled kršćanstva u Egiptu, 
Zadar 1912. 

Tri dana u Lurdu, Rijeka 1912. 

Otok Mljet, Dubrovnik 1913. 

Triumf Euharistije u sjaju međuna¬ 
rodnih euharističnih kongresa, Zadarl914. 

Ove se knjige naručuju pod naslovom: Krsto 
Krile, profesor Dubrovnik. 

Uvod. 


N ema knjige, koja bi kroz vijekove pa do naših 
vremena bila sučuvala kod kršćanskih i uopće 
kulturnih naroda veći ugled i bila više raspro¬ 
stranjena od sv. Pisma. Koliko stari, toliko i novi 
zavjet bio je uvijek smatran „knjigom nad knjigama", 
božanske objave, vrelom povijesti i vjere. Stručni 
teolozi (bogoslovci), duboki mislioci i trijezni uče¬ 
njaci nalazili su i nalaze još uvijek u starom zavjetu 
sliku novoga, pripravu na otkup propalog čovje¬ 
čanstva. Pa i mi obični smrtnici crpali smo još kao 
nevina dječica u pučkoj školi iz onih svetih knjiga 
obilne hrane za mladenačku bujnu maštu; a i kasnije, 
kad nam je djelovanje srca i mašte popustilo, često 
je naša misao stala i duboko se zamislila u biblijske 
događaje, kojih je svjedok i pozorište sveta Zemlja, 
toliko spominjana Palestina! 

Naravna je dakle stvar, da se u tim prilikama u 
svakom kršćaninu nekom neodoljivom snagom po¬ 
malja i bukti živa želja, da na licu mjesta svojim 
očima razgleda one dragocjene kršćanske uspomene. 
Time čovjek postigne tačnije i bolje shvaćanje omi¬ 
ljele „knjige nad knjigama". Svaki želi, da svojim no¬ 
gama stupi na ono tlo posvećeno stopama, čudesima, 
krvlju Spasitelja svijeta, da posjeti kolijevku onog 
kršćanstva, koje je preobrazilo svijet. 

No osim svega toga Istok je za nas zapadnjake 
i inače vrlo privlačiv, pa se o njemu vrlo mnogo i 
govori i piše. Mnogi smatraju Istok lišenim svojih 
drevnih ljepote! i veličina, obitavalištem naroda, koji 
propadaju i koji se više nikada ne će podići. Mnogi 
nasuprot cijene, da će kultura (uglađenost, obrazo¬ 
vanost) kad li tad li svojim blagotvornim uplivom 
dodijeliti Istoku preživjelu ulogu Zapada. Ima ih ta- 

kođer, koji hladno motre onamošnje događaje ispi¬ 
tujući usto daleku prošlost za razumijevanje sada¬ 
šnjosti i nagađanje o budućnosti. 

I zbilja, nijedna strana svijeta ne uzdrži toliko 
mnoštvo zamašitih lica i događaja, kao Istok. Nad 
njim kao da lebdi čitava legija tajnih duhova, koje 
nadazrijeva samo razum osvijetljen historičnom pro- 
nicavošću. Junaci davnine kao da oblijeću svoj za¬ 
pušteni dom, nad kojim vlada grobni muk i tišina . . . 
Pa tko je taj, ako se iole bavio ispitivanjem starina, 
da ne ćuti neku naravnu potrebu, da izbliže pro¬ 
motri tu velebnu fantastičnu sliku i tako obogati svoj 
um novim i korisnim spoznajama? 

Ove su misli u proljeću god. 1911., u vrijeme, 
kad se priroda budi iz zimskog sna, raspalile u mo¬ 
jemu srcu pravo čeznuće, koje je lu već toliko go¬ 
dina tinjalo, da se i ja zaputim put Istoka, da tamo 
motrim i učim. Poteškoće, s kojima sam se morao 
boriti, da izvršim taj svoj plan, bile su mnoge i ve- 
ke; no, hvala Bogu, uspjelo mi je ipak, da ih sretno 
vladam i da se zdrav i zadovoljan, a pun neizbri- 
ivih uspomena, povratim u milu domovinu. Premda 
silno zaposlen svojim zvaničnim poslom, dao sam se 
ipak sklonuti od prijatelja i znanaca, da te uspomene 
sakupim i iskitim, te da ih iznesem pred javnost. I 
evo me na bilježi. 


Pisac. 


I. 


Od Dubrovnika do Aleksandrije. 

Odlazak. — Parobrod „Tirol — Suputnicu — Izlet u Solin. — 
Brindisi. — Na otvorenom moru. — Opskrba na parobrodu. 

— Dolazak u Aleksandriju. 

Bio je četvrtak, a šesti dan mjeseca srpnja godine 
1911., kada se u Gružu rastadoh s nekolicinom prija¬ 
telja, koji su unatoč ljetne žege bili došli do mjesta 
mojeg odlaska, da me otprave na daleki put. Vrijeme 
krasno, more mirno kao riblje oko, a parobrod pun 
učenika i učenica na putu u zavičaj na praznike. I ako 
mi je putovanje dalmatinskom obalom vanredno čestim 
ponavljanjem postalo i odveć običnim, ipak sam uživao 
u različitim predjelima, koji su se, kako je parobrod 
jurio, mijenjali i nizali pred mojim očima. Jedini za 
mene slučaj, gdje ona latinska »quotidiana vilescunt« 
(svagdašnjost dosadi ili sluga je slobodniji od najodli- 
čnijeg gosta) ne vrijedi. Sutradan sam bio već u Senjskoj 
Rijeci. Opskrbivši se još nekim malim potrebicama za 
put, sjedoh u vlak južne željeznice, da ,se prevezeni u 
Trst. Mili Bože, nije li sramota, da Rijeka i Trst ni- 
jesu spojeni izravnom željeznicom? No Što velim? Ta 
mi živemo danas u vijeku diplomacije i birokracije, tih 
moloha praktične udobnosti; pa je shvatljivo, da onaj, 
koji hoće, da se vozi iz Rijeke u Trst, mora da se vere 
na sjever u Kranjsku, te da se sa sjevera spušta na jug, 
vozeći se puna 4 sata, mjesto dva. Ele nije bilo druge, 
moradoh i ja proći kroz te klance jadikovce, da u kasnu 
večer prispijem u Trst. Prospavavši slatko i ugodno ovu 
noć priredih ujutro sve potrebito za put. Prenesoh na 
vrijeme prtljagu na parobrod. NaŠetah se do mile volje 
te u 1 1 sati ujutro bijah već na parobrodu. 

A sada red je, Ma svojem poštovanom čitateljstvu 
prikažem i parobrod, koji je imao odnijeti na Istok 

Tirol 11 . Suputnici . 


Od Dubrovnika 


mene, i suputnike, koji su imali jednaki putni plan 
kao i ja. 

Parobrod se zove »Tirol«, a pripada austrijskom 
Lloydu. Službeni su mu pomorski signal slova HSQT. 
Dug je 96 m, širok i2 1 / 2 m, visok m, a može da 
nosi 2836 tona. Sagrađen je pred dvanaestak godina, a 
stroj mu ima 2000 konjskih sila. Sa mnom je putovalo 
19 suputnika na Istok, i to 14 muških i 5 ženskih. Iz 
južnih krajeva, osim mene, nije bilo nikoga. Najjuž¬ 
nija je izlazna točka mojih suputnika bio grad Zom- 
bor u južnoj Ugarskoj. Po vjeri su 3 ženske i 9 mu¬ 
ških — ne brojeći mene — bili katolici. Svi su ostal' 
bili protestanti. Po narodnosti pak 5 Poljaka i 3 Ma¬ 
džara, a svi ostali Nijemci i sve ženske Nijemice. Sva 
su tri Madžara bila vrlo čestite osobe, te su u kratko 
vrijeme osvojili moje simpatije: uljudni, razgovorljivi, 
veseli, prijazni, uslužni, a uz to dobri svećenici. Blago¬ 
slivljao sam slučaj, koji me na njih namjerio. I s Po¬ 
ljacima sam općio više nego s ostalima. Na osobit me 
način vezala dobrota starca župnika iz Krakova i mla¬ 
dog župnika iz galičkog sela Bukovine. 

No već je dosta toga predstavljanja. Hoću, da nasta¬ 
vim prekinutu nit pripovijedanja. O podne u subotu na 8. 
srpnja na znak zvonca, odriješiše se u par časova svi vezovi, 
te naš parobrod zadimi iz tršćanske luke put juga. Bio je 
krasan ljetni dan. Tiho je povjetarce rashlađivalo ljetnu 
žegu, a svi su putnici uživali u ugodnu razgovoru na 
palubi. Mojim suputnicima bijaše istarska obala terra 
incognita (zemlja nepoznata), pak su bez prestanka mene 
obasipali različitim pitanjima, što je ovo, što je ono; kako 
je ovo, zašto je ono, tako, da sam jedva odolijevao, da 
im odgovaram i tumačim kao čičerone (vodič stranaca). 
Mnogi su bilježili u notese moja tumačenja, a osobito 
neki starac iz Dražđana. Putovali smo sasvim blizu istarske 
obale, pak smo mogli razabrati svaku sitnicu. Još smo 
lijepo, premda iz prilične daljine, mogli promatrati otok 
Unje (Unije) i sasvim izbliza otok Sušak (Sansego). Zatim 
zapade žarko sunce i prepusti noćnu službu rasvjetlji¬ 
vanja blijedome mjesecu, kojemu su još samo 3 dana 
mapjkala do uštapa. Motrili smo poslije večere otok 

SI, 1 . Jaffa, gdje se iskrcavaju putnici, kad idu u Jeruzalem, 

Premudu s jedne strane, a morsku pučinu s druge strane 
zamamljeni i opojeni čarom bajne ijetne noći. Kad smo 
se primakli Dugom Otoku, odosmo na počinak, kad 
je pijevac pozdravljao vile, u sami cik zore, ja sam se 
sam samcat od svih putnika šetao po polubi, dok je pa¬ 
robrod jurio niz obalu Ciova, a mornari se žurili, da 
pripreme potrebite konope za vezanje uz pristanište. 
Zaustavismo se pred samim Spljetom, no izvan luke. 
Tišina kao u sobi, a sunce već poskočilo iznad Biokova. 
Eto k nama lađe, iz koje se iskrca na parobrod lučki 
peljar iz Spljeta, a ukrca se treći i kapetan, čija je poro¬ 
dica nastanjena u Spljetu. Odmah zatim zakrenusmo 
natrag, te oplovismo Čiovo i zađosmo pod ubava Ka¬ 
štela. Usto su se i moji suputnici počeli pojavljati na 
palubi, te mene obasipati bezbrojem pitanja i informa¬ 
cija. Prva riječ, kojom me oslovi onaj starac, bila je 
»Dobro jutro!«, a druga »Kako se ono zove onaj li¬ 
jepi grad, što smo ga jučer vidjeli ?« Svi su bili ushi¬ 
ćeni krasotom divnih Kaštela, te su zavidnom napetošću 
slušali moja razjašnjivanja i neprestano klicali »O, \vie 
herrlich! Das ist eine feenhafte Gegend!« Napokon 
prispjesmo u Solin i nakon duge muke pa radi uska pri¬ 
staništa i plitka dna približismo se kraju i parobrod je 
bio okovan čvrstim konopima. Dok su se podigla i 
namjestila dva dugačka drvena mosta, prošlo je još de¬ 
bela po sata. Sada se tek mogao započeti dugački i do¬ 
sadni posao; ukrcavanje cementa. Imali smo tu ukrcati 
oko 900 tona cementa, a to je trećina svega, što 
može da nosi naš parobrod. Suputnici navališe oko mene, 
da idemo u Spljet. No, kad sam im razjasnio, da Spljet 
nije tako blizu, kako misle, već da se mora ili pješice 
ići uz užasnu sunčanu žegu po zadušljivoj prašini debeo 
sat ili skupo platiti kočiju, počeše uzmicati. Samo dva 
Madžara, jedan Poljak i jedan Nijemac, učitelj iz Rix- 
dorfa kod Berlina, odrješito izjaviše, da oni idu u Spljet, 
bilo kako mu drago, te me zamoliše, da im budem vođ 
»Mi ćemo s Vama i u vatru i u vodu!« — povikaše 
oduševljeno. I tako se zaputismo nas petorica put Spljeta. 
Sunce prži, mal’ da ne poludiš Nema ni daška vjetra, 
a prašina na putu, da te zadavi U to meni sine izne- 

Izlet a Solin. 


Od Dubrovnika 


nada sretna misao na pamet, pak ću svojim drugovima: 
»Gospodo, još nije 8 sati, čini mi se, da ide vlak sinjske 
željeznice između 8 i 9 sati u Spljet. Skrenimo na 
željezničku stanicu!« »Mi smo u Vašim rukama«, odvra- 
tiše oni — »vodite nas ako ćete i na Himalaju, mi 
ćemo s Vama i u vatru i u vodu!« Nakon po sata hoda 
eto nas u željezničkoj postaji. »Kad ide vlak za Spljet « 
— upitah naglo prodavača putnih karata. »Još do 5 
časa« — bio je odgovor. »Bogu hvala!« — kliknusmo 
svi skupa, te kupismo odmah vozne karte, a vlak u to 
prispije. Ukrcasmo se žurno i nakon četvrt sata vožnje 
bili smo u Spljetu. Odvedoh ih najprije u stolnu crkvu 
sv. Duje, gdje ona tri svećenika odslužiše sv. misu (bila 
je nedjelja V. po Duhovima), dok se učitelj iz Rix- 
dorfa, protestant, dosađivao, čekajući u sakristiji. Iza 
mise uspesmo se na divni zvonik i razgledasmo okolicu 
uz moje tumačenje. Zatim popismo kafu, prošetasmo se 
kroz glavnije gradske ulice, odosmo na Marjan i vra- 
tismo se Strossmayerovom obalom na željezničku sta¬ 
nicu, da i za povratak upotrebimo vlak sinjske željez¬ 
nice. Mi na parobrod, a objed gotov. Saletješe nas ostali 
suputnici, od kojih su neki kroz to vrijeme bili razgle¬ 
dali solinske iskopine, ispitivanjem, kako smo prošli ? 
Kad su od mojih drugova čuli samo hvale i izraze za¬ 
dovoljstva, požališe mnogi i mnogi, što se nijesu k nama 
pridružili. Za cijelog su me objeda moji drugovi od 
spljetskog izleta uzdizali do nebesa obasipajući me hva¬ 
lama, koje ne znam, da li sam u onoj mjeri bio za¬ 
služio. »A sada«, rekoh im ja, kad smo objedovali — 
»nemojmo gubiti vrijeme; kad ste me kao vođa slušali 
i hvalili dosada, morate me slušati i otsada, ako me i 
ne ćete hvaliti! Žurimo se, da Vas odvedem do solin¬ 
skih iskopina!« Moja je riječ bila za njih zapovijed. 
Skočiše na noge lagane, pak sa mnom ončas na isko¬ 
pine ne mareći za užasnu žegu, od koje nam je mozak 
uzavirao. Ja sam pak bio sretan, što je meni pred dva¬ 
naest godina sve one iskopine bio protumačio sam naš 
dični arheolog, dika i ponos cijele Dalmacije Don Frane 
Bulić. Svega sam se lijepo sjećao i svaku stvar do u 
tančine protumačio svojim drugovima. Oni zapanjeni 

nijesu više nalazili riječi, da me obasiplju hvalama i 
priznanjima. Jesu li Marij, Cezar i Scipion 1 doživljeli 
sjajniji triumf od zahvalnog rimskog naroda, ili ja od 
svoje četvorice drugova, prijeporno je pitanje. Kad su 
oni k tomu našli u Bulićevu Tuskulumu popis jela i 
pića štampan klasičnim latinskim jezikom, njihov ushit 
nije imao kraja ni konca. Napokon oko 4 x / 2 ure po¬ 
podne bili smo opet na parobrodu. Cemenat se još 
sveudilj krcao na vas mah, ali nije još bilo nikakva iz¬ 
gleda, da ćemo skoro biti gotovi. Nekolicina se pu¬ 
tnika i kupalo malo podalje od pristaništa. Sunce se 
nagnulo k zapadu, a ukrcavanje je još trajalo. Moji su 
suputnici bili sretni, jer su uživali u ljepotama one 

krasne okolice, ali meni je u neko doba počela ona mo¬ 
notonija biti dosadna. Napokon, nakon toliko za mene 
izgubljena vremena, ukrcavanje se dovršilo kad se mrak 
počeo hvatati. Dok su se skinuli mostovi i razriješili 
vezovi, mjesec je već bio preuzeo svoju službu. Zaplo- 
vismo put Spljeta, pa odatle ravno na ždrijelo između 
Šolte i Brača. Uživali smo još dugo na palubi roman- 

tičnost krasne noći. Prošavši sasvim blizu mimo luke 

grada Hvara, dadosmo se u pučinu, te skoro odosmo 

na počinak. U zoru sam opet prvi bio na palubi. Svuda 
naokolo morska pučina ; kopnu nigdje ni traga ni glasa; 
bili smo u sredini Jadranskog mora. Vrijeme još uvijek 
krasno, putovanje ugodno. U kasnim jutarnjim urama 
počesmo nadazrijevati talijansku obalu i pred njom ne- 
izbrojivo mnoštvo lađa ribarica. Točno na podne uđosmo 
ponosno u luku grada Brindisi. Nakon propisanih for¬ 
malnosti i tobožnjeg liječničkog pregledanja skidoše žutu 
zastavu kvarantene, te nam je općenje s kopnom bilo 
dozvoljeno. Iskrcasmo se na kraj, ali ja ne više kao 
vodič, nego kao obični putnik, budući da sam i ja, koji 
sam inače u više navrata bio proputovao gotovo cijelu 
Italiju, tada za prvi put došao u Brindisi. 

Brindisi je danas na istomu mjestu, na kojem je bio 
stari rimski grad Brundusium. Pun je vojničkih utvrda, od ko¬ 
jih neke potječu još iz srednjeg vijeka. Katedrali! je sagradio 
kralj Roger u prvoj polovici XII. vijeka, ali je u XVIII. vijeku 

1 Marij, Cezar, Scipion bijahu znameniti vojskovođe rimski. 

Na otvotenom moru. 


Od Dubrovnika 


poslije potresa bila obnovljena. U rimsko je doba grad imao 
veliku važnost kao prolazna tačka za Grčku i Istok, pak 
je brojio onda do 100.000 stanovnika; danas ih broji jedva 
30.000. Ondje je Cesar opsijedao Pompejevu vojsku, ondje 
se rodio pjesnik Pacuvius i umr’o Vergil na putu iz Grčke 
za Rim. U IX. su vijeku Saraceni pustošili onu cijelu oko¬ 
licu, a zatim je grad tri puta bio srušen: prvi put od Lju¬ 
devita ugarskoga u XIV. vijeku, pak od Ljudevita Anžuvinca 
nakon manje od po vijeka i napokon od potresa u XV. vijeku. 
Iz rimske starine jedini je ostatak trošan stup na mjestu, gdje 
se svršavala znamenita, 540 km duga rimska cesta Via Appia, 
koja je vodila iz Rima u Brundusium. Natpis je na ploči ispod 
stupa sasvim nečitljiv. Inače grad nema ništa lijepa, a prilično 
je i zapušten. Luka je, premda ima uzak ulaz, ipak jedna od 
najboljih talijanskih na Jadranskomu moru. Kratko vrijeme bo¬ 
ravka u Brindisiju upotrijebismo na razgledanje grada. Povra- 
tismo se na parobrod više razočarani, nego zadovoljni. 

Tačno u 2 1 / 2 sata poslijepodne zaplovismo na jug. 
Još za dana nijesmo više vidjeli kopna, jer smo prola¬ 
zili baš sredinom Ostranskih vratiju, a horizonat je s obje 
strane poradi ljetne žege bio pun magle. Noć je i opet 
bila tiha i krasna. Ujutro smo u daljini na istoku nada- 
zrijevali najjužniji veliki grčki otok Zakint, domovinu 
slavnog Foscola. No ako smo do onda putovali uz pop 
punu tišinu po kristalnoj morskoj površini, mogli smo onog 
dana to već zabilježiti u svoje bilješke kao nešto izvan¬ 
redno. Već se bio pojavio prilično jak maestral (zapadni 
vjetar), uslijed kojega smo se prilično zibali. Eto za mnoge i 
mnoge putnike velike neugodnosti pomorskog putovanja. 

I zbilja, broj se veseljaka među putnicima nastupom 
maestrala znatno bio umanjio. Doista je istina, da ko¬ 
pneno putovanje u željeznici, gdje je putnik skučen i 
prisiljen na beskonačno sjedenje u malenu, usku pro¬ 
storu, natrpanu prtljagom i suputnicima u pokvarenu 
zraku, daleko, ma baš daleko zaostaje za morskim pu¬ 
tovanjem na parobrodu. Tu je putnik slobodan. Giblje 
se po miloj volji. Udobno se Šeta, jede i spava. Diše 
svježi i zdravi, a otvoreni morski zrak. Ali je istina i 
to, da se sva ta udobnost i sve to zadovoljstvo pretvara 
u muku i nevolju tešku za one, koji trpe od morske 
bolesti. Ja nijesam nikada na sebi iskusio, što je to 
morska bolest, što uostalom nije moja vrlina, nego dar 
Božji; ali sudeći po svojim mnogim i različitim suputni¬ 

cima, koji su od nje patili, uvjeren sam, da mora biti 
nešto užasno. Tako je bilo i ovaj puta Prijašnje opće¬ 
nito veselje, te humor (šala) i apetit (tek) većine su¬ 
putnika bio je ustupio mjesto nujnosti, mučaljivosti i 
postu. Lica su mnogih bila žuta kao vosak, oči bez iz¬ 
raza, glava klonula, tijelo oslabilo. Hrane nijesu mogli 
ni da vide. a kamo li da okuse. Ono, što je bilo u 
njima, morali su izbaciti. Ja sam ih žalio i tješio. »Zaista 
je ovo vrijeme užasno, prava oluja!« — govorili su mi 
mnogi od njih, koji valjda mora nijesu nikad prije bili 
ni vidjeli. »Baš protivno!« — bio je moj odgovor. 
»Vrijeme je baš stalno i lijepo, a ovaj vjetar, koji se 
vama čini, da je oluja, baš je znak lijepa vremena!« 

»Zar se Vi šalite?« — pitali bi me gotovo uvrije¬ 
đeni. »Ovo je zar lijepo vrijeme, a bijesni se valovi o 
nas lome i miješaju s nama kao orahovom ljuskom?« 

»Da, da« — slijedio bih ja — »ovo je lijepo ljetno 
vrijeme. Ovo je ugodni ljetni lahorić, koji dolazi s 
Alpa, te blaži ljetnu žegu i čisti raspareni zrak. Valovi, 
koji se vama čine bijesni, bez sumnje su prilično jaki i 
veliki. Tomu je uzrok, što smo već blizu 2000 km da¬ 
leko od Alpa, te plovimo širokim otvorenim morem, pa 
i vjetar i valovi imaju mjesta i prostora, da ojačaju i 
pobijesne. No svi možemo, da budemo zadovoljni li¬ 
jepim vremenom, dok traje ovaj vjetar!« Uzalud, ni¬ 
kako im nije išlo u glavu, da oluja može biti znak li¬ 
jepa vremena i da moramo s onakvim vremenom biti 
zadovoljni. Tome se ne treba ni čuditi, jer su mnogi od 
njih onda prvi put u životu bili vidjeli more, dok u 
našim krajevima već svako dijete zna, da je ljetni mae¬ 
stral prava blagodat i siguran znak lijepa i stalna vre¬ 
mena. 

»Tirol« je jurio dalje na jug, ne mareći za naša 
meteorološka (vremenoslovna) natezanja. U kasnijim po¬ 
podnevnim urama mogli smo, ali jedva, sa svim na¬ 
porom, u velikoj daljini, nazrijevati vrletne vrhunce 
drevnoga Tajge ta, a današnjega Pentedaktilona 
kojega se najjužniji kraj svršava rtom Matapanom, 
nekadašnjim Taenaronom. U svoje vrijeme prispije i 
noć, ali maestral ne prestane Poslije večere adoh s je- 













IO 


Na otvorenom mom. 


Od Dubrovnika 


dnim od triju Madžara suputnika na vrh prove, da se 
divim krasnoj noći. I zbilja, prizor je bio veličanstven* 
Svuda naokolo nedogledna pučina. Kopnu nigdje traga 
ni glasa Valovi se penju jedan za drugim šumeći i spu¬ 
štajući se uz pjenu i žubor. Blijedi mjesec, rasvijetljuje 
cijelu ljepotu prirode i srebreni morsku pjenu. Zujanje 
vjetra kao da nam pjeva ljuljanku — uspavanku. Nebo 
vedro poput najprozirnijeg kristala, pružalo je krasan 
pogled na nebeske luči, sjajne zvijezde. Bio sam pot¬ 
puno zadovoljan, a moj drug napola; jer ni on nije 
bio posve slobodan od morske bolesti. U utrobi paro¬ 
broda ležala je pak većina naših suputnika polumrtva 
poradi ljuljanja parobroda. Nijesu doista oni nevoljnici 
imali u onaj čas smisla za prirodne ljepote. Pane mi 
onom prilikom na pamet, što govori simpatični talijanski 
pisac i duboki mislilac Luigi Soave: »Nebo i zemlja po¬ 
suti tolikim ljepotama pružaju različite prizore. Sjajne zvi¬ 
jezde i mirisavo cvijeće, ptice Što pjevaju, govore duši 
veseloj, a nijemi su duši žalosnoj i potištenoj od tu¬ 
robnih misli. Prva baca pogled naokolo, pa joj se sve 
prikazuje s biljegom radosti i mira. Druga mučena pu¬ 
stom dosadnošću viče: gdje ću naći utjehu i mir? Sve 
je nevoljno. Hoćeš li, da se priroda otvori tvojim očima 
kao prostrano kazalište skladne pjesme i nebeske ra¬ 
dosti? Tad neka bude duša tvoja čista i sjajna poput 
bisera!« Zabavljeni ugodnim razgovorom, "nijesmo ni 
opazili, da je vrijeme već bilo dobro odmaklo, pak se 
presenetih opazivši, da moj džepni sat već kaže 11 i 
Četvrt »Astronomija je krasna« — uskliknuh — »ali je 
san potrebit!« I odosmo na počinak. 

Poslije slatko prospavane noći osvane srijeda, 12 . 
srpnja. U zoru, sam kao obično, sam samcat na palubi 
motrio okolinu, osvježen jutarnjim hladom. Na istoku, 
u koliko je to sunce dopuštalo, opažao sam, naprežući 
oči, brda otoka Krete. 

Slijedio sam u svojoj pameti povjesnički niz događaja 
onog znamenitog otoka, pak mi je pred očima uma preletio 
i slavni rimski osvajač Aletellus Creticus, koji ga podvrgnuo 
pod rimsku vlast, istrijebivši morske gusare. Sjetih se natje¬ 
canja Arapa s bizantskim carevima o njegov posjed. Sjetih se 
osvojenja sa strane Genoveza i Mlječana, a groza me hvatala 

na pomisao krvoločnog turskog grabeža godine 1668., kada je 
poginulo do 150.000 ljudi. Pa gdje su krvavi ustanci prošlog 
vijeka, krvlju udušeni od Ibrahim paše, Omer paše i Muktar 
paše? A zar je danas bolje? Ili zar ovaj prividni mir na otoku 
nje tjeskobna tišina prije provale oluje ? Uspije li Italiji do 
kraja pokoriti Tripolitaniju, buknut će bez sumnje opet novi 
krvavi, ali bezuspješni ustanak. Bezuspješni, jer će se vele¬ 
vlasti, koje iz sebičnih razloga egoizma i zavisti umjetno po¬ 
državaju turski zulum u Evropi, odlučno protiviti današnjemu 
stanju stvari i stvarati 11 a otoku nove mučenike jada i ogor¬ 
čenja 1 . Pane mi onom prilikom na pamet također tragična 
katastrofa (žalosni događaj) Lloyđova parobroda ,,Imperatrix“ 
kod rta Cap Frio, što je, mislim, i mojem poštovanom čita¬ 
teljstvu još u živoj uspomeni. 

U svoje vrijeme poče izmiljivati nekoliko mojih su¬ 
putnika na palubu, te se rasprede razgovor. Većina njih 
tužila se na ljuti i dosadni maestral, koji dan i noć 
ne će da prestane. Neke pak, otkad je maestral zaduvao, 
pa dok smo se iskrcali u Aleksandriji, moje oči nijesu 
vidjele. Ležali su u svojim kabinama Niti su što jeli 
niti pili. Opet nam puče otvorena pučina bez ikakva 
traga kopna. Putovanje je pučinom, gdje se kopno ne vidi, 
lijepo, ugodno, pa ako ćete i zabavno, ali. kratko vrijeme 
jer jednoličnost brzo dosadi. Uostalom ja ipak nijesam 
imao na što da se tužim. Mirne sam duše mogao us- 
kliknuti s Vergilom: »O passi graviora, dabit Deus his 
quoque finem!« (t. j. i tim će mukama, toj dosadi biti 
konac). Putovao sam Oceanom 27 dana od kojih za 18 
dana i 18 noći nijesam vidio kopna. Mogu se lje i 3 
dana proći bez kopna! Na parobrodu se nije nitko mo¬ 
gao potužiti, da je gladan, no to, mislim, nije dosta. 

Onaj je dan prošao u glavnom kao i svi drugi, no 
ipak u neku ruku polakše, a u neku brže. Polakše, jer 
su prvi utisci bili već iscrpljeni, dok novih nije bilo, a 
brže, jer se morsko putovanje primicalo kraju, pak nas 
je bodrila nada. Uvečer prođoh i opet sa simpatičnim 
suputnikom Madžarom na vrh prove motreći nebo i more 
i raspravljajući o svemu i svačemu. Ujutro, a bio je če¬ 
tvrtak, trinaesti dan srpnja, već se svaki zarana pri¬ 
premao na iskrcanje. Poslije objeda ugledasmo u daljini 

1 Poslije »Balkanskoga rata« pripala je međutim Kreta 
Grčkoj. 

ogromni svjetionik na ulazu u luku Aleksandrije i ne¬ 
jasne konture (crte) niskog egipatskog tla. Odahnusmo. 
Oko 2 sata poslije podne uđosmo sretni i zadovoljni u 
golemu luku, te se usidrismo baš usred nje. Započne 
dugotrajno gnjavljenje službenim sanitetskim (zdravstve¬ 
nim) »izvidima«, što je potrajalo malo manje od 3 sata. 
Siti i presiti te uzaludne zanoveti približismo se na¬ 
pokon pristaništu i poslije prilično duge mornarske ra¬ 
bote oko pričvršćivanja parobroda i spuštanja mostova 
mogli smo zapjevati pjesmu slobode, ali ne nikako »In 
exitu Israel de Aegypto« (t. j. »O izlazu Izraelovom iz 
Egipta«), jer ta nije odgovarala našem slučaju. Mi smo 
čeznuli za njim. Stupih nogom na egipatsko tlo. 



Ariinatea, 



















mmm 



SI. 4. Angjeoska kapela, predvorje sv. Groba. 


II. 


U Aleksandriji. 

Egipat u zemljopisa i povijesti. — Aleksandtija. — Katoličke 
svetinje u Aleksandriji. — Pompejev stup. — Kanal od Ale- 
ksandrije do Nila. — Umjetni vrtovi na obali Nila. 


Egipat! Nil! Već sama ova imena puštaju bujnoj mašti 
slobodna krila, da kroz nebrojene vijekove prelijeće preko 
onih čarobnih poljana i stvara neopisive slike tajinstvenih kra¬ 
jeva i^ običaja! Prvi čovjek, stvoren od zemlje, i prva povijest 
čovječanstva, koju je da tako rečem, proizvela zemlja, done¬ 
sena od gorostasne rijeke kroz gudure i pustare, divne li ana¬ 
logije (poredbe) i simbolike (znamenja)! 

Egipat bez Nila nije moguće pomisliti. Nije trebalo, da 
nas Herodot uglavi, da je Egipat dar Nila. Ta je istina isto 
toliko stara, koliko je staro prvo onamošnje stanovništvo, a 
kroz dekade (desetke) vijekova nije se pojavila sila, da je 
obori. Koje dakle čudo, što već samo ime ,,Nil“ (grčki NsUo- 
od semitskoga ,,Nahal c ) znači „rijeka", t. j. rijeka *a t’ 

(u osobitom smislu) ? Kako je već u prvim stanovnicima Egipta 
bila uvriježena ideja (misao), da je Nil jedini dobrotvor i pravi 
otac Egipta, dokazom je prastara predaja, da su mu izvori u 
samom raju. 1 zbilja, nijedna druga rijeka ne razlijeva se tako 
redovito, tako pravilno, tako lagano i tako jednolično kao Nil. 
Pri opadanju ostavlja mulj, koji tako divno hrani i oplođuje 
zemlju Svake godine u mjesecu lipnju započne se redovito 
ta poplava. U početku listopada dopre do vrhunca, a dovrši 
se zimi.^ Odakle ta pravilnost i jednoličnost? Već kod starih 
Egipćana bijaše predaja, koja se i danas čuje iz ustiju onamo- 
šnjeg puka, da u jednoj od noći lipnja (mjeseca) samo bo¬ 
žanstvo kane čudotvornu kaplju u vodu Nila i tako proizvede 
lagano i plodonosno nabujanje rijeke. Još danas slavi se u 
Egiptu svečanost pod imenom „Noć kaplje." Stari grčki uče¬ 
njaci, kao Tales, Hekatij stariji i Teopomp bavili su se mnogo 
ovim zanimljivim pitanjem, a Herodot, koji nam je za prouča¬ 
vanje Egipta ostavio neprocjenjiva blaga, nije ni slutio, da će 
se poslije dvadeset vijekova od svih mišljenja, koje je on u 
tom pogledu izrazio, dokazati ispravnim baš ono, koje je pro¬ 
glasio sasvim pogrješnim, a to je, da redovite kiše u ekvatori¬ 
jalnoj Africi prouzrokuju redovito nabujanje Nila. 

Govorimo li o Egiptu, bilo starom bilo modernom, misleći 
na cijeli golemi prostor, koji spada pod to ime, imamo pred 

očima površinu od blizu jednog milijuna kvadratnih kilome¬ 
tara. M'slimo li pak na kulturni Egipat, treba da se ograničimo 
samo na kakvih 30.000 km 2 . A što je tomu uzrok? Odgovor 
na ovo pitanje čitam već u mislima poštovanog čitateljstva: 
blagotvorno natapanje Nila, bez kojega bi Egipat bio golema 
zanemarena pustoš. 

No mi, čini mi se, ovdje govorimo o zagonetki, koju tek 
treba riješiti. Neka mi se dakle dozvoli, da u malo riječi pre- 
letim preko zamašite i vrlo interesantne (zanimljive) kulturne 
povijesti Egipta. Otvorimo li sveto Pismo, pročitat ćemo u 
desetoj glavi Geneze, (I. knjiga Mojsijeva) da se jedan dio 
Noemovih potomaka u davnini iz Azije preselio u Egipat. O 
tome danas niti profana (svjetovna) znanđst ne sumnja, su¬ 
deći nesamo po naravoslovnim opažanjima najstarijih mumija, 
nego i po komparativnim jezičnim proučavanjima. Lam Mas- 
pero, jedan od glavnih egiptologa, dolazi do istog rezultata 
(zaključka) na temelju proučavanja mnogih egipatskih starina. 
Stari Egipćani, koji su sami sebe nazivali Retu, nastaniše se 
između Sredozemnog mora i Nilovog korita kod Asuana. Unatoč 
mnogim seobama i mješavinama sačuvaše se kroz vijekove i 
vijekove u današnjim potomcima Felahima i Koptima. 

Oko god. 270. pr. Isusa sastavi egipatski svećenik Ma- 
netho povijest Egipta i njegovih stanovnika. Mali je ostatak 
toga djela do nas dopro putem židovskog povjesničara Josipa 
Fiavija. Od toga je najznatniji popis faraona ili egipatskih 
kraljeva, koji se na dlaku slaže sa dva druga, koja su se ne¬ 
davno našla, jedan u velikoj grobnici Sakkara, a drugi u hramu 
Abida. Sravnjivanje je ovih najstarijih dokumenata dokazalo, 
da je u Egiptu do Aleksandra Velikoga vladala trideset i jedna 
dinastija (vladalačka kuća). Jedina je poteškoća u točnom 
označenju hronologije (vremena). Svakako se nekom vjerojat¬ 
nošću drži god. 3892. pr. Isusa kao prva historična godina iz 
vremena kralja Menesa, koji se spominje kao prvi kralj i 
osnivač najstarije prijestolnice, grada Memfisa. Za kralja Bainu- 
tera iz druge dinastije kaže se, da je izdao zakon o ženskomu 
pravu nasljedstva^ Od kralja Snefru iz treće dinastije potječe 
najstariji natpis. Četvrtoj su dinastiji pripadali slavni sagradi- 
telji piramida Kufu, Kafra i Menkera. Sa šestom se dinastijom 
započeše oko god. 3200. dugotrajni ratovi sa susjednim na¬ 
rodima vođeni s početka sretno tako, da je kraljevstvo prvi 
put cvalo već za šeste dinastije. Grad je Memfis bio prije¬ 
stolnica treće, četvrte, šeste i devete dinastije; a dvanaesta 
je već vladala u Tebi u gornjem Egiptu, osilivši se tako, da 
je u ono doba država već po drugi put evala. Slavni faraoni 
Amenemhat I. i III. i Usurtasen I., II. i III. pripadaju dvanaestoj 
dinastiji, koja se po svjedočanstvu Plinija, Strabona i Hero- 
dota proslavila također veličanstvenim građevinama, kao n. pr. 
umjetnim jezerom Meris i palačom Labirint. Za trinaeste di- 

nastije provališe ratoborni Hiksi, semitsko pleme, u Egipat 
te ga podvrgoše pod svoju vlast. Domaći kraljevi moradoše 
pred njihovom silom bježati na jug, te je trebalo punih 5 vi- 
jekova, dok su Hiksi bili istjerani Ahmes, osnivač osamnaeste 
dinastije, uljeze slavodobitno u Memfis kao nezavisni gospo¬ 
dar. Ova je osamnaesta dinastija dovela Egipat do neobične 
moći i veličine. Tutmozis III. proširi granice Egipta sve do 
rijeke Tigrisa, osvoji Ninivu i Babilon, Assur i Sinear; ali vr¬ 
hunac sjaja i moći Egipta spada u vrijeme devetnaeste dina¬ 
stije, u godini 1400.—1200. pr. Isusa. Već Setis I., drugi vladar 
iz devetnaeste dinastije, sretno je ratovao u Siriji, a njegov 
slavni sin Ramzes II., kojega sam ja vidio svojim očima (t. j. 
njegovu mumiju u muzeju u Kairu), nazvan od Grka Sesostris, 
sagradi kanal između Nila i Crvenoga Mora, osnuje kameno¬ 
lome u Nubiji i Sinaju za kolosalne građevine i utemelji trgo¬ 
vačke odnošaje s južnom Arabijom. Ramzes II. sagradi mno¬ 
štvo veličanstvenih hramova, kao onaj u Nubiji, u Abidu, u 
Tebi glasoviti Ammon-Ra i toliko spominjani Ramzeseum, naj¬ 
ljepšu zgradu faraonske starine. Reklo bi se, da je vladanje 
ovog velikog vlastodršca dokazalo, da nije istinita ona „inter 
arma silent Musae“ (Paši mač, baci knjigu). Koliko jeon bio 
s jedne strane uskrisitelj i gojitelj znanosti i umjetnosti, toliko 
je bio s druge strane nesavladljiv ratnik i osvajač. Diodor spo¬ 
minje, da je njegova vojska brojila 700.000 vojnika, a svaki 
se vojnik njegova konjaništva borio iz kola, koja su vukla po 
dva konja. Uredba je ove, za ona vremena, uprav velikanske 
vojske, bila savršena. Tu vidimo najstrožu vojnu disciplinu 
(zapt), svrstanje i organizaciju, a pojedini odjeli idu u rat pod 
barjakom sunčanog boga Ra. Ne fali ni vojnička glazba. Koje 
dakle čudo, što je on s ovakvom vojskom osvojio nesamo 
Etiopiju, nego i Palestinu i Siriju i Mezopotamiju, proširivši 
granice Egipta na istok i jug do skrajnjih međaša, do kojih je 
ikada dopro ? Poznato je također, da je Ramzes II. raspolagao 
i ratnim brodovljem, koje je plovilo do rta Guardafui. No to 
je bio zenit (vrhunac) slavne moći. Po smrti Ramsesa II. Egi¬ 
pat počne naglo propadati. 

Sa dvadeset i prvom dinastijom popne se svećenička 
kasta na egipatsko prijestolje. Ovi su vladari nastojali, da uz¬ 
drže moć svoju i sebi podložnih naroda ne toliko silom, ko¬ 
liko razboritom susretljivošću prama stranim vlastima. U ovo 
doba spadaju prijateljski odnošaji Salamona s faraonima, kako 
to čitamo u sv. Pismu u knjigama kraljeva. Dvadeset i druga 
dinastija bila je prijelaz k posvemašnjoj propasti; a za dva¬ 
deset i četvrte i dvadeset i pete dinastije Egipat ni,e bio nego 
igračka u rukama Etiopljana i Asiraca. U to vrijeme podigne 
se dvanaest domaćih knezova proti tuđoj vlasti, te Psametih 
pomoću Grka osvoji prijestolje i osnuje dvadeset i šestu di¬ 
nastiju oko godine 666. pr. Isusa. Jedini se još faraon Neko 
istaknuo kao moćan vladar i prolazno učvrst o svoju vlast, te 

naputio Feničane, da oplove Afriku i počeo graditi nov kanal 
između Nila i Crvenog Mora. Ali je tu kratkotrajnu moć brzo 
podgrizao crv, koji je odavna točio preživjelo kraljevstvo, to 
jest ratoborni Perzijci. Bitkom kod Peluzija god. 525. pr. Isusa 
dočepa se perzijski kralj Kambiz neograničene vlasti u Egiptu. 
Domaće dinastije (dvadeset i osma, dvadeset i deveta, tride¬ 
seta i trideset i prva) istrgnuše doduše, ali samo časovito, 
Perzijancima moć iz ruku, no moradoše opet podleći Perzijan- 
clma, dok i njih ne podjarmi veliki Macedonac Aleksandar g. 332. 
pr. Isusa. Ovaj osnuje Aleksandriju, koja za njegovih nasljed¬ 
nika Ptolomejevaca postane nesamo trgovačkim, nego i kul¬ 
turnim središtem svjetskoga glasa. Ptolomejevci stekoše za 
Egipat neprolaznih zasluga; no uslijed neprestanih prepiraka o 
prijestolje podlegoše napokon i oni svjetskim osvajačima,, 
Rimljanima, koji zaposjednuše Egipat god. 30. pr. Isusa. Kako 
je poznato, na egipatskom prijestolju Ptolomejevića zadnja je 
sjedila krasna, ali rasipna i raspuštena Kleopatra, kojoj je već 
Pompej bio skrbnikom, a Antonije ljubavnikom. Objesne Kleo- 
patrine gozbe, pri kojima su gosti u pravom smislu riječi pli¬ 
vali u ružama, a davili se u miomirisima pijući vino, u ko¬ 
jemu je bilo rastopljeno najskupocjenije biserje, graniče s ma* 
hnitošću. No qualis vita, finiš ita (Kakav život, takva smrt). I 
Antonije i Kleopatra dokončaše svoj život samoubijstvom, a 
Egipat postane rimskom pokrajinom. 

Rimljani su razborito i uspješno vladali Egiptom više od 
četiri vijeka. Na to gospodstvo sjeća još i danas tako zvani 
Pompejev stup u Aleksandriji, sagrađen od prefekta Pompeja 
na čast caru Dioklecijanu. No Egipat, koji je do rimskog doba 
bio gotovo neprestanim poprištem krvavih borbi o svjetsku 
moć, počne malo pomalo biti pozorištem nove, duševne borbe 
između svježeg kršćanstva i gnjilog poganstva. Već za cara 
Hadrijana, na početku drugoga vijeka, nalazimo brojnu kršćan¬ 
sku općinu u Aleksandriji, a za Septimija Severa, početkom 
trećeg vijeka, cijelo je zemljište na delti Nila bilo poplavljeno 
kršćanima. Uzalud su se mučili Amonije Sakas, Herenije. Plotin, 
Porfirije i drugi Aleksandrinci, da pomoću tako zvanog neo- 
platonizma odvedu nove kršćanske ideje u poganske sisteme , 
kršćanstvo je sve više otimalo mah i konačno potpuno za¬ 
vladalo na ruševinama proživjelog poganstva. Aleksandrija 
procvate kao središte kršćanske znanosti. Spominjem samo 
Origena i Klementa Aleksandrijskoga. Ali teške kušnje čekale 
su nažalost egipatske kršćane, još u trećem vijeku bukne prvo 
progonstvo pod carem Decijem, zatim drugo pod Valerijanom, 
a treće, najdulje i najgroznije, pod Dioklecijanom. Kršćani su 
na tisuće ginuli mučeničkom smrću, među kojim i biskupi Pa- 
homije i Teodor te sv. Katarina Aleksandrijska. A netom je s 
ove strane zasjalo sunce slobode, pojaviše se hereze Arije- 
vaca, Eutihijevaca, Monofizita i drugih. No kao što je krv mu¬ 
čenika bilo sjeme kršćana, tako je i iz borbe proti herezama 



SI, 5, Gospodinov Grob, 






















SI. 6 . Oltar sv. Magdalene; mjesta, gdje se Isus poslije 
L uskrsnuća ukazao sv. Magdaleni. 

crkva Spasiteljeva izašla pobjednica, odjevena, po riječima 
psalmista, pozlaćenim ruhom, a iskićena raznolikošću. 

Diobom rimskoga carstva na zapadno i istočno, potpade 
Egipat god. 395. pod bizantinske careve dijeleći s njima pro¬ 
padanje njihovog carstva, dok ne počeše u VII. vijeku prodi¬ 
rati u nj Arapi, fanatizovani novom Muhamedovom naukom. 
1 tako se uvuče u Egipat silom muhamedanstvo, negacija svake 
kulture i napretka. God. 641. osvoji Egipat Omru, vojskovođa 
kalifa Omara, čemu su nemalo pomogli monofizitički Kopti iz 
mržnje proti Bizanciju. Za vrijeme propadanja kalifata nasto¬ 
jali su egipatski namjesnici, da se proglase nezavisnim, što je 
mnogim i uspjelo, unatoč različitim osvajalačkim provalama. 
Uzalud je nastojao nesretni francuski kralj Ljudevit IX., da 
otme Egipat iz muhamedanskih ruku; oni se zatim još više 
osiliše. Najgore je stradao Egipat pod mamelucima, pojedinim 
članovima tjelesne straže kalifa, koji se osiliše i proglasiše 
vladarima (u arapskom jeziku riječ ,,mameluk“ znači „otkup¬ 
ljen rob“). Ali i njima napokon svane dan propasti, jer turski 
sultan Selim I. osvoji god. 1517. Egipat i učini ga svojom po¬ 
krajinom. Ipak su mameluci i samomu turskomu paši još oti¬ 
mali vlast iz ruku, dok napokon ne dođe Napolen god. 1798. 
i hametom ih potuče. Napoleonov plan, da se dočepa Egipta, 
propade, a sultanov vojvoda Mehmed Alija, poubijavši iz za¬ 
sjede sve mameluke, zasjede god. 1811. na prijestolje faraona 
i ako ne kao neograničeni vladar, a ono barem kao osnivač 
nove dinastije, koja i danas vlada u Egiptu, tobože pod tur¬ 
skim, a zapravo pod engleskim pokroviteljstvom. 

Preuzimljem sada prekinutu putopisnu nit. Kako 
sam već spomenuo, Aleksandrija je bila prvi egipatski 
grad, u koji sam ušao ja i moji suputnici. No kako 
glavna svrha ovog mojeg putovanja nije bio Egipat, nego 
Palestina, tako ću se Egiptom malo baviti i nastojat ću, 
da u što kraćim potezima prikažem njegove znatnosti i 
moje utiske za boravka u njemu. 

Aleksandrija (arapski Iskanderieh) je utvrđena glavna 
luka i prvi trgovački, a poslije Kaira i najveći i najna¬ 
pučeniji grad u Egiptu. Zaprema samo trećinu prostora 
staroga grada, i to otok Pharos i jezičac zemlje Hepta- 
stadium. Ostali su dijelovi starinskoga grada danas pod 
morem, budući da egipatska obala neprestano propada. 
Premda je u gradu velika mješavina različitih stranaca sa 
zapada, ipak je karakter grada još izrazito istočni. Upa¬ 
daju odmah uoči raznobojne arapske nošnje, te njihovi 
dućani i prodaje, kao i ambulantni prodavači, koji za¬ 
glušnim klopotanjem čašica od žute mjedi nastoje da 

svrate na se pozornost prolaznika, te im ponude na prodaju 
različitih petljanija, kaošto i vode u mjehovima. Promet 
je kroz ulice vrlo živahan, a i svakovrstan : od jahanja 
na magarcima i vožnje na klimavim kolima do elek 
tričnog tramvaja i raskošnih automobila, da i ne spomi¬ 
njem nedogledni bezbroj pješaka Arapi su žestoke ćudi 
i vrlo vruće krvi. Zanimljivo ih je vidjeti, kada među 
sobom raspravljaju. To se događa tako živahno, e bi 
čovjek rekao, da će se sad na potući; a ipak se mirno 
raziđu. Ploče, koje nose imena ulica, jesu dvojezične: 
arapske i francuske Oni dijelovi grada, u kojim stanuju 
Europejci, obiluju lijepim građevinama modernog stila. 
Tu ima i lijepih trgova zasađenih stablima, a najzna- 
tniji je trg Mehmed Alije sa kipom toga prvoga pot¬ 
kralja i malo prije spomenutog osnivača današnje dina¬ 
stije, na konju u sredini trga. No pravovjernim muha¬ 
medancima nije taj spomenik po ćudi, jer koran izri¬ 
jekom zabranjuje kipove ljudi, makar to bili i vladari. 
Englesko bombardovanje grada god. 1882 . nanijelo je 
silne štete ovoj strani, pa i danas još ima znakova, koji 
pokazuju one ratne grozote. Arapski je pak i urođenički 
dio grada čitav konglomerat uskih, neurednih i blatnih 
ulica i uličica, gdje se od gada i neugodnog zadaha 
Čovjek ne može dulje vremena zadržati. To je sve na 
trpano ne kućama ni kolibama, nego neugodnim i blat¬ 
nim, trstikom pokrivenim, potleusicama, a svuda te na¬ 
okolo salijeću djeca i odrasliji ljudi — žene se ne 
videvaju, — te pružaju prama tebi blatne suhe ruke, 
tražeći bakšiš ili napojnicu. 

Razgledah i neke gradske znamenitosti, koje ću 
ukratko spomenuti. Grob se sv. Marka, prvog apoštola 
kršćanstva u Egiptu, nalazi u vlasti nesjedinjenib Kopta, 
no svečevo tijelo nije tu, jer ga u IX, vijeku odniješe 
Mlječani u Mletke. 

Mjesto, gdje je mučeničkom smrću zaglavila sv. 
Katarina, nalazi se u crkvi sv. Sabe, gdje je također 
grčki samostan i stan patrijarke nesjedinjenih Grka. Ve¬ 
lika je pak katolička crkva na čast ove svetice nešto 
podalje. Zanimljive su i vrlo dobro sačuvane, u naj¬ 

novije vrijeme otkrivene, katakombe iz vremena rim¬ 
skog progonstva kršćana. Posjetio sam također izvrsno 
uređeni isusovački samostan sa školom i prekrasnim vr¬ 
tom, punim prekrasnih tropskih stabala. Sa terase ovog 
samostana divan je pogled na grad i bližnju okolicu. 
U različite urede i službene zgrade poradi odmjerena 
boravka u gradu nijesam zalazio, zadovoljivši se, da ih 
razgledam izvana. Kazališta su poradi ljetne žege bila 
zatvorena. Zanimao me je na osobit način već prije 
spomenuti Pompejev stup, namješten na pustoj uzvisini, 
koja je natrpana ulomcima starinskih egipatskih spome¬ 
nika i kipova. Sam je stup od jednog komada crve¬ 
nog granita iz Asuana, visok 20 metara, a resi ga na 
vrhu krasan korintski kapitel. U unutrašnjosti podnožja 
stupa nalazi se golem kamen sa figurom spomenutog 
Setisa I., oca Ramzesa II. 

Provezoh se također uz kanal, koji spaja grad sa 
Nilom i koji je bio iskopan od Mehmeda Alije g. 1819 . 
Kaže se, da je tu radnju izvršilo 250.000 ljudi u go¬ 
dinu dana, pri čemu ih je poginulo od bolesti i nevolje 
do 20 . 000 . Upada u oči golemi kontrast između ras¬ 
košnih vila sa krasnim vrtovima na desnoj njegovoj 
obali i nevoljnih urotničkih potleušica, sagrađenih od 
nilskoga blata, što su stanovi urođeničkih Felaha, na 
lijevoj obali. Osobito me je zadivila krasota jednoga od 
umjetnih vrtova, Što je privatno vlasništvo nekog bo¬ 
gatog Grka. Tu su nebrojene tropske palme, banane, 
tuje, borovi, naranče, limuni i prekrasno tropsko cvijeće, 
a sve bujno i veličanstveno. 

U Kairu i njegovoj okolici. 

Vožnja željeznicom od Aleksandrije do Kaira. — Kairo. — Ka - 
toličke bogoslovne i kulturne ustanove. — Džamije. — Muha- 
medansko sveučilište n El Azhar 11 . — Groblje kalifa i mameluka. 
— Citadela. —, Piramide kod Gizeha. — Sakkara. — Staro¬ 
drevni Memfis. — Grobovi Apisđ. — Vožjna parobrodom po 

Nilu. — Narodni muzej u Kairu. — Arapski bazari. 

Nadođe čas odlaska iz Aleksandrije u Kairo. Za- 
sjedoh u željeznička kola IL razreda. U određeno vri¬ 
jeme krene vlak put juga. Željeznički namještaj ove 
afričke željeznice ako i nije luksirijozan kao u Sjedi¬ 
njenim državama sjeverne Amerike, a ono je ipak pri¬ 
stojan. Brzina je prilična, a Što je glavno, u novije 
vrijeme ne događa se ono, što se je gdjekad prije do¬ 
gađalo, da bi naime muslimanski vođa vlaka nasred 
puta, bez ikakva obzira na putnike, zaustavio vlak, da 
se može mirno i nesmetano klanjati i izvršiti svoju pro¬ 
pisanu molitvu. Danas je to isključeno, jer Englezi, koji 
gospoduju sa željeznicom, ne poznadu zapreka ni na 
kopnu ni na moru. Tračnice prolaze kroz vrlo plodne 
predjele, koje protječe bezbroj kanala. Nedogledna polja 
i oranice, koje sam iz vlaka promatrao, dijele se po 
arapskom imenu na raje i šaraki. 

Raje je manje plodna zemlja, u koju se odmah, 
iza kako opane Nil, sije grah slani, bob, pšenica, ječam, 
djetelina i slično, a žanje se samo jedamput na godinu, 
i to u mjesecu travnju. Šaraki je plodnija zemlja, u 
koju se 3 puta na godinu, a to biva zimi, ljeti i je¬ 
seni, sadi sladorna trstika, riža, pamuk, indigo, duhan, 
kukuruz, papar, ricinus i slično, jer su tu tri godišnje 
žetve. Od stabala, koja onamo rastu, prvo mjesto zau¬ 
zimaju visoke paome, kojih ima sva sila Drži se, da su 
egipatske datulje, koje su i danas kao i prije glavna 

hrana siromašnih Felaha, najbolje na cijelom istoku. 
Paome cvatu u mjesecu svibnju, a dozrijevaju koncem 
kolovoza. Zrele datulje, crvene poput opeka, vise u go¬ 
lemim grozdovima ispod grana. Za transport puštaju se 
neko vrijeme iza berbe, da još bolje uzrijevaju u sto- 
varištima, i tako im meso postane mekše, a koža im 
poprimi tamno smeđu boju, te se lijepi i prianja uz. 



Pred gradom. 


prste. Felahi * prave čak i kuljine od datulja, koje iz- 
gnječe i nakupljaju u crijeva, drugi pak bodu paome, da 
iz njih curi tako zvano »vino od paoma« ; ali stablo, 
koje je to pretrpjelo, mora da usahne. Osim paoma. 
ima i banama sva sila, a ne fali ni naranača. manda¬ 
rina, limuna, smokava, šipaka, bresaka, kajsija, bajama, 
sikomora. Krasan su ures onih plodnih poljana akacija > 
kaktus, lotos i papirus. Od domaćih životinja sporm- 

njem u prvom redu devu, kojih ima izvanredno mnogo. 
Arapi razlikuju dvije vrsti deva; gemel (za terete) i 
hegin (za jahanje). Drage su to, mirne i simpatične 
životinje, premda im je oblik sve drugo, nego lijep. 
Odmjerenim i ritmičkim koracima, a držeći glavu vi¬ 
soko i nepomično gledajući preda se, stupa teretna deva 
(regaliter incedit, rekao bi rimski pjesnik), noseći na 
sebi 5, 6 do 10 kvintala težine. Kadšto se ipak vide 
čitavi čopori deva natovarenih s obje strane velikim 
sanducima, iž kojih vire djeca urođeničkih Felaha ili 
Beduina, dok roditelji sjede devi na leđima, između 
sanduka. To su nomadi, koji se na devama sele amo 
tamo. 

Nedogledna je i neizreciva korist, koju deva pruža 
svim stanovnicima Afrike, pak se ona punim pravom 
naziva »brodom pustinje«. A za svu tu korist ona vrlo 
malo zahtijeva: zadovoljava se sa malo nevoljne hrane, 
a trpi žeđu i po deset dana; kad je pak gospodar ima 
natovariti, dobrovoljno klekne, da on može dosegnuti 
do njezinih leđa. Osim deva ogromno je množtvo ma¬ 
garaca u Egiptu. No ako tko misli, da su to naši ne¬ 
voljni, kržljavi i zapušteni magarci, ljuto se vara. To 
su lijepe, ugojene i stasite životinje, te izgledaju više 
kao mali konji. Ima ih, koji su bijeli kao snijeg, a na¬ 
zivaju ih »sinajskim magarcima«. Ovakove životinje pro- 
davaju na trgu u Kairu čak po 80 funti sterlinga, a to 
je blizu 2000 kruna. Ne fali u Egiptu ni konja, ni 
mazgi, a ni nebrojnih stada koza i ovaca. Koze se raz¬ 
likuju od naših tim, što im je dlaka nešto mekša nego 
u naših, a uši su im vrlo duge i vise, te imaju vrlo 
malene rogove, ili ih uopće nemaju. Ovaca ima nesamo 
bijelih i crnih, nego i smeđih i sivih, a njihovo se meso 
na istoku mnogo jede. Od naših se razlikuju, što imadu 
rep vrlo širok, debeo i pun sala. Opazio sam osobitu 
vrst volova — bivola, kojih kod nas nema. Glavu, 
koju drže pognutu, imadu razmjerno znatno veću nego 
li naši, dlaka im je crvenkasta ili tamno smeđa, a ro¬ 
govi kratki. Ovakove volove upotrebljavaju ponajviše za 
oranje. Kako se dakle dade zaključiti, putovanje je že¬ 
ljeznicom od Aleksandrije do Kaira za mene bilo vrlo 

interesantno, a i poučno, jer sam sve ove stvari pro¬ 
matrao iz vagona. 

Još imam samo nešto da napomenem. S jedne i s 
druge strane željezničkog puta vide se u nerijetkim 
razmacima, a u manjoj ili većoj daljini, razna sela Fe- 
laha i Kopta To su skupine nevoljnih potleušica, sa¬ 
građenih od mulja i pokrivenih trstikom, u kojim vlada 



Ovce i koze na Istoku. 


zamazanost do skrajnosti. Često ljudi i životinje sta¬ 
nuju, jedu i spavaju u zajedničkom prostoru. Kopti su 
i Felahi, kako sam već spomenuo, premda pomiješani 
s arapskom krvlju, ipak sačuvali gotovo nepromijenjen 
tip prastarih stanovnika Retu. Čelo im je široko, nisko 
i natrag uzmaknuto; nos kratak i Širok, usnice debele, 
a oči koso položene, imaju melankoličan izraz. Mislim, 
da bi slikar ili kipar, koji želi prikazati stanovnika starog 

Egipta, mogao vrlo zgodno jednoga od ovih uzeti za 
uzor. Felahi su pravi bijednici, a ipak vrlo radini se¬ 
ljaci, kako im i samo ime kaže (»Felah« znači »seljak«). 
Njihove žulje i njihov krvavi trud oko obrađivanja polja 
nemilosrdno izrabljuje egipatska vlada, koja im za platu 
daje nepravdu i ugnjetavanje. Jedan dokaz više, da je 
mjesto odmazde i pravice negdje drugdje, a ne na ovome 
nevoljnome svijetu! 

Napokon naš vlak uleti u stanicu grada Kaira, te 
se umalo časaka isprazni. Ja sam se nalazio u prijestol¬ 
nici modernog Egipta. 

Kairo je grad, koji strancu pruža dovoljno materi¬ 
jala za opažanje i za nekoliko dana. U njemu se, da 
tako rečem, grli istok sa zapadom obzirom na zgrade, 
nlice, trgove, vrtove i običaje. Treba ti ići samo neko¬ 
liko stotina koraka, da iz elegantnog dijela grada do- 
spiješ u nevoljne arapske predjele. Onamo široke, ravne, 
popločene ili asfaltirane ulice, golemi trgovi, veličan¬ 
stvene palače i evropski dućani, a ovamo uske, nepra¬ 
vilne uličice, niske i neuredne kućarice i inače intere¬ 
santni istočni bazari, u kojim se, kadšto uz vrlo nisku 
cijenu, nude na prodaju najraznovrsniji produkti orijen¬ 
talne industrije. Onamo evropski konvencijonalizam u 
hodu i ponašanju, a ovamo šarolike nošnje i živahan 
istoči* promet. U sredini između ovih sasvim oprječnih 
kontrasta nalazi se prekrasan gradski perivoj Esbekjeh, 
kroz koji se za vrijeme čestih koncerata vrza elegantni 
gradski i strani svijet. 

Kairo (arapski Masr el Kahira) broji danas blizu 700.000 
stanovnika, te je najveći grad nesamo u Egiptu, nego i u ci¬ 
jeloj Africi i uopće u arapskomu svijetu, a po veličini drugi 
u muslimanskom području. Leži na desnoj obali Nila otprilike 
13 km južnije od mjesta, gdje se Nil rastavlja u rukave Da- 
mietta i Rosetta, a na podnožju 210 m visoke gorske kose 
Mokatam. 

U Kairu ima nešto preko 20.000 katolika, koji imaju 
prekrasnu i veliku crkvu sv. Josipa, sagrađenu godine 
1882. na zemljištu darovanom od egipatskog potkralja. 
Župnici su franjevci, koji tu imaju samostan. Osim toga 
imaju i isusovci prostran samostan sa crkvom; njima 
je pokojni Lav XIII. povjerio uzgajanje mladih sjedinjenih 

Kopta za svećenike. Ovaj zavod ima naslov »Zavod sv. 
Obitelji«, a pitomci, kad ga dovrše, idu u Beyrut (u 
Siriju), gdje polaze katoličko sveučilište, koje je također 
u rukama isusovaca. Sjedinjenih Kopta ima u Kairu 
preko 3000, a sjedinjenih Grka, koji se zovu Grko 
Melkiti, okolo jedne tisuće. Ovi imaju u Kairu svoga 
patrijarha i dvije crkve, u kojim vrše službu bazilijanski 
kaluđeri. Sjedinjenih Jermena bit će u Kairu 5 do 6 
stotina, a podložni su patrijarhu Cilicije. Sjedinjenih Si- 
raca ili Maronita ima priličan broj; ali oni nemaju nego 
samo jednu crkvu sa 2 svjetovna svećenika. Džamija 
ima u gradu 530, od kojih su mnoge sagrađene sasvim 
u stilu »svete« džamije u Meki. Najljepše sam džamije 
posjetio, a to su Hasanova džamija, bez sumnje naj- 
krasniji spomenik bizantinsko-arapskog graditeljstva XIV. 
vijeka, pak Tulunova džamija, najstarija u gradu, koju 
je sagradio Ahmed Ibu Tulun još u IX. vijeku, pak 
Huseinova džamija, sagrađena na čast Huseina, osobito 
sveta u njoj je mauzolej (t. j. grobnica sa Huseinovom 
glavom), pak džamija E 1 Azhar (što znači »cvatuća«). 
Ova je džamija u isto doba i muhamedansko sveučilište 
s mnoštvom sporednih prostorija. Glavna je sveučilišna 
dvorana veoma prostrana, a njezin strop nosi T40, ve¬ 
ćinom starinskih, stupova. Sveučilište broji oko 7000 
slušatelja i preko 2000 profesora. Ti profesori '•nijesu 
plaćeni, nego živu od privatne zarade; samo rektor ima 
godišnju plaću od 10 000 egipatskih pjastara (otprilike 
2500 kruna). Slušatelji ne plaćaju nikakve takse, dapače 
imaju i štipendije. Ima i slijepih slušatelja, koji imaju 
posebne prostorije za nauke. Uče se na tomu sveučilištu 
ove struke: arapska slovnica, vjeronauk (samo bi neki 
»katolici« htjeli iz katoličkih Škola istisnuti vjersku obuku!) 
pravne znanosti, logika, retorika, pjesništvo i čitanje ko- 
rana. Čitavo to školsko uređenje za mene je bilo inte¬ 
resantna i privlačiva novost, pak sam se sa par suput¬ 
nika tu vrlo rado zadržao gotovo dva sata i razgledao 
svaku i najmanju sitnicu. No ako tkogod od poštovanog 
čitateljstva drži, da se to sveučilište može ma bilo i iz 
daleka prispodobiti sa našim europejskim sveučilištima, 
ljuto se vara. Ta se škola zato zove »sveučilište«, jer 

se u njoj uče razne struke; ali je niveau (stupanj) te 
obuke kud i kamo niži od niveaua obuke naših srednjih 
škola. Kad uđosmo u dvoranu zemljopisa, stadoh pitati 
neke učenike, da mi na različitim zemljopisnim kartama, 
koje su tu visjele, kažu razne države i gradove. Prvo 
je moje pitanje bilo: »Ukaži mi Meku!« A u isti čas 
skočiše četvorica natječući se, koji će mi je prije poka¬ 
zati. I pokazaše mi je tačno, s nekim strahopočitanjem. 
Jednako su mi tačno i brzo pokazali i Carigrad i Kairo 
i Egipat i Palestinu. No kad sam pitao, da mi ukažu 
Španjolsku, htjelo se je vremena, dok su je našli. »Kako? 
— uskliknuh ja u Čudu — »Ta tu su negda vladali 
Arapi, pak mi ne umijete odmah pokazati!« Jednako 
je teško išlo sa Marokom i sa Kongom; još teže sa 
Švajcarskom i s Francuskom, a najteže Bečom. »A 
zar ne znate« — odsjekoh ja opet, — da su Turci 
god. 1683. opsijedali taj grad?« Kad sam pak tražio, da 
mi ukažu Argentinu, nesamo što nijesu umjeli, nego 
nijesu uopće znali, da postoji. Jednako je bilo i s New- 
Yorkom i sa Sidnejem i s Japanom. To su dakle aka- 
demički građani! Napokon se ja ostavih ćorava posla — 
i odosmo dalje. Ulazili smo nesmetano u razne dvorane, 
premda je bilo vrijeme škole, i svuda smo nekoliko slu¬ 
šali razna predavanja,, naravno, ne razumijući ni slova, 
jer se je govorilo arapski. No ipak oni, koje sam ja 
ipitivao, razumjeli su njemački. A kakva su bila ta pre¬ 
davanja ? Profesor je čučao podvitih nogu nasred dvo¬ 
rane, držeći pred sobom veliku knjižurinu, a slušatelji 
su također čučali podvitih nogu na tlima, sakupljeni 
okolo njega i neki su od njih držali knjigu, a neki 
ništa. Profesor bi govorio nekoliko riječi, a onda bi na¬ 
stala graja slušatelja, koji su zajedno govorili, ali ne iste 
riječi. I to se je ponavljalo. U jednoj od tih dvorana 
pokaza mi jedan od mojih suputnika dotičnog profe¬ 
sora, pak mi šapne u uho nekim admirativnim tonom: 
»Universitatsprofesor!« Ne mogoh se uzdržati, nego ne¬ 
kom neodoljivom silom prasnuh u glasan smijeh, no 
moradoh brže bolje izaći iz dvorane, da me još ne is¬ 
tjeraju. Summa summarum: tu sam prošao vrlo ugodno. 
Zanimljivo je također u Kairu groblje kalifa i mame- 

luka iz XIII., XIV. i XVI. vijeka. Tu je glasovita dža¬ 
mija, u kojoj je grob sultana Barkuka, sa dvije kupule 
i dva minareta, te krasnim mozaicima. Grobovi su ma- 
meluka u lošem stanju, jer su odanle (ne znam zašto) 
vadili kamenje za druge građevine i prenačinjali stare 
grobove za novije grobnice. No ti grobovi nijesu osam¬ 
ljeni, već naokolo Čitav dio grada. Posjetio sam također 
i starinsku gradsku utvrdu nazvanu »citadela«, koja se 
nalazi u samom prikrajku grada na podnožju gorja Mo- 
katam. Bila je sagrađena u XVII. vijeku od Jusufa Sa- 
ladina, čija se je palača tu nalazila do početka prošlog 
vijeka, kada je odletjela u zrak uslijed eksplozije ba¬ 
ruta Što se danas još tu može da vidi, sve je djelo 
Mehmeda Alije, osnivača današnje dinastije, jest prekrasna 
džamija alabastra, sagrađena sva od finog alabastra, bez 
sumnje jedna od najljepših i najsjajnijih džamija na 
svijetu; u njoj je pokopan njezin sagraditelj, a električno 
je rasvijetljena, Što je, ako ne baš osamljen, a ono sva¬ 
kako vrlo rijedak slučaj, jer se koran izrijekom protivi 
svim vražjim djelima, u koja, po mišljenju muhamedovaca, 
spada i električna rasvjeta. Sa terase ove džamije uživao 
sam veličanstven pogled na čitav grad, koji ima izgled 
bujne oaze usred dezolatne pustinje. Još tu ima na 
citadeli zdenac dubok 90 metara,* po svoj prilici djelo 
kojeg faraona. Krasan je zoologički vrt, na periferiji grada, 
nesamo u pogledu faune, nego i u pogledu flore. 

Od mnogobrojnih izleta, koje sam učinio u bližu i 
dalju okolicu Kaira, pozabavit ću se poradi kratkoće 
samo sa dva. O vrlo zanimljivu izletu u selo Matarieh 
ovdje ne govorim; a ako bi se našao tkogod od pošto¬ 
vanog čitateljstva, te bi ga to zanimalo, upućujem ga 
na brošuru, u kojoj sam opisao taj izlet, i koja je ugle¬ 
dala svijetlo pretprošle godine (1909.). 

Samo se po sebi razumije, da mi je u Kairu prva 
briga bila, da razgledam čudovište nesamo Egipta, nego 
i cijelog kulturnog svijeta, a to je piramida kod sela 
Gizeha. Praktični Englezi sagradili su električni tramvaj, 
koji iz Kaira vodi do njih. I tako se ja tamo odvezoh 
odmah slijedećeg jutra poslije dolaska u Kairo. »Pira* 



Cenakulum — dvorana, gdje je bila zadnja večera, sada turska džamija. 

mida« je riječ staroegipatskog podrijetla, — »per-am«, 
što znači »visina«. 

Prvi utisak, koji su na mene učinile tri gorostasne 
piramide, bio je, moram priznati, neznatan; ostadoh 
pače sasvim razočaran u pogledu svega onoga, što sam 
čuo i čitao o njihovoj kolosalnosti. No iza kako sam ih 
dulje vremena promatrao, te izmjerio gorostasne pod¬ 
nice, na kojim počivaju, i sravnjivao veličine, počeh ra¬ 
zumijevati svu njihovu zamašitost, kojoj se je i sam 
Abraham divio. Određene još pred 40 vijekova za grob¬ 
nice faraona, motre one s jedne strane bujnu i plodnu 
dolinu Nila, simbol života, koji se pomlađuje, a s druge 
strane nedoglednu i ukočenu libijsku pustinju, simbol 
smrti; dok svojim uzvisitim višima pokazuju nepromjen¬ 
ljivu i neprolaznu nebesku vječnost. Dostojnije i simbo- 
ličnije grobnice nije sebi podigao nijedan vladar, a to 
je dovoljan dokaz pijeteta poganskog kulturnog naroda 
prama njegovim mrtvim. Ako pak imamo suditi po 
mrtvačkoj knjizi, od koje su po jedan egzemplar uko¬ 
pavali skupa s mrtvacima, vjerovali su stari Egipćani i 
u neumrlost duše i u sud nakon smrti i u vječnu na¬ 
gradu i vječnu kaznu. Vjerovali su i to, da će tjelesa 
uskrsnuti i prikazati se vječnom Sucu, te, ili njega za¬ 
uvijek uživati, ili biti hrana nemani, koja izgleda kao 
strašan pas, a hrani se lješinama. Što više, vjerovali su 
također, d§ će duše pravednika tek tada ući u vječno 
blaženstvo, kad se budu očistile od lakih grijeha u 
nekoj vatri, koju čuvaju četiri genija sa glavama maj¬ 
muna. I sad nam je jasno, zašto su stari Egipćani, i 
bogati i siromasi, takim skrupoloznim pijetetom balsa- 
movali lješine svojih mrtvih, a mumijama mrtvih kra¬ 
ljeva, kao predstavnika božanstva na zemlji, gradili tako 
velebne mauzoleje, kojim se i mi još sada, nakon 4 de¬ 
kade vijekova divimo. 

Onomu, koji sve ovo zrelo razmisli, ne treba rječi¬ 
tijega »memento mori!« (Sjeti se, da ćeš umrijeti!) Do¬ 
duše su one kolosalne grobnice sada prazne, ali su ipak 
još tu kao svjedoci vjere onog drevnog poganskog na¬ 
roda u neumrlost i vječnost. One pobuđuju misao, da 
su oni, koji su ih sagradili, bili na višem stupnju kul- 

ture i civilizacije, nego su naši moderni pogani, koji 
nijeću neumrlost duše i idu tako daleko, da hoće da 
sažizanjem unište lješine, da zametu svaku uspomenu 
na vječnost i svaki pijetet prama mrtvim. 

Piramide, o kojim je govor, sagrađene su kod da¬ 
našnjeg sela Gizeha od faraona Kufu, Kafra i Menkcra 
iz četvrte dinastije, oko god. 3500 pr. Isusa, a od njih 
je najviša i najljepša Kufuova ili Keopsova. To spo¬ 
minje već Herodot, koji nadodaje, da je ovu piramidu 
gradilo 100.000 ljudi punih 20 godina. Ona je danas 
visoka 137 m, a po sudu egiptologa (naučnjaka, koji 
istražuju Egipat) bila je nekoć visoka T44V2 m - Visina 
ili stranica podnice iznosi danas 227 m, a jednom je 
iznosila 233 metra. Neka dakle poštovano Čitateljstvo 
zamisli četverostraničnu podnicu, kojoj je svaka stranica 
za dva metra dulja od četvrtine kilometra, pak na toj 
golemoj podnici neka zamisli visok šiljak pak će imati bli¬ 
jedu sliku one ogromnosti. Kamenje je za ove piramide 
bilo izvađeno iz spomenutog gorja Mokatam, koje se nalazi 
s druge strane Nila. Koliko pak tu ima toga kamenja, 
svjedoči račun francuskog geografa i arheologa Jomarda, 
po kojemu bi se s tim kamenjem mogao sagraditi zid 
visok 90 cm, a širok 30 cm, kojim bi se mogla opasati 
cijela današnja Francuska. Masa kamenja iznosi naime 
2 l / 2 milijuna kubičnih metara. Pravo je čudo i neraz- 
rješiva zagonetka, kako se moglo prenijet sve ono 
kolosalno kamenje na onu daljinu i podići na onu vi¬ 
sinu, kad po mišljenju stručnjaka to ni danas ne bi bilo 
moguće. Danas se u New-Yorku doduše grade kuće vi¬ 
soke do 140 m, ali kako? Čine se gvozdene okosnice, 
u koje se umeću opeke; no dok jedna opeka može da 
teži 5 ili 6 kg, ima kamenih gromada u Keopsovoj pi¬ 
ramidi, koje teže do 15.000 kg! Kad sam ono pred ne¬ 
koliko dana pripovijedao nekomu Župljaninu, on će me 
u čudu zapitati: »Koji je bijes nosio to kamenje?« I nije 
mu lud upit. 

Jedino Kafrova piramida ima pri vrhu izvana još 
nešto ploča od crvenkastog granita, što izdaleka iz¬ 
gleda, kao da joj je površina glatka i polirana ; sve su 
ostale njezine dtužice danas bez glatke vanjštine, te im 

strše izvana skalini visoki od 70 cm do jednog metra, 
i do tim se skalinima mora čovjek penjati, ako želi do¬ 
prijeti do vrhunca. Kad bi me tko upitao, jesam li imao 
srčanosti da se i ja penjem, taj bi upit bio za me 
uvreda. Ja, stari priznati turista, pak da se prestrašim od 
skalina visokih 1 metar ili više? 

Popeh se dakle kao vjeverica na vršak Keopsove 
piramide i ostadoh na prvi mah začaran krasotom okol¬ 
nog vidika. Na sjeveru sam motrio piramide kod Abu 
Roaša, na jugu one u Sakkari, na zapadu valovitu li¬ 
bijsku pustinju, a na istoku plodnu dolinu Nila sa pre¬ 
krasnom vegetacijom i čednim arapskim selima. Opći je 
dakle pogled nesamo pun raznolikosti, nego izričitog 
kontrasta, a to još više privlači motrioca. Jedva se dakle 
dadoh skloniti, da se povratim natrag, jer sam još imao 
da razgledam gorostasnu sfingu u blizini piramida i 
ostatke starodrevnog hrama. 

Uprav iza Keopsove piramide nalazi se sfinga, naj- 
gorostasnije graditeljsko djelo starine. Ovaj kolos, iskle¬ 
san od jednog komada ima začudo mušku, a ne žensku 
glavu, kao ostale sfinge. Slavni je francuski egiptolog 
August Eduard Mariette izmjerio, da je čitavo tijelo ove 
sfinge od prednjih nogu do vrh glave visoko 20 m. Uho 
je, također po njegovu računu, dugo 1 m 37 cm, nos 
1 m 70 cm, a usta su Široka 2 m 32 cm. Najveća je 
pak Širina lica 4 m 15 cm. Tijelo nije baš do kraja iz¬ 
rađeno; valjda je u tome kratkoća vremena ili kakav 
drugi razlog umjetnika priječio, dok je glava izvršena 
do u tančine Nažalost je baš glava, koja je najljepša, 
veoma oštećena; osobito, nos, usta i odijelo oko vrata, 
jer su mameluci onu glavu upotrebljavali za nišan. No 
očito da je ono gorostasno lice bilo namašteno, jer i 
sad ima na njemu tragova crvene, modre i žute boje 
Dugo je ovaj kolos, koji je od prsiju do repa dug ništa 
manje nego 50 m, ležao zakopan u pijesku, iz kojega 
je provirivala samo glava. Tek god. 1817. započne se 
otkopavanje. Tek kad su te radnje bile gotove, pronađe 
se na dnu natpis, po kojemu bi se reklo, da je to djelo 
faraona Tutmosisa IV., koje je on bio posvetio nekom 
božanstvu. No po drugim bi se natpisima dalo naslu- 

ćivati, da je sfinga opstojala još prije Keopsa, koji je 
sagradio najveću piramidu. 

Ostanci gorostasnog granitnog hrama, do kojih se 
tu u blizini dopire podzemnim stubama, daju naslući¬ 
vati, da se je taj hram sastojao od nekoliko golemih 
dvorana, koje su bile spojene hodnicima. Od mnoštva 
egiptologa nijedan nije na čistu, čemu je služio taj hram ; 
no ipak prevlađuje mišljenje* da su i to bile samo grob¬ 
nice; a nije osamljeno ni drugo mišljenje, da je to bio 
hram na čast sunčanog boga Ra. Hram se danas na¬ 
ziva »hram sfinge«. Čovjek i ovdje treba da se čudi, 
kako su se mogle prinijeti i sazidati onako gorostasne 
mase granita i alabastra. 

Pozabavit ću se sada velikim izletom u Sakkaru i 
vožnjom po Nilu. 

Sakkara je golem i pust prostor, usred kojega se 
jednom kočila ponosna egipatska prijestolnica Memfjs, 
18 km južno od Kaira. Odoh dakle ranim jutrom u 
vlaku do stanice Bedrašen, gdje zajahasmo i ja i svi 
moji suputnici svaki svoga magarca, na kojemu smo 
imali nastaviti put do ruševina slave i ponosa drevnoga 
Egipta. Bilo je zanimljivo — da ne rečem smiješno — 
vidjeti dugačku povorku većinom nevještih jahača i ja¬ 
hačica na jogunastim magarcima. Nakon manje od jednog 
sata jahanja eto nas k prvom, a domalo i k drugom 
t. zv. Ramzesovom kolosu. To su znameniti kameni 
kipovi kralja Ramzesa II., prilično dobro sačuvani. Oni 
leže na zemlji licem uzgori. Jedan se nalazi tik do 
puta, usred skupine paoma, a drugi je okružen zidovima 
i čuva ga stražar. Svakomu je dopušteno šetati se po 
glavi, prsima, trbuhu i nogama tih gorostasa, od kojih 
je onaj veći, koji je ograđen i čuvan, dug 13 m, ali 
nažalost prelomljen u dva komada. Inače osim pečata 
starine nemaju ti kolosi nikakve važnosti, a još manje 
ljepote. I eto nas već na svetom tlu, gdje je bio ve¬ 
lebni hram stvoritelja svijeta Ptaha, najznatnije svetište 
drevnog Memfisa, nekadašnjeg centruma (središta) egipatske 
moći i slave. Grad se u vrijeme faraona zvao Men 
Nefer,a Grci su ga prozvali Memfis. Grcima, a osobito 

Herodotu, koji nam je ostavio toliko važnih podataka o 
povijesti starog Egipta, svaka čast; ali mi nikako ne 
ide u glavu, zašto izobraženi svijet danas upotrebljava 
većinom grčka imena u egipatskoj povijesti, a zabacuje 
izvorna. To je za mene isto tako, kao da bi tko Du¬ 
brovnik zvao Waldburg, Orašac Nussdorf, Trsteno Rohr- 
dorf, a Slano Salzdorf Reći će tko: »Ali ti su prije¬ 
vodi smiješni!« A ja odgovaram: »A zar su Herodotovi 
prijevodi ozbiljni?« No ostavimo te nevolje; pa kad 
cijeli svijet upotrebljava ime Memfis, upotrebljavajmo 
ga i mi. 

Memfis se u vrijeme svoga cvata prostirao od 
piramida kod Gizeha dan hoda prama današnjoj pu¬ 
stinji Sakkari. Diodor i Strabon pričaju o njemu čudesa, 
te zaključuju, da je njegov sjaj, moć i veličina bila nešto 
nevjerojatno, nešto, što čovjek ne može ni riječima iz¬ 
reći ni perom opisati. Kaže se, da ga je osnovao kralj 
Menes oko 3000, god. prije Isusa, ali ga je tek njegov 
sin Atothis podigao na čast prijestolnice i u njemu sa¬ 
gradio veličanstvene kraljevske dvorove. Cvao je ništa 
manje nego 15 vijekova, a njegova su svetišta, već spo¬ 
menuti Ptahov hram i hram obožavanog bika Apisa, 
bila najznatnija u cijelom Egiptu, dok se prijestolnica 
nije prenijela u Tebe. Kad je pak Aleksandar Veliki 
god. 331. pr. Isusa osnovao Aleksandriju, Memfis pro¬ 
pade gotovo sasvim. Što je tu danas, gdje je nekoć bilo 
napredno kulturno središte starog Egipta, dika i ponos 
cijele starine? Gola, nedogledna pjeskovita pustoš, za¬ 
nemareno carstvo smrti. Što je još bilo preostalo od 
grada u vrijeme osnutka Kaira, oplijenili su muhame¬ 
danski osvajači, kao materijal za gradnju palača i dža¬ 
mija; a što je njima ostalo, zasuo je pijesak pustinje i 
zameo svaki trag. Sic transit gloria mundi! (Tako pro¬ 
lazi slava svijeta!) Jedina je tako zvana »piramida ste¬ 
penica« ostala do dana današnjeg pošteđena od divljačke 
pohlepe i prirodnog bijesa, da nam služi kao nijemi 
svjedok svega onoga, Što je tu bilo i bitisalo. Ova je 
piramida jedina svoje vrsti i kao takova vrijedna, da 
bude iz bližega promotrena. Sastoji se od 6 spratova ili 
— recimo — naslaga, od kojih je najniža, što služi kao 

podnožje, visoka 12 metara, a najviša, na kojoj je otup¬ 
ljen vršak, 8 metara. Cijela je građevina visoka 60 m, 
te je lako popeti se na vrh. Ne treba ni da spomenem, 
da sam ja to učinio; ali pogled ozgor nije ništa osobit. 
Vrijedno je i to istaknuti, da je ovu piramidu sagradio 
kralj Zoser iz III. dinastije, te da je ona prama tomu 
sa svojih 45 vijekova opstanka najstariji spomenik egi¬ 
patskog graditeljstva, a po nekim uopće najstarija gra¬ 
đevina na svijetu. U njoj su našli 60 mumija. 

Sjaj i veličinu starodrevnog Memfisa zamijenjuje 
danas nevoljno i zapušteno egipatsko selo Sakkara sa 
koje 4000 stanovnika na rubu libijske pustinje, 5 km 
daleko od lijeve obale Nila. »Sakkara« je arapska riječ, 
koja znači »gnijezdo kobaca«. Sjeveroistočno od toga 
»gnijezda kobaca« nalazi se baš u pustinji tako zvano 
»mrtvačko polje Sakkare«, na kojemu je jedan od naj¬ 
slavnijih egiptologa, Francuz Mariette, polovinom pro¬ 
šlog vijeka otkrio do 150 grobova, osim spomenutih 
60 mumija u »piramidi stepenica«. Za svoje neprolazne 
zasluge stekao je Mariette god. 1879., dvije godine prije 
svoje smrti od egipatskog potkralja naslov paše; a nje¬ 
gove kosti počivaju još i danas kod grobova Apisa, na 
mjestu njegove tako zaslužne djelatnosti. Ta golema od 
njega oskrivena nekropola bikova apisa, poznata je pod 
imenom Serapeum, a sastoji se od dva dugačka pod¬ 
zemna hodnika puna sarkofaga sa mumijama Apisa, od 
kojih je Mariette našao ciglu jednu na svome mjestu; 
sve su druge bile iznesene iz sarkofaga. No prije nego 
opišem te, tako znamenite iskopine, red je, da ukratko 
prikažem kult (štovanje) Apisa. 

Kult je Apisa uveo kralj Kaiechos iz druge dinastije po 
prilici 3600 godina pr. Isusa. Uz kult bika Apisa u Memfisu 
nalazi se u najstarijoj davnini i kult bika Mnevisa u Heliopo- 
lisu. Prvi je bio donekle bik Mjeseca, a drugi bik Sunca. Apis 
je morao biti vas crn i imati na sebi 29 svetih znakova, između 
kojih i znak izlazećeg Mjeseca i znak nabujanja Nila, da i ne 
spominjem bijeli trokut na čelu, sliku orla na leđima, dvostruke 
dlake na repu i uzao sličan skarambežu (scarabaeus) pod je¬ 
zikom. Samo se po sebi razumije, da nije bilo lako naći bika 
sa svim tim znakovima, i da bi bilo sveopće neopisivo veselje, 
kad bi se koji našao. Mladi bi se taj bik hranio najbrižnije 

40 dana na osobitom mjestu, te bi zatim lađom, koja je za nj 
imala zlatnu sobu, preko Nila bio prenesen u Memfis uz usbitnu 
radost cijelog pučanstva. U Memfisu je on stanovao u ras¬ 
košnim odajama kod hrama boga Ptaha. On je počivao na 
mekim sagovima, a imao je za šetnju osobito dvorište, pa i 
harem. Osobiti svećenici, za to određeni, pazili su na svaki 
njegov mig i najvećom su tačnošću nastojali, da izvrše 
svaku njegovu želju. Pučanstvo mu je bez prestanka donosilo 
bogate darove i pitalo ga u najvažnijim stvarima za savjet; a 
kako on nije mogao da govori, tumačio bi se taj odgovor iz 
njegovih kretnja. Nije bilo težega prekršaja, nego uvrijediti 
Apisa. U svečanim su mu skupštinama žrtvovali bikove crvene 
boje. Najveća je pak bila svečanost njemu na čast, kad bi 
rasla voda u Nilu, u koje je vrijeme morao spadati njegov 
rođendan. Tom bi prilikom kod Memfisa spuštali u Nil jednu 
srebrnu i jednu zlatnu čašu, a sedam bi dana trajali svečani 
ophodi sa žrtvama i plesovima. Kad bi Apis navršio 25 go¬ 
dina, bio bi baš na njegov rođendan ubijen i utopljen u neki 
s sveti zdenac, za koji nitko od neupućenih nije smio znati, 
gdje se nalazi. Ako bi pak parnuo prije dvadeset i pete go¬ 
dine svoga života, bio bi balsamovan i uz neopisive počasti 
pokopan u jedan od skupocjenih sarkofaga u Serapeumu. 

Takovih je sarkofaga Mariette našao 24. Oni su svi 
od crnoga ili crvenoga uglađenoga granita na jednoj i 
drugoj strani hodnika. Svaki je od njih monolit, to jest 
od jadnog komada; pokrov je drugi komad. Dugi su po 
4 metra, široki po 2 metra i 30 cm, a visoki po 3 
metra i 80 cm. Svaki je pojedini težak ništa manje nego 
65.000 kilograma. 

Osim ovih vrlo zanimljivih grobova Apisa razgledao 
sam potanko još i glasovitu grobnicu »Mastaba Ti«, 
koju je također otkrio neumorni Mariette. Ova je grob¬ 
nica jedan od najodličnijih spomenika egipatske kulture 
i povijesti umjetnosti, a nalazi se nedaleko od grobova 
Apisa. »Mastaba« znači »grobnica«. Ona potječe iz vre 
mena pete dinastije, te je iskićena najraznovrsnijim sli - 
karijama, koje spadaju bez sumnje među najbolje radnje 
svoje vrsti. Taj je »Ti« bio visoki kraljevski činovnik 
i naziva se u svim natpisima »kraljev komornik i pro¬ 
čelnik svih radnja.« 

Još ću samo da u malo riječi opišem prekrasnu 
vožnju riječnim parobrodom po Nilu. Nema stranca, 
koji ne će osobitim zanimanjem sjesti na jedan od tih 


Sf. 13. Kapela odsude Isusove. 

ugodnih parobroda, da se odveze iz Kaira do Barrage, 
to jest do kolosalne ograde za regulaciju Nila, 26 km 
daleko od Kaira. Veleban je bio ljetni dan, pun južnoga 
cara i ljepote, kad sam u društvu svojih suputnika uči¬ 
nio taj izlet. Daleko od gradske buke i zaglušuog pro¬ 
meta sjedili smo na palubi i uživali idilične krasote 
najraznovrsnijih panorama. Putniku upadaju u oči s jedne 
i s druge strane Nila manja i veća sela sa kolibama, u 
kojima stanuje siromašno pučanstvo; tu i tamo uz obalu 
rijeke putuju cijele karavane deva natovarenih različi¬ 
tom trgovinom k obližnjem tržištu, a mjestimice idu 
žene i djevojke s ogromnim zemljanim vrčevima k rijeci, 
da grabe vodu. Te su tihe slike veoma često oživljene 
žuborom, što ga čine tako zvane sakkiye, primitivne 
sprave za natapljanje polja vodom iz Nila. Na rubu je 
obale pričvršćena os vodoravna kola, koje okreće konj, 
vo ili deva; a ovo kolo zubovima na perifeji okreće 
drugo veće okomito kolo, kojemu su na perifeji namje¬ 
štene posude koje grabe vodu. Kako koja posuda dopre 
do vrha i izvrati se, onako ulije vodu u žlrjeb, kojim 
se ona razlijeva po kanalima za natapanje polja. Često 
su ova mjesta neizrecive muke za nevoljne životinje 
pretvorena u ubave predjele iskićene krasnim akacijama, 
riječnim lotosima i vitkim paomama. Na drugim se pak 
mjestima natapaju polja još primitivnijim načinom. Dvije 
su grede pričvršćene jedna uz drugu u obliku grčkog veli¬ 
kog slova »lambda«, a o njima poput ljuljačke visi treća 
greda, koja sa strane kopna ima na kraju težak kamen, a 
sa strane rijeke veliku posudu. (Kao zdenci na čigre ili vagu.) 
Napola goli Arapi crpaju sasvim jednostavno tom po¬ 
sudom vodu iz rijeke, a težina im kamena na protivnom 
kraju grede olakšava trud podizanja. Tu vodu izlijevaju 
u osobiti bunar, nad kojim je opet slična sprava kao 
nad rijekom. Pomoću te druge sprave prelijeva se voda 
u drugi bunar, # koji je na višemu nego prvi. Nad ovim 
je opet treća sprava, koja prelijeva vodu u još uzvisitiji 
bunar — i to se tako ponovlja nekoliko puta, dok se 
dopre do prilične visine, s koje voda padajuć ima do¬ 
voljnu snagu da se razlije po poljima što je moguće 
dalje Koja je to muka, koji je to napor lomiti se tako 

satove i satove tim užasnim trudom uz žegu, koja ti 
mozak ispija, nije moguće ni pojmiti, a kamo li opisati l 

No vrijeme je, da se maknem iz Kaira; a to ne 
mogu da učinim, prije nego poštovanom čitateljstvu 
ukratko prikažem najzanimljiviju i najčudovitiju njegovu 
ustanovu: prostrani i bogati narodni muzej. 

Nedaleko od sela Gizeha sagradio je kediv Ismail 
paša, koji je god. 67. prošlog vijeka prvi primio već 
god. 1845. Mehmedu Ali ponuđeni naslov kediv (t. j. 
potkralj) mjesto dotadašnjega val i (t. j, namjesnik) troš¬ 
kom od 120 milijuna franaka veličanstvenu zgradu sa 
500 prostorija i sjajnim perivojem. Tu se sve do go¬ 
dine 1902. nalazio egipatski narodni muzej, a te je go¬ 
dine bio prenesen u novu posebnu zgradu u Kairu. Za 
posjet ovog muzeja, koji se punim pravom može da ubraja 
među najznatnije na svijetu, a svojom je izvanrednošću 
svakako prvi i jedini, treba odrediti najmanje jedan ci¬ 
jeli dan. Ja sam nešto tako i učinio, i to 3 sata ujutro 
i 3 sata poslijepodne; ali priznajem, da je to malo. 
Kratkoća vremena, taj neumoljivi tiran, nije mi više do¬ 
puštala. Kad bih pak hotio, da poštovanom Čitateljstvu 
opišem sve, što sam tu vidio, i istaknem svoje utiske,, 
ne bih tako lako svršio; ograničit ću se dakle, da spo¬ 
menem što je najnužnije. 

U prizemlju su kipovi, i to najstariji na svijetlu 
Čovjek sama sebe u čudu pita, kako su se mnoga i 
mnoga djela mogla kroz 4500 godina onako krasno sa¬ 
čuvati Gdje je taj zub vremena, koji sve podgriza? Tko* 
ono gleda, može da se svojim vlastitim ćutilima uvjeri 
o istini one arapske poslovice: »Vrijeme sve uništava,, 
ali egipatske starine uništavaju vrijeme!« Za mene je 
od cijele one nedogledne mase umjetnički izrađenog ka¬ 
mena najljepše i najimpozantnije djelo kip kralja Kufu 
(Chefren), sagraditelja jedne od triju piramida kod Gi¬ 
zeha. Veličanstveno ovo djelo staroegipatske kiparije 
staro je 4400 godina, a izrađeno je od diorita. Proni- 
cavost i ozbiljnost izbija iz čela i iz očiju; neka aureola 
(zlatan krug) moći i slave obasiplje onu kraljevsku glavu* 
koju straga obuhvaća kobac sa raširenim krilima. Razmjeri 

su savršeni. Nameće se svojom starinom od 4500 go¬ 
dina i neka drvena figura poznata pod imenom »seoski 
knez«, koja ipak ne prikazuje nikakvog kneza, nego 
nadglednika gradnje piramida. Svojom ljepotom upada 
u oči izvrsno sačuvana sfinga iz vremena Hiksa, od cr¬ 
nog granita; junački lavlji lik s finim izrazom čovječ¬ 
jeg lica spaja — da tako rečem — mješavinu snage 
i razuma, a zgodno prikazuje simbol Sunca, koje iz¬ 
lazi. Osobitu pažnju motrioca zaslužuje golema ploča 
puna relijefa, a izvađena iz nekog groba, što prikazuje 
mrtvaca, gdje prima žrtve i darove od svojte. Gotovo 
je nevjerojatno, Što se ie sve polagalo u grob s IjeŠi- 
nom svakog odličnog Egipćanina : odijela, alati, nakiti, 
skupocjeno posuđe svake vrsti, muzikalni instrumenti, 
predmeti toalete, igračke i kojekakovi amaneti za ob¬ 
ranu proti nemanima podzemnog svijeta. Tako su uko¬ 
pali s kraljicom Aah-hotep, koja je vladala oko god. 
1700. pr. Isusa, nakit neprocjenljive vrijednosti, koji je 
danas najodličniji ures onog muzeja; a god. 1894. našli 
su u nekoj piramidi nakita u vrijednosti od jednog mi¬ 
lijuna kruna. 

U gornjemu se spratu muzeja nalazi bezbroj škrinja 
i sanduka punih malenih figura najraznovrsnijih živo¬ 
tinja od kovina, kamena, majolike itd. Tu motrilac može 
tek da shvati, kako je duboko bilo uvriježeno u starim 
Egipćanima praznovjerje. Neke su od tih figura bile 
obožavane; druge su bile samo simboli. Tako je n. p. 
zmija naznačivala moć, a skarambež snagu stvaranja. 
Osim toga nalazi se u istom spratu beskonačno mno¬ 
štvo svakih nakita od zlata od prve dinastije do bizan¬ 
tinskih vremena. Ali što najviše svraća na se pažnju 
svakog posjetitelja, to su mumije kraljeva, iskopane god. 
1881 u Dar el Bahri i mumije Amonovih svećenika is¬ 
kopane u godinama 1890 i 1891. Tu dakle leže lješine 
tih despota, koji su pred više od 20 i 30 vijekova svojim 
sjajem i neizmjernim bogatstvom budili zavist ondaš¬ 
njeg svijeta, a bili strah i trepet nesamo svojim poda¬ 
nicima, nego i najratobornijim stranim plemenima drevne 
starine! Sada je to vrijeme utonulo u pučinu zaboravi, 
a oni su izloženi pogledima i kritikama svakog najpro- 

stijeg smrtnika, koji ih motri uz neznatnu svotu ulaz- 
nine kao kakove majmune u menažeriji! Puste li sud¬ 
bine! Osobito su dobro sačuvane mumije faraona Tut- 
mozisa I., Setosa I., Ramzesa II. i Ramzesa III. Sanduci, 
u kojim one leže, iznutra su i izvana omašteni i iski¬ 
ćeni raznim natpisima. 

Još samo par riječi o arapskim bazarima, pak da 
o Kairu zavežem. U bazarima, koji se arapskim jezi¬ 
kom nazivaju »suk«, nalazi stranac toliko raznovrsnosti 
i jakih opreka, da iz njih nosi u sebi neizbrisivih 
utisaka, te ih je mnogo, koje posjet bazara više zanima, 
nego cijeli javni život u Kairu. Prodavači i obrtnici 
jedne te iste struke sakupljeni su jedan uz drugoga u 
istoj ulici, što je za kupce — u pogledu izbora — sa¬ 
svim ugodno. Napast je kupovanja vanredno velika, jer 
se nigdje ne nalazi toliki broj umjetnički izrađenih i 
upravo dražesnih, a prilično jeftinih predmeta, kao na 
Istoku. Tu se prodavaju nakiti, vezovi, sagovi, rezbarije 
i dekorativni predmeti svake vrsti i veličine, da je mi- 
lota sve to gledati. Vrlo je zanimljivo motriti terzije i 
dekorativne radnike pri radnji, a to se može vrlo lako, 
jer oni sjede pred vratima svojih uskih dućana i radio¬ 
nica na ulici, pa im motrilac nije na ometu. Mnoge se 
radnje vrše još i sada onako primitivno, kako su se 
vršile u vrijeme faraona; ali svaki će mi rado priznati, 
da one imaju bezuvjetno veću vrijednost od onih, koje 
rade moderne fabrike. Čovjek tu može da se ozbiljno 
zamisli, pak da se pita : A jesu li fabrike na korist ili 
na štetu samoga obrta ? — Svi se bazari nalaze u vrlo 
tijesnim ulicama, gdje je malo zraka i svijetlosti tako, da 
se radnici natječu, kako će zauzeti uski komad mjestanca 
na ulici pred vratima svoga dućana, koji je ujedno i 
radionica. 

Najzanimljivije je pak, što ti radnici, bavili se oni 
sedlarskom, šavačkom, tkalačkom, klobučarskom, lon- 
čarskom, zlatarskom ili bilo kakvom drugom radnjom, 
ne rade po izučenoj Šabloni; oni sastavljaju svaki novi 
komad sasvim samostalno iz svoje neiscrpive istočnjačke 
mašte. Sve što mi tu vidimo, sve je izvorno, sve je 

nepatvorena produkcija orijentalne industrije (istočnog 
obrta) s potpunim čarom harmoničnih (skladnih) živih 
boja, Što tako živo pokazuje osebujnost mjesta i ljudi, 
koji su to izradili. Pa nije tu zastupana samo industrija 
Kaira ili Egipta, nego i Arabije, Sudana, Perzije, Ma¬ 
roka, Abisinije i Turske, a sve naravno, sve tačno i sa¬ 
vršeno. Cijene su, ponavljam, vrlo umjerene. 

Ođ Kaira do Port-Saida. 

Udobnost na egipatskim željeznicama. — I zmaj lija. — Sueski 
kanal. — Port-Said. — Vjera i graditeljska umjetnost starih 

Egipćana. 

Spomenuo sam već prije, da savjestan putnik ne 
može po duši da egipatskoj željeznici doda prezirni 
atribut »afrikanska«. Kao što sam ugodno putovao že¬ 
ljeznicom iz Aleksandrije u Kairo, tako sam uživao pu¬ 
tujući vlakom iz Kaira u Port-Said. Okolina, koja se na 
v ovom zadnjem putu motri kroz prozore vagona, i ako 
se u glavnom ne razlikuje od one između Aleksandrije 
i Kaira, ipak nije monotona, jer ugađa svojom čestom 
promjenom. Proputovao sam vlakom u više navrata naj¬ 
raznovrsnije nizine Evrope i Amerike, ali mi je svuda 
nizina poradi svoje suhoparne jednolikosti dosadila. Nije 
mi se to dogodilo putujući kroz egipatsku nizinu, a 
tomu se ne treba ni čuditi. Ta nizine i Evrope i Sje¬ 
verne i Južne Amerike, kojim sam putovao, leže daleko 
na sjeveru odnosno na jugu umjerenoga pojasa, neke se 
pa»če približaju i ledenom pojasu; dok egipatska nizina 
leži gotovo na domaku žarkog Naravna je dakle stvar, 
da se ona odlikuje bujnošću južnog bilja i životinja egzem- 
plarima (primjerima) jednog i drugog prirodopisnog carstva, 
kakovih se lako ne nalazi ni u evropskim državama, ni 
u Sjedinjenim Državama Sjeverne Amerike, ni u cen¬ 
tralnoj ni u južnoj Argentini. A gdje je veći broj, tu 
je i veća promjena, pak sve to skupa pruža putniku 
preugodno zanimanje. Ako k tomu dodamo udobnost 
egipatske željeznice, moramo doći do zaključka da že¬ 
ljeznički putnik u Egiptu može da bude zadovoljan. 
Kad smo već pri lome, ne će biti zgorega da istak¬ 
nem, da sam putujući u vlaku iz Aleksandrije u Kairo 
imao prilike, da večeram, a putujući iz Kaira u Fort- 

Said, da objedujem u željeznici. Dogododilo mi se jed¬ 
nom, da sam večerao u vlaku austrijske državne že¬ 
ljeznice putujući kroz Tirol između Innsbrucka i Worgla. 
Cijena je večere bila umjerenn: 3 krune; ali su mi 
zato naplatili po litre piva dvije krune, a crnu kafu 60 
filira. No to još nije ništa. Glavno je, da je rižot bio 
ispod svake kritike, a teletina zaudarala u pravomu 
smislu riječi. Nekakav Nijemac, koji je sjedio blizu mene, 
reče mi iza večere: »Hrana nije bila baš najbolja!« A 
ja raskolačio oči na nj, uvrijeđen njegovom čednošću, 
pak ću mu reći: »Nije bila baš najbolja? Vi se sigurno 
šalite. Ja velim, da je sramota, da se ovakovo Što 
uopće smije ponuditi putnicima na državnoj željeznici 
u srcu kulturne Evrope, a još za skupe novce! Gdje je 
komisija za nadgledanje živeža ? Jesu li putnici živo¬ 
tinje?« Umukne moj Nijemac, pak će nakon podulje 
stanke: »Gospodine, Vi imate pravo!« — A sada će 
tko reći: »Kad je to bilo usred Evrope, da Što ima 
biti tek u Africi?« Lagano, nemojmo se nagliti. U 
afričkoj sam željeznici i večerao i objedovao uprav iz¬ 
vrsno. Najzasukaniji cjepidlačar nije imao što da za¬ 
mjeri ni onoj večeri, ni onome objedu. Hrana tečna, 
svježa i obilna; poslužba uzorna; čistoća savršena; pivo 
jeftino; kafa se ne plaća napose. Pak što ćemo više ? 
Poslužbu vrše isključivo mladi, stasiti i okretni Arapi 
obučeni u dugačka bijela odijela sa crvenim pašom na 
bokovima, crvenim papučama na nogama i s crvenom 
fesom na glavi. Divio sam se njihovoj okretnosti i vje¬ 
štini. Reklo bi se, da ne idu, nego lete ; sad su u kuhinji 
i sad opet pred tobom, pak ti tako gracijozno (dražesno) 
pruže pliticu sa hranom i tako ukusno namjeste razna 
hvatala, da moraš steći apetit, ako ga i nemaš. Pred onim 
simpatičnim i savršeno vještim Arapima neka se sakriju 
svi poslužnici najprvih hotela Europe i Amerike! Vagon 
je pak, u kojemu se jede, nesamo prostran i udoban, nego 
uprav luksurijozan (raskošan), te nema ni jedne sitnice, 
kojom putnik ne bi bio sasvim zadovoljan. I tako je i 
meni i svim mojims uputnicima žurno, a ugodno pro¬ 
lazilo vrijeme, te nijesmo gotovo ni osjetili, da se naš 
vlak već nalazi u Izmajliji. 



SI. 15. II. postaja; mjesto, gdje je Isus uzeo na se Križ. 















SI. 16. III. postaja; mjesto, gdje je Isus prvi put pao 
pod Križem. 

Izmajlija je sada grad egipatskog distrikta (okružja) 
sueškog kanala; a nazad po vijeka nije ga uopće ni bilo. 
Radništvo zaposleno pri kopanju spomenutog prokopa 
bilo je za vrijeme radnje ondje sagradilo nekoliko drvenih 
stanova. Kako je središnji položaj onog mjesta bio van- 
redno zgodan za sijelo uprave, nastaniše se ondje upra 
vitelji i činovnici pothvata. Za njima dođoše i poduzet¬ 
nici, da ih snabdijevaju potrebitim spravama i trgovci, 
da ih snabdijevaju hranom. I tako drvene šatre ostadoše 
u manjini, a kamene su se kuće sve to većma gradile. 
Malo pomalo iz pustinje stvori se grad, koji danas broji 
kakovih osam tisuća stanovnika, nekoliko krasnih vr¬ 
tova, veliko mnoštvo ubavih zaselaka (ili vila) i lijep 
broj sjenovitih šetališta. Velike su i sasvim lijepe četiri 
zgrade, koje rese grad; a to su : potkraljeva palača, vla¬ 
dina zgrada, ured sueškog prokopa i sudbeni dvor I. 
molbe. U gradu je također golema sisaljka, koja siše 
pitku vodu i Šalje je kroz osobitu cijev, dugu preko 70 
km, u Port-Šaid, snabdijevajući tako taj grad vodom. 
Od Crvenoga je mora Izmajlija daleko 72 km, a od 
Sredozemnoga mora 75 km. Položaj mu je zgodan, na 
sjevernoj obali jezera Timsah i na plovnom kanalu slatke 
vode, Što dolazi iz Nila. No kraj svih tih ruža, Izmaj¬ 
lija ima golem i oštar trn, naime sasvim nezdravo pod¬ 
neblje No ako tko misli, da je nedavan postanak i nagli 
rascvat Izmajlije i Port-Saida osamljen slučaj, vara se; 
jer je i za jedno i za drugo odnio svjetski rekord grad 
La Plata u Argentini, koji sam ja posjetio u kolovozu 
god. 1909. Taj je grad utemeljen tek godine 1882., a 
danas broji do 80 tisuća stanovnika. Od Izmajlije do 
Port-Saida išla je željeznica uz samu obalu sueškog pro¬ 
kopa, koji sam, kao i većina suputnika, pomnjivo pro¬ 
matrao. 

Sueški je kanal dug 160 km, širok na površini 60 
do 110 m, na dnu 37 m, a dubok 9 m. Djelo je to 
francuskog diplomate i vrlog inžinira Ferdinanda grofa 
Lessepsa. Iza kako je on u svojstvu diplomatskog pred¬ 
stavnika svoje države obašao gradove Lisabon, Tunis, 
Kairo, Rotterdam, Malagu, Barcelonu. Madrid i Rim, 
objesi početkom pedesetih godina prošlog vijeka diplo- 

maciju o smokvu, te se vas dade na proučavanje radnje 
oko sueškog prokopa. Njemu je bilo povjereno vrhovno 
vodstvo i u Parizu mu od dioničara potpisano 200 mi¬ 
lijuna franaka. Na 15. travnja god. 1859. započeše se 
radnje. Poteškoće su bile velike, a novac nije dostajao. 
Trebalo je potpisati još jednu stotinu milijuna franaka, 
Radnja je trajala punih 10 godina; bilo je zaposleno 
do 25 tisuća radnika, a strojevi od 22 000 kinjskih sila 
svladavali su golemi otpor. Novaca je, naravski, i opet 
falilo tako, da se je svega skupa napokon potrošilo do 
472 milijuna franaka Na više su mjesta bila upotreb- 
Ijena prirodna jezera, kao n. p. već spomenuto jezero 
Timsah, za skraćenje prokopavanja. Kroz ova jezera 
smiju parobrodi voziti punom parom, kroz kanal pak 
najviše brzinom od 5 pomorskih milja na sat, da ne bi 
valovi, koji bi nastali usljed jače brzine, nosili pijesak 
i mulj sa obala i tako nasuli kanal. Kanal je na poje¬ 
dinim mjestima u kratkom razmaku proširen za ukla¬ 
njanje brodova. U zadnjim su se godinama ta mjesta 
pokazala na osobit način potrebita, jer je prolazilo 10 
do 12 brodova na dan. Svaki brod, koji želi da prođe, 
bio on pun ili prazan, mora da plati franaka za 

svaku tonu robe, Što može da nosi, kad je pun. Sada 
se o tome radi, da se ta cijena snizi na ravnih 7 fra¬ 
naka po toni. Tako plaća poveći brod po prilici 30 do 
50.000 franaka za sami jedan prolaz kroz kanal. Jedre- 
njače se vrlo rijetko služe prokopom, jer im se nikako 
ne isplaćuje potrošiti tako goleme svote, ako brod nije 
vanredno velik ili ako nije svojim tovarom učinio od¬ 
već dobar posao s trgovcem. Pripovijedao mi je jednom 
neki talijanski mornar, čovjek od preko 60 godina, koji 
je cijeli svoj život istrošio po moru, da je on jednom 
putovao Škunom, koja je bila puna razne trgovine (carico 
generale), iz Genove u Australiju. Njihov je kapetan 
bio učinio račun, koliko bi potrošili, kad bi prošli kroz 
sueški kanal. Iz toga je računa proizlazio trošak 5 puta 
veći, nego je bila čista dobit od sveukupne trgovine. I 
nije bilo druge, nego izaći kroz Gibraltar i obaći cijelu 
Afriku, kubureći punih 6 x / 2 mjeseci na putu. Razlog, 
poradi kojega parobrodi ipak vole, usprkos svemu tomu 

trošku prolaziti kroz kanal nego okolo, leži u ogrom¬ 
nomu skraćenju puta, uslijed kojega oni mogu gotovo 
u isto vrijeme mjesto jednoga puta učiniti dva i mjesto 
jedne dobiti imati dvije, a uz to silno prištediti na ko¬ 
losalnom trošku za ugljen i na skupom trošku za hranu 
momčadi i putnika. No nije to sve. Dok su jedrenjače, 
koje nose više od 2000 tona, vrlo rijetke, oceanski pa¬ 
robrodi nose gotovo svi više od 4000 tona, pa ako i 
plate više, zato i dobiju kud i kamo više, jer im pla¬ 
ćanje raste — da se tako izrazim — aritmetičkom, a 
dobit geometričnom progresijom (t. j. tu se ne zbraja nego 
ljuto množi) Navodim za primjer, da se put iz Londona 

u Bambay prikrati prolaskom kroz kanal za 44%. _ 

Kako sam već spomenuo, parobrodi voze kroz kanal 
jedva brzinom od 5 pomorskih milja na sat, te je smi¬ 
ješno vidjeti mnoštvo besposlene arapske dječurlije, a i 
odraslih kako obalom prate osobito putničke parobrode 
uz silnu graju i veliku gestikulaciju, zahtijevajući neu¬ 
moljivi bakšiš. Inače kanal sam za sebe nema osobitih 
ljepota i obale su mu prilično puste; pak su ti prizori 
buke i graje potrebita i zgodna varijacija (promjena) koliko 
putnicima na parobrodima, toliko onim u vlakovima. 

Još ću samo dodati, da nije Lesseps prvi prosjekao 
suesku prevlaku. Ona je u drevnoj starini već dva puta bila 
prosječena, i to prvi put u XIV. vijeku pr. Isusa, od faraona 
betosa I. 1 Ramzesa II., a drugi put 700 godina kasnije od 
Neka, koju je radnju dovršio tek Darij Histaspis nakon gotovo 
2 vijeka, a Ptolomejevci je još bolje uredili. Naravno, da bi 
se taj kanal ocjepljivanjem zemlje sa obala neprestano zasi- 
pavao, te je nakon samih par vijekova trebalo radnju ili sasvim 
ili barem djelomično obustavljati. Tako je u vrijeme Kleo¬ 
patre kanal bio gotovo sasvim zasut, a za Trajana opet ob¬ 
novljen 1 prozvan amnis Traianus. No već u VIII. vijeku 
bio je opet napola zasut, a početkom XIX. vijeka nije od 
njega bilo ni traga. Mlječani, Nijemci, Francuzi, Turci i ma- 
meluci, a napokon i veliki Napoleon imali su i želje i volje 
na pretek, da započnu s novim prekopavanjem, ali se ipak 
nitko nije ni maknuo, dok nije tek nazad po vijeka Lesseps 
uzeo posao u ruke. — Eto nas napokon u Port-Saidu! 

Port-Said se nalazi 174 km na sjevero-istoku od Kaira 
u b !-° ^ meljen p ? prilici kad * Amajlija, god. 1860 . Danas 
IT?! 1 50.000 stanovnika, od kojih su trećina Evropejci (naj¬ 
više Grci i Francuzi). Velika razlika u porastu grada i pučan¬ 
stva između Port-Saida i Izmajlije leži u velikoj razlici polo- 

žaja. Dok se Izmajlija nalazi tako reći u pustinji usred ne¬ 
zdrava predjela, Port-Said ima prekrasnu luku na obali Sredo¬ 
zemnog mora usred pomorske klime. Veličanstvena palača, 
koja je — da se tako izrazim — bila temeljni kamen grada, 
resi svojom krasotom prostranu, u 4 velika bazena razdije¬ 
ljenu luku, a uzdržaje u sebi upravu sueskog kanala sa mnogo¬ 
brojnim činovništvom. Na sjevernoj strani grada, na samom 
kanalu i morskoj obali, strši nebu pod oblake gorostasni svje¬ 
tionik, visok 53 metra; njegova se svijetlost vidi na 20 po¬ 
morskih milja daleko. U more se pružaju dva vanredno du¬ 
gačka gata, od kojih je istočni dug više od kilometra i po, a 
zapadni 2 kilometra i četvrt. Između njih je 100 do 150 me¬ 
tara razmaka, kuda ulaze brodovi u luku i u kanal, a cijeli je 
taj morski put rasvijetljen malim plovećim svjetionicima, koji 
su po prilici 100 metara udaljeni jedan od drugoga. Luka je 
veoma velika; te se, kao što već rekoh, sastoji od 4 dijela: 
od predluke, od trgovačke luke, ratne luke i t. zvanog basena 
Cherif. Port-Said je već sada svojom pomorskom važnošću 
ozbiljan konkurent Aleksandriji, a to donekle i mora da bude 
poradi ogromnog tranzita (prolaženja), što ga prouzrokuje 
sueški kanal. 

Na samoj morskoj obali nalazi se »Lessepsov trg« 
sa spomenikom tog ženijalnog Francuza, koji se naj¬ 
prije toliko proslavio sueškim prokopom, a kasnije to¬ 
liko obručio panamskim, te je prispio skupa sa sinom 
Karlom na optuženičku klupu i napokon umr’o u lu¬ 
dilu. Unutrašnjost Port-Saida nema baš ništa osobita; 
osim glavnih ulica ostale su većinom uske, a bez sta¬ 
bala i zato izložene sunčanom žaru. Ima i mnogo dr¬ 
venih kuća, a arapski je dio grada dosta neuredan i za¬ 
pušten. 

Posjetio sam u gradu lijepu franjevačku crkvu sv. 
Eugenije. Ova je crkva nova, sagrađena na tri lađe u 
predzadnjem desetljeću prošloga vijeka na mjestu, gdje 
je još od početka kopanja kanala bila kapelica. Ima u 
gradu i samostan duvni »dobroga pastira«; ali ni- 
jesam imao vremena, da i to razgledam. 

Okolo 4 sata poslije podne prevezoše mene i moje 
suputnike s našim prtljagama iz luke na parobrod, koji 
je tačno u 5 sati imao otputovati, da nas prenese iz 
Port-Saida u Jafu, iz Afrike u Aziju, iz zemlje izrael¬ 
skog progonstva u obećanu zemlju. Na parobrodu na¬ 
đosmo sasvim šareno društvo, po kojemu bi se i bez 
ikakvog zemljopisnog znanja bilo moglo zaključiti, da 



SI. 17. IV. postaja; mjesto, gdje je Isus susreo svoju Majku 

se nalazimo u području Muhamedove vjere i njezinih 
sljedbenika. Ima neka poslovica, koja veli, da su ove 
tri stvari najgore: sjedati za trpezu, a ne moći jesti, 
ležati u postelji, a ne moći spavati i iščekivati ono, što 
još dugo ne će doći. Ovo se zadnje moglo primijeniti 
na naš slučaj, jer premda je tačno u 5 sati parobrod 
imao otputovati, zvonio je već bio i šesti sat, a još nije 
bilo nikakve priprave na odlazak. Samo su nam naglo 
prekinuli zanimljivo razgledanje grada, da puna 2 sata 
čamimo na palubi parobroda između arapskih i turskih 
emigranata (bjegunaca), kojih je nazočnost osjećao nos i 
ondje, gdje je oko nije moglo da opazi! Ele, galija se kreće, 
a iz luke neće, pak se ni nama nije dalo ostaviti Egipat. 

Da to dosadno čekanje nekako *olakotim, odredio sam, 
da poštovanom čitateljstvu, prije nego se rastanemo sa Egip¬ 
tom, u malo riječi prikažem pogansku vjeru i graditeljsku 
umjetnost starih Egipćana. 

Označiti tačan vjerski sistem staroga Egipta mislim da 
nije moguće, a to s jednostavnog razloga, što je to malokada 
i svaki put za kratko vrijeme bila jedinstvena država, nego 
obično skup mnoštvo malih državica, od kojih je svaka imala 
svoju vjeru, i svoje bogove. Pa i onda, kad bi koji moćni 
vladar ujedinio t e raspršene dijelove i uveo jednu državnu 
vjeru, pojedine su narodne skupine bile i odveć konserva- 
tivne, a da bi odbacile svoje stare bogove i uvele nove, ne¬ 
poznate. Pa ako bi to milom ili silom napokon i uspjelo, dr¬ 
žava bi se opet rascijepala i povratile bi se stare prilike. K 
tomu su Egipćani uzimali kojekakve kulte i vjerske običaje od 
raznih osvajača tako, da je malogdje naći tolike mješavine i 
nesređenosti, kako u staroegipatskoj vjeri. Poznato je, da je 
kralj Amenophis IV. hotio srušiti sve bogove i uvesti jedno- 
boštvo; ali u tome nije uspio. Iz vremena egipatskog poli¬ 
tičkog jedinstva poznato nam je 9 glavnih božanstva: Tum 
se je zvao praotac bogova; on je imao sina Su i kćer Tefnut, 
koji su ujedno bili i supruzi. Njihovi su pak sinovi i kćeri 
Keb Nut (t. j. Zemlja i Nebo), Oziris i Izida, te Seth i Nephtys. 

Priče o Ozirisu i Iziđi pune su bujne i pjesničke istoč¬ 
njačke mašte. Oziris i Izida vladahu sretno, dok nije Keb 
(bog Zemlje) zatvorio nesretnog Ozirisa u sanduk i utopio ga 
u Nilu. Nevoljna Izida nalazi muža mrtva i uz plač i jauk ra¬ 
staje se s njegovom lješinom. Keb razjaren, što njegove žrtve 
nije nestalo netragom, raskida lješinu i razbaca komadiće amo 
tamo po cijelom Egiptu. Izida, ucviljena od neizrecive boli, 
sakuplja te komadiće i pokapa svaki pojedini komadić na 
mjestu, gdje ga je našla. Odatle mnoštvo grobova Ozirisa. 

4 

Ali Kebov bijes nije još zasićen. Proti njemu se bori Horos, 
sin Ozirosa, dok ne pođe za rukom Thothu, bogu mudrosti 
da ih umiri. Oziris uskrsne, te je unaprijed vladao u podzem¬ 
nom svijetu. Ova je priča bez sumnje nastala između poljo¬ 
djelskog dijela pučanstva na temelju umiranja i oživljavanja 
prirode. U doba, kad je Sunce ulazilo u znak Skorpijona, što 
se j e v on . da PO^di pritiska zemaljske osi događalo u doba 
najjače ljetne žege, a ne kao sada kod nas u jeseni, slavili su 
žalobnim izlivima Ozirosovu smrt, a kad bi priroda opet 
procvala, vanrednim veseljem njegovo uskrsnuće. 

Kasnije nalazimo i Trimurte, to jest trojstvo bogova, koje 
se sastojalo od oca Amona, boga neba sa dva velika pera 
u kruni, majke Mut, božice života, i sina Chonsu, boga Mje¬ 
seca, sa mjesečevim srpom na glavi. Amonu je bio posvećen 
ovan, a ženi mu Mut jastreb. Ali i ovaj sistem nije se dugo 
održao. 

Od lokalnih bogova najstariji je već spomenuti i u Mem- 
fisu obožavani Ptah, s kojim se obožavao skupa crni bik Apis, 
čim sam se već bavio. S božicom su Mut identične (iste) bo¬ 
žice Neith i Sais, te Hathor, božica ljubavi, f šale i plesa. Sun¬ 
čani je bog Ra opet identičan sa Amonom i Horusom. Thoth 
je bog mudrosti, a Set bog pustinje. Riječni bog Sobek pri¬ 
kazivan je kao čovjek s krokodilovom glavom. 

Da su stari Egipćani vjerovali u neumrlost duše, o tomu 
nema sumnje; alj to nije bilo tako jasno, kao ni u opće cijeli 
vjerski sistem. Čovječju su dušu nazivali Ba. Kad bi čovjek 
umr’o, morala bi mu duša doći pred sud bogova. Predsjednik 
je toga suda bio Oziris, a imao je 42 savjetnika. Bogovi Ho- 
rus i Anubis izmjerili bi mrtvačevo srce na tezulji, Thoth, bog 
mudrosti, napisao bi uspjeh mjerenja u vječne knjige; zatim 
bi Oziris izrekao^ osudu. Ovu ceremoniju nalazimo vrlo često 
naslikanu na različitim iskopinama. Tko je bio bez grijeha, mo¬ 
gao je ući u mjesta blaženih, da tu obrađuje polja za hranu 
bogova. Podzemni je svijet starih Egipćana bio na različitim 
mjestima; u davnini na delti Nila, kasnije na otoku Siciliji, a 
napokon negdje na nebu. Što se je pak događalo sa dušama 
osuđenika, to ne znamo; barem dosada nije nijednomu egip- 
tologu uspjelo, da o tome nađe kakav spomenik. 

Pri ovakovom vjerovanju nije nikakvo čudo, što su stari 
Egipćani sami sebi gradili za ovaj umrli prolazni život sasvim 
nevoljne kolibe od opeka od mulja, osušenih na suncu, a samo 
onim, koje su smatrali neumrlima, to jest bogovima i mrtva¬ 
cima, sjajne i uprav velebne hramove i grobnice od finog i 
tvrdog kamena. Jedini su izuzetak od općega pravila bile ras¬ 
košne palače kraljeva, koje su smatrali namjesnicima božan¬ 
stva na zemlji. Hramovi i grobnice, to su one impozantne 
građevine, koje su^ prkosile i prkose još i sada bijesu vre¬ 
mena od više tisuća godina, i koji bi nas još danas napunjale 
kud i kamo većim udivljenjem, da nijesu silno trpjele od divljih 

i fanatičnih muhamedovskih osvajača. Piramidama, tim goro¬ 
stasnim grobnicama kraljeva, bavio sam se prije; sad još 
malo riječi o hramovima. 

Začudno je, da je arhitektura hramova već u najstarijim 
vremenima bila na visokom stupnju savršenosti. Najnoviji hra¬ 
movi starog Egipta u bitnome se malo u čemu razlikuju od 
najstarijih. Temeljna se ideja piramida nalazi i u tornjima pred 
vratima hramova. Sama vrata imaju pola visine od cijeloga 
hrama. S jedne i s druge strane ulaza sjede obično gorostasne 
figure kao čuvari hrama, ili se mjesto njih podižu u visine 
golemi obelisci, od jednog komada, sa pozlaćenim vršcima, 
da odbijaju oluje od svetog mjesta. To, naravski, treba sim¬ 
bolično razumjeti, jer su zapravo morali baš privlačiti gro¬ 
move. Put, koji je vodio do hrama, bio je obično omeđen 
prekrasnim sfingama, kadšto u duljini od puna 2 kilometra 
kao kod hramova u Karnaku i Lukoru. Iza vratiju bilo je dvo¬ 
rište puno veličanstvenih stupova i poprsja odličnih i pobož¬ 
nih građana. Iza ovoga je bilo drugo dvorište, tako zvani hi- 
postil, a dijelio ga je od prvog zid visok do polovine hrama 
i pun svakojakih slikarija i natpisa. Dalje nije smio prosti puk 
da dopre. Svetinja nad svetinjama, ili Adytum, bila je pristu¬ 
pačna samo svećenicima i kraljevima, To su bile većinom 
mračne i prilično niske prostorije, gdje je bio kip boga, nje¬ 
gove žene i njegova sina. Nekoji su hramovi imali po više od 
jednoga hipostila. Ukupna je cjelina svakog hrama s gradi¬ 
teljske strane bila veličanstvena u pravom smislu riječi, čemu 
je nemalo doprinosio peristil 1 sa umjetničkim kapitelima 2 . 

* Peristil : hodnik među stupovima. 

2 Kapitel — urešeni vršak, glavica stupa. 


















O. Serafin Čimino, 

gvardijan brda Sion, kustos (čuvar) sv. Zemlje, 
poglavar svih franjevaca u sv. Zemlji. Rodio se 
na otoku Kapri. Za vrijeme bivšega franjevačkog 
generala O. Dionizija Schuler-a bio je generalni 
definitor, zatim misijonar u 6jev. Americi. 
God. 1913. imenovan je čuvarom sv. Zemlje. 




SI. 19. VI. postaja; mjesto, gdje je Veronika dala Isusu 
rubac, da si njim otare znoj sa lica. 

V. 


Na pragu Palestine. 

Pomorsko putovanje od Port-Saida do Jafe. — Kvarantena. — 
Historlčki pregled Palestine . — Liječničko pregledanje. — Is- 
krcanje u Jafi. 

Naš se parobrod već sprema na odlazak. Vratimo 
se dakle za čas k njemu Sidro je već gore, a strojevi 
su počeli raditi. Sunce je pri zapadu, a mi ostavljamo 
krasnu luku Port-Saida, i s njom i Egipat i uopće, ci¬ 
jelu Afriku. Dugo sam i ja, kao i moji suputnici, gledao 
s palube u kopno, koje nam je sve više iščezavalo. 
Napokon se spusti na nas tamna noć i mi nijesmo vi¬ 
djeli nego zvjezdano nebo nad sobom i od žestokog mae¬ 
strala uzburkano more pred sobom. Plovili smo nad 
silnim dubinama južnoistočnog skrajnjeg dijela Sredo¬ 
zemnog mora prama Jafi puni vruće želje da što prije 
stavimo nogu na rub svete Zemlje. 

U zoru krasnog ljetnog dana naš se parobrod 
približavao Jafi, tom pragu svete Zemlje, prama kojoj 
nas je vukla neodoljiva želja, kaonoti prama glavnoj, da 
ne rečem jedinoj svrsi putovanja na Istok. Kad su pak 
prve sunčane zrake počele pozlaćivati vrhunce one go¬ 
rovite obale, prestade buka stroja i sidro zaštropota u 
more. Bili smo usidreni pred Jafom. Moje je veselje 
graničilo s ushitom. 

Kako pak ostadoh smeten i gotovo bez riječi, kad 
se parobrodom prospe glas, da je pomorska vlast za¬ 
branila iskrcavanje putnika i nametnula kvarantenu od 
24 sata, ne treba ni da tumačim. Morali smo 24 sata 
poput Tantala imati pred nosom toli željeno voće, a 
nijesmo ga mogli prikučiti. More je bilo silno uzbur¬ 
kano od žestoka maestrala tako, da se parobrod zibao 
u svim mogućim smjerovima; pak dok smo ja i još 
mali broj suputnika samo imali da iskočimo iz kože od 

nestrpljivosti, svi su ostali suputnici još k tomu i bolo¬ 
vali od morske bolesti! 24 sata dangube i patnje baš 
onda, kada čovjek misli, da je već postigao ono, za Čim 
je čeznuo, stvar je, koja se ne da izreći ni opisati! 

Ali da i poštovano čitateljstvo ne bude udionikom tih 
naših nevolja, upotrebit ću to dugo vrijeme nestrpljiva iščeki¬ 
vanja, da u kratkim topografskim (zemljopisnim) i historičnim 
potezima prikažem svetu Zemlju. 

Palestina je grčko-rimski naziv, koji odgovara hebrej- 
skome „Plešet**, a to je u davnini bila samo uska obala 
južno od Jafe, gdje su bili Filistejci. Tek u vrijeme sudaca poprimi 
cijela od Zidova obitavana zemlja to zajedničko ime. Granice 
se Palestine ne dadu tačno označiti, nego samo približno, i to 
na sjeveru podnožje Hermona, na istoku po prilici 31 1 /* 0 sjev. 
širine. Prama tomu je najveća širina Palestine na jugu oko 
133 km, a najmanja na sjeveru oko 60 do 70 km. Površina se 
stare Palestine može računati na 25 do 27 tisuća četvornih 
kilometara, dakle kao dvije Dalmacije. — U Palestini su u 
drevnoj davnini stanovala semitska i kananejska plemena (He- 
titi, Heviti, Amoriti, Moabićani i Filistejci), koji su obožavali 
Baala i Astartu. God 1250. pr. Isusa uđoše Izraelci pod Jo- 
zuom u Palestinu osvojivši Jeriho; ali mnoga plemena stano¬ 
vahu u Palestini još dugo uz Izraelce, osobito Hananejci i Gi- 
beonićani; a Filistejci biše svladani tek za Davida. God. 925. 
razdijeli se Palestiua u kraljevstva Juda i Izrael. Iza babilon¬ 
skog sužanjstva propade stara razdioba zemlje u 12 plemena, 
a onaj dio Palestine između Sredozemnoga mora i Jordana 
dijelio se u 3 dijela: u Judeju, Samariju i Galileju. U Spa- 
siteljevo se vrijeme dijelila Judeja u sjevernu i u južnu ili 
Idumeju. Ivan je Hirkan koncem II. vijeka pr. Isusa bio osvojio 
Idumeju, a sa Irudom Velikim pope se idumejska dinastija na 
prijestol. — God. 63. osvoji Pompej Jeruzalem i postavi Hir- 
kana II. velim svećenikom i zavisnim knezom ili etnarhom, 
Cezar je doduše dao neke sloboštine, ali je nametnuo Anti- 
patra za namjesnika. Antipatar dade svomu najstarijem sinu 
Fazaelu jeruzalemski dio zemlje, a mlađemu Irudu Galileju. 
Kada su pak Parti provalili god. 40. u Palestinu, uhvatiše Hir* 
kana i Fazaela, a nametnuše zemlji vlast Antigona, dok se 
Irud sakrio u tvrđu Masade. Uz rimsku pomoć domogne se 
Irud prijestolja, te je vladao kao Irud I. Veliki, galilejski kralj, 
od god. 37. do god. 4., i to vrlo krvoločno. U to vrijeme bi 
proglašena Palestina rimskom provincijom, a Židovima udije- 
ljeno rimsko građansko pravo, te nametnuti rimski namjesnici, 
zavisni od sirskih prokonsula (Valerije Grato, Poncije Pilato 
itd.). Palestina je poslije ustanka' još jednom bila proglašena 
(i to sama Judeja) od Rimljana zavisnom kraljevinom pod 1 
Irud ovim unukom Agripom I., koji je vladao u god. 41.-44. 
poslije Isusa, i to samo na papiru. Zadnji je judejski vladar 


Palestine. 


Liječničko pregledan]e. 

bio njegov sin Agripa II., koji nije oca odmah naslijedio. God> 
70. posl. Isusa osvoji Tito Jeruzalem. To je bio smrtni udarac 
1 zadnjemu tračku nezavisnosti. 

Židovi su se, kako je poznato, više puta bunili proti Rim¬ 
ljanima, a najžešći je bio ustanak Bar Kochbe proti caru Ha- 
drijanu. Bar Kochba je bio neki pustolov Simon, koji je sam 
sebi bio nadio to ime, što znači „sin zvijezde**. On je tvrdio, 
da se one riječi sv. Pisma „Orietur stella ex Jacob et con- 
surget virga de Israel et percutiet duces Moab vastabitcjue 
omnes filios Seth“ (Rodit će se zvijezda iz Jakova, i ustat će 
šiba iz Izraela i udarit će vođe moapske i oplijenit sve si¬ 
nove Setove**. Brojevi 34 17 .) odnose na njega, te se postavi 
11 a čelo krvavog ustanka, Koji je trajao pune 3 godine (132. 
do 135.) S početka je uspješno vojevao i osvojio 50 gradova 
u Palćstini; no iza kako je rimski vođa Julije Sever osvojio 
Jeruzalem, morade se Bar Kochba povući u tvrđavu Befsar. 
Nakon žilava i ustrajna opiranja morade ipak predati Rimlja¬ 
nima i to zadnje utočište, prisiljen gladom, pri čemu ga smak- 
nuše njegovi vlastiti drugovi godine 135., prozvavši ga „Bar 
Kosba“, što znači „sin laži**. 1 to je bio zadnji i najnesretniji 
pokušaj Židova, da stresu sa sebe rimski jaram. Broji se, da 
je pri ovome ustanku poginulo 580.000 Židova. Kad se 
rimsko carstvo razdijelilo u istočno i zapadno, pripade Pale¬ 
stina god. 395. istočnomu; a već godine 636. osvoji je ta'if 
Omar. To je bio početak njezina propadanja. Križari je istrg- 
nuše god. 1099. iz muhamedovske vlasti, ali samo za kratko 
vrijeme, jer nakon samih 88 godina pade ona opet u ruke ne¬ 
vjernika. Otada, pa sve do početka XVI. vijeka bila je Pa¬ 
lestina pozorištem krvavih borbi, najprije između Saracena i 
križara, pak između muhamedovskih silnika i azijatskih osva¬ 
jača. God. 1517. osvoji je napokon turski sultan Selim I. i 
pripoji je turskome carstvu, pod kojim stenje još danas. 
Napoleonov pokušaj godine 1799., da je osvoji, ostade bez¬ 
uspješan. 

Napokon prođoše 24 sata našeg progonstva na pa¬ 
robrodu i osvane slatki dan zlatne slobode. Turski li¬ 
ječnik sa 2 druga člana zdravstvene komisije dođe na 
parobrod, da pregleda momčad i putnike. Kakvo je to 
pregledanje bilo, ne treba ni da spominjem. Bruka i 
grdilo, a ne zdravstveno pregledanje. Polovina je mom¬ 
čadi slatko spavala, a od nas putnika bit će da je ta 
slavna komisija vidjela samo jednu trećinu, ali ponavljam 
vidjela, a ne pregledala. Ja sam cijelo vrijeme boravio 
navrh kašćela od prove, te nijesam niti bio pozvan na 
pregledanje. Vidio sam ozgor na palubi tog dičnog Esku- 
lapovog sina, ali on mene nije ni vidio. No moji su 

Iskrcati je u Jafi. 


pogledi bili uprti u žutu zastavu kvarantene između 
jarbola, kad će se ona skinuti. A ipak smo mi svi put¬ 
nici primili svaki napose službenu zdravstvenu svje¬ 
dodžbu u turskomu jeziku, da smo u redu bili pregle- 
gledani pronađeni zdravi. Potpisan je na njoj dotični 
liječnik. Evala ti — kličem s ushitom — junački po- 
borniče zdravlja! Blažena majka, koja te rodila, kad 
tako hrabro i neustrašivo uništava bič kolere! Svjedodžbu 
sam tvoju, povrativši se s putovanja kući, stavio u okvir 
i čuvam je kao oči u glavi na vječnu uspomenu! 

Napokon — post tot discrimina rerum — ona žuta 
avet, zastava kvarantene bude munjevnom brzinom ski¬ 
nuta uz neopisivo oduševljenje svih putnika, koji uz- 
dahnuše baš iz srca: »Libertas de coelo prospeKit!« 1 i 
rpimice navališe na barkarić, da se što prije zgrnu u 
goleme čamce određene za prevažanje na kopno. Jafa 
naime nema uređena pristaništa, te parobrod mora ostati 
koju stotinu metara daleko od obale. Pred samom oba¬ 
lom silno je mnoštvo većih i manjih litica; dvije po¬ 
veće, poput dubrovačkog Penatura, u kratkom razmaku 
prave ulaz k obali. No vješti Arapi voze putnike u ve¬ 
likim čamcima bez ikakove pogibli na kopno. Putovao 
sam raznim krajevima svijeta; ali vještijih mornara od 
Norvežani i od onih Arapa u Jafi nijesam vidio. Na 
koncu konca bili su svi putnici na kopnu i izvan po¬ 
gibli. Moje noge stadoše prvi put na rub svete Zemlje. 
Bili smo u Jafi. 


1 Pomoli se s neba sloboda. 


VI. 


Od Jafe do Jeruzalema. 

Jafa. — Katoličke crkve i humanitarne ustanove. — Veličan¬ 
stveni vrtovi. — Željeznički spoj Jafe s Jeruzalemom. 

Motto: »Freuet euch der schonen Erde, 

Denn sie ist wohl wert der Freude; 

Nicht umsonst sprach Gott sein »Werde«. 
Reichlich er herniederstreute 
Um uns Freude zu bereiten — 

Tausende von Herrlichkeiten. 

Doch von allen Erdenreichen 
Keines wohl ist zu vergleichen 
Mit dem heil’gen Lande! 

Ew’ge Bande 

Fesseln unser Herz und Denken, 

Dass wir gluhend uns versenken 
In des grossen Gottes Walten. 

Auf den Bergen, auf den Halden 
Jedeš Bliimlein lispelt fromm : 

Wand’rer komm’!« 

Jafa (SI. i. str. 4.) je starinski grad, pun historičkih us¬ 
pomena. Tu je, kažu, Noe gradio svoju korablju; tu se 
ukrcao prorok Jona u brod na svom bijegu u Tarsis ; tu se 
iskrcavalo drvlje cedara libanonskih za gradnju Sala- 
monova hrama; tu je Petar uskrisio Tabitu; tu je on 
stanovao u kući Simona kožara i imao ono viđenje, da 
su i pogani određeni za Božje kraljevstvo. Jafa je u raz¬ 
nim ratovima s Rimljanima, muhamedovcima, križarima 
i Egipćanima bila uvijek mjesto iskrcavanja. Osobito je 
povijest križara i hodočasnika u svetu Zemlju puna ne¬ 
zgoda, koje se dogodiše pri iskrcavanju, a iz najnovijeg 
vremena spominje se iskrcanje Napoleonove vojske u 
Jafi na 3. ožujka 1799. i krvoproliće njezinih branitelji. 
Ali za svakog hodočasnika ima Jafa najveću važnost 
kao prag svete Zemlje. 

Katoličke crkve i humanitarne ustanove. 


Po onome, što sam prije spomenuo, lako je razu¬ 
mjeti da Jafa nema uopće nikakve luke. Ona leži baš 
na obali pučine Sredozemnog mora, izložena svim ne¬ 
pogodama vremena i oluja. Unatoč tomu, i premdaj je 
grad bio 12 puta razoren (jednom i od Vespazijana), 
ipak se svaki put nesamo podigao, nego i procvao, 
a sve to poradi svoga vanredno zgodna položaja kab 
prag Palestine. Danas grad broji 21.000 stanovnika i 
gledan s mora ima uprav krasnu vanjštinu, jer je sa¬ 
građen u polukrugu. Dvije su trećine stanovništva miiha- 
medovci, a od zadnje je trećine pola kršćana i pola Ži¬ 
dova. U gradu su 3 džamije, jedan katolički, jedan grčki 
i jedan armenski samostan, jedna katolička i jedna en¬ 
gleska protestantska bolnica, te sijelo engleskog, njemač¬ 
kog, austrijskog, francuskog i ruskog konsulata. Također 
svaka od spomenutih država ima i svoj poštanski ured, 
što je prava blagodat u onim nesretnim turskim prilikama. 

Poradi kratka boravka u Jafi mogao sam da posjetim 
samo franjevački samostan s crkvom i katoličku bol¬ 
nicu. Franjevački je samostan, s kojim je spojen gostinjac, 
mješavina hodnika, ćelija, skalina i strmina bez ikakve 
simetrije; no tomu se ne treba čuditi, budući da je tlo 
čitavog grada vrlo strmo. Franjevaca ima u Jafi još od 
vremena Ljudevita IX. svetoga, koji im je god. 1252. 
sagradio prekrasnu crkvu sa 10 oltara; dok je samostan 
tek iz XVII. vijeka. Sa šetališta na krovu samostana krasan 
je pogled na more i na jedan dio kolonije njemačkih 
protestantskih templara, koji se ondje naseliše pred 40 
godina. Samostanska se crkva, posvećena sv. Petru, drži 
samostana i gostinjca. Ona je sagrađena god. 183(5. na 
istom mjestu, gdje je prije bila drvena crkva. 

U katoličkoj bolnici dvore francuske duvne sv. Jo¬ 
sipa bolesnike bez obzira na vjeru. Bolnica je sasvim 
ukusno uređena i baš po najmodernijim zdravstvenim za¬ 
htjevima, a uz nju je vrlo lijepa gotska crkva sagrađena 
god. 1884. Ispred bolnice je šetalište, s kojega te op- 
čarava veličanstven vidik na more i na krasne vrtove, 
s kojih je Jafa na daleko glasovita. Svi su ti vrtovi, 
dugi 4 km, a široki 3 km, ograđeni plotovima od kak¬ 
tusa, koji u Palestini nije tako malen i kržljav kao kod 


Željeznički spoj Jafe s Jeruzalemom . 

nas, nego raste kao granato stablo Svaki vrt ima svoj 
bunar za natapanje tla, a tu osobito uspijevaju naranđe, 
limuni i grožđe. Pripovijedao mi je vratar bolnice, da 
kad u mjesecu veljači rascvatu stabla i cvijeće u tim vr¬ 
tovima, miris se osjeća na moru dvije milje daleko. U 
sred tih krasota sagradi početkom prošloga vijeka po¬ 
glavar Jafe Abu Nabut javni zdenac od bijelog mra¬ 
mora, što je bez sumnje najljepši spomenik arapskog 
graditeljstva u gradu. U blizini vrtova pokazuju također 
kuću Tabite, koju je Petar uskrisio, kako Što se čita 
u »Djelima apostolskim« i9 36 — 42 . Još danas svake 
godine u 4 . nedjelju poslije Uskrsa hodočaste na to 
mjesto stanovnici Jafe, da slave Tabitine kreposti. 

Inače grad nema osobitih ljepota, pak nijesam baš 
ni žalio, što sam ga skoro morao ostaviti. Ulice su uske 
i nepravilne, veoma blatne. Bazar i vrsnoćom i koli- 
koćom daleko zaostaje za onim u Kairu. Moji su ko¬ 
raci bili upravljeni prama željezničkoj stanici, gdje sam 
se imao ukrcati u vlak put Jeruzalema. Željeznički 
spoj Jafe s Jeruzalemom moderno je djelo, izvršeno tek 
nazad 20 godina od nekog francuskog društva. Ako 
izuzmemo tursku željezničku prugu iz Sirije u Meku, 
koja pruga dotiče samo sjeveroistočni rub Palestine, 
francuska je željeznica jedina u cijeloj svetoj Zemlji. 1 
Kolni put od Jafe do Jeruzalema, i ako je dobro uređen 
i nije dulji od 60 km. pružao je hodočasnicima i putni¬ 
cima znatnih poteškoća. Morali su se tim putem vucariti 
pješke punih 11 sati ili se gruhati u trošnim i raskli¬ 
manim kočijama, koje su naporno vukli kržljavi konji. 
No, ako tko misli, da je moderna francuska željeznica 
remek-djelo modernog prometa, taj se svakako vara. 
Kola su uska, niska i priprosta, a imaju samo prvi i 
drugi razred, koji odgovara evropskom trećemu. Pruga 
ima duljinu od 87 km (dakle je 27 km dulja od kolnoga 
puta), a to bi bilo putovanje od 1 sata i 20 Časa za brzi 
evropski vlak; francuska se pak željeznica klatari po njoj 
malo manje od 4 sata. Nu bolje i to, nego ići pješke. 

1 U svemu ima sveta Zemljo ove pruge: i) Jafa—Jeru¬ 
zalem ; 2) Hajfa-Samah, Tiberijada-Damasak-Bajrut ; 3) Hajfa- 
Aka; 4) Hajfa-Dženm Nablus (Sihem). 
























































SI. 22. VIII. postaja; mjesto, gdje su žene plakale za Isusom. 

VII. 


Prvo kopneno putovanje kroz Palestinu- 

Saronska dolina. Lydda. Ramleh. — Najstarija Spasite¬ 
ljeva slika. Bittir. — Rafaimska visoravan. — Samostan 
Mar Elias. 

Napokon se voz makne i mi ostavismo Jafu. Za¬ 
počne se uspinjanje i krasan pogled na grad i njegovu 
okolicu. Prama sjeveru se proteže prostrana Saronska do¬ 
lina, u kojoj je, nedaleko od Jafe, njemačka kolonija 
Sarona, najljepša u cijeloj Palestini; prama jugu pak 
nekoč filistejska ravnina Šefela, koja se ističe svojim 
bujnim raslinstvom tropskoga i subtropskoga bilja. Tu 
ima smokava, kajsija, bajama, šipaka, naranača, limuna,, 
lubenica i grožđa u izobilju. No za kratko vrijeme na¬ 
slađuju putnici svoje oči tim krasotama, jer se voz sve 
većma približaje judejskim planinama i njihovoj zapu- 
štenosti. I eto nas u prvoj stanici, imenom Lydda (SI. 2. 
str. 5.) I radicija priča, da se je tu rodio sv. Đurađ; mjesna 
je crkva njemu posvećena. Ali mi imamo i sigurnih hi- 
storičnih dokumenata, koji nam potvrđuju historičnu važ¬ 
nost ovog mjesta. Otvorima »Djela apostolska« pak ćemo 
pročitati ove riječi: »A kad Petar obilažaše sve, dođe 
k svetima, što življahu u Lidi. A nađe ondje nekoga 
čovjeka po imenu Eneju, koji osam godina ležaše na 
postelji jer bijaše uzet. I reče mu Petar: Enejo! Iscje- 
Iju je te Gospod Isus Krist; ustani, i prostri sam sebi. 

I odmah usta. I vidješe ga svi, koji življahu u Lidi 
i Saroni i obratiše se ka Gospodu« (o 32 — 35 .). Tu je 
dakle Petar ozdravio Eneju, koji je 8 godina uzet ležao 
u postelji. Preko Lide je također apoštol naroda Pavao 
bio kao zarobljenik preveden u Cezareju na moru. — 
Vlak se dalje penje i dolazi u stanicu Ramleh. (SI. 3. str. 1 2.) 
To je mjesto osnovano tek g. 716. pasi. Isusa. Ima nekolika 
tradicija, koje tu nadazrijevaju staru Arimateju, domo- 

Ramieh. Rafainska visoravan. Putovanje 


vinu Josipa Arimatejskoga, člana sinedrija. Ali to nije 
nišca stalna; što više, evanđeoska se Arimateja nije ni¬ 
kada našla. Ono nekoliko ruševina u Ramieh potječu 
bez sumnje tek iz doba križara. Sedam do osam kilo 
metara na jugoistoku od Ramieh nalaze se ruševine ka 
nanejskog grada Gesera, koji je pripadao plemenu Efra- 
imovu. Grad je imao veliku ulogu u makabejskim ra¬ 
tovima, te je u starini više puta bio srušen. Engleski 
je paleograf Sir Macalister, otkopao u onim predjelima 
krasan vodovod, koji je snabdijevao grad vodom; ali 
osim nekih malih predmeta nije našao nikakav važniji 
spomenik za osvijetljenje kršćanske perijode povijesti 
grada. No zato je našao prsten neprocjenjive vrijednosti. 
Na tomu je prstenu Spasiteljeva slika, koja je bez sumnje 
najstarija Spasiteljeva slika uopće. 

Vlak se približaje sve više divljem gorskom pre¬ 
djelu, golemu stijenju, koje prati sve do Jeruzalema. 
Gorski klanci i uske uvale bez trave i vode — ta i 
sami potoci, presušeni su! — pružaju žalosnu sliku 
prave pustoši. 1 u je nekoč bilo pozorište idiličnog od- 
nošaja Samsona prama Dalili; na jednom je od onih 
brežuljaka bilo njegovo rodno mjesto Zorea, a ima i 
spilja, koja nosi njegovo ime. Zadnja je željeznička sta¬ 
nica prije Jeruzalema selo Bittir, gdje su ruševine grada 
Bethara, koji u povijesti Palestine zauzimlje vrlo važno 
mjesto. Tu je bilo zadnje utočište već spomenutog lažnog 
mesije Bar Kochbe, gdje se on očajno opirao Rim¬ 
ljanima, koji zauzeše godine 135. i tu zadnju njegovu 
kulu. S njim zajedno pogine i njegov inače plemeniti, 
ali zaslijepljeni mecena Rabbi Ben Akiba. Židovi ipak 
spominju još danas ustanak Bar Kochbe kao junačko 
narodno djelo; a krščani se pri tome samo sjećaju Spa- 
siteljevih riječi, koje proriču pojave lažnih mesija. 

Napokon vlak ulazi u visoravan, kojoj je ime Ra- 
faim. Na njezinom je rubu Betsafafa, selo Felaha. Us¬ 
pinjanje je prestalo, a judejska su brda već iza vlaka. 
Visoravan je Rafaim duga poprilici po sata i nije znatno 
široka; to je većinom kameno more, poput onoga u 
Krivošijama. Tu i tamo ima po gdjekoja škrapica plit¬ 
koga i slabo obrađenoga zemljišta, što je za judejsko 


kroz Palestinu. 


Samostan Mor Elias. 

gorje upravo tipično. Malo podalje od tračnica proteže 
se betlehemski kolni put k samostanu Mar Elias. Na 
vrhuncu Katamonu nalazi se sjedište grčkog nesjedinje- 
nog jeruzalemskog patrijarhe. Na istoj strani, a bliže 
grada, vidi se, također na vrhuncu, zidovima ograđeno 
zaklonište za gubavce. U okolini stanuju ponajviše Grci i 
imućniji Arapi sve do velike njemačke kolonije templara, 
utemeljene pred 40 godina. I eto već vlak ulazi u sta¬ 
nicu Jeruzalema. Putovanje je dovršeno i putnici su 
doprli do željno očekivanog cilja. 

SI. 23. IX. postaja Križnog puta. 




















R. Klanjamo ti se Kriste, i blagosliv¬ 
ljamo te. 

0. Jer si po križu svojem Ovdje 
otkupio svijet. 



I 



SI. 25. 


XIII. postaja; mjesto, gdje 
je Majka primila na krilo 
svog mrtvog Sina. 


XI. postaja; mjesto, gdje je Isus 
pribijen na Križ. 


Sveta Majko rane tvoga 
Sinka za me raspetoga, 
U srce mi utisni. 


R. Probodoše ovdj© ruke 
moje i noge moje. 

0. Prebrojiše sve kosti 
moje. 


X. postaja je 5 koračaja pred jedanaestom. 

VIII. 


Jeruzalem. 

Opća slika . — Historički pregled svetog grada — Zasluge fra¬ 
njevačkog reda za sačuvanje palestinskih svetinja . — Sadanji 
Jeruzalem . 

Jeruzalem! Koji je to hodočasnik, koji je to kršća¬ 
nin, a da će ostati hladan i ravnodušan, kad mu se 
približi i svojim očima ugleda nekoč ponosnu, a sada 
zapuštenu kćer Sionsku, kolijevku cijelog kršćanstva, ur- 
bem perfecti decoris, gaudium universae terrae ? (Grad 
sjajan, radost cijelog svijeta). Makar sadanji Jeruzalem sa 
svojim nepravilnim i zavojitim ulicama, sa svojim slabo 
estetičnim (neukusnim) zgradama, sa svojim trošnim kal¬ 
drmama, sa svojim puzljivim i strmim putevima, sa svo¬ 
jim mrtvilom i zapuštenošću pružao dezolantnu (žalosnu) 
sliku općeg propadanja, Jeruzalem ostaje i ostat će 
srce kršćanskog svijeta, koji u njemu nadazrijeva do¬ 
movinu Boga - Čovjeka; sveto tlo natopljeno onom 
krvlju, koja je oprala grješno čovječanstvo ; pozorište 
najuzvišenije tragedije otkupa, vrelo ljubavi i svijetla, 
čije su blagotvorne zrake raspalile omlitavljena srca i 
prosvijetlile zalutale umove. O Jeruzaleme! Pjesnici svih 
vijekova, umjetnici svih vremena, sveti oci i Božji mi¬ 
ljenici uzdigli su te na krilima svoje vjere, ufanja, ljubavi, 
umjetnosti i ekstatičnog (ushitnog) zanosa nad sve gra¬ 
dove, nad sva zemaljska mjesta, opjevali su te i prika¬ 
zali su te osvijetljena neprolaznim sjajem one nebeske 
zrake, kojom te još od iskona obasjala Vječna Pro¬ 
vidnost ; a što ću ja, nevoljni stvor, da dodam toj velebnoj 
harmoniji (skladu) triumfa i slave? O Jeruzaleme, ti si 
jedini, kojemu je ta neizreciva sreća u dio pala, da te 
sam Bog, Stvoritelj i Otkupitelj, odabere svojim zavi¬ 
čajem i da u tebi izvrši svoju neizmjernu ljubav! O 
Jeruzaleme, ti si jedini, u punoći vremena, bio svjeđo- 

5 

kom one tašte i varave svjetovne slave, kojom je Spa¬ 
sitelj bio u tebi pričekan, da Ga samo par dana kasnije 
vidiš optužena, osuđena, popljuvana i trnjem okrunjena, 
da Ga vidiš, gdje na križu visi među nebom i zemljom 
i izdiše kao žrtva pomirnica među vječnom Pravdom i 
ljudskom opačinom ! U tebi ne prevejava duh stare helenske 
(grčke) ljepote ni egipatskog kraljevskog i svećeničkog 
sjaja; u tebi se ne koče starodrevne gorde piramide, 
niti te resi veličanstvena moderna vanjština; ali ti ipak 
osvajaš kršćanska srca veličinom svetih uspomena! U 
tebi nijesu ostale zgrade iz Spasiteljeva vremena, ali su 
ostale visine i nizine, doline i uvale, na kojim je po¬ 
čivao Spasiteljev pogled; tvoje Maslinsko brdo još 
danas svojim tajanstvenim Šapatom upozoruje hodoča¬ 
snika, da je mjesto, koje gazi njegova noga, sveto, po¬ 
svećeno stopama Onoga, koji te ondje postavio, kao 
spomenik svojeg života, svoga djelovanja, svojih čudesa, 
svoje muke i smrti! U tebi nema mjesta, nema kuta, 
nema zavoja, nema kamena, koji ne bi ulijevao u krš¬ 
ćansku dušu more ljubavi i zahvalnosti prama Onome, 
koji je u tebi svojom smrću uništio njezinu smrt! Jeru- 
zaleme, grade sveti, grade vječni, neprolazna sliko ne¬ 
beskog Siona, smjerno se klanjam tvojemu tlu, koje je 
nakvasila ona božanska neprocjenljiva krv; ljubim i cje¬ 
livam ono mjesto, u kojemu je za tri dana počivalo od 
ljudske zlobe i opačine izmrcvareno Tijelo Boga-Čovjeka! 

Ništa više ne žalosti putnika i hodočasnika u sv. 
Zemlji, nego golemi, neizrecivi, neopisivi kontrast (opreka) 
između mašte i realnosti (zbilje). Iz daleka sve ima sjajnu 
vanjštinu i oko tone u čaru boja i raznovrsnosti slika. Misao, 
zadojena svetim predodžbama, vidi kore anđela, koji pje¬ 
vaju vječnu pjesan kao ono u svetoj noći Porođenja; 
neko neodoljivo čeznuće zanaša motrioca, da sve vidi, 
da sve čuje, da sve ispita, da se nasladi i okrijepi svetim 
uspomenama. Nu kad se približi, vidi crnu avet re¬ 
alnosti, vidi dezolantnu sliku zapuštenosti, u kojoj čami 
sve ono, Što je kršćanskoj duši sveto, vidi ponor, u koji 
se survala sva veličina i sjaj onoga, Što je bilo i bi- 
tisalo. Hoće li on dakle razočaran promijeniti svoj 
naum, odvratiti svoj pogled i klonuti pod dojmom ću* 

tila? Ne i stoputa ne! Što više, on će baš prispodab- 
Ijati maštu sa zbiljom, istraživati i promatrati njihov 
odnošaj i doći do spasonosnih misli, da i sama priroda 
svojim mrtvilom i turobnošću oplakuje Spasitelj evo ubi- 
stvo, da vječna Providnost kazni one, koji se oglušuju 
njezinu glasu i pozivu, da se Božje kraljevstvo ne očituje 
taštim svjetovnim sjajem, nego nadnaravnom milošću u 
duši pravednika, da poniznost i ništavilo dovodi i do 
slave i neumrlosti, da treba očima vjere promatrati ono, 
Što se tjelesnim očima pričinja male vrijednosti. Doista 
se i ovdje može krasno namijeniti ona Tomina: »Prae- 
stet fides supplementum sensuum đefectui!« 

No prije, nego se podrobnije zabavimo sa pojedinim sve¬ 
tim i profanim (svjetovnim) mjestima u Jeruzalemu, neka mi 
poštovano čitateljstvo dozvoli, da u kratkim potezima pri- 
kažem njegovu historičko-topografičku sliku. 

U spomenicima klinovitog pisma ime je grada Ursalimmu, 
u hieroglifima 1 Salam, grčki i latinski Hierosolyma, hebrejski 
Jerušalijim (što znači v „Stan mira"), E1 Kuds (što znači „Sve¬ 
tište"), turski Kidsi-Serif, a starokanansko mu je ime bilo u 
Abrahamovo doba Salem. Po tradiciji osnovao ga veliki sve¬ 
ćenik Melkisedek, kojega sveto Pismo (Geneza 14, 18.) na¬ 
zivlje jeruzalemskim kraljem („Melchisedech, rex Salem«), 2000 
godina prije Isusa; a i Josip Flavij navodi slično ime, Solyma. 

Malo poslije svog osnutka pade Jeruzalem u vlast ne¬ 
koga kanaanskog plemena, koje sagradi na Sionu tvrđavu, 
kako se to spominje u knjizi Jozue (1828.)- Kada su pak Iz¬ 
raelci osvojili Palestiau, zaposjeli su grad, osim one tvrđave, 
gdje je još ostalo to kanaansko pleme. I to čitamo u knjizi 
Jozue (1563.)- Tek David osvoji tu tvrđu u osmoj godini 
svoje vlade, kako to veli Josip Flavij. David utemelji u gradu 
svoju prijestolnicu i sklopi savez i prijateljstvo s Hiramom, 
kraljem Tira, koji mu darova drvlje cedara za gradnju kra¬ 
ljevske palače. Zlatno doba Jeruzalema spada u kraljevanje 
Salamonovo. Ovaj sagradi veličanstven hram ne brdu Moriji, 
ukrasi grad još sjajnijom kraljevskom palačom od očeve i 
drugim orijaškim zgradama, učvrsti gradske zidine, podigne 
promet i trgovinu i napuni sebe i svoje podanike silnim bo¬ 
gatstvom. Nakon diobe kraljevstva za vlade Salamunova sina 
i nasljednika Roboama Jeruzalem znatno nazadova, ostavši 
samo glavni grad dvaju vjernih plemena Benjamina i Jade. 
I kako je grad više slabio, tako su više raznim stranim osva¬ 
jačima rasle za njim zazubice, osobito Babiloncima, Egipća- 
nima i Filistejcima, dok ga napokon god. 606. Nabukodonozor 


Hieroglifi = slikovito pismo. 

ne osvoji, skine s prijestolja kralja Joahima i postavi Zede- 
kiju judejskim vladarem. Ali kad se Zadekija pobunio proti 
Nabukodonozoru, navali ovaj opet s vojskom na grad, osvoji 
ga, zapali, uništi veličanstveni hram, kralju dade oči iskopati 
i odvede i njega i cijeli narod u babilonsko sužanjstvo. Ga¬ 
nutljiv je opis svih ovih grozota u sv. Pismu (IV. knjiga kra¬ 
ljeva, gl. 25. cijela). Nakon 70 godina perzijski kralj Kiro uništi 
babilonsko kraljevstvo i dozvoli Židovima, nesamo da se mogu 
vratiti u Jeruzalem, nego i da smiju sagraditi u njemu novi 
hram. To oni i učiniše, a novi je hram bio gotov tek za kralja 
Darija. Nu još za Darijeva predšasnika Artakserksa Makro- 
heira (ili Dugorukoga) bijaše prorok Nehemija sagradio gradske 
zidine. Kad je god. 322. pr. Isusa Aleksander Veliki pobjedo¬ 
nosno prolazio Azijom, zabrinuše se uvelike stanovnici Je¬ 
ruzalema bojeći se nove katastrofe 1 . Ali do nje nije došlo. Ve¬ 
liki svećenik Jado izađe mu ususret i blagom riječi osvoji 
Aleksandra, koji poštedi grad. Slično se dogodilo 774. godine 
u Rimu, kad je papa Lav I. zaustavio Atilu, da poštedi Rim. 
God. 305. pr. Isusa osvoji Jeruzalem Ptolomej Soter, ali ga ne 
uništi, pače je grad napredovao pod mudrim vladanjem nje¬ 
govim i prvih Seleucida. Ali nadođe sam vijek i po kasnije ti¬ 
ranija Antioha Epifana, krvoločnog ubojice braće Makabejaca, 
koji osvoji Jeruzalem, oplijeni hram i uništi utvrde, te prodade 
mnoštvo stanovnika u roblje. Povijest je zlatnim slovima na¬ 
pisala junačka djela Makabejaca, koji istrgnuše grad iz ruku. 
tlačitelja i proglasiše njegovu nezavisnost god. 142. pr. Isusa. 
Jeruzalem se opet podigao za vlade hasmonejske dinastije. 
No eto opet Rimljana, osvajača svijeta. Godine 64. pr. Isusa 
osvoji Pompej v Jeruzalem nakon tromjesečne opsade, pri čemu 
pogine 12.000 Židova. Pompej ipak poštedi hram i dozvoli u 
njemu žrtve. Unutarnji nemiri primamiše Parte, koji navališe 
na grad 24 godine kasnije; ali se već god. 37. pr. Isusa uz 
rimsku pomoć dočepa vlasti Irud Veliki, koji poljepša i hram 
i cijeli grad i uredi tvrđavu na sjeveru hrama, koju prozva na 
čast svoga rimskog dobročinitelja: „Tvrđa Antonija“. Pred 
sam konac Irudova vladanja navijestiše anđeli u Betlehemu 
mir ljudima dobre volje: porodi se Spasitelj svijeta. Rimski 
car August razdijeli kraljevstvo po Irudovoj smrti među nje¬ 
gova 3 sina Arhelaja, Filipa i Antipu. Ovaj je zadnji bio onaj,, 
koji je sv. Ivanu Krstitelju dao otkinuti glavu. Iza kako je Ar- 
helaj bio prognan u Galiju, bile su pokrajine, kojima je on vla¬ 
dao, Judeja, Samarija i Idumeja, pripojene Siriji, a u Jeruza¬ 
lemu je' s njima upravljao rimski namjesnik, koji je bio za¬ 
visan od sirskog prokunzula. Šesti od ovih namjesnika bio 
je već i vrapcima poznati Poncije Pilato, za kojega se ispuni 
Danijelovo proročanstvo: ,,A poslije šezdeset i dvije nedjelje 
pogubljen će biti pomazanik i ne će biti njegov narod, koji 
ga zaniječe. Narod će vojvodin doći i razoriti grad i svetinju,. 

1 Katastrofa = velika povjesna nesreća. 



SI. 27. Mjesto, gdje se je rodila bi. dj. Marija u kripti 
crkve sv. Ane. 
















SI. 28. Omarova mošeja, mjesto, gdje je bio židovski hram, u kom je Isus mnogo naučao 

čudesa činio. 

i kraj će mu biti pustoš i poslije svršetka rata bit će odre¬ 
đeno pustošenje". ( 926 ). 

Od god. 37. do 44. posl. Isusa vladao je kao judejski 
kralj Irudov unuk Agripa 1. Ovaj smakne prvog jeruzalemskog 
biskupa, apoštola Jakoba mlađega, i utamniči poglavicu apo¬ 
stola Petra. On sagradi također t. zv. treći gradski zid i na 
taj način dođe Kalvarija već onda u grad. Rimljani su pak sve 
više tlačili i ugnjetavali Zidove, koji su se danomice stro¬ 
valjivali k potpunom rasulu. K tomu dođoše razni krivi me¬ 
sije i pospješiše narodnu propast. Rimska je tiranija bi v la ne- 
snošljiva i u svibnju godine 66. bukne krvav ustanak Zidova 
proti Rimljanima. Car Neron obazna za taj ustanak baš kad 
je boravio u GrčkojJ pošalje Vespazijana u Judeju, da uguši 
bunu. No borba je Židova bila očajna i Vespazijan je imao 
posla pune 3 godine. Baš kad je hotio da zauzme Jeruzalem, 
proglasi ga vojska carem u lipnju god. 69. Stoga se povrati 
u Rim i predade vrhovno zapovjedništvo vojske svome sinu 
Titu. Ovaj osvane pred Jeruzalemom pred Uskrs godine 70., 
te opkoli vojskom grad. Budući da se u ono doba poradi 
uskrsnih blagdana nalazila sva sila izvanjskog pučanstva 
u gradu, a opsjedanje se udugo proteglo, nastane užasan 
glad u Jeruzalemu. Bilo ih je, koji su ubijali svoga sugrađa¬ 
nina, samo da otmu nečist marve ili komad kože ili malo 
gnjile slame za hranu. Što više, majke su ubijale svoju djecu, 
samo da mogu jesti njihovo meso. U malo više od 2 mjeseca 
bilo je iznešeno iz grada 116.000 lješina, a za po milijuna ih 
je bilo bačeno niz zidine. Rimljani su svaki dan bičevali po 
500 Židova, pa ih onda propinjali na križ. Ali grad se nije još 
hotio predati, premda je Tito bio obećao, da će poštediti 
hram. Napokon Tito razgnjevljen dade zapaliti grad. Dva dana 
1 dvije noći gorio je Jeruzalem i sve je bilo pretvoreno u 
prah i pepeo. Unatoč Titovoj strogoj naredbi, da se ugasi 
vatra u hramu, da se barem spase svetinja nad svetinjama, 
vojnici rimski zaslijepljeni sjajem zlata i dragocjenosti opli- 
jeniše sve, a zgradu sasvim plamenom uništiše. Ponosna je 
svetinja židovska ležala u prahu i pepelu, kao i sve ostale 
zgrade u gradu. Na ruševinama je bilo do 200.000 lješina. 
Groznijeg pokolja 1 uništenja povijest nije zabilježila. Tito je 
samo ostavio na životu 97.000 zarobljenih Židova i 3 kule, 
MaHamnu, Phasael i Hippicus, a to kao znakove pobjede i 
triumfa; sve ostalo je bilo poravnano sa zemljom. Gdje je 
nekoč bio grad, orali su praznu zemlju rimski plugovi. Od Je¬ 
ruzalema nije ostao kamen na kamenu. Nevina krv božanskog 
Spasitelja izlila se kao teška osvetnica vječne Pravde na one, 
koji su u mahnitom bijesu vikali: „Krv njegova na nas i na 
djecu našu!“ 

Josip Flavije, piše, da je onom prilikom poginulo više od 
jednog milijuna Židova; a ono 97.000 zarobljenika bilo je 
prodano u roblje po svim zemljama prostranog rimskog car- 

stva, dok ih je dobar dio poginuo kao gladijatori (borioci) u 
cirkusu. Punih 66 godina grad Jeruzalem nije opstojao na 
svijetu. Tek god. 136. obnovi ga rimski car Hadrijan i prozva 
ga Aelia Capitolina. 

Grozna su ono vremena bila, kad je progonstvo kršćana 
bijesnilo po svemu rimskom carstvu. Grozna vremena, a ipak 
za Crkvu slavna i dična; jer uz nemani kojekakvih Nerona, 
Domicijana, Trajana, Decija, Gala, Valerijana i Dioklocijana 
sjaju na kršćanskom obzorju milijuni zvijezda neugasivim 
sjajem: „krv mučenika je sjeme kršćana". A poslije toga bi¬ 
jesa i zatora zasja mistična zaručnica u velikoj bjelini, oba¬ 
sjana zlatnim zrakama blagog sunca nebeske vedrine i mira:: 
na rimsko prijestolje zasjede Konstatin Veliki i progonstvu je 
bio kraj. Crkva izađe iz katakomba na Božje svijetlo, a Jeru¬ 
zalem se podigne i sva sveta mjesta u njemu biše dostojno 
ukrašena veličanstvenim kršćanskim crkvama. 

Ali duga listina nepreglednih bura i oluja, koje su se ti¬ 
jekom dugih vijekova survale na Jeruzalem, ovim nije iscrp¬ 
ljena. Čekale su ga nove kušnje i strahote. God. 614. navali 
perzijski kralj Kozroe II., pomagan od 26.000 Zidova, na Je¬ 
ruzalem, te ga oplijeni i obeščasti kršćanske svet nje. Zidovi 
kupiše 80.000 zarobljenih kršćana, samo da ih mogu poubijati. 
Ovom zulumu učini doduše kraj bizantski car Heraklije, ali ne 
zadugo; jer već god. 636. navališe muhamedovci na grad, a 
dvije godine kasnije, pade on u vlast kalifa Omara. 1 otada 
do početka XI. vijeka drmale su gradom svakovrsne trzavice 
uz vrlo kratka primirja. Kalifi Bagdada i Damaska harali su 
ga često ognjem i mačem. Jedino je vrijeme odihaja bilo za 
vlade Haruna al Rašida, koji je bio sklon kršćanima i u prija¬ 
teljskim odnošajima s Karlom Velikim. Odmah po smrti ovog 
miroljubivog kalifa bukne progonstvo kršćana svom žestinom, 
a ovo još nije bilo ni prestalo, kada začne nečuvena tiranija 1 
sultana Hakema i Seldžuka svoje zatorno djelovanje. Ugnje¬ 
tavanje kršćani od fanatičnih 2 muhamedovaca n je imalo gra¬ 
nica; a naravna je njegova posljedica bila, da je Petar Ami- 
enski baš onda propovijedao križarske vojne. Godine 1099. 
osvojiše križari poslije krvave borbe Jeruzalem i osnovaše 
kršćansko kraljevstvo. No već nakon manje od jednog vijeka 
postane kraljevstvo križara plijenom Saladina, koji osvoji Je¬ 
ruzalem god. 1187. 

No dok se na istoku prolijevala krv radi neprestanih 
ratova, izazvanih najviše od nezasitne tiranije i fanatične 
zaslijepljenosti, zapad je bio zagrezao u blato degredacije 3 i 
moralne (ćudoredne) pokvarenosti. A usred te gnjileži zasja 
u malom umbrijskom mjestancu u Italiji, — u Asizu — bije— 

1 Tiranija = okrutnost, tlačenje. 

- 2 Fanatičan = pretjerano revan. 

3 Degredacija = poniženje. 

štavi dragulj; zamirisa čedna ljubica; iz malog se gnijezda 
digne nebu pod oblake snažni orao. Komu nije poznat taj 
ponizni siromašak, a bogat svim krepostima i vriinama? Tko 
ne zna za Franju, preporoditelja propalog ćudoređa? Tko ne 
zna za onu skromnu i zapuštenu benediktinsku crkvicu kod 
Asiza na brdu Subazzo ? Porcijunkula (mali dijelak), siroma¬ 
štvo, samozataja, post i pokora osvojiše svijet, obogatiše za- 
lutalo kršćansko stado, uzdigoše hiljade i hiljade na čast sve¬ 
tosti, zasitiše ih neprolaznim užitkom vječne duševne hrane, 
Kruh anđela! Tko je taj, što čini takova čudesa? Gledajte ga 
obučena u hrapavo i tamno odijelo poput vreće, opasana ko¬ 
nopom i bosonoga, gdje obilazi sela i gradove nesamo Italije, 
Španjolske, Portugalske i Franceske, nego čak i daleke Afrike i 
Palestine ! On propovijeda ne lasti i slasti ovog svijeta, nego 
pokoru i siromaštvo i oduševljava mase (mnoštvo), da ga 
slijede. Eno vam ga već godine 1219. u Jeruzalemu, gdje na 
brdu Sionu osniva crkvu i samostan, iza kako je na putu u 
svetu Zemlju posjetio i našu milu Dalmaciju. Da, zasluge su 
svih kršćanskih redova neopisive, ali nad svim se ističu kroz 
dugi niz vijekova zasluge franjevačkog reda. One su blago¬ 
tvorna rosa, koja krijepi uvenulo cvijeće, one su balsam na 
ranama čovječanstva A mi eto vidimo, da je ovaj prezasluzni 
red započeo svoje djelovanje u Palestini već četiri godine 
prije, nego je papa Honorije III. formalno potvrdio njegova 
pravila. I odonda do dana današnjega on se u Palestini ne¬ 
samo uzdržao, nego neprestano cvao. Njemu nijesu mogli na¬ 
uditi ni ratovi, ni progonstva, ni trzavice, ni zulum tlačiteljaj 
još danas su sva sveta mjesta u Palestini u rukama franjevaca’ 
koje su uvijek, pa i sada, častili i časte i sami muhamedovci- 
Bit će nekome i to slučaj, nu za mene je prst Božji. 

U vrijeme Fridrika II. Hohenstaufovca pade opet Jeruza¬ 
lem u kršćanske ruke, ali samo za kratko vrijeme, jer ga emir 
David od Keraka istrgne god. 1239. iz njihovih ruku. Razni su 
se osvajači zatim o nj otimali, dok nije napokon pao u ruke 
Ejubida, Saladinovih nasljednika i egipatskih mamelukS. God. 
1517. osvoji ga napokon turski sultan Selim II. i otada^ do 
danas uz malo prekinuće od 8 godina u I. polovini prošlog 
vijeka, što ga je u svojoj vlasti bio zadržao egipatski potkralj 
Muhamed Alija — pripada on trajno turskome carstvu. Hoće 
li to tako trajati, hoće li ikada koja kršćanska država u Jeru¬ 
zalemu zavladati, to sam Bog zna; no bilo kako bilo,Jeru¬ 
zalem će za svakog kršćanina uvijek biti i ustati ono, što je 
bio nazad gotovo 20 vijekova, jer sila može rušiti crkve i 
zgrade, može klati plemena i narode, ali ideju ne može ugu¬ 
šiti. Ruše se gradovi i padaju narodi, ali vječna istina ostaje 
i stoji. 

Još iznosim samo par topografskih (zemljopisnih) bilje¬ 
žaka sasvim potrebitih za razumijevanje onoga, što će slijediti. 
Jeruzalem leži na kamenitoj visoravni, 750 m nad Sredozem- 

nim morem, poprilici jedan širinski stupanj sjevernije od Ale- 
ksandrije. Ta visoravan pripada golome gorju Judeje, te se 
prama sjeveru znatno penje. Prama istoku se strmo spušta u 
dolinu Kedron ili Jozafat, a na jugu i zapadu u dolinu Hinom 
i njoj susjednu dolinu Gihon. Grad je opkoljen svuda nao¬ 
kolo brjegovima i brežuljcima. Istočno od doline Jozafat po¬ 
diže se svakome od nas još iz djetinjstva poznato, 828 m vi¬ 
soko, Maslinsko brdo, samih 800 m od grada udaljeno. S nje¬ 
gova se vrhunca uživa veličanstven pogled na prostranu okolinu, 
na Mrtvo more i Moapska brda. Sa sjevera se Maslinskom 
brdu priključuje kao njegov nastavak Skopus. Grad je opko¬ 
ljen čvrstim zidinama, koje su 13 m visoke i 2 m široke, a 
sagradio ih je god. 1534. sultan Sulejman. One su pune kula 
i utvrda, te pružaju gradu, osobito s istoka i juga, gdje se 
on uzdiže nad golo stijenje, ozbiljnu i ponosnu vanjštinu. Na 
zapadu se podiže nad gradskim vratima, t. zvanim Jafskim 
vratima, kula Davidova. 

Grad ima osmero vrata, od kojih su jedna (zlatna) zazi¬ 
dana. Na sjeveru su vrata Damaska i Irudova vrata; na istoku 
vrata sv. Stjepana, kroz koja je sv. Stjepan, prvi mučenik, bio 
izveden da ga kamenuju i zlatna vrata, koja su zazidana; na 
jugu vrata Afrička i Sionska vrata, a na zapadu vrata Jafe. 
(Gradske su ulice sasvim neravne, buduć da je grad položen 
na brežuljcima, i to sa sjevera na Betzeta, s jugoistoka na 
Moriah, s juga na Sionu, sa sjeverozapada na Akri i Golgoti, 
Ovi se brežuljci danas sasvim slabo raspoznaju, nesamo, jer 
uopće nijesu visoki, nego i stoga, što su se čestim rušenjem grada 
napunile provalije kamenjem i gomilom; što ipak ne smeta, 
da su ulice strme. Dvije glavne ulice, ulica Damaska i ulica 
Davidova dijele grad u 4 dijela. Jeruzalem ima čisto orijen¬ 
talni karakter (istočni značaj): uske, zavojite i slabo ili nikako 
pokaldrmane ulice, niski slabo rasvijetljeni svodovi bazara, 
masivne i bez ukusa sagrađene kuće s ravnim ili kupolastim 
krovovima, turski nered i zapuštenost — davaju dovoljno uz¬ 
roka motriocu, da usklikne s Jeremijom: „To li je grad sa¬ 
vršene ljepote, radost svoj zemlji ?“ (Lam. 2io). Poradi tjesnoće 
ulica teško natovarena kola niti ne prolaze kroz grad, a i ko¬ 
čije su rijetke. O kakvom tramvaju nema ni govora 1 . Ali se 
Zato vrzu cijela stada magaraca, mazgi i deva, što prenašaju 
ljude i terete. U jutarnjim je časovima na glavnim ulicama i 
bazarima vrlo živahno. Tu se pogađa, kupuje i prodaje uz 
zaglušnu viku i neobuzdanu gestikulaciju (mahanje rukama). 
Smeđi Beduini i njihove tetovirane 2 žene, Židovi s rudastim 
kosama, na kojim je — unatoč ljetne žege — zasađena kož¬ 
nata šubara, muhamedovski dugokosi hodže s izlizanim odi¬ 


1 Ipak će biti naskoro tramvaj (opaska izdavatelja). 

2 Tetovirati = rezanjem i bodenjem nakaziti lice. To 
čine divljaci, jer je njima to lijepo. 

jelom, turski oficiri i zamazani vojnici, kojima vire prsti iz 
trošnih cipela, ozbiljni muhamedovski mudraci s bijelom bra¬ 
dom i bijelim turbanom oko fesa; bradati grčki i jermenski 
svećenici u dugim crnim dolamama, siromašni franjevci, koje 
duga brada i bujni brkovi razlikuju od naših — žurno se i 
zaposleno provlače kroz tijesne prolaze. Zapušteni psi, ko¬ 
jima Jeruzalem i preveć obiluje, silno smetaju promet. Buka 
i graja javnog života dijametralno (najveća opreka) se kosi 
s ozbiljnošću, kojim bi se imala odlikovati ona sveta mjesta. 

Jeruzalem broji danas oko 80.000 stanovnika, koji su 
preko polovice Židovi. Muhamedovaca ima oko 12.000, a 
od kršćanskih je konfesija (vjera) najbrojnija grčka nesjedi- 
njena, koja ima do 5000 duša, sa svojim patrijarhom, 18 sa¬ 
mostana, gdje ima mjesta za 2500 hodočasnika, muškom i žen¬ 
skom školom, bolnicom i štamparijom. Ruska je nesjedinjena 
misija sasvim nezavisna od svoje grčke braće, te ima nekoliko 
gostinjaca, crkava i svoju bolnicu. Odmah zatim dolaze kato¬ 
lici — njih 2500 na broju. Njih ondje svaki nazivlje Latini. 
Katolici imaju svojeg patrijarha, 6 velikih crkava, 8 samostana, 
4 velika gostinjca, desetak škola, 3 bolnice i izvrsno uređenu 
štampariju. Ncsjedinjeni Armenci broje oko 700 duša, a imaju 
patrijarha i 3 samostana. Osim toga ima vrlo mali broj egi¬ 
patskih Kopta s biskupom i 2 samostana, te Jakobita s bisku¬ 
pom i jednim malim samostanom, a i Abesinci imaju svojeg 
biskupa. Protestanata će biti u gradu svega 400, a dijele se u 
njemačke, koji su brojniji, i engleske. Njemački protestanti 
imaju po jednu crkvu, školu, bolnicu za odrasle i jednu za 
djecu, azil za gubavce, dva sirotišta i jedno njemačko društvo. 
Engleski imaju crkvu, školu sa štamparijom i bolnicu. Sekta 
templara ima svoj licej (vrst srednje škole) sa 9 učitelja. Sve 
evropske velevlasti i još neke poveće države imaju u gradu 
nesamo konzulat, nego i svoju poštu, što je za strance, ko¬ 
jima je do toga stalo, da njihove pošiljke ne istrunu u turskim 
poštama, neizreciva sreća. 

S tim sam svršio. Sada evo me, da se nešto podrobnije 
zabavim sa svim onim, što sam u Jeruzalemu vidio, da pri 
tome istaknem svoja čuvstva i uspomene. Ali to je predmet 
tako delikatan (škakljiv), golem i opsežan, da me strah zapo¬ 
četi, a za taj se orijaški posao ćutim preslab. TA posjet Jeru¬ 
zalema nije kakav turističan izlet, niti ja ovdje pišem za 
turiste! To je skup svetih mjesta i tankoćutnih uspomena, a 
ja imam da ga prikažem kršćanima, u kojih srcima bukti i 
plamsa sveti žar nadzemaljske ljubavi prama vječnoj Riječi, 
koja je ondje u ljudskoj puti ostavila neizbrisljive tragove 
svoga djelovanja, svoga života i smrti. Brčna pera, govorn čki 
jezici, pjesništvo, kiparstvo, graditeljstvo, sve znanosti i umjet¬ 
nosti natječu se kroz vijekove, tko će bolje da izvrši taj ple¬ 
meniti posao. Što ću ja, jadan, reći, što istaknuti, što prikazati, 
a da bi ih — ne ću reći dostigao, nego se samo donekle pri- 

bližio njima? Moj je položaj upravo kritičan (napet) i ako ja 
ne sustajem na započetu putu, nego pouzdano spiješim naprijed, 
imam to da zahvalim plemenitoj popustljivosti poštovanog či¬ 
tateljstva, koje ne motri u meni ni pjesnika, ni govornika, ni 
umjetnika, nego skromnog hodočasnika, koji želi, da svojoj 
braći nakon povratka iz Svete Zemlje po svojini slabim silama 
otvori svoju dušu i razgali svoje srce razdragano neizbrislji- 
vim svetim uspomenama. Pa ako moje slabo opisivanje bude 
postiglo barem taj uspjeh, da potakne ma bilo i jednu apa- 
tičku (mlitavu) dušu, da se unatoč modernog nehajstva za 
uzvišenim porivima nešto više zanima i bavi onim, što bi sva¬ 
kom kršćaninu imao da bude najmiliji predmet, tko veseliji* 
tko sretniji od mene ? Ja sam u tom slučaju za svoj trud pla¬ 
ćen i preplaćen. 


IX 


Crkva sv. Groba. 

Autentičnost (istovjetnost) ove glavne svetinje . — Opis unutraš¬ 
njosti.Kapelica sv. Groba. — Obredi Velike sedmice u crkvi 
sv. Groba. 

Ne treba ni da spominjem, da je u Jeruzalemu 
prvi moj posjet bio upravljen crkvi sv. Groba. Prva mi 
je briga bila, da bez ikakva obzira na arhitekturu (gra 
đevnu formu) i okolinu stupim u mjesto, gdje je poči¬ 
valo presveto Tijelo. Ne mareći ni zašto drugo, pobrzah 
prema uskom ulazu i umaknuh unutra, da se poklonim 
onom posvećenom kutu. Ispunivši svoju žarku želju, 
ostadoh nepomičan i strven preugodnim i ganutljivim 
osjećajima. Činilo mi se, kao da sanjam, kao da nije 
moguće, da se ondje nalazim Ali me ćutila ipak skoro 
opomenuše, da to nije san, nego ozbiljnost, da sam ipak 
toliko sretan, da pohodim Spasiteljev Grob. Oči mi se 
orosiše suzama radosti i ganuća, dok mi se duša u po¬ 
niznosti prostirala pred Svevišnjim Stvorcem, budeći u 
sebi kajanje i bol, pouzdanje i nadu, odluke i namjere. 
O sretnih li i blaženih onih časova, u kojima čovjek 
živi nekim nadnaravnim Životom, podiže se iz blatnih 
zemaljskih nizina put zlatne one vječne i prave domo¬ 
vine, gdje prestaje tuga, prestaje žalost, prestaju trza¬ 
vice ovog nevoljnog i taštog života, a duša tone u sa¬ 
moj pomisli na jedino i neprolazno dobro! »Quam di- 
lecta tabernacula tua Domine virtutum!« (Kako su mili 
stanovi tvoji, Gospodine nad silama) — uskliknuh sa 
psalmistom — »Concupiscit et deficit anima mea in 
atria Domini!« (Čezne i troši se duša moja u stanovima 
Gospodnjim.). »Quia melior est una dies in atriis tuis, 
super milia!« (Jer je bolji jedan dan u stanovima tvo¬ 
jim od hiljade drugih.). Ostadoh neko vrijeme u onom 
kutiću, da dadem oduška razdraganomu srcu, a zatim 

izađoh noseći u sebi uspomene, koje ne će ni crv pod- 
gristi, ni vrijeme uništiti. Vrzle su mi se po pameti ri¬ 
ječi onog velebnog psalma »Nad rijekama babilonskim«: 
»Ako zaboravim tebe Jeruzaleme, neka bude zaborav¬ 
ljena desnica moja!« 

Ali već čitam u srcima svojih čitatelja neki oprav¬ 
dani zahtjev, da im što prije prikažem crkvu sv. Groba; 
pa ne oklijevam ni časa, da im želju ispunim. 

Južno se i glavno pročelje crkve sv. Groba nalazi 
na prilično uskom trgu, koji ima oblik četvorine, jer 
mu duljina iznosi jednako 20 m, kao i širina. Trg je 
opkoljen s istočne i sa zapadne strane grčkim kapelama 
i samostanima, što se drže same crkve. K tomu se trgu 
pristupa silazeći po nekoliko skalina. U vrijeme je Kon- 
slantina Velikog mjesto bilo sve naokolo ukrašeno ukus¬ 
nom galerijom stupovlja s lukovima. Od svega je toga 
sada samo još jedan stup na zapadu i nekoliko podnožja 
stupova 11a jugu. Nekada je to bilo umjetničko djelo 
prvog^ reda. Danas vanjština crkve, koja je tijekom vi- 
jekova toliko trpjela od vandalizma (divljaštva) bezdušnih 
osvajača, nema one veličanstvenosti, koja je nekoč morala 
motrioca da osupne. Ipak sama misao, da oni trošni zidovi 
ograđuju najveća svetišta kršćanstva, dovoljna je, da ho¬ 
dočasnika napuni neodoljivim strahopočitanjem i živim 
Čeznućem, da što prije pohrli k sv. Grobu i tu utone u 
spasonosna razmišljanja. Ali moderna skepsa (sumnja), 
kojoj je temeljno načelo «etiam si persuasus fuero, non 
persuadebor« (»makar ću biti čvrsto uvjeren, ne ću biti 
uvjeren«), nije poštedila ni jeruzalemske svetinje, pa ni 
sv. Groba. Nesamo izraziti ateiste (bezbošci), nego na 
žalost i mnogi protestantski i anglikanski pastori, za¬ 
hvaćeni racijonalističkim 1 bludnjama, idu za tim, da iz 
srca kršćanskih naroda iščupaju i samu uspomenu na 
Boga Čovjeka. Niječu autentičnost (istovjetnost) različitih 
svetinja, pa i one sv. Groba. Njih ne vodi doista ljubav 
k istini, nego umišljena oholost, koja se pokriva pla- 
štem umišljene učenosti, a iz nje nerijetko proviruje 

1 Racijonaliste = koji sve hoće da razumom protumače. 
Ako ne mogu protumačit koje Čudo ili koju objavljenu istinu 
•onda je naprosto zabace. 



SI. 29 . Omarova mošeja iz nutra. 

očito omalovažanje božanskog Spasitelja, u kojemu oni 
vide najviše »neobična čovjeka« ili »nedostiživi ideal 


čovječje veličine«. Znanstvena su pak starija, nova i naj¬ 
novija istraživanja tako sjajno dokazala labavost tih to- 
bože učenjačkih navoda i iznijela na javu neoborivu 
autentičnost sv. Groba, da samo zloba i neznanje još 


Pročelje crkve sv. Groba. 

može da i dalje sumnja. Ja bih mogao da iznesem 
nesamo svjedočanstvo Evanđelja, kojega se ti mudri uče¬ 
njaci drže kao pijan plota tako, da sami sebe nazivaju 
evangelicima — a koliko im taj naziv patri, lijepo je 
iznio onaj pisac, koji veli: »Vi ste jednako evangelici, 
kao što je Scipion Afričanin; on je uništio Afriku, a 
vi Evanđelje« — nego i dokaze geografa (zemljopisaca) 
i arheologa (starinara) svjetskoga glasa, kao Rittera, dra. 
Schustera, dra. Seppa, Toblera, Wolfa, Guerina, Bar- 
tletta, Zimmermanna i mnogih drugih, pak da vidimo, 
tko ima pravo. Ali bi me to na daleko odvelo, a bilo 
bi i vanpredmetno, jer ne pišem skeptičarima, nego 
uvjerenim kršćanima. Pa i kad ne bi bilo nikakva od tih 
neoborivih dokaza, bilo bi, da se najblaže izrazim, prava 
ludost i pomisliti, da se mogao zamesti trag tako važnog 
mjesta, gdje je Spasitelj bio raspet na križ i pokopan. 
Gdje je ikada bilo kakvo stratište, gdje je ikada poginuo 
kakav izvanredan i neobičan čovjek, to mjesto vjerna 
tradicija čuva od usta do usta kroz godine i vijekove; 
a zar neće to biti sa stratištem Boga-Čovjeka, koji je 
preobratio svijet, i to baš u srcu Palestine, u glavnom 
gradu Jeruzalemu, kojega stanovnici nijesu nikada izu¬ 
mrli ? 

Netom je, same 33 godine poslije Spasiteljeve smrti 
počeo bijesniti grozni rimsko-židovski rat, pobjegoše prvi 
kršćani sa svojim biskupom Simeonom iz Jeruzalema u 
Pelu, s druge strane Jordana, držeći se Spasiteljevih 
opomena u Matijevom Evanđelju: »Tada, koji će biti u 
Judeji, neka bježi u gore«. Iza kako je pak Tito srušio 
grad i sravnio ga sa zemljom, povratiše se oni iz Pele 
sa svojim pastirom natrag na ruševine i nađoše bez 
sumnje između njih Golgotu i sv. Grob Ta sama majka 
sv. biskupa Simeona, Marija Kleofina, bila je nazočna 
kod raspinjanja na križ i pokopa, a valjda su većina 
bili živi očevici svega, što se dogodilo pred manje od 40 
godina! Sv. biskup Simeon umre, kako je poznato, tek 
god 108 , pribijen na križ za vrijeme Trajanova pro¬ 
gonstva u dubokoj starosti. Od njegove smrti do vla¬ 
danja cara Hadrijana prošlo je samo 30 godina, a u to 
se vrijeme izmijenula na jeruzalemskoj stolici neprekidna 

povorka od 13 biskupa. Bi li dakle bio nesmisao i za 
•čas pomisliti, da su ti biskupi i njihovo stado zabora¬ 
vili ono sveto mjesto i ne znali, gdje se nalazi ? A kad 
znamo bjelodano, da su kroz cijelo to vrijeme Čitave 
vojske kršćanskih hodočasnika bez prestanka posjećivali 
Golgotu i sv. Grob tako, da je car Hadrijan, koji je 
sagradio opet Jeruzalem i prozvao ga Aelia Capitolina, 
izmislio lukavu osnovu, da omete to hodočašćenje, te 
sagradio baš na mjestu, gdje je Spasitelj bio propet, 
hram bludnici Veneri, a na sv. Grobu hram gordom 
Jupitru! On je doista postigao svoju svrhu, jer se krš¬ 
ćani nijesu nipošto klanjali Veneri i Jupitru, ali je tim 
poganskim hramovima bilo i odveć tačno naznačeno 
mjesto raspinjanja i sv. Groba. Nakon 200 godina eto 
ti u Jeruzalem sv. Jelene, koja nađe netaknute te hra¬ 
move, i po tome tačno označena sveta mjesta. Pak re¬ 
cimo, da i nije bilo tih hramova, zar je neizreciva rev¬ 
nost prvih kršćana mogla zaboraviti one svetinje? Ma 
tu treba biti uprav zaslijepljen i neprijatelj zdrava ra¬ 
zuma, da se što takova može pretpostaviti! 

Sv. Jelena dade srušiti poganske hramove i rasko- 
pati naslage kamenja, kojim je Hadrijan bio nasuo Gol¬ 
gotu i sv. Grob. Na veliku svoju radost nađe ona pod 
tim naslagama netaknut sv. Grob. Car Konstantin naloži 
odmah ondašnjemu jeruzalemskom biskupu Makariju, da 
na onom svetom mjestu sagradi sjajnu i veličanstvenu 
crkvu. Makarije izvrši zdušno i savjesno tu carevu za¬ 
povijed, ne žaleći ni truda ni troška. U 8 je godina 
bila crkva gotova i već g. 335. posvećena. Unutrašnjost 
te crkve, koja se u ono doba držala najsjajnijom i naj¬ 
ljepšom kršćanskom crkvom na svijetu, bila je sva od 
skupocjenog mramora, a donja strana zidova sva pokri¬ 
vena pozlaćenim drvenim pločama. Tu velebnu, crkvu 
oplijeni i sruši, kako je poznato, perzijski kralj Kozroe 
11 . god. 614. i odnese sa sobom sv. Križ, na kojem je 
Spasitelj bio propet, i koji je sv. Jelena gotovo u isto 
doba, kad i sv. Grob, bila našla pod ruševinama. No 
malo zatim ubije Kozrou njegov vlastiti sin, te dođe do 
mira između Rimljana i Perzijanaca,j koji povratiše caru 
Herakliju sv. Križ. Car Heraklije dade obnoviti crkvu 

i on sam bosonog odnese u nju sv. Križ i zasadi ga na 
počasno mjesto na 14. rujna god. 629. Uspomena se na 
taj događaj u kršćanskom svijetu još danas slavi istog 
dana pod imenom »Uzvišenje sv. Križa«. Nova je po¬ 
gibao prijetila obnovljenoj crkvi sv. Groba godine 637., 
kada kalif Omar osvoji Jeruzalem; ali na veliko čudo 
ondašnjih kršćana ostavi Omar crkvu netaknutu i izdade 
ovaj proglas: »U ime milostivog Boga, Omer ibu el 
Chattab pučanstvu grada Aelia. Neka ova povelja služi 
za dokaz, da bude osiguran život pučanstva, njihova 
djeca i imovina i da njihove crkve ne smiju biti niti 
srušene, niti pretvorene u privatne stanove«. Početkom 
devetog vijeka sklopiše dva onda najmoćnija vladara 
istoka i zapada, kalif Harun-al-Rašid i Karlo Veliki 
savez mira baš nad sv Grobom. Tom prilikom predade 
Harun al-Rašid Karlu Velikome ključe crkve sv. Groba 
i prizna kršćanima neograničen njezin posjed. U de¬ 
setom vijeku počne islamski fanatizam grozno bijesniti 
proti kršćanima. Već god. 936. izgori jedan dio crkve, 
a 33 godine kasnije, kad je kalif Moez osvojio Jeruza¬ 
lem, izgori sva crkva i ondašnji patrijarka Ivan IV. iz¬ 
gubi svoj život u plamenu. Crkva je i opet bila obnov¬ 
ljena, ali je silno stradala za vladanja Moezova, koji 
nije hajao za Omarov ugovor s kršćanima u pogledu 
njihovih svetinja, a još više za vlade Hakema, osnivača 
sekte Druza, koji se smatrao bogom, te je god. 1010. 
opet bila srušena. Židovi su, budi mimogred rečeno, iz 
mržnje proti kršćanstvu, svaki put tvorno pomagali ru¬ 
šiti kršćanske svetinje, pa tako i ovaj put. Hakemov sin 
Daker dozvoli obnovu crkve, koju izvrši patrijarha Ni- 
cefor god. ^1048.; ali beskonačno čislo progonstava i 
vandalizama nije bilo s tim dovršeno. Nakon propasti 
kalifata nastavili su turski Seldžuci svoj zatomi posao. 

I eto nas u doba prve križarske vojne. Na 15. srpnja 
1099. osvojiše križari Jeruzalem i urediše crkvu, koja 
je, dok je trajalo latinsko carstvo, služila kraljevima kao 
krunidbena crkva i kao grobnica. Ali poslije samih 100 
godina pade opet grad i cijela Palestina u ruke Islama. 
Saladin (Salaheddin) uništi godine 1187. sve znakove 
kršćanstva i pretvori crkve u džamije; jedina crkva sv„ 

Groba ostane netaknuta, pače je i kršćansko bogoslužje 
u njoj bilo dozvoljeno, premda su kršćanski svećenici 
bili neprestano izloženi neizrecivim jadima i veksaci- 
jama (mukama, neprilikama) Ali u to dođe i sretna go¬ 
dina 1219., koju je povijest crkve sv. Groba zabilježila 
zlatnim slovima. Sv. Franjo utemelji te godine samostan 
svoga reda u Jeruzalemu i odonda su zaslužni fra¬ 
njevci do dana današnjega ostali neustrašivim čuvarima 
onamošnjih svetinja. Usred progonstava, zlostavljanja i 
krvavih borbi ostali su oni nepokolebljivo i neustrašivo na 
svome mjestu, te njihovoj revnosti ima katolička crkva da 
zahvali, što su se mnoga sveta mjesta sačuvala katolicima. 

God. 1229 . htjede se car Fridrik II., premda izopćen iz 
Crkve, okruniti u crkvi sv. Groba jeruzalemskim kraljem. Kler, 
po zabrani jeruzalemskog patrijarha, nije, naravski, prisustvovao 
tom svetogrdnom činu, za koji 39 godina kasnije zadnji Ho- 
henstaufovac, Konradin, u ime pravedne odmazde izgubi svoju 
glavu na stratištu u Napulju. 

Crkva je sv. Groba još više puta puta bila znatno 
oštećena od' dušmana kršćanskog imena, ali nikada više 
sasvim srušena. A sva dotadanja rušenja i sva obnav¬ 
ljanja ne smetaju ni najmanje autentičnosti mjesta, koje 
su kršćani vrlo dobro uvijek poznavali i 11a njemu crkvu 
obnavljali. God. 1607. kupiše Zidovi od Ahmeda I. za 
5000 dukata dozvolu, da je smiju sasvim srušiti i obo¬ 
riti ; ali posredovanjem ondašnjeg mletačkog konsula u 
Carigradu do toga barbarizma (divljaštva) -nije došlo. 
Već sama ta prilika, da su Zidovi eto tada po treći put 
tako uporno i ne žaleći troška — a Židovi i lakomost, 
to je sinonim 1 — htjeli srušiti onu glavnu kršćansku 
svetinju, dokazuje i preveć rječito autentičnost njezina 
mjesta. Prošlog je vijeka već na početku (1808.) bila 
izgorjela velika kupula nad sv. Grobom, a bila je nakon 
50 godina dijelom obnovljena od nesjedinjenih Grka, a 
1868. sasvim dograđena troškom Turske, Francuske i 
Rusije. 

Južno pročelje crkve sv. Groba potječe, kako sam 
već spomenuo, iz doba križara, te je u sasvim lošem 
stanju. Na lijevoj je njezinoj strani zvonik, koji još više 


1 Sinonim = dva izraza, isto značenje. 

odaje trošnost i zapuštenost. Ulaz u crkvu sačinjaju dvoja 
vrata u stilu XVII. vijeka; ali de facto (zapravo) se 
ulazi kroz sama lijeva vrata, budući da su desna zazi¬ 
dana. Gornji su prozori obih vratiju puni simbolističkih 
basrelijefa 1 ; na desnom je cvijeće, lišće i ljudski likovi, 
a na lijevom uskrsnuće Lazara, ulazak u Jeruzalem i 
posljednja večera Stupimo unutra. Kod samih vratiju 
pruža se hodočasniku na lijevoj strani u nutrašnjosti neu¬ 
godni prizor nekolicine turskih Čuvara crkve, koji sjede 
ili leže na zamusanom divanu, te puše nargile 2 i piju 
kafu. Ma koliko je taj prizor sam po sebi odvratan, po¬ 
staje još odvratnijim na pomisao, da bi danas trebao 
samo jedan potez diplomatskog pera, a da te turske ču¬ 
vare nadomjeste kršćanski čuvari. Ali na veliku žalost i 
pravu sramotu XX. vijeka tobožnje kršćanske velevlasti 
spavaju u tom smislu tvrd san, te su samo uslijed nji¬ 
hove apatije (nesklonosti) i nehajstva pobožni hodočas¬ 
nici izloženi zgražanju poradi takve profanacije (obešča- 
Šćenja) najveće kršćanske svetinje. Još za vremena Ibra- 
hima, dakle nazad samih 80 godina, zahtijevali su ti 
turski čuvari od svakog hodočasnika visoku svotu kao 
ulazninu u crkvu. Danas oni nijesu doduše na to ovla¬ 
šteni, ali ipak traže napojnicu ili bakšiš, što im svaki 
hodočasnik mora dati, bilo mu to pravo ili ne. Ovi ču¬ 
vari otvaraju i zatvaraju crkvu i nose uvečer ključe je- 
ruzalemskome guverneru. Tako su u neku ruku nevjer¬ 
nici skrbnici kršćanskog svijeta na vječitu bruku i sra¬ 
motu prosvijetljenih kršćanskih država. 

A sada evo me, da se latim teškoga i gotovo ne¬ 
izvedivoga posla, da naime ukratko opišem unutrašnjost 
crkve sv. Groba. Na svojim različitim putovanjima po¬ 
sjetio sam mnoštvo veličanstvenih bazilika, među kojima 
i prve na svijetu, kao sv. Petra, sv. Pavla i ostale rim¬ 
ske bazilike; milansku, pisansku i fiorentinsku stolnu 
crkvu; sv. Stjepana i votivnu crkvu u Beču; stolnu 

1 Simbol = znak (slika, kip i dr.), kojim se oznacuie ka¬ 
kav pojam. N. pr. Djevojka sa zavezanim očima i tezuljom u 
ruci = pravda. (Basrelijev = slika malo izbočita n. pr. ca¬ 
reva glava na petokrunki.). 

2 Nargila = lula s vodom i dugim kamišem od gume. 

crkvu u Trondhjemu; stolnu crkvu u Anversi; stolnu 
crkvu u Kolnu, koja je za mene čudovište svijeta; Notre 
Dame u Parizu; westminstersku opatiju i crkvu sv. 
Pavla u Londonu; Notre Dame de la Garde u Marsilji; 
katoličku stolnu crkvu sv. Patrika u New-Yorku, da i 
ne spominjem lurdsko, einsiedelnsko, loretsko, maria- 


t 



Kupole crkve sv. Groba. 


zellsko i mnoga druga svetišta; ali da imam opisati 
unutrašnjost ma bilo koje od tih crkvi, bilo bi mi to 
kud i kamo lakše, nego opisati unutrašnjost ctkve sv. 
Groba u Jeruzalemu. Jednostavan je tome razlog, što 
je crkva sv. Groba sasvim nepravilno građena, pa zato 
nepregledna. Estetika (ukus, ljepota) tu nema nikakva 
posla. To je labirintski konglomerat 1 trošnih i nesuvislih 

1 Labirint = mnoštvo hodnika, gdje moraš zabluditi; 
konglomerat = zbrka. 

građevina, u kojima čovjek ne može nikako da se snađe. 
No bilo kako bilo, trsit ću se, da učinim, što budem mogao 

Prilično u sredini podiže se golema kupola nad 
sv. Grobom; s istočne se strane uz nju priključuje tako¬ 
zvani »Katholikon«, t. j. glavna grčka crkva. Na sjevernoj 
je pak strani samostan franjevaca i nekoliko sporednih 
kapela. Istočno od »Katholikona« je crkva zaobljena i 
tu je također nekoliko kapela s podzemnom crkvom 
sv. Jelene. Na jugu, sasvim blizu ulaza u glavnu crkvu,, 
posebna kapela, do koje se uspinje preko 19 skalina r 
pokriva golgotski vrhunac i mjesto raspinjanja. 

Uz franjevački samostan nalazi se franjevački dio 
crkve, koji je isključivo katolički. Istočni rub toga ka¬ 
toličkog dijela rese tri oltara, prama kojim su sjedala od 
smeđeg drva za obdržavanje kora. Središnji je oltar od 
bijelog mramora i u njemu se čuva Svetotajstvo; sa 
strane je Evanđelja tako zvani oltar relikvija (ostataka 
svetačkih), koji je do početka XVI. vijeka uzdržavao velik 
komad sv. Križa, a sa strane epistole (poslanice) Čuva 
se na posebnom oltaru komad stupa bičevanja. Franje¬ 
vački je dio crkve posvećen uspomeni Spasiteljevog uka¬ 
zanja Bogorodici. Malo je podalje mjesto one spilje, u 
kojoj je Spasitelj s dvojicom razbojnika bio čuvan, dok 
su se križevi pripravljali na golgotskom vrhuncu. Istočnu 
stranu »Katholikona« okružuje u obliku luka nekoliko 
kapela, od kojih je prva posvećena sv. Longinu, poka- 
janom rimskom vojniku, koji je sulicom otvorio Spasi- 
teljev bok. Ta je kapela isključivo vlasništvo nesjedinjenih 
Grka. Druga je kapela vlasništvo nesjedinjenih Armenaca, 
a zove se »kapela razdjeljenja odjeće«. Kako samo 
ime kaže, u tom se sasvim prostom mjestu štuje ispu¬ 
njenje Davidovih riječi: »RazdijeliŠe među se odijelo 
moje i za haljinu moju baciše kocke« (Ps. 2i 18 ),. što 
citiraju (navode) i evanđeliste Matej i Ivan. Ovaj zadnji,, 
kako to slušamo svake godine u Veliki petak, opisuje 
nešto podrobnije postupak rimskih vojnika, gdje veli: 
»Vojnici, iza kako raspeše Spasitelja, uzeše njegova odijela 
i razdijeliše ih u četiri dijela, svakome vojniku dio, i 
haljinicu (ili tonaku). A bijaše ova haljinica nešivena 
ozgor do dolje sva spletena. Rekoše dakle među sobom* 



SI. 33, Dolina Jozafat, 









sv. Groba. 


Opis unutrašnjosti. 


85 



»Nemojmo je raskidati, nego je stavimo na sreću, čija 
će biti«. Neka se ispuni Pismo, koje veli : »RazdijeliŠe 
među sobom odijelo moje, i za haljinu moju baciše kocku«. 

Židovsko se odijelo sastojalo od nešivene košulje, 
koja se zvala sa din, od poduljeg odijela (hetoneth) 
i od plašta (si ml a). Po svoj su se dakle prilici rimski 
vojnici kockali, čiji će biti Spasiteljev sadin, Što ga 
je po predaji bila splela sama blažena Djevica. Ta je 
košulja došla u ruke sv. Jelene, koja ju je poklonila 
stolnoj crkvi u Trieru (Augusta Trevirorum), gdje se i 
sada nalazi. Poznato mi je, da je god. 1842. hodočastilo 
preko četiri milijuna vjernika u Trier, da vidi tu sve¬ 
tinju, koja je one godine bila izložena javnom čašćenju. 

Samo dva metra dalje od spomenute »kapele raz- 
djeljenja odjeće« ima 26 skalina, koje vode u podzemnu 
crkvu našašća sv. Križa, sagrađenu od sv. Jelene, što 
je danas vlasništvo nesjedinjenih Abesinaca Ova je 
crkva 15 m duga i 15 m široka. U sredini su 4 golema 
stupa od crvenkastog mramora s bizantskim kapitelima 
Što drže svod Naokolo je nekoliko zapuštenih oltara, 
od kojih je glavni posvećen sv. Jeleni. Kod ovoga je 
oltara kamen, na kojemu je po predaji svetica molila, 
dok se tražio sv. Križ. U sredini južne strane ove 
crkve vodi 13 skalina još dalje u dubinu u katoličku 
podzemnu kapelu našašća sv Križa. Mala je to kapela, 
i sasvim nepravilna. Njezine stijene nijesu umjetne, nego 
naravne. To je prosta golgotska kamenita provala, u 
koju su bili bačeni križevi nakon golgotske tragedije. 1 
Njezino je tlo punih 7 m niže od površ’ne tla u glavnoj 
crkvi. Prostor je sasvim mračan, slabo rasvijetljen od 
nejasnog svijetla nekolicine uljenih žižaka. Lijevo od 
mjesta, gdje se našao sv. Križ, nalazi se lijep oltar 
s brončanim kipom sv. Jelene. Kad je god. 1857. nad¬ 
vojvoda Ferdinand Maksimilijan, brat našeg sijedog vla¬ 
dara, hodočastio u svetu Zemlju, dao je sagraditi ovaj 
oltar, nad kojim se čita natpis »Ferdinandus Maximi- 
lianus Archidux Austriae 2 erexit millesimo octingentesimo 

1 Tragedija = žalosni događaj. 

2 »Ferdinand Maksimilijan, nadvoj. austr. podigao g. 1857«- 

quinquagesimo septimo«. Koliko prvih 26, toliko drugih 
13 skalina, koje vode u ovu kapelu, tako je trošno, ne¬ 
voljno i puzljivo, a svjetlosti nema nikakove, da čovjek 
mora veoma oprezno onuda silaziti. 

Obližnja se kapela nalazi na visini tla glavne 
crkve, a zove se »Kapela stupa poruge, te pripada ne- 
sjedinjenim Grcima. Tu se štuje iz Pilatova dvora pre¬ 
neseni Y 2 metra visoki komad granitnog stupa, na ko¬ 
jemu je nakon bičevanja Spasitelj sjedio, dok su Mu 
krvnici uz porugu tiskali na glavu trnovu krunu. 

I eto smo došli do golgotskog svetišta. Kako sam 
već spomenuo, do njega se dopire uspinjući se preko 
18 skalina. Samo jedna četvrtina ovog svetišta počiva 
na šiljastom vrhuncu Golgote, a tri četvrtine na svo¬ 
dovima i stupovlju. Duljina mu je 15, a širina 13 me 
tara. Jedan stup u sredini i druga dva s istočne i sa 
zapadne strane drže svod i dijele crkvu u dva dijela; 
u južni ili katolički i sjeverni ili nesjedinjenih Grka 
Okolni su zidovi prekriveni šitkovim mramorom, a tlć> 
je pokaldrmano crnim i bijelim pločama. U katoličkom 
su dijelu dva oltara, na mjestu jedanaeste i trinaeste 
postaje križnog puta. Ma prvomu je slika golgotske 
tragedije. (SI. 25. str. 64.). Ovaj oltar ne počiva na 
stancu kamenu, nego na svodu, a označuje mjesto, gdje 
je Spasitelj bio svučen i pribijen na križ. U sredini je 
oltar posvećen žalosnoj majci Mariji i počiva na pravu 
stancu kamenu, a isključiva je svojina katolika. Tu je 
presveto Tijelo, skinuto s križa, bilo položeno u krila 
blažene Djevice; tu su se ispunile proročanske riječi 
Simeonove u Lukinom Evanđelju »I tebi će samoj pro¬ 
bosti mač dušu, da se otkriju misli srdaca mnogih«. 
U sjevernom je pak dijelu crkve oltar raspinjanja i 
pod njim tri luknje, u kojima su bila usađena tri križa. 
(SI. 24. str. 64.). Ovo najvažnije svetište nije više 
vlasništvo franjevaca, nego pripada isključivo nesje- 
dinjenim Grcima, koji nikako ne dopuštaju katoli¬ 
cima, da tu mise. Luknje, u kojima su bila usađena 
tri križa, nijesu u pravcu, nego sačinjavaju vrhove tro¬ 
kuta; dvije su okolne luknje križa dvaju razbojnika 
nešto prama unutrašnjosti oltara, a udaljene su od sre¬ 

dišnje po prilici svaka po i 1 / 2 metar. Između središnje 
i lijeve luknje nalazi se pukotina klisure, koja se ras¬ 
pukla u času Spasiteljeve smrti. Vidljivi je dio ove pu¬ 
kotine dug 2 metra, a širok 15 cm; u duljinu se pak 
prostire nizdoli puno dulje u valovitom pravcu od 
istoka prama zapadu i dopire sve do tako zvane Ada¬ 
move kapele, koja se nalazi ispod golgotske kapele. 

Ali moderna skepsa 
(sumnjičavost), koja, naža¬ 
lost, nije poštedila auten¬ 
tičnosti (istovetnosti) mno¬ 
gih svetih mjesta, oborila 
se i na ovu pukotinu. Neki 
nadriučenjaci, koji ni svo¬ 
jim oči ma ne vjeruj u,motre 
je sebi prirođenim ironič¬ 
nim (podrugljivim) po- 
smijehom. A ipak je jeruza¬ 
lemski biskup sv. Ćiril, 
koji je živio od god. 315. 
do 386. i čiji ugled ne 
poriču ni sami neprija¬ 
telji Crkve, spomenuo u 
jednom od svojih glaso¬ 
vitih katehetičnih govora 
ove riječi: »Sve kad bih 
ja nijekao, da je Spasi¬ 
telj bio propet, ovaj bi 
me vrhunac Golgote, na 
kojemu smo mi sada sa¬ 
kupljeni, uvjerio o protiv¬ 
nome«. 

Čudnovatim i fizičnim (naravnim) zakonima nepro- 
tumačivi prirodni pojavi, koji su se dogodili u u času 
Spasiteljeve smrti, nijesu se ograničili na sam Jeru¬ 
zalem. Poganin Phlegon, koji je živio za cara Hadrijana, 
spominje u svojoj hronologiji (vremenoslovlju), da je u 
četvrtoj godini 202. olimpijade, a to je baš godina Isu- 
krstove smrti, bila tako golema pomrčina sunca, kakva 
se do onda nije vidjela; da je oko 6 ure, (a to je naše 



[Žalosna Majka na brdu 
Kalvariji. 

podne) bilo tako mračno, da su se vidjele zvijezde na 
nebu; da je u cijeloj Bitiniji bio tolik potres, da se 
srušio znatan dio grada Niceje. Istu stvar pripovijeda i 
poznati osnivač sinhronističke (savremene) svjetske povi¬ 
jesti Sextus Julius Africanus, koji je živio na početku 
trećeg vijeka, u svojem znamenitomu »Pentabiblon chro- 
nologicum«, gdje iznosi svjetsku povijest od početka svi¬ 
jeta do god 221. posl. Isusa. 

U spisima, koji se pripisuju Dionizu Aeropagićaninu, 
pripovijeda se, da je on kao dvadesetgodišnji poganin 
skupa s nekim Apolofanesom učio astronomiju u gradu 
Heliopolisu u Egiptu. Obojica da su promatrali onu neo¬ 
bičnu sunčanu pomrčinu i pri tome da je Dioniz uskliknuo : 
»Ili trpi Stvoritelj svijeta, ili se raspada stroj svemira!« 
1 Tacit spominje ovu pomrčinu, a u rimskim se dr¬ 
žavnim arhivima čita, da je ova pomrčina bila fenomen 
(pojav), koji je prenerazio cio svijet Što se pak po¬ 
sebno tiče one pukotine, navodim ovdje samo ova dva 
svjedočanstva: protestanat Maundrell veli »Nema doduše 
drugoga dokaza, da je ona pukotina nastala od potresa 
u času Spasiteljeve smrti, nego samo predaja; ali da 
je to sasvim naravna pukotina, koja nema posla s ni¬ 
kakvom umjetnošću, o tome se može lako uvjeriti svak, 
tko je vidi. I uistinu, njezine strane tako dobro odgo¬ 
varaju jedna drugoj, a ipak ona čini tako zapletene 
zavoje, da je Što onakova uopće nemoguće umjetno 
učiniti ma bilo kakvim oruđem«. Glasoviti engleski 
pjesnik, učenjak i državnik XVII. i XVIII. vijeka, Josip 
Addison, u svojem djelu »Evidence of the christian re- 
ligion« spominje, da mu je pripovijedao neki ugledni 
engleski plemić, koji je proputovao Palestinu, da se 
neki njegov suputnik rugao svemu onome, što su mu 
katolički svećenici pripovijedali o svetim mjestima, U 
takovom razpoloženju da je motrio i onu pukotinu. No 
iza kako ju je sa svih strana istražio skrajnom tačnošću 
prirodoznanca i neograničenom sumnjom skeptičara, da 
je rekao: »Ja počinjem biti kršćanin. Ja sam duboko 
učio i fiziku i matematiku ; ali sam uvjeren, da ova 
pukotina nije nastala nikakvim običnim i naravnim po¬ 
tresom. Naravni bi potres bio rastavio naslage, od kojih 


Tumač nacrta bazilike sv. Groba. 

A. Trg pred bazilikom; 

B . Vrata bazilike; 

C. Prostor oko sv. Groba; 

D. Kapela ukazanja (franjevačko vlasništvo vidi si. 7. str. 20.); 

E. Grčki kor, gdje njihovi svećenici mole; 

F. Brdo Kalvarija (vidi si. 24. i 25. str. 64.); 

G. kapela sv. Jelene (armensko vlasništvo ; 

1. Kamen pomazanja; 

2 . mjesto, gdje su stajale sv. žene za pomazanja; 

3. anđeoska kapela (vidi si. 4 . str. 13.); 

4. sv. Grob (vidi si. 5. str. 16.); 

5. kapela Siraca, grobovi Josipa arimatejskoga i Nikodema; 

6 . oltar sv. Marije Magdalene (vidi si. 6. str. 17 ), 

7. oltar stupa bičevanja (vidi si. 7. str. 20. zdesna); 

8 . franjevački samostan; 

9. katolička sakristija; 

10 . Isusova tamnica; 

11. kapela sv. Longina (grčko vlasništvo); 

12 . kapela razdjeljenja odjeće Isusove (arm.); 

13. kapela Našašća sv. Križa (franjev.); 

14. kapela poruge Isusove (grč.); 

15. oltar pribijanja na križ (franjev. XI. post. si. 25. str. 64.). 

16 . mjesto, gdje je bio usađen križ (grč. XII. postaja slika 24 ; 
str. 64 .); 

17. oltar žalosne Majke Božje (franj. XIII. post. si. 25. str. 64.); 

18. francuska kapela; mjesto, gdje su stajali B.'D. Marija, sv. 
Ivan i Magdalena, dok su vojnici pribijali Isusa na križ; 

19. Adamova kapela pod Kalvarijom; 

20 . grob Gotfrida bujlonskog; 

21 . grob Balduina I.; 

22 . soba za posjete grčkog samostana; 

23. kapela Marije egipatske; 

24. kapela Kop ta; 

25. kapela sv. Ivana (arm.); 

26. Abrahamov samostan (grč.); 

27. kapela 40 mučenika (grć.); 

28. kapela sv. Ivana (grč.); 

29. kapela sv. Jakoba mlađega; 

30. dolje neke grčke prostorije, a gore kor za pjevače i orgulje; 

31. drugi kor sa orguljama. 

svagdanja procesija franjevaca; 

00 — 00. 

se sastoji pećina poprijeko raspuknuta, a žile su pre- 
trgnute uprav čudnovatim, nenaravnim načinom. Moje 
me vlastite oči uvjeravaju, da je ovo učinak čuda, što 
nije mogla da izvrši ni priroda ni umjetnost. Ja dakle 
zahvaljujem Bogu, koji me ovamo doveo, da motrim 
ovaj dokaz Njegove moći, što tako očevidno dokazuje 
Isukrstovo božanstvo«. 

Ne treba, a budeš veliki asketa (revan vjernik) a da 
te boravak na vrhuncu Golgote duboko dirne. Neodo¬ 
ljiva te neka sila potiče, da poljubiš ono sveto mjesto, 
na kojem je Bog i Čovjek, viseći među nebom i zemljom, 
uništio krivnju grješnog čovječanstva i otvorio nebeska 
vrata. U duhu Ga vidiš izmorena, izranjena, trnjem 
okrunjena, gdje umire onom smrću, koju Ciceron na¬ 
ziva najgroznijom i najsramotnijom, usred neizrecivih 
muka i svakovrsnih poruga. Obuzima te strah poradi 
tvojih opačina, a u isto doba i neogreničeno ufanje u 
onu Ljubav, koja pregara i samoga Boga. Nehotice ti 
dolaze na pamet Augustinove riječi: »Gledaj i motri 
rane Raspetoga, krv Umirućega, cijenu Otkupljujućega! 
Glava je nagnuta, da cjeliva ; srce otvoreno da ljubi; ruke 
raširene da grle, a cijelo tijelo izmrcvareno da otkupi!« 
Tvoj duh vidi, kako su nadnaravne zrake sjaja i ne¬ 
beske svjetlosti s onoga mjesta, iz onoga Križa, koji 
Crkva nazivlje »arbor decora et fulgida«, (drvo Časno i 
sjajno») obasjale cijeli svijet, te probudile čovječanstvo 
na nov život duševni i tjelesni. Što je bilo okaljano, 
Križ je očistio; što je bilo ukočeno, Križ je prignuo; 
što je bilo ohladnjelo, Križ je uspalio; što je bilo za- 
lutalo, Križ je na pravi put doveo. U križu je spas! 

Sadimo s Golgote. Uz zid već spomenutoga »Katho- 
likona« bili su nekoč grobovi latinskih careva jeruza¬ 
lemskih Balduina II., Fulkona, Balduina III., Amalrika 
i Balduina IV., koje su nekoč resili krasni mramorni 
spomenici. Još u XIII. vijeku spališe nevjernici tjelesa 
ovih vladara, ali ostaviše spomenike netaknute. Taj su 
vandalizam (divljaštvo) dovršili tek početkom prošloga vi¬ 
jeka nesjedinjeni Grci! 

Baš ispod golgotske kapele nalazi se tako zvana 
»Adamova kapela«. Ima naime vrlo stara predaja, po 

kojoj je Adam, iza kako je bio istjeran iz raja zemalj¬ 
skoga, živio u Judeji. Njegove je ostatke Noe razdijelio- 
između svojih sinova, a lubanju je primio Melkisedek, 
koji po židovskoj predaji nije bio drugi, nego Noemov 
sin Sem. Dalje predaja veli, da je Melkisedek (ili Sem) 
sahranio Adamovu lubanju u neku špilju na obližnjem 
brežuljku, iza kako je osnovao grad Salem, t. j. Jeru¬ 
zalem. Od tada se taj brežuljak prozva Gulgolet ili 
Golgota, što židovski znači »lubanja«. Predaja vidi u 
tome, Što je Spasitelj bio raspet baš nad Adamovom 
lubanjom, osobitu odredbu Božje providnosti, da može 
kroz onu pukotinu, koja je nastala u času Spasiteljeve 
smrti, Njegova krv doprijeti do Adamove lubanje, te 
je oprati od ljage grijeha, kojim je Adam bio upropastio 
cijelo čovječanstvo. Ova je predaja tako lijepa i tako 
zgodna, da joj možemo zbilja namijenuti onu talijansku 
rečenicu : »Se non e vero, e ben trovato« (Ako i nije 
istina, dobro je zamišljeno«). Svakako je neoborivi 
fakat, da se još danas, nakon dvadeset vijekova na 
svakom raspelu nalazi ispod Spasiteljevih nogu lubanja. 
Odnosi li se to na tu predaju, ili se s tim samo 
označuje, da je Spasitelj umro na Golgoti, koja je po 
svjedočanstvu mnogih pisaca imala oblik lubanje, ili to 
ima samo simbolično značenje, da je naime Spasitelj 
svojom smrću pogazio i uništio duševnu smrt čovje¬ 
čanstva, nije moj posao, da ovdje ispitujem. Bilo kako 
bilo, lubanja se na dnu raspela uzalud ne nalazi. 

Ne zna se, tko je povećao i uredio prostor one 
naravne spilje, te ga počeo upotrebljavati kao kapelu. 
U doba križara obavljale su se ondje službe Božje za 
pokoj duša poginulih vitezova. Odmah kod ulaza nala¬ 
zimo dva nadgrobna spomenika. Desni pripada uspomeni 
Gotfrida Bouillonskoga, a lijevi uspomeni njegova brata 
i nasljednika Balduina I. 1 jedan i drugi spomenik sa¬ 
stoji se od trostrane prizme, koja počiva na kratkim,, 
svinutim i lijepim kapitelima iskićenim stupovima, a 
ovim opet služi kao baza (temelj) stanac kamen. Kada 
su god. 1808., kako sam već spomenuo, nesjedinjeni 
Grci razlomili i uništili sve ostale spomenike latinskih 
careva, ostavili su ipak ova dva, ne možda iz kakvog 

pijeteta (poštovanja), nego jer su bili nemoćni, da raz¬ 
lome onako čvrste kamene mase. A da su imali volju 
i nakanu, da i njih sruše, dokazuje fakat (činjenica), da 
su istrugali natpise, koji su na njima bili. Na Gotfri- 
dovu su spomeniku bile ove riječi: »Hic iacet inclitus 
dux Godefridus de Bullon, qui sanctam terram istam 
aquisivit cultui christiano. Cuius anima regnet cum 
Christo. Amen« : »Ovdje počiva slavni vojvoda Gotfriđ 
Bujlonski, koji je ovu svetu Zemlju pridobio kršćanskom 
štovanju. Duša njegova kraljevala s Kristom. Amen«); a 
na Balduinovu se spomeniku prije grčkog vandalizma 
čitao ovaj natpis: 

»Rex Baldewinus, Iudas alter Machabeus, 

Spes patriae, vigor ecclesiae, virtute invictus, 

Quem formidabant, cui dona tributa ferebant, 
Cadar et Aegyptus, Dan ac homicida Damascus, 
Proh dolor! In modico clauditur hoc tumulo.« 

U dnu se Adamove kapele nalazi oltar, iza kojega 
se vidi nastavak već opisane čudnovate pukotine punih 
5 metara ispod gornjeg dijela, što se vidi između luknje, 
u kojoj je bio usađen Spasiteljev križ, i one u kojoj je 
bio usađen križ nepokajanog razbojnika Milusa. U Ada¬ 
movoj se kapeli štuje također Melkizedekov grob, a ci¬ 
jela kapela pripada isključivo nesjedinjenim Grcima 

Nedaleko od izlaska iz Adamove kapele i nedaleko 
od skalina koje vode u golgotsku kapelu, nalazi se 
tako zvani »kamen pomazanja« Na taj su kamen, ili 
bolje naravnu ploču, Josip iz Arimateje i Nikodem bili 
položili presveto Tijelo, da ga pomažu mirisima i oba- 
viju plahtom. Kad se gradila crkva sv. Groba, ostavila 
je sv Jelena netaknutu tu naravnu ploču. Tek kasnije 
je pokrivena mozaikom, da se sačuva od kvara. U po- 
četku XVI. vijeka kupili su franjevci tu svetinju i izmi- 
jenuli pokvareni mozaik lijepim crnim kamenom, koji 
su nesjedinjeni Grci, kad su uništili spomenike latinskih 
careva god. 1808., odstranili i zamijenuli ga ovim sa- 
ilanjim. Mnoštvo uljenih žižaka gori naokolo po danu 
i po noći, a s jedne i s druge strane nalazi se po jedan 
golem svijetnjak pun raznobojnih gorećih voŠtanic&. 

I eto nas već u sredini glavne crkve, pod kupulom 
sv. Groba. Osamnaest masivnih (debelih) stupova, nad 
kojima su dvije galerije, svaka po osamnaest svodova, 
nose golemu kupolu, koja je iznutra modra i posuta 
zvijezdama po bizantinskom običaju. Promjer kupule iz¬ 
nosi 19 metara i 30 cm. 

Kako čitamo u Evanđelju, imao je Josip iz Ari- 
mateje u blizini golgotskog vrhunca vrt i u njemu nov 
grob, u koji još nitko nije bio ukopan. Ovaj Josip, 
zvanjem dekurijon (rimski podčasnik), čovjek dobar i 
pravedan, koji je i sam iščekivao Božje kraljevstvo, od* 
važno pristupi k Pilatu i zatraži Isusovo Tijelo. A Pi 
lato mu ispuni želju. S Josipom se pak sastane i Ni- 
kodem, noseći smjesu mire i aloje, oko 100 litara. Oni 
dvojica dakle pomazaše Tijelo i umotaše ga u ponjavu, 
kako je bio židovski običaj pokopavanja, te ga ukopaše 
u novi Josipov grob. A to se sve dogodilo, da se ispuni 
proročanstvo Izaije proroka : »OdrediŠe mu grob sa zlo¬ 
čincima, ali na smrti bi s bogatima, jer ne učini ne¬ 
pravde, niti se nađe prijevara u ustima njegovim«. (Is. 53 9 ). 

Židovske su se grobnice sastojale od predsoblja i 
od prostora, u koji bi se polagala lješina. Ulazak bi u 
predsoblje bio otvoren, a onaj u pravi grob bio bi za¬ 
građen teškim kamenom. Gradnje sv. Jelene i bezbrojna 
rušenja, kojim je kroz vijekove bio izložen sv. Grob, 
promijeniše nažalost znatno njegov prvotni oblik. Kada 
je sv. Jelena srušila oba Hadrijanova hrama, dala je 
tako poravnati prostor, na kojem se imala sagraditi 
crkva sv. Groba, da je samo onaj dio pećine, u kojemu 
se on nalazio, ostao sasvim otcijepljen od ostalih masa 
i sasvim osamljen. Izvana je taj dio pećine hio iskićen 
stupovima, ali je unutrašnjost ostala nepromijenjena; 
samo što su okolne stijene, između kojih je počivalo 
presveto Tijelo, bile pokrivene mramornim pločama. I 
u tom je stanju ostao sv. Grob do početka XI. vijeka, 
kako to suglasno svjedoče mnogi očevici onih vremena. 
Neki pače tvrde, da su vidjeli i kamen. Kad je pak 
god. 1010. Hakem opustošio crkvu sv. Groba, razrušio 
je on onu naravnu pećinu tako, da od one za nas 
kršćane tako mile svetinje danas nema ništa drugo, nego 




1 





SI. 35. Banja Siloe, gdje se na riječ Isusovu slijepac 
oprao i progledao. 






















SI. 36. Maslinska gora. - S lijeva dolje: Grob bi. dj. Marije. U sredini: Gecemanski vrt. 
Gore više: Ruska crkva Posve gore $ desna; Samostan i crkva Očenaša, 

samo onaj uski prostor, u kojemu je počivalo ipresveto 
Tijelo. Križari sagradiše na okolnom mjestu od ma¬ 
sivnog kamenja naslagu sličnu prijašnjoj naravnoj pećini 
i unutra tako zvanu »anđeosku kapelu«. Nad tom se 
umjetnom pećinom nalazio ukusan toranj, koji se svr¬ 
šavao malom kupulom, okićenom srebrnim kipom us¬ 
krsnulog Spasitelja. 

Ali godine 1244. 
uništiše nevjernici 
sveto djelo križara i 
raskomadaše kamen, 
kojim su bila za¬ 
građena vrata svetog 
Groba. Svetište je 
iza toga bilo opet 
sagrađeno u sličnoj 
formi, te je tako 
ostalo do g. 1555., 
kada je cijela gra¬ 
đevina prijetila da 
će se srušiti. Na sreću 
isposlovaše car Karlo 
V., njegov sin Filip 
i papa Julije U. one 
godine od turskog 
sultana Sulejmana 
ferman, po kojemu 
je kršćanima dozvo¬ 
ljeno, da sruše trošnu 
građevinu i potpuno 
je obnove. Nova je 
crkvica bila izvana 
pločama i iskićena stupovima, a nad njom je bio Šeste¬ 
rokutni toranj s ukusnom kupulom. Tako je ostalo do 
god. 1808. Te kobne godine, koja je nanijela mnogo 
štete onoj crkvi, i to, nažalost, ne od nevjernika, nego 
od onih, koji sami sebe nazivaju pravovjernicima, 
Užasan požar uništi ono svetište. Unatoč svim prote¬ 
stima (prosvjedima) franjevaca izmamiše poslije one 
katastrofe (nesreće) nesjedinjeni Grci dozvolu, da smiju 



Kapela sv. Groba. 

i iznutra pokrivena mramornim 

srušiti i ono, što požar nije bio oštetio, i sve iznova 
sagraditi, neka bi potomstvo vidjelo, da nijesu prezreni 
Latini bili oni, koji su uresili sv. Grob, nego da je to 
djelo »ortodoksnih« (pravovjernih) Grka. I tada se, pod 
upravom ruskog dvorskog graditelja Kalfe Komnena, 
sagradila ona kapela, koja još danas doduše sačinjava 
predsoblje sv. Groba, ali mu doista ne služi za ures. 
Neukusniju građevinu ne bi bio sagradio ni onaj, koji 
nema pojma, što je graditeljstvo. 

Njezina je duljina 8 metara^ i 25 cm, širina 5 me¬ 
tara i 55 cm, a visina 12 metara. Prama zapadu je za¬ 
tvorena na 6 kutova, a ulazak je na istoku. Stupovi 
rese vanjštinu gradnje. Okolo ravnog krova, na kojem 
je zdepasta i nezgrapna kupula, ima niska balustrada 1 
od kratkih stupova. Nakit sjevernog pročelja sačinjavaju 
svakovrsne črčkarije razasute po trim dijelovima, kojima 
prave granicu svinuti kameni stupovi. Nad ulazom u 
središnjem polju nalazi se relijef i dvije slike, koje pri¬ 
kazuju Uskrsnuće. S jedne i s druge strane ulaza pro¬ 
težu se u smjeru kapele podulje kamene klupe, u koje 
su usađeni kolosalni svijetnjaci s golim voštanicama. Kad 
si ušao unutra, nalaziš se u tako zvanoj »anđeoskoj ka¬ 
peli« (SI 4. str. 13.). Ona ima oblik četvorine, a u sre¬ 
dini se nalazi na kamenom podnožju, što je po prilici 
visoko 1 metar, komad onog kamena, kojim su bila za¬ 
građena vrata sv. Groba. Na sjevernoj i južnoj stijeni 
ove kapele ima u visini po jedna poveća ovalna (jajo- 
lika) luknja, kroz koju u veliku subotu uvečer (po juli- 
janskome — istočnom — koledaru) pada tobože s ne¬ 
besa sveta vatra. Tog je dana naime crkva sv. Groba 
puna nesjedinjenih Grka, od kojih svaki ima u ruci vo- 
Štanicu. Tiskaju se i protiskuju, očekivajući febrilnom 
(grozničavom) napetošću, kad će kroz spomenutu luknju 
izletjeti sveta vatra. Njihovo je praznovjerje toliko, e bi 
i svoju glavu postavili, da ta vatra dolazi ravno iz ne¬ 
besa, a ne iz ruku njihovih svećenika. Već u noći iz¬ 
među Velikog Petka i Velike Subote počinju se sakup¬ 
ljati u crkvi, da »uhvate bolje mjesto«. U subotu je 


1 Balustrada = svod na stupovima. 

svečana litija, koju osim svećenstva nitko ne prati, 
da ne izgubi zgodno mjesto, a iza ove litije pojavi se 
kroz luknju »sveta vatra«. Tada nastaje taka vreva, 
-stiska, buka i graja, tko će prvi ili barem među prvima 
primaknuti svoju svijeću »svetoj vatri«, da mu je ona 
zapali, da ti prizori nesamo što više dolikuju kakvoj 
krčmi, nego onome svetom mjestu, da li su i sasvim 
pogibeljni za život onih fanatičnih masa (za svoju vjeru 
bijesnog mnoštva). God. 1834. ostalo je tog dana ništa 
manje nego 300 mrtvih, koji su dijelom bili zadušeni 
•od stiske, a dijelom sgnječeni i pogaženi. 1 to još sve 
vrijedi za pravovjerje, a ustinu je sramota kršćanskoga 
svijeta i svetogrđe! Franjevac otac Adalbert, kojemu 
dugujem veliku hvalu, Što me vodio po svim jeruzo- 
limskim svetištima i mnogo mi toga ukazao i rastuma¬ 
čio, što mnogi i mnogi hodočasnici nijesu ni vidjeli, te 
mi pružio lijepu kitu topografskih i historičnih poda¬ 
taka, kojim sam se poslužio i u ovoj radnji, pripovije¬ 
dao mi je, da i sami svećenici nesjedinjenih Grka za¬ 
ziru od te nedostojne gungule, ali da je ne mogu uki¬ 
nuti. Zaslijepljeni i fanatični narod bi ih kamenovao. 
»A Što ne izobraze taj narod, što mu pomalo ne pre¬ 
doče ružnu sliku te krivo shvaćene pobožnosti?« — 
glasio je moj upit ocu Adalbertu. »To mi svi želimo, 
pače za to i Boga molimo« — odgovorio mi je on. 
»Ta bili oni ma koliko zalupani i slijepi, ipak su naša 
braća, pa je naša dužnost moliti, da dobri Bog učini 
ono, što ljudske sile ne mogu, a da svane taj blaženi 
dan, u koji će, po Spasiteljevim riječima, biti jedno 
stado i jedan pastir!« 

Zlatnih li riječi ovog dobrog svećenika ! Kamo sreće, 
kad bi svi katolici, a i svi raskolnici, tako mislili i Čuv* 
stvovali! Ali nažalost, kako danas stvari stoje, sjedinjenje 
crkvi treba smatrati Božjim čudom, a nikakvim narav¬ 
nim procesom (razvojem). Do nas je i do njih, da se 
svi pokažemo dostojnim toga Čuda. A do toga ne vodi 
sigurno mržnja i oholost, nego ljubav i poniznost. Ho¬ 
ćemo li, nećemo li, shizmu (raskol) je stvorila oholost; 
udarimo dakle putem poniznosti! No vratimo se k pred¬ 
metu. 

Iz »anđeoske« se »kapele« ulazi kroz uska i sasvim 
niska vrata u pravu kapelicu sv. Groba, koja je samo 
2 metra i 70 cm duga, a 1 metar i 93 cm široka, te 
svuda naokolo prekrivena mramornim pločama. Na sje¬ 
vernoj je strani 65 cm visoki sv. Grob, koji je također 
pokriven oštećenom mramornom pločom. Suprotna je 
stijena razdijeljena u tri polja, od kojih svako sadržava 
po jednu sliku Uskrsnuća. Lijevo polje pripada katoli¬ 
cima, a pokriveno je skupocjenim srebrnim relijefom, što* 
je dar pok. kardinala Antonellia. 

U onom malom i uskom prostoru, koji zatvaia tako 

veliku, pače neizmjernu Božju ljubav, oživljava se vjera 
u hodočasniku, te on rezmišlja o najvećem Spasitelje- 
vom čudu, koje se baš ondje dogodilo: o Uskrsnuću. 
»Ako Krist nije uskrsnuo, uzaludna je vjera vaša«. (Kor.. 
I # i 5n ) € — piše sv. Pavao Korinćanima. Ali da ta 

»vjera« nije »uzaludna«, dokazali su zaista apostoli* 
koji su se razišli po cijelome svijetu, da propovijedaju 
raspetog Nazarenca i da kušaju — ne lasti i slasti, nego 
poniženje i samoprijegor, pače i mučeničku smrt! Kle¬ 
čeći pred onim nijemim kamenom, — gdje je pred 20 
vijekova počivao onaj Bog, kojega ne mogu da obu¬ 
hvate ni nebesa, može slobodno hodočasnik da usklikne 
s apostolom naroda: »O smrti, gdje je pobjeda tvoja r 
Gdje je, o smrti, žalac tvoj?« Tisuće i tisuće križara 
prolijevali su svoju krv za sv. Grob, a tisuće i tisuće 
hodočasnika ulazili su, ulaze i ulazit će u ono sveto 
mjestance, da dadu oduška svojim čuvstvima i traže me¬ 
lema svojoj ranjenoj duši. 

Tri kršćanske sljedbe, katolici, Grci i Armenci, 
imaju pravo na vršenje službe Božje u sv. Grobu. Oni 
se izmjenjuju po redu, i to svaki dan različito; a tačno 
u određeni sat moraju jedni uzmaknuti i pustiti druge. 
Da se taj red strogo vrši, nadgledaju Turci. Mili Bože. 
Turci nadgledaju kršćane! Zar nije to bruka i grdilo, zar 
nije to ironija (poruga)? Ali ne! To je u neku ruku i 
dobro, pače za ugled kršćanstva i korisno; jer da nije 
toga, kako bi se došlo mirnim putem do dogovora s 
raskolnicima, osobito s Grcima, koji su toliko siloviti 
kavgadžije (svadljivci), da čovjek ne bi vjerovao? Tu 

bi se svaki dan događale pravde i prepirke, a možda 
i tučnjave i profanacije (obeščašćenja) i oskvrnuća onog 
svetog mjesta Potrebito je dakle, da nekakva nepristrana 
vlast drži red — i tako je sv. mjesto sačuvano od'sa< 
blazni. 

Tko će reći, da istočni obred nije krasan, da nije 
pun neke tajne mistike (tajinstvenosti), koja te osvaja i 
zanosi? Ali ga treba dostojno vršiti i s nekom ozbilj¬ 
nošću. Oni pak svećenici svojim pretjeranim kretnjama, 
svojim žurenjem, a osobito svojim neskladnim pjevanjem 
i zaglušnom vikom vrijeđaju nesamo ćutila, nego i osje¬ 
ćaje duše. I začudo, sve nesjedinjene sljedbe u cijelom 
Jeruzalemu kao da se natječu, koja će nezgrapnije vršiti 
liturgije i koja će neskladnije pjevati, a zaglušnije vikati. 
Mi smo naučni motriti nesjedinjene svećenike, koji živu 
u Dalmaciji, pa ih s razlogom štujemo i s njima rado 
općimo poradi njihove uglađenosti i ozbiljnosti. Mi smo 
naučni slušati u njihovim crkvama divne harmonije i 
umjetničko pjevanje, što je izraz slavenskog po naravi 
glazbenog karaktera, pak mislimo, da je na cijelome 
svijetu tako. Ali pođimo na istok, dodirno 11. p. u Je¬ 
ruzalem, pak ćemo se bolno razočarati. A tako mora i 
da bude. Odsječena grana može, ako i slabo, da živi* 
kad ima barem nekakav dodir sa stablom ; no gdje toga 
nema, gdje životni sokovi stabla u nju ne dopiru, ona 
mora da usahne. Kako je to drugačije u katoličkoj 
crkvi! Nalazio se ti u kulturnoj Europi, u naprednoj 
Americi, u zapuštenoj Aziji, u srcu centralne Afrike, na 
Sandvičkim otocima, na skrajnjem istoku ili visokom 
sjeveru, među Slavenima, Crncima, Turcima, Arapima, 
među kršćanima ili poganima, u veličanstvenoj bazilici 
ili trošnoj osamljenoj kapelici, svuda nalaziš kod kato¬ 
lika jedno bogoslužje, jedan običaj, jedan duh, jednu 
misao, jedan karakter (značaj). Treba da budeš slijep 
kod očiju, a da to ne vidiš; treba da budeš bez trunka 
dobre volje, a da to na tebe ne upliva. Nu red je, da 
preuzmem prekinutu nit pripovijedanja. 

U noći na osvit petka, 21. srpnja, bio sam u ka¬ 
pelici sv. Groba. Nekrvna se žrtva započela na onom 
mjestu, gdje je presveto Tijelo tri dana bez krvi poči- 

7 

valo. Bio sam sretan i blažen, doista sretniji i blaženiji 
od većine svojih suputnika, koji su, nesvijesni sebe, spa¬ 
vali u mekim dušecima hotela »Fast«, našeg zajednič¬ 
kog stana kroz cijelo vrijeme boravka u Jeruzalemu. 
Osobito su me dirnule one krasne riječi poslanice sv. 
Pavla Korinćanina: »Očistite stari kvasac, da budete 
novo tijesto, kao što ste beskvasni; jer je i pasha naša 
Krist žrtvovan za nas. Zato praznujmo ne u sta¬ 
rome kvascu ni u kvascu opakosti i lukavstva, nego u 
prijesnome hljebu čistoće i istine« (I. Kor. 57—g-)* M° že 
li biti uzvišenije simbolike (prispodabljanja), od one, 
koja se krije u ovim riječima, i to baš na onome mjestu ? 
»Ako Čist i preporođen želiš blagovati za vječnom tr¬ 
pezom hruh pravednika, očisti stari kvas, odbaci stare 
opačine i odjeni se novim čovjekom, da budeš nova 
smjesa, kao što je kruh, koji blaguješ, bez kvasa zlobe 
i opačine!« O kad bismo mi pomnjivo slušali riječi 
svetih obreda i ozbiljno ih razmišljali, druge bi nam 
ptice pjevale, drukčije bismo živjeli, bila bi nam dušev- 
nost mirna; jer i ako nas grijeh Često zabliješti svojom 
zamamnom vanjštinom, mi u njemu mira ne nalazimo : 
non est pax impiis! (bezbožni nemaju mira!). 

Otac mi je Adalbert u svoje vrijeme pripovijedao, 
koje se sve službe Božje obavljaju kroz veliku sedmicu 
u crkvi sv. Groba. Mislim, da će to zanimati i moje 
poštovano čitateljstvo, pa ću spomenuti od toga samo 
najglavnije stvari. 

Obrede Velike sedmice obavlja obično sam patrijarh. 
U cvijetnu nedelju obavlja se pontifikal na osobitom 
oltaru, koji se u sličnim svečanim prigodama priredi 
pred ulazom u »anđeosku kapelu«. Taj prigodni oltar 
obiluje krasnim uresima, koje je kroz vijekove kršćanska 
pobožnost malo pomalo darivala riznici sv. Groba. 
Patrijarhu dvore pri svečanoj službi njegovi kanonici. 
Niže službe obavljaju svjetovni klerici, a pjevaju franjevci. 
U srijedu, četvrtak i petak pjeva svećenstvo uvečer pred 
sv. Grobom jutarnju 1 s jeremijinim lamentacijama. U Veliki 

1 Jutarnja ili Matutimum jest dio svagdanje svećeničke 
molitve iz časoslova, koji se može moliti već u predvečerje 
namjesto ujutro. 

četvrtak također je svečani pontifikal, pri kojemu pristupi 
na sv. Pričest sve svećenstvo i mnoštvo nazočnih hodo¬ 
časnika. Tom se prilikom može da opazi, kako je ono 
mjesto za ovakove prigode premaleno. Stoga se posveta 
ulja obično ondje i ne obavlja, nego u stolnoj crkvi 
Imena Isusova. Pranje nogu vrši u crkvi sv. Groba ili 
sam patrijarh ili čuvar sv. Groba, i to u 2 sata poslije 
podne. U Veliki se petak obredi započnu rano i oko 
10 sati sve je već gotovo. Onog se dana i jutarnja s la¬ 
mentacijama nešto ranije dovrši, a navečer je u 7 sati 
u crkvi sv. Groba ganutljiv i zanosan prizor. U taj je 
naime sat svečani ophod unutar crkve, gdje se u sedam 
raznih jezika slavi otajstvo onog dana. Procesija krene 
iz tako zvane »kapele ukazanja« (SI. 7. str. 20.), te se 
na raznim mjestima zaustavlja i na svakoj toj postaji 
jedan od svećenstva izreče govor svaki put u drugom 
jeziku. Obično prvi govori čuvar sv. Groba talijanski, 
i to prije nego se povorka makne. Pred oltarom »raz- 
djeljenja haljina« govori koji franjevac grčki ili poljski; 
pred oltarom »podrugivanja« koji strani svećenik turski 
ili engleski; na Golgoti je njemački govor ; pred oltarom 
»smrti na križu« francuski; pred »kamenom pomazanja« 
arapski; a pred sv. Grobom španjolski. Ganutljiv je 1 
upravo dirljiv obred kada povorka stigne na Golgotu. 
Golemo Raspelo* koje se nosi na čelu povorke, zasadi 
se mal da ne na isto mjesto, na kojemu je Spasitelj bio 
raspet. Nakon bolne pjesme, koja svojim turobnim akor¬ 
dima (sazvučjem) prodire u dušu svih nazočnih, pristupe 
đakon i podđakom k Raspelu i skidaju s križa sveto 
Tijelo, kao što su to nekoć učinili Josip iz Arimateje i 
Nikodem, odbivši svaki pojedini čavao i snimivši trnovu 
krunu s glave. Zatim ga polože u platno i predaju 
prvoj četvorici propovjednika, koji ga u povorci svečano 
nose najprije do »kamena pomazanja«, gdje ga Čuvar 
sv. Groba pomaže mirom i alojom, a onda u sv. Grob 
na pokapanje Tužni i veličanstveni ovaj obred dovrši 
se tek oko 11 ura uvečer. U Veliku subotu obavlja u 
ranijim jutarnjim urama čuvar sv. Groba blagoslov vatre, 
tamjana, uskrsne svijeće i svetu Misu po običaju. U 
subotu popodne nema nikakva obreda, jer se ondje 

strogo drži rimski obrednik. Na Uskrs je pak svečani 
patrijarhov pontifikal s ophodom oko sv. Groba, za vri¬ 
jeme kojega se na četiri mjesta pjevaju četiri Evanđelja. 
Sva je sreća za katolike, da se spomenuti obredi slave 
po gregorijanskom koledaru tako, da ih opisani humbug 
»svete vatre«, koji se događa u Veliku Subotu po ju~ 
lijanskom (istočnom) koledaru, ni najmanje ne smeta 
Najgore je, kada katolička i nesjedinjena crkva slavi 
zajedno Uskrs; ali to se rijetko događa. 

Sa zapadne strane sv. Groba nalazi se naslonjena 
na njegovu apsidu (polukrug za vel. oltarom) malena i 
siromašna kapela, koja pripada nesjedinjenim Koptima; 
a naprama njoj dolazi se, prošavši između dva stupa 
glavne kupole i kroz zapuštenu sirsku kapelu u svodište^ 
gdje su četiri groba. Ovo svodište potječe po predaji 
iz vremena Josipa Arimatejskoga, koji je dao iskopati 
one grobove za sebe i za svoju porodicu u blizini sv. 
Groba. 

Između sjeveroistočnih stupova glavne kupule i 
»kapele prikazivanja« nalazi se u dosta Širokom i sa 
svih strana otvorenom prostoru franjevački oltar sv. 
Marije Mandaljene, koja pripada isključivo katolicima. 
(SI. 6. str. 17.). Oltar je na istočnoj strani, a pred njim 
na tlu zvijezda, koja označuje mjesto, gdje se Spasitelj 
poslije Uskrsnuća ukazao sv. Mariji Mandaljeni. Bio sam 
sretan, Što sam se ondje namjerio baš na dan ove sve¬ 
tice, te bio nazočan svečanoj službi Božjoj, koju su 
obavili franjevci. Tom sam prigodom još jednom požalio* 
što mi je poradi zvaničnih prilika — ili, recimo bolje, 
— neprilika uopće nemoguće naći se kroz veliku sed¬ 
micu u crkvi sv. Groba. Ali što ćemo? Tim više moram 
da prekorim sve one, kojim to zdravlje i tobolac do¬ 
pušta, a oni se iz svoga mjesta ne miču. Možda se ne 
bi makli ni kad bi ondje imali vidjeti samog Spasitelja 
s cijelim nebeskim dvorom! 

Iz ove se kapele napokon dolazi opet u »kapelu 
ukazivanja«, odakle smo se uputili. (SI. 7. str. 20.). Tu 
se na mjestu, gdje je sada glavni oltar, Spasitelj 
ukazao blaženoj Djevici nakon Uskrsnuća, odakle i ime 

SI. 37. Crkva Očenaša i trijemovi pred njom, gdje je u mnogo jezika napisan Očenaš. 

SI. 38 . Turska mošeja na mjestu Uzašašća Gospodinova. 

kapeli, koja također pripada isključivo katolicima i služi 
franjevcima kao glavna crkva. 


Tako smo eto obašli cijelu unutrašnjost crkve sv. 
Groba promotrivši najglavnija sveta mjesta Hodočasnik, 
koji je sve to obašao i svuda se pomolio, sprema se da 
izađe, ojačan čvrstom vjerom i pouzdanim ufanjem, a 


Franjevački samostan sv. Otkupitetja (San Salvatore). 

ražaren žarkom ljubavlju prama onome Spasitelju, koji 
je u onim nijemim, a ipak tako rječitim prostorijama 
pružio njemu i cijelom čovječanstvu najveći dokaz svoje 
neizmjerne dobrote. Pa i ja, koji eto u duhu sada još 
izlazim iz onoga svim kršćanima najmilijeg svetišta, ne 
mogu a da kao pozdrav ne usvojim onu krasnu pjesmu 
velikog njemačkog pjesnika Ljudevita Uhlanda: 

»Du, den wir suchen auf so finsteren Wegen, 

Mit forschenden Gedanken nicht erfassen, 

Du hast Dein heilig Dunkel einst verlassen 
Und tratest sichtbar Deinem Volk entgegen. 

Welch’ stisses Heil, Dein Bild sich einzupragen, 
Die Worte Deines Mundes aufzufassen! 

O selig, die an Deinem Mahle sassen ! 

O selig, der an Deiner Brust gelegen ! 

Drum war es auch kein seltsames Geluste, 

Wenn Pilger ohne ZahI vom Strande stiessen, 

Wenn Heere kampften an der fernsten Kiiste! 

Nur um an Deinem Grabe noch zu beten 
Und um in frommer Inbrunst noch zu kiissen 
Die heil’ge Erde, die Dein Fuss betreten«. 

Smisao je ove zlatne pjesme ovaj : 

»Ti, kojega mi tražimo po mračnim stazama, ostavio 
si jednoč svoje sveto skrovište i došao svojemu puku 
ususret. Oh ? slatke li sreće utisnuti u svoje srce Tvoju 
sliku i Čuti riječi iz Tvojih ustiju ! O blaženi oni, koji 
su sjedili za Tvojom trpezom, o blažen onaj, koji je 
počivao na Tvojem krilu! S toga nije ispraznost, što 
jata hodočasnika vrve na ta sveta mjesta, što su se 
vojske borile na tako udaljenom zemljištu, da samo još 
mole na Tvom Grobu i da pobožnim zanosom poljube 
onu svetu Zemlju, koju je gazila Tvoja noga!« 


X. 


Jeruzalemske svetinje. 

Blagovaonica. — Gecemanski ili Maslinski vrt — „Spasiteljeva 
tamnica “. — Tvrđava Antonija. — Irudova palača . — Mjesto 
bičevanja . — Sveto stubište . — Križni put — Katolička crkva Sv. 
Otkupitelja. — Katolička, crkva sv. Ane. — Jozafatova dolina. 

— Marijin grob. — Maslinsko brdo. 

Pošto smo eto duhom promotrili najveću i najuz- 
višeniju svetinju u Jeruzalemu, to jest crkvu sv. Groba, 
red je, da se sada zabavimo s ostalim svetinjama onog 
grada, koji je jedini od vječne Providnosti bio određen, 
da ga natopi presveta krv samog Spasitelja. Kojega ćemo 
se reda pri tomu držati, čini mi se, da ne treba dugog 
razmišljanja. Najzgodniji je bez sumnje hronološki (vre¬ 
menski) red Spasiteljeve muke, kako ga iznose Evan¬ 
đelja. 

Prenosimo se duhom u onu noć, u kojoj su se do¬ 
takle dvije skrajnosti: skrajnost neizmjerne ljubavi i bez- 
dno najcrnije nezahvalnosti. Spasitelj blaguje sa svojim 
učenicima posljednju večeru. Teško mu se odijeliti od 
n jih — i gdje bi kao čovjek bio nemoćan proti sili pri¬ 
lika, dozivlje u pomoć svoje Božanstvo, koje stvara čudo 
nad svim čudesima. I on će ostati uz njih i uz cijeli 
kršćanski svijet do svršetka vijeka. Ali se paklene sile 
već rote: jedan od dvanaest već snuje svetogrdnu iz¬ 
daju Izrazitijeg izljeva ljubavi i opačine, dobra i zla, svi¬ 
jetla i tmina teško je naći. O kad bi ono danas nijemo 
mjesto moglo da govori, bio bi to najrječitiji i najus¬ 
pješniji govor za svakog kršćanina. No već sama uspo¬ 
mena, koju u sebi sakriva ono nijemo kamenje, sveta 
je i kao da svojim dostojanstvenim mukom osvaja krš¬ 
ćanska srca. Coenaculum! Blagovaonica! To je drugi 
Betlehem, drugo ishodište spasa, gdje je nebeski Kruh 
prvi put sašao na zemlju. To je polazna tačka za Gol- 

gotu, s koje je Sunce slobode raskinulo okove grješnog 
čovječanstva! (SI. 8 str. 21. i si. 9. str. 28.). 

Cenakulum se danas nalazi u jeruzalemskom pred¬ 
građu Nebi Daud, na brdu Sion. Predaja hoće, da je 
ona kuća u Spasiteljevo doba pripadala Josipu iz Ari- 
mateje. Do cara Hadrijana, unatoč rušenja Jeruzalema, 
reklo bi se, da nije bila znatno oštećena; tek Hadrijan, 
koji je sistematično (redovito) rušio sve kršćanske 
svetinje, dade je srušiti. Grčki povjesničar Nikifor spo¬ 
minje krasnu crkvu, koju je sv. Jelena sagradila na 
mjestu, gdje je bila ona sveta kuća ; ali se sigurno zna, 
da je u XI. vijeku ta crkva već bila srušena. Križari pak 
sagradiše drugu, mnogo veću, i utemeljiše uz nju agu- 
stinski samostan. Malo godina kasnije nalazimo franjevce 
na Sionu, iza kako su augustinci bili istjerani od ne¬ 
vjernika. Ali nijesu ni oni dugo ostali; jer već polo¬ 
vinom XIII. vijeka nevjernici srušiše crkvu i istjeraše 
sve kršćane iz Jeruzalema. Početkom XIV. vijeka kupiše 
sicilski kralj Robert, nećak sv. Ljudevita i njegova su¬ 
pruga Sancija u egipatskog sultana ruševine blagovaonice 
i darovaše ih svetoj stolici uz uvjet, da franjevci budu 
uvijek čuvari one svetinje, Što je bilo od pape Kle- 
menta VI. i potvrđeno. Franjevci sagradiše zatim novu 
crkvu, a pomoću dobročinaca i bolnicu, te uzdržavahu 
kroz puna dva vijeka, unatoč neizrecivim neprilikama i 
ugnjetavanju sa strane muhamedovaca onu svetinju i 
njegovahu nevoljne bolesnike. God. 1551. oteše muha 
medovci blagovalište franjevcima pod izlikom, da je 
ondje Davidov grob. I tako ostane do danas. 

Dvorana je blagovaonice duga' 18 m, a Široka 10 
metara, te je četiri stupa dijele u tri broda. Simbolič¬ 
nim relijefima, koji su u prilikama jaganjaca i golubica 
prikazivali sveti čin, nema naravski danas ni traga. A 
ipak one zapuštene i neuređene prostorije imaju za 
kršćansko srce tako duboko značenje, da misaonu kršća¬ 
ninu nije moguće ondje ostati ravnodušnim. Bilo ono 
sveto mjesto ma koliko obeščašćeno, ipak ostaje kolijev¬ 
kom kršćanstva. 

No slijedimo božanskog Spasitelja na trnovitom 
putu Njegove muke k onom vrtu, u kojem je, znojeći 

se krvavim znojem, pretrpio tolike muke, da bi one 
same već bile dovoljne, da zadovolje vječnoj Pravdi. 

Izađimo iz predgrađa Nebi Daud i uputimo se uz¬ 
duž južnih gradskih zidina prama sjeveroistoku i eto 
nas u uvali Hinnom, koja je sačinjavala granicu između 
Benjaminova i Judina posjeda. To je mjesto, nazvano 
»Topheth«, što znači »grozota«. Tu su židovski odmet¬ 
nici bili namjestili kip Moloha, kojemu su, kako čitamo 
u četvrtoj knjizi kraljeva (IV. 163. i 2i 6i ), i sami kra¬ 
ljevi Ahaz i Manasija žrtvovali svoje sinove. Na pod¬ 
nožju onostrane uvale, gdje se ona spušta u dolinu Ke- 
dron, vidimo Hakeldamu ili njivu krvi, koju, kako 
čitamo u Matejevom Evanđelju (27^_ 10)? vrhovni sve¬ 

ćenici bijahu kupili Judinim izdajničkim novcem u ne¬ 
koga lončara za pokapanje putnika. Dalje nas put vodi 
u dolinu Jozafat do Kedronskog potoka. Groza te hvata, 
•kad prolaziš onim zapuštenim krajem, punim gologa 
stijenja; a još više, kad staneš razmišljati, kako je on 
upravo pun grozote. Ta ondje se Spasitelj borio smrt¬ 
nom borbom, ondje je sv. Stjepan, prvi mučenik, bio 
mučen; ondje je mjesto zadnjega suda! Još samo malo 
koraka, i eto nas u gecemanskom vrtu (SI. 10. str. 10). 
On je vlasništvo franjevaca, koji su ga god. 1848. op¬ 
kolili zidom i umjetno zasadili tako, da je prava oaza 1 
u onoj okolnoj pustinji punoj kamenja. U unutrašnjosti 
•vrta ima 8 golemih i vanredno starih maslina, od kojih 
najveće imaju deblo od 8 metara u objamu. Nijesu to baš 
one masline, pod kojim se Spasitelj borio smrtnom bor¬ 
bom, ali su potomci onih maslina, jer su iz korjena stare 
masline potjerale nove mladice. 

Tik pred ulazom u vrt nalazi se tako zvani »ka¬ 
men apostola«, gdje je Spasitelj u onoj znamenitoj noći 
bio ostavio tri apostola, Petra, Jakoba i Ivana; a On 
pošao dalje, koliko bi se čovjek mogao kamenom do¬ 
baciti, da moli. I zbilja, nekoliko koraka dalje nalazi se 
pećina, gdje se Spasitelj znojio krvavim znojem. 2 Tu se 
u IV. vijeku spominjala crkva, koja bi od kršćanskih 
neprijatelja višeput porušena, a od kršćana opet sagra- 

* Oaza = plodni krajid u pustinji. 

- P. Barnabas Meistermann, Durch’s hl. Land, str. 205. 

đena. Zadnji puta bi god. 1219. porušena i to tako, da 
se do pred 4 godine nije znalo, gdje je stajala. Sad su 
franjevci srećom otkrili temelje i misle to svetište na¬ 
novo podići. 

S lijeve strane pri ulazu u Gecemanski vrt, a ne¬ 
daleko od »kamena apostola« nalazi se napola 
zazidan stup, koji označuje mjesto Judina izdajstva. 
To je mjesto i samim muhamedovcima prokleto. 

Od ulaza u Gecemanski vrt 76 m na lijevo na¬ 
lazi se naravna spilja, koju su franjevci pretvorili u ka¬ 
pelu s tri mramorna oltara. Duga je 7 m, široka 9 m,. 
a visoka 3 m. Stijene su sasvim naravne, upravo onako, 
kako su bile u vrijeme Isusovo. U tu spilju je Spasitelj 
često zalazio, da u samoći moli, i Često cijele noći u 
molitvi probavljao. Kako se dugo nije znalo za mjesto,, 
gdje se Isus krvavim znojem znojio, prozvala se ova 
spilja: Spilja smrtne stiske (Cripta agoniae). Pod mensom 
(pločom) glavnog oltara nalazi se jeruzalemski petero- 
križ s natpisom: Hic factus est sudor ej us sicut 
guttae sangninis decurrentis in terram. 
Ovdje je znoj Njegov kao kaplje krvi tekao 
na zemlju. — I ovdje ima hodočasnik što da raz¬ 
mišlja i da se duševno okoristi. 

Razjarena svjetina odvuče nevinog Jaganjca naj¬ 
prije k Ani. Slijedimo i mi u duhu zasužnjenog Spa¬ 
sitelja. Put je iz Gecemanskog vrta do Anine kuće na 
Sionu dug poprilici po sata. Mjesto se Anine kuće na¬ 
lazi u gradu nekoliko stotina koraka sjeverno od sionskih 
vratiju u armenskoj crkvi sa tri broda. Mala se kapela 
u crkvi s lijeve strane nazivlje »Spasiteljevom tamnicom«„ 
Tik crkve je uzak hodnik s nekoliko slabih maslina. 

Izađimo sada iz sionskih vratiju. Pedeset metara, 
južno od njih nalazi se, baš na mjestu Kajfine palače, 
armenski samostan. Kroz teška i debela vrata ulazimo 
u prostrano, ali nepravilno dvorište, usred kojega je 
crkva. Na desnoj su nam strani pokazali usko mjesto, u 
kojemu je po tradiciji (predaji) Spasitelj proboravio ci¬ 
jelu noć od četvrtka do petka usred poruga bijesne: 
rulje; a kod drugog oltara mjesto, gdje je Spasitelj 
primio zaušnicu i Petar zatajio Spasitelja. Misaoni vjernik. 

ne cjepidlači, je li koje od tih mjesta par metara više 
ili niže, lijevo ili desno, nego se duhom prenosi u onu 
noć, u kojoj je na onomu mjestu odzvonio Kajfin upit 
i Spasiteljev odgovor »Zaklinjem te živim Bogom, da 
rečeš, jesi li ti Krist, sin Božji?« — »Ti si rekao. I 
uistinu ćete vidjeti sina čovječanskoga, gdje sjedi s desne 
Božje i dolazi na oblacima nebeskim!« (Mat. (2663—64.)* 
Cijelu su Ga noć oni surovci, žedni krvi i osvete, zlo¬ 
stavljali i izazivali; a On je na sve to mučao. Ali kad 
je od vrhovnog svećenika bio upitan, da se izrazi, je 
li obećani Mesija, On otvara usta i svečano se priznaje 
sinom Božjim. Važnijeg pitanja i važnijeg odgovora 
nema u povijesti čovječanstva. Onaj je kratki odgovor 
temeljni kamen, na kojemu počiva sva Crkva, sav zakon 
i proroci. 

Židovi, kako je poznato, nijesu u ono doba imali 
pravo, da na svoju ruku izreku smrtnu osudu. Stoga 
se požuriše s nevinom žrtvom k rimskom namjesniku 
Pilatu, da ga nauckaju na to. Put je od Kajfine palače 
na Sionu do Pilatova dvora ili tvrđe Antonije išao go¬ 
tovo kroz cijeli grad. Dvor je rimskog namjesnika bio 
ujedno i tvrđava, da on može u slučaju kakve bune 
Židova odmah imati vojnike i utvrdu pri ruci. Rimski 
su namjesnici obično uvijek stanovali u Cezareji, ali bi 
došli u Jeruzalem, kad je bila kakva velika židovska 
svečanost. Tako je bilo i onda, radi židovskog Vazma. 

Na ruševinama nekadašnje tvrđave Antonije danas^ 
je stara turska kasarna. Hodočasnik, koji hoće da 11a 
samom mjestu obavi križni put, mora ući u dvor te 
kasarne, kao u prvu postaju, jer je tu Spasitelj bio 
osuđen na smrt. (SI. 11. str. 32.). Da se uđe unutra, 
treba imati dozvolu od turske vojničke vlasti. Jedino je 
franjevcima jednom za uvijek dozvoljeno petkom ulaziti bez 
ikakve dozvole. Može biti i cijelo mnoštvo hodočasnika; 
ako je s njima jedan jedini franjevac, ne treba nikakve 
dozvole, što je dokaz, da i danas franjevci uživaju ugled 
kod Turaka. Znajući ja i moji suputnici za taj posao r 
zamolismo već spomenutoga franjevca oca Adalberta*. 
da nas prati na cijelome križnom putu. U dvorištu ka¬ 
sarne nađosmo lijep broj vojnika i nekoliko oficira. 












loS 


Irudova palača. 


Jeruzalemske 


Moram priznati, da su se sasvim uljudno ponašali prema 
nama — pače su motrili našu pobožnost nekom ozbilj¬ 
nošću i gotovo bih rekao Štovanjem. Kad smo ušli, vo¬ 
dili su živahan razgovor; no kad smo mi počeli moliti, 
nastane grobni muk i tišina. Meni tom prigodom pada 
na pamet: ne bi li bilo zgodno odvesti onamo neke 
ter neke moderne katolike, koji svojim sablažnjivim po¬ 
našanjem za vrijeme službe Božje obeščašćuju i sramote 
Božji hram, da od onih nevjernika nauče malo sklad¬ 
nosti. Još više sam se divio motreći na cijelom križnom 
putu potpunu slobodu, koju uživaju hodočasnici, da u 
muhamedovskom gradu po svim ulicama priređuju javne 
procesije, glasno mole i pjevaju i ukratko čine sve ono, 
na što ih potiče njihova pobožnost. Neka se to čini 
tako slobodno u nekim kulturnim i kršćanskim evrop¬ 
skim gradovima! 

No slijedimo nit našeg razmatranja. Pilatu je bilo 
malo stalo, da li je sinedrij koga osudio na smrt radi 
psovke proti Jehovi (Bogu). Trebalo je drugog povoda 
za smrtnu kaznu. Zato izmisliše one lije proti Spasi¬ 
telju novu optužbu, da se On gradi kraljem, da buni 
narod i da zabranjuje plaćati porez rimskom caru, 
premda im je On pred sama četiri dana bio rekao baš 
protivno. Kad je pak Pilat raspitao stvar i uvjerio se, 
da se tu ne radi o zemaljskom kraljevstvu, izrazi se, 
da u optuženiku ne nalazi krivice Nu da se nekako 
izmakne iz Škripca, pošalje Ga kao Galilejca k Irudu 
Antipi, koji bijaše tetrarh Galileje. 

Po tradiciji je bila Irudova palača na brežuljku 
Bezetha, samih 50 m na sjeveru od tvrđave Antonije. 
Poznato nam je iz Evanđelja, da je Irud poslao Spasi¬ 
telja opet natrag k Pilatu, obukavši Ga za rug u bijelu 
haljinu kao luđaka. Sada Pilat pokuša zadnji izlaz, 
predloživši Spasitelja po židovskom običaju visokomu 
vijeću na pomilovanje. Ali ni to nije pomoglo Da pak 
barem nekako umiri razjarenu svjetinu, dade Spasitelja 
bičevati. 

Mjesto se bičevanja nalazi istočno od ulaza u tursku 
kasarnu, a lijevo na putu Sitti Mariam, što vodi k Stje- 
panovim vratima. Na samom .je mjestu već u davnini 





SI. 39. Mjesto Uzašašća Gospodinova — stopa Njegova. 



















SI, 40. Betfage; mjesto, otkuda je Isus svečano pošao u Jeruzalem. 

bila kapela, koja je u novije vrijeme popravljena. (SI. 
12. str. 33.). Ona je bila god 1618. franjevcima ugrab¬ 
ljena i pretvorena u štalu. A kad je i ta štala bila go¬ 
tovo sasvim propala, posredovanjem i blagodarnošću 
vojvode Maksimilijana bavarskoga bi)a je popravljena, 
opet pretvorena u kapelu i definitivno (stalno) predana 
franjevcima. Ta je kapela vrlo lijepa i pobuđuje na 
pobožnost. Pod glavnim je oltarom otvor, u kojem je 
bio stup bičevanja, koji je bio razlomljen od muhamc- 
dovaca. Najveći se komad tog stupa danas nalazi, kaka 
sam već to spomenuo, u crkvi sv. Groba. 

Nakon užasnog bičevanja zagrnuli su Spasitelja 
crvenim plaštem, okrunili trnovom krunom, metnuli Mu 
trstiku u ruku i Pilat Ga pokazao svjetini riječima 
»Ecce homo!« Evo čovjeka! Mjesto, gdje se to dogodilo, 
zove se i danas svod »Ecce homo« (jer je nad njim svod). 

Samih dvadeset koraka zapadno od ulaza u kasarnu 
nalazi se mjesto, gdje je Spasitelj uzeo križ na svoje 
rame. Tu je onda bifa i dobro poznata »scala santa«, 
t. j. sv. stepenice, kojima je Spasitelj tri puta uzašao i 
nakvasio ih presvetom krvlju. Te je stepenice sv. Jelena 
prenijela u Rim, gdje se i danas nalaze u crkvi sv. 
Ivana Lateranskoga. (SI. 15. str. 44.). 

I eto smo se mi nesamo uputili, nego se i zausta¬ 
vili kod dvije prve postaje križnog puta, koji se zove 
»Via dolorosa«, i koji sada okreće prama zapadu. Svet 
je taj put svakom kršćaninu. Premda je on danas u 
turskim rukama, neuredan i zapušten, napunja ipak 
hodočasnika nekim svetim zanosom na samu pomisao, 
da je to ona staza, kojom je Spasitelj, ranjen i izmr¬ 
cvaren, noseći križ na plećima, išao na stratište kao 
žrtva pomirnica među Vječnom Pravdom i grješnim 
čovječanstvom. Kaldrma, po kojoj je Spasitelj stupao, 
nalazi se 6 m pod današnjim tlom puta, a njezinih 
ostanaka ima u samostanu, koji se zove »Ecce homo«, 
(SI. 14. str. 37.). 

Treća postaja, (SI. 16. str. 45.), gdje je Spasitelj 
prvi put pao pod križem, nalazi se na lijevom kutu, Što- 
ga čini »Via dolorosa« s ulicom, koja vodi na vrata 
Damašćanska. Tu je u najnovije vrijeme sagrađena li- 

jepa kapela sjedinjenih Armena, a na desnoj je strani 
austrijski gostinjac, golema i krasna zgrada za ioo ho¬ 
dočasnika. 

Ovdje hodočasnik zamiče u ulicu Damašćanskih 
vratiju prama jugu k uskoj uličici, koja ide paralelno 
(usporedo) s ulicom Sitti Mariam. Tu je četvrta postaja, 
(SI. 17. str. 48.), gdje je Spasitelj sreo blaženu Djevicu. 
Nekoč je tu bila i kapela pod imenom »Marijino one- 
sviješćenje«; ali je danas nema. 

Sada treba okrenuti u desnu ulicu, koja se prilično 
strmo uzdiše. Na samom se kutu čita velikim slovima 
natpis: »Hic Simoni Cirenaeo crux imponitur« ; (Ovdje 
je stavljen križ na Šimuna Cirenca) peta postaja. (SI. 18. 
str. 49.). Tu je kapela i u njoj u naravnoj veličini ki¬ 
povi Isusa i Šimuna, kako mu pomaže nositi križ. 

Na polovini ove strme ulice nalazi se Šesta postaja: 
sv. Veronika otire Spasitelju znoj. (Si. iq. str. 52 ). Rekoh 
»sv. Veronika«, jer se u raspravu o njezinoj opstojnosti 
ne upuštam. To je krasno i savjesno, a opširno uz 
mnoge druge obradio i veleučeni dubrovački franjevac 
O. U. Talija. Na mjestu je šeste postaje prekrasna ka¬ 
pelica, koju drže u redu duvne sjedinjenih Grka. 

Na mjestu, gdje se ova strma ulica gubi u trgu mesar¬ 
nica, nalazi se sedma postaja (SI. 20 str. 53 i 21. str. 60.), 
gdje je Spasitelj pao drugi put pod križem. Tušu nekoč 
bila gradska vrata, koja su se zvala »porta iudiciaria«, 
jer su kroz njih morali prolaziti osuđenici, kad bi bili 
vođeni na Golgotu na stratište. Kako se dakle vidi, tu 
je bio gradski zid tako, da je samo prvih sedam postaji 
bilo u gradu, a drugih sedam izvan grada. Danas je 
pak svih četrnaest postaja u gradu, koji je prostorom 
znatno veći, nego u Spasiteljevo doba. 

Prođimo trg mesarnica i uđimo u novu ulicu na 
zapadu, pa eto nas na osmoj postaji (SI. 2 2 str. 61.), 
gdje je Spasitelj sreo pobožne žene. Tu je samostan 
»Karalambos«, koji pripada nesjedinjenim Grcima. No 
ako želimo k devetoj postaji, moramo se vratiti natrag 
k sedmoj, jer nam je put spomenutim samostanom i 
drugim zgradama zakrčen. 

Deveta postaja (SI. 23 str. 54.): Spasitelj pada treći 
put pod križem, nalazi se pod samom istočnom siranom 
crkve sv. Groba. Put je k desetoj postaji, koja se već 
nalazi unutra u crkvi sv. Groba, zavojit, jer treba izo- 



koliti, dok se u crkvu prispije. Tu prolazimo mimo 
ostanke Muristana, nekadašnje crkve St. Maria Latina, 
gdje se osnovao johanitski ili malteški red. 


Ovdje bijaše već Karlo Veliki dozvolom kalifa Haruna 
al Rašida sagradio benediktinski [samostan za primanje jeru- 

zalemskih hodočasnika; ali je taj samostan bio razoren ođ 
nevjernika već nakon sama dva vijeka. Talijanski trgovci iz 
Amalfi-a isprosiše te ruševine i sagradiše na istome mjestu 
nov samostan, nov gostinjac i novu crkvu pod imenom St. 
Maria Latina-(za razliku od grčkog obreda). Kasnije dodaše 
još jedan samostan na čast sv. Marije Mandaljene za duvne 
benediktinke s gostinjcem za ženske. No kako oba ta gostinjca 
ne bijahu dovoljna za primanje vanrednog mnoštva hodočas¬ 
nika, sagradiše i treći gostinjac, na čast sv. Ivanu Krstitelj u.. 
Kada je pak Gotfrid Bouillonski usvojio Jeruzalem, otcijepi se 
ovaj gostinjac od samostana, da primi u svoje prostorije nove 
redovnike za pomaganje siromaha i njegu bolesnika u jeruza¬ 
lemskom kraljevstvu. I to je početak malteškog reda, koji je 
bio potvrđen od pape Paskala II. god. 1113. Odijelo im je bilo 
jednako kao benediktinsko, s bijelim križem na lijevoj strani 1 
prsiju. Kasnije je taj obični križ bio promijenjen u osmokračni, 
koji je i danas poznat pod imenom „malteški križ". Njegovih 
8 krakova simbolično naznačuje 8 blaženstava iz Evanđelja. 

God. 1187. osvoji Saladin (Salaheddin) Jeruzalem, te ovi 
redovnici moradoše bježati iz vlastite kuće. Saladinov pak 
nećak Šihabeddin pretvori i crkvu St. Maria Latina u bolnicu 
i nazove je Muristan, kako sam malo prije spomenuo. 

Danas su od svega toga samo ruševine, koje se odlikuju 
krasnim ostancima ornamentike (nakita) i relijefa u stilu XII. 
vijeka. God. 1869, kad se je predao prometu sueski prokop r 
bio je tom prilikom u Jeruzalemu ondašnji pruski nasljednik 
prijestolja Fridrik Vilim, kojemu sultan Abdul Aziz darova 
Muristan. Na taj se način s pruskim grbom uvuče i protestan¬ 
tizam u ono mjesto. Jedan je dio Muristana odmah zatim bio 
pokriven i danas služi kao protestanska crkva. 

I tako nas eto pred crkvom svetoga Groba. Uđimo 
unutra i popnimo se na golgotski vrhunac, pak ćemo 
doprijeti do desete, jedanaeste, dvanaeste i trinaeste po¬ 
staje križnog puta, (si. 24. i 25. str 64.), što je gotovo 
na istome mjestu, jer je gotovo sve na istome mjestu bilo 
skinuto odijelo sa Spasitelja, te On bio pribijen na križ 
i uzdignut na križu. Sadimo niz ono 18 skalina, uđimo 
u sv. Grob (SI. 5. str. 16.) i eto nas na četrnaestoj i 
zadnjoj postaji. Nu to ne ću sada potanko opisivati,, 
jer sam to već prije učinio. Zadnje su dakle četiri po¬ 
staje, kao Što je i naravno, unutra u crkvi sv. Groba. 

Tim sam doduše iscrpio prikazivanje najuzvišenijih 
jeruzalemskih svetinja, ali ima u Jeruzalemu još mnogo 
toga, što je kršćaninu i hodočasniku sveto; pa evo me, 
da i to u što kraćim potezima nanižem. 



SI. 41. Drač u sv. Zemlji. 



















SI. 42. Prodavač šerbeta u sv. Zemlj 


svetinje. 


Katolička crkva sv. Ane. 


H3 


Tu spominjem prije svega jeruzalemsku franjevačku 
crkvu Sv. Otkupitelja (str. 102.) i s njom spojeni glavni 
franjevački samostan, utemeljen polovinom XIV. vijeka od 
onih franjevaca, koji su bili istjerani iz »Cenakuluma« 
na Sionu. Crkva je ta bila prilično malena; ali je u 
najnovije vrijeme bila znatno povećana i poljepšana da- 
režljivošću našeg viteškog vladara Franje Josipa I. U 
tom samostanu redovito stanuje glavni franjevački star¬ 
ješina na istoku, te nosi naslov »čuvara sv. Zemlje«. 

Nedaleko je od Stjepanovih vratiju crkva sv. Ane, 
sagrađena od križara na mjestu, gdje je po istočnoj tra¬ 
diciji bila kućica, u kojoj je stanovala sv. Ana i u kojoj 
se rodila blažena Djevica.’ Tu je bio i samostan bene- 
diktinaka, u koji .se bijahu zaklonile kao duvne Andra, 
supruga Balduina I. i Judita, kći Balduina II. Taj sa¬ 
mostan propade, kada Saladin zauzme Jeruzalem, ali 
crkva začudo ostane do dana današnjega, pače bi pot¬ 
puno popravljena i sadržan njezin prvobitni stil (oblik), 
iza kako je Napoleon III. bijaše poslije krimskog rata 
primio na dar od sultana Abdul Medjida. Njom uprav¬ 
ljaju sada francuski misijonari »bijeli afrički oci«, koji 
u bližnjoj kući imaju dječačku školu. Unutrašnjost je 
ove crkve, unatoč njezinoj jednostavnosti, ipak lijepa 
(SI. 26 str. 65.). Dva je reda stupova dijele u tri broda, 
od kojih se svaki svršava apsidom. U sredini najjužnijeg 
broda silazi se niz stube u kriptu, gdje se časti mjesto 
porođenja blažene Djevice (SI. 27. str. 68.). 

Kad se ova crkva sv. Ane popravljala, naiđoše rad¬ 
nici pri iskopavanju na nekakve umjetne jame ispod 
zemlje. Kasnije se ispostavilo, da je to onaj ribnjak, što 

ga spominje Ivanovo Evanđelje (51_ 15.) pod imenom 

»piscina probatica Bethesda«. Tu je, kako veli Evan¬ 
đelje, bilo uvijek mnoštvo slijepih, hromih i kljastih, 
koji su čekali, da anđeo Gospodinov sade s neba i usta¬ 
lasa vodom. Netom bi se to dogodilo, onaj, koji bi prvi 
sašao u vodu, ozdravio bi, pa kojugod bolest imao. A 
između tih nevoljnika bijaše neki postariji čovjek, koji 
tu ležaše na postelji uzet, te nije nikada bio sretan, da 
uđe u vodu; uvijek bi tko drugi skočio prije njega. Bi¬ 
jedni taj bolesnik uzalud je tu čekao, iščekivao, vapio i 

molio punih 38 godina. A Isus dođe k njemu i upita 
ga: »ŽeliS li ozdraviti?« — »Gospodine« — odvrati 
nevoljnik — »nema tko da me umoči u vodu. Uvijek 
drugi skoči prije mene!« Na to će njemu Spasitelj: 
»Uzmi svoju postelju i hodi!« I u isti čas ozdravi onaj 
čovjek, te uzevši svoju postelju iđaše. A bijaše subota. 
I rekoše mu Židovi: »Subota je, ti ne smiješ nositi po¬ 
stelju!« Ali im on odvrati: »Onaj, koji me ozdravio, 
rekao mi je, da nosim postelju!« A oni će na to »A 
tko je onaj, što ti je to tekao?« Nu bolesnik nije po¬ 
znavao Spasitelja, kojega već odanle bijaše nestalo. Ka¬ 
snije vidi njega Spasitelj u hramu i reče mu »Eto si 
ozdravio; ali nemoj više griješiti, da ti se što gore ne 
dogodi!« Ovaj ulomak sv. Evanđelja je ovdje napisan u 
mnogo jezika — i hrvatski. 

Danas su iskopine toliko napredovale, da se već 
može saći niz nekoliko stuba do vode; a ne treba ni da 
spominjem, da sam i ja sašao i umio se u onoj vodi. Taj se 
ribnjak nalazi samo po prilici 30 m podalje od crkve sv. Ane. 

Izađimo iz Stjepanovih vrati ju, koja su Židovi zvali 
Irudova vrata, a križari Jozafatova vrata. Tu nam se 
pruža vrlo zanimljiv pogled (SI. 36. str. 93.). U dubini 
se stere prama jugu Jozafatova dolina; na lijevu ruku 
krovovi crkav& Bogorodičina groba i gecemanske spilje. 
Pred nama se uzdiže Maslinska gora s nekoliko ras¬ 
pršenih maslina, između kojih probija bjelina raznih 
zgrada. Desno na podnožja brda pruža nam se gece- 
manski vrt, a još više put desne strane grobovi Apsa- 
lona, Jozafata i Zaharije (SI. 53. str. 84). Najprije se 
pak dođe do mjesta, na kojemu je sv. Stjepan, prvi mu¬ 
čenik, bio kamenovan. Tu su sada žalibože Grci sa¬ 
gradili kapelu i kuću za svoje monahe. 

Zaustavimo se časom kod Marijinog groba. Pripo¬ 
vijedaju nam sveti oci, da, kad se približala smrt bla¬ 
žene Djevice, svi apostoli bijahu došli u Jeruzalem, da 
je još jednom vide živu. I ona bi po smrti ukopana ne¬ 
daleko gecemanskog vrta. Jedini apostol Toma bijaše 
došao, kad je Bogorodica već bila ukopana. Ožalošćen 
do skrajnosti, što je nije živu vidio, zamoli, da mu 
otvore grob, da se barem pokloni svetom tijelu. I nje¬ 

gova želja bi ispunjena, ali grob bijaše već prazan. 
Unutra nađoše samo ponjave i mirisavo cvijeće, kojim 
apostoli bijahu posuli one smrtne ostanke, koji su za 
.života u sebi uzdržavali samoga Spasitelja. A da je bla¬ 
žena Djevica bila pokopana u Jozafatovoj dolini, spo¬ 
minje i sv. Jeronim i sv. Ivan Damašćanski. Poznato je 
također, da ;je rjoš u prvim vijekovima ondje bila i crkva, 
koja je do konca X‘I. vijeka već dva puta bila srušena. 
Početkom MI. vijeka sagradi na onome istom mjestu 
crkvu Melisenda, kći Balduina II., a žena kralja Fulkona, 
koja bi u onoj crkvi i pokopana. Osim nje bi pokopano 
u onoj crkvi još nekoliko vitezova iz križarskog doba, 
i to na njihovu izričitu želju. Nad vratima se te crkve 
ćitao ovaj lijepi natpis: 

„Hic Josaphat vallis; hine est ad sidera callis, 

In Domino fulta, fuit hic Maria sepulta: 

Hine exaltata, coelos petit inviolata, 

Spes captivorum, via, lux et mater eorum*. 1 

Kad je pak Saladin god. 1187. osvojio Jeruzalem, 
sruši ovu crkvu, ali poštedi kriptu i Marijin grob. Iza 
kako su se pak neprestane trzavice i silni nemiri bili uti¬ 
šali, pade ova svetinja god. 1392. franjevcima u ruke. 
1 to ostane tako do god. 1757., kada nesjedinjeni Grci 
silom ugrabiše katolicima taj posjed i istjeraše odanle 
franjevce, koji su uzalud dokazivali svoje pravo pisme¬ 
nim fermanom turskog sultana, koji je isključivo njih 
imenovao zakonitim gospodarima ovog svetog mjesta 

Radi kratkoće ispuštam potanje opisivanje ove crkve, koja, 
kakva je sada, pruža malo užitka s graditeljskog pogleda. Nu 
moram svakako da spemenem, da kod samoga Marijinog groba 
vrše službu Božju nesanio shizmatici, nego i muhamedovci, 
koji uvelike časte Mariju majku Isusovu, koga drže za najve¬ 
ćega proroka iza Muhameda. TA 19 . glava korana nosi natpis: 
„Marija, mir bio s njom, upisano u Meci“, a niže se čita: 
„Slavna je Marija u koranu, slavan je dan, u koji je ona pošla 
na istok. Ona se ponizno sakrije, ali mi (t. j. Bog) poslasmo 
k njoj anđela Gabrijela u ljudskoj spodobi*. Dalje se raspreda 
uz vrlo male promjene gotovo cijeli komad Evanđelja sv. Luke 
I26—3«.) o Gospinu Navještenju. A u 21 . glavi korana stoji na- 

1 Ovo je dolina Jozafat, stuba u nebesa; ovdje bi poko¬ 
pana Marija, koja se ufala u Gospodina: odavle uzdignuta u 
nebesa uđe neokaljana, svijetlo, nada, put i majka uznika. 

pisano: „Pjevaj hvale Marijine, koja uzdrža netaknuto svoje 
djevičanstvo! Mi u nju udahnusmo svoj duh. Ona i njezin sin 
čudovište su cijelog svijeta!” 

Neka mi poštovano čitateljstvo oprosti ovu malu digresiju 
o koranu. Hotio sam baš naumice, da to* istaknem, a evo zašto. 
Muhamedovci, za koje žena vrijedi koliko i ništica, uznose na 
taj način blaženu Djevicu, slave je, časte i hvale; a dobar dio 
protestanata, koji se ponose, da pripadaju kulturnom (obrazo¬ 
vanom) svijetu, koji znade cijeniti ženske vrline, kako se oni 
ponašaju u tom pogledu? Mnogi i mnogi od njih nemaju za 
Božju majku, za kraljicu neba i zemlje, nego bezdušnu hlad- 
noću, prezir i pogrdan rug. Koliko oni dakle u tako važnoj 
stvari zaostaju za muhamedovcima, koji ispravno cijene, da 
onaj, koji hoće da časti sina, mora da časti i njegovu majku l 

Sa sjeverne ograde gecemanskog vrta vodi put desno 
na vrhunac Maslinskog brda, a lijevo na tako zvani vr¬ 
hunac »Viri Galilaei«. 

Maslinsko je brdo danas kamena pustinja. Tu i 
tamo je po koja stara i debela, ali kržljava i zapuštena 
maslina, nešto malo busenja i gdjekoji rogač, te neko- 
liko raspršanih zgrada. Sve skupa pruža uprav nevoljnu 
sliku zanemarena predjela. U sredini je brda ruska crkva 
sagrađena god. 1888. od ruskog cara Aleksandra III. na 
čast sv. Marije Magdalene s dva okrugla zvonika i vrlo 
osebujnom ruskom vanjštinom. Nedaleko je od vrhunca 
malena džamija, koja stoji na mjestu, gdje je nekoč bila 
crkva na uspomenu, gdje je Spasitelj plakao nad Je¬ 
ruzalemom i prorekao njegovu propast. Nasuprot ovoj 
džamiji su franjevci g. 1891. sagradili čednu kapelu, koja 
katolike sjeća na taj plač. Nešto dalje prama istoku na¬ 
lazi se glasovita crkvica »Pater noster« (»Oče naš«). 
(SI. 37. str. 100.). Tu je naime Spasitelj po drugi put 
učio molitvu »Očenaš«. Na tom je mjestu već u da¬ 
vnini bila crkva, koja je bila srušena, te opet sagra¬ 
đena i opet srušena, dok nije napokon god. 1869. fran¬ 
cuska velikaška, Ta Tour d’ Auvergne, rođakinja Napo- 
leona III., kupila to zemljište i dala sagraditi crkvu i 
samostan s prostranim klaustrom (trijemovima okruženim 
vrtom). IJ tomu su klaustru na stijenama goleme ploče, 
na kojim je u najrazličitijim svjetskim jezicima naštam¬ 
pana molitva »Očenaš« — 32 ploče, 32 jezika. 1 Ova je 


1 G. 1914. postavljena je ploča sa hrvatskim »OčenaŠem« 

pobožna dama kupila i ono zemljište, na kojem je bilo 
sastavljeno »Vjerovanje« i kasnije sagrađena te opet sru¬ 
šena crkva, što se sve nalazi nešto niže Iskopavanje je 
i na tome mjestu iznijelo na vidjelo nekoliko mozaika 1 
i malen basen (oveća udubina za vodu), gdje je^također 
■spomenuta dobročiniteljica dala sagraditi crkvu. ; 



® Filip M. Camassci, jeruzalemski patrijarha. 

Sjeverno od crkve »Pater noster« nalaze se ruše¬ 
vine nekdašnjeg augustinskog samostana, kod kojih se 
pokazuje spilja, gdje je boravila sveta pokornica Pelagija. 

Napokon kod samoga vrhunca nalazi se mjesto, 
odakle je Spasitelj uzašao na nebo Sv. Jelena je ogra¬ 
dila tu svetinju velebnom bazilikom, koja je do vre¬ 
mena križara dva puta bila rušena i opet dva puta gra- 


1 Mozaik = slika od malenih raznobojnih kamenčića ili stakala. 

đena. Saraceni je i po treći put razoriše godine ii 8 y. T 
te na istom mjestu podigoše džamiju. 

Sada je ono sveto mjesto opkoljeno zidom, kojega* 
se na istoku drže kuće malog seoca Zeitun. U sredini* 
je ograde malena osmerostrana džamija (si. 38. str ioi.)y 
koje krov ima oblik kupole. Pod njom je mjesto, s ko¬ 
jega je Spasitelj uzašao na nebesa. Vidi se pače unutra* 
i stijena, na kojoj su ostale naznačene Spasiteljeve stope 
u času uzlaza. No od tih dviju stopa tu je samo jedna* 
(si. 39. str. 108), i to radi neprestanoga ljubljenja ne¬ 
jasna, a za drugu kažu muhamedovci, da se nalazi u. 
džamiji »E 1 Aksa«. Na malom prostoru izvan džamije 
dopuštaju muhamedovci u određeno vrijeme svim kon¬ 
fesijama, da vrše službu Božju. Samo franjevcima dopu¬ 
štaju, i to samo na Spasovdan, ući unutra, prirediti oltar,, 
iskititi stijene i pjevati svečanu sv. Misu. »No« — reče 
mi otac Adalbert — »mi franjevci mogli bismo za dobar 
bakšiš izreći tihu sv. Misu unutra i u koji mu drago dan«.. 

Nedaleko od ove male džamije nalazi se kapela 
nesjedinjenih Grka, njihovo isključivo vlasništvo. Ne¬ 
koliko pak koraka podalje i s protivne strane njemački je 
sanatorij (lječilište) i njemački gostinjac s malenom pro¬ 
testantskom crkvom, a pod pokroviteljstvom same nje¬ 
mačke carice Auguste Viktorije. Još nam je svima u 
svježoj uspomeni, kako je pri svečanom otvorenju tih 
zavoda i crkve bio nazočan i sam pruski nasljednik pri¬ 
jestolja Fridrik Vilim. 

Prije nego sađemo s Maslinskog brda, nauživajmo 
se barem u duhu krasnog vidika s te lijepe visine (804 m). 

Pod našim nogama leži turobna Jozafatova dolina, 
a iza nje kraljuje kao na kakvom prijestolju na kame¬ 
nitoj visi ozbiljno i svečano sveti grad Jeruzalem sa 
svojim karakterističnim (osebujnim) znacima, kupolama 
crkve sv. Groba i Omarove džamije, te masivnim Da- 
vidovim tornjem. Prama jugu vidimo dolinu Hinon i 
njivu Hakeldama; prama istoku se uspinju poput goro¬ 
stasnih valova gola brda kao rubovi judejske pustare,, 
te se postepeno spuštaju k Jordanu i Mrtvom moru. Tu 
i tamo opažaju se iznad njih, s one strane Mrtvoga 
mora brdovite moabske mase, gdje prebivaju Beduini. 


XI. 


Znatniji spomenici u Jeruzalemu. 

Kraljevske grobnice. — Haram es Šerif . — Oniarova džamija. 

Džamija El Aksa. — Mjesto plača Zidova . 

A sada, kad su se naše oči nauživale te krasne, ali 
i turobne, a ujedno i značajne slike, sadimo s one vi¬ 
sine istim putem, kojim smo se i popeli, te se zaputimo 
k Jeruzalemskoj citadeli 1 , k tako zvanim Jafskim vratima^ 
Prođimo mimo njih, te hajdemo uzduž gradskih zidina 
prama njihovom sjeverozapadnom kraju, pak ćemo proći 
preko mjesta, gdje je bio Tankredov tabor u doba prve 
križarska vojne. Hajdemo dalje krševitom i neravnom 
stazom punom gola kamenja i nakon po sata hoda eto 
nas pred „ grobnicom kraljeva “. 

Prilično duboko stubište vodi nas dolje u prostran dvor 
izduben u stancu kamenu i u vestibul (predvorje), koje Peciva 
na golemim stupovima. Sve su to danas samo ruševine. Odatle 
prolazimo čitavim labirintom niskih hodnika, gdje svaki cas 
treba da se skučimo, ako ćemo dalje. U svim su hodnicima 
grobovi. Sve to skupa ima donekle izgled rimskih katakomba. 
Ima i okrugla kamena ploča poput žrvnja u mlinu, sto je 
valjda služila kao zatvor groba. U tim je grobnicama bila uko¬ 
pana kraljica Jelena iz Kurdistana, koja je god. 50. posl. Isusa 
bila prihvatila židovsku vjeru, te njezin sin i nekoliko svojte. 
Nijedan židovski kralj nije tu nikada bio ukopan, pa je s toga 
i nerazumljivo, zašto se to uopće i zove „kraljevske grob¬ 
nice". Židovski su se kraljevi pokopavali uvijek samo na bionu. 

Prelazim na opis jednog od najvažnijih mjesta u Jeruzalemu, 
a to je ona prostrana ravnina, na kojoj je bio velebni jeruza¬ 
lemski hram. Što je nama kršćanima crkva sv. Groba sa svetim 
brežuljkom Golgotom, to je v Zidovima i muhamedovciiua po¬ 
ljana jeruzalemskog hrama. Židovi časte ono mjesto, na kojem 
je nekoč ponosno gospodovao Jehovin hram, dika i ures Je¬ 
ruzalema i cijele Palestine; a muhamedovci smatraju onaj 
prostor poslije Meke i Medine najvećim svojim svetištem, jer 
su uza nj vezane tolike legende iz života njjhovog proroka, 
pa zato i zovu Jeruzalem ,,E1 Kuds“, što znaci „Sveti . Sjaj¬ 
nomu židovskom hramu nema danas gotovo ni traga, vec 


1 čitadela = tvrđava. 

jedan dio onog mjesta zauzimlju dvije najljepše jeruzalemske 
džamije, koje se zovu Omarova džamija i El Aksa. Cijelo pak 
mjesto nazivlju muhamedovci Haram es Senf. Pa i mi katolici 
ne ćemo ostati indiferentni (nehajni), kad stupimo na ono tlo, 
gdje su se u najveličanstvenijem svetištu odabranog naroda 
pravome Bogu prinašale žrtve, koje su bile simboli (znamenja) 
uzvišene golgotske žrtve otkupa čovječanstva. 

Do polovine prošlog vijeka nije nijednom kršćaninu bilo 
dozvoljeno stupiti na poljanu jeruzalemskog hrama; a muha- 
medovski je fanatizam kaznio smrću svakog onoga, koji bi 
se usudio prekršiti ovu zabranu. Pa još sada mora svaki 
kaurin imati osobitu dozvolu jeruzalemskog paše za posjet 
onoga mjesta, na koje je dozvoljeno pristupiti samo u pratnji 
turskog žandara. Pušenje je pak ondje najstrože zabranjeno. 

Veličina je one poljane uprav golema, jer ona zauzimlje 
petinu cijelog Jeruzalema. Svuda je naokolo okružuju visoke 
čvrste zidine. U sredini je Omarova džamija, a na južnom 
rubu džamija El Aksa. Tu i tamo se vidi nekoliko zdenaca, 
mjesta za pranje i klanjanje, te besjedišta, a na raznim nesi¬ 
metričnim tačkama podiže se nekoliko čempresa i platana. 
Inače je sva ona golema ravnina većim dijelom prazna. 

Po tradiciji (predaji) je na onom položaju u davnini bio 
brežuljak Moriah, na kojem je Abraham imao žrtvovati sina 
Izaka (I. knj. Mojs. gl. 22.) i koji se uvijek ubrajao među 
sveta brda, kao Sinaj, Tabor i t. d. Kada je David bio izdao 
zapovijed, da se prebroji narod, bio je zato od Boga kažnjen. 
Prorok mu Gad od strane Božje dade na izbor jednu od 
triju kazni: ili glad za sedam godina ili neprijateljsko pro¬ 
gonstvo za tri mjeseca ili pošast za tri dana On izabere ovo 
zadnje. I anđeo Gospodinov pruži svoju ruku nad Jeruzalemom 
i cijelom Palestinom, na koju^se spusti strašna pošast: pogi¬ 
nulo je tom prigodom 70.000 Židova. I smilova se Bog narodu, 
te reče anđelu: „Dosta je! Spusti sada svoju ruku. A ono 
mjesto, na kojem je stajao anđeo, pripadalo je nekomu Areuni. 
Prorok Gad naloži Davidu, da kupi ono mjesto i na njemu 
sagradi oltar za prinašanje žrtava. Pa premda je Areuna hotio 
darovati Davidu i mjesto i volove za žrtvu, on to ne primi, 
nego mu plati 50 mjera srebra. Sve ovo čitamo u II. knjizi 
kraljeva u glavi 24 . Na drugom pak mjestu u svetom Pismu 
(I Dnev. 21 25 ) čitamo, da je David platio za cijelo mjesto, na 
kojem se imao graditi jeruzalemski hram, 600 mjera zlata 
dobre težine. Ali David ne doživje gradnju svetišta, već to 
izvrši njegov sin Salamon. Poznato je, kojim je sjajem on is- 
kitio ovaj hram, služeći se cedrima s Libanona, koje mu je bio 
ponudio fenički kralj Hiram. 

God. 528 . pr. Isusa razori ovo čudovište svijeta babi¬ 
lonski kralj Nabukodonozor. Irud Veliki sagradi na istome 
mjestu drugi prekrasni hram, koji ipak u ljepoti nije bio ni 
sluga prvome. Kad je god. 70 . posl. Isusa rimski car Tito 

osvojio Jeruzalem, uzalud je nastojao, da ovo svetište sačuva 
od propasti. Morale su se ispuniti Spasiteljeve riječi, da od 
Jeruzalema ne će ostati kamena na kamenu. Požar uništi i te¬ 
melje hrama. Kada je god. 134 . posl. Isusa car Hadrijan na 
ruševinama Jeruzalema bio sagradio novi grad Aelia Capitolina, 
sagradi on na onome mjestu hram Jupitru i okiti ga Jupitrovim 
i svojim kipom; ali je sve to god. 327 . bilo srušeno, od cara 
Konstantina i njegove majke sv. Jelene. Same 34 godine ka¬ 
snije zasjede na carsko prijestolje Julijan Odmetnik. Ovaj 
sposobni, ali paklenom ohološću naduti vladar, htjede u svom 
bezbožnom bjesnilu utjerati u laž Spasiteljevo proročanstvo. 
Naredi, da se na onome mjestu opet sagradi srušeni hram. 
Mržnja Zidova proti kršćanima bijaše čvrsta poluga njegvoj 
opakoj namjeri. Ali po svjedočanstvu savremenih pisaca i nekih 
crkvenih otaca plamen iz zemlje i zračne vijavice poubijaše 
većinu radnika pri tome zaposlenih i uništiše građevni ma¬ 
terijal. Tako propane taj drzoviti prkos u svome zametku. 

Prošlo je u zaborav više od 15 vijekova, otkada 
se Julijan Odmetnik bio usudio prkositi višnjem Stvorcu 
neba i zemlje, ali se jeruzalemski hram nije obnovio, 
niti će se ikada obnoviti. Danas su Židovi financijalni 
.gospodari svijeta, te bi mogli kupiti nesamo ono mjesto, 
nego i cijelu Palestinu i sagraditi hram kud i kamo 
sjajniji i bogatiji od Salamonova hrama ; nu tomu se pro¬ 
tivi volja Onoga, koji je rekao : »Nebo će i zemlja 
proći, ali riječi moje ne će proći!« 

Kad je god. 636. kalif Omar osvojio Jeruzalem i 
našao poljanu jeruzalemskog hrama zapuštenu i punu 
nečistoće, dade je očistiti i sagradi na njoj džamiju, 
koja je nakon samih 50 godina bila srušena od kalifa 
Abd-el Meleka. Ovaj je kalif sagradio na istome mjestu 
današnju džamiju (SI. 28 str. 69. i 29. str. 76.), koja se 
dakle krivo nazivlje Omarovom džamijom. U vrijeme kri¬ 
žara pretvori je kralj Fulko g. 1136. u kršćansku crkvu; 
ali već nakon 51 godinu dade Saladin uz radosnu viku 
Saracena i plač kršćana skinuti križeve s kupula i pre¬ 
tvoriti crkvu u džamiju, iza kako su svi zidovi bili 
pomnjivo isprani vodom od ruža, koju je donijelo či¬ 
tavo stado natovarenih deva. Tako sve to ostane do 
dana današnjega, samo što je za ono kratko vrijeme, 
kad je Fridrik II. Hohenstaufovac gospodovao u Jeru 
zalemu, bilo kršćanima dozvoljeno, da tu obavljaju 
službu Božju. 

Omarova džamija počiva na mramornoj platformi (viso¬ 
ravni), do koje vodi nekoliko stepenica. Već sama njezina 
vanjština daje naslućivati, kakav je sjaj u unutrašnjosti. Od tla 
do dna šiljastih prozora pokrivene su stijene skupocjenim 
mramorom, nad kojim se sve do glatkog krova sjaje čarobno 
šarenilo bujnih mozaikfi u orijentalnom stilu. Nasred krova 
koči se u vis prostrana, olovom pokrivena kupula sa znakom 
islama, pozlaćenim polumjesecem na vrhm Promjer je te 
orijaške kupole 18 m, a visina 30 m. Unutrašnjost je krasnim 
stupovima skupocjenog mramora razdijeljena u tri broda. 1 lo 
je pokaldrmano finim mramornim pločama različitih boja; a 
na mjestima ga pokrivaju prekrasni orijentalni (istočni) sagovi- 
U sredini džamije, baš ispod kupule, nalazi se, ograđen umjet¬ 
ničkom balustradom (trijemom od stupova) golem naravan 
kamen 18 m dug, 137 a m širok, a 1 do 2 m visok. Na tom 
je kamenu po predaji Abraham hotio žrtvovati sina, a David 
prinosio žrtve. To je upravo vrhunac brežuljka Monah, sto 
ga je Salamon pri ravnanju tla za gradnju hrama ostavio ne¬ 
taknuta. Muhameđovci pričaju, da je Muhamed iz blizine toga 
kamena odjahao na konju „Buraku", što mu ga darovao ar- 
hanđel Gabrijel, u nebo, da govori s Alahom, Sam mjerni 
kamen hotio je da ga prati, ali je bio uzdržan snažnom rukom 
anđela, pa se još sada pozna trag te ruke. Ja sam pomnjivo 
gledao u taj trag, ali se nijesam uvjerio, da je bas trag ruke. 
Dalje oni vele, da cijeli kamen lebdi u zraku, ah da to ljudske 
oči ne mogu da opaze, a najmanje pak oči kaurina. U dža¬ 
miji se posjetiocima kaže još koješta, što sjeća na Muhameda, 
kao na pr. štit njegova strica Hamse; prorokove stope; ku¬ 
tija sa dvije dlake njegove brade; njegov barjak; sedlo spo¬ 
menutog nebeskog konja „Buraka" i t. d. Pod kamenom je 
prostrana kripta, u kojoj je nekoliko ploča, koje tobože na¬ 
značuju mjesta, na kojima su molili Abraham, Ilija, David, 
Salamon i Muhamed. Kad je jednom - tako je pričao onaj 
Turčin, koji je mene i moje suputnike vodio po džamiji i 
kazivao nam sve te amanete — Muhamed u toj kripti vruće 
molio i u ekstatičnom (ushitnom) zanosu poskočio sa zemlje, 
bio bi udario glavom o krov kripte, da se ovaj nije ugnuo 
baš nad njegvom glavom i ostavio udubenu okruglu jamu u 
obliku glave. Dalje nam je pričao, da se u tu kriptu od vre¬ 
mena do vremena sakupljaju duše pravovjernika na molitvu; 
da cijeli golemi kamen, koji sačinjava krov kripte, počiva na 
nevidljivoj palmi i t. d. Da smo mi imali volje i vremena, da 
dalje slušamo njegvo pričanje, tko zna, što bi tu još sve bilo 
izašlo. I Židovi puno pričaju o toj kripti; između ostaloga, da 
je prorok Jeremija u nju sakrio kovčeg zavjetni i da se on 
još tu nalazi. U sredini je spomenutog kamena prostrana 
luknja u obliku cilindra, što prolazi kroz cijeli kameiv 
Muhamedovci hoće, da je taj otvor nastao onda, kad je 
Muhamed u kripti molio, da može živ kroz kamen odletjeti u 

nebo k Bogu. Nu da ostavimo sve bajke, ako je taj kamen 
Davidu služio kao žrtvenik, lako je moguće, da je taj otvor 
služio, da se kroza nj izlijeva krv žrtava, tim više, što se 
ispod zemlje nalazi kao njegov nastavak jarak, koji vodi u 
potok Kedron. Još nam je spomenuti Turčin u toj džamiji 
kazivao zanimljivost, t. j. tamnu ploču od jaspisa, u koju je 
— po njegovom pričanju — Muhamed bio zabio 19 zlatnih 
čavala, da tim označi trajanje svijeta. Svakih 100 godina imao 
je sam po sebi iskočiti po jedan čavao. Kad nekog dana — 
tako je on dalje pričao — dođe sotona i izvadi sve čavle 
osim 3, koji se još vide. Da je naš vodič tim dovršio svoje 
pripovijedanje, ni po jada; ali se domalo izdao i pokazao 
prozirnu svrhu kazivanja te ploče, kad je dodao, da onaj,, 
koji na nju stavi zlatan novac, ide sigurno u raj. Premda smo 
mi svi, koji smo tu bili, željeli i želimo poći u raj, ipak nije 
nitko stavio na tu ploču ni bakren, a kamo li zlatan novac. 

Nedaleko od džamije, ali sasvim izvan nje, nalaze se na 
otvorenu prostoru poljane dvije kupule, poput dvaju baldakina,. 
koje počivaju na mramornim stupovima. Jedna od njih nosi 
ime Muhamedove kćeri Fatime, a drugu pokazuju kao mjesto, 
s kojega je Muhamed pošao u nebo. Još podalje nalazi se 
glasovito besjedište kadije Borhan ed Dina, umjetničko djelo 
arapske arhitekture, odakle se za vrijeme ramazana „vjerni¬ 
cima" propovijeda „riječ božja". Na polovini puta, koji iz 
Omarove džamije vodi u džamiju El Aksa, ima između okolnih 
čempresa velika graba puna vode, a sred nje na stupovima 
golema posuda, iz koje kroz otvore curi voda. To sve treba 
muhamedovcima za umivanje prije bogoslužnih čina. 

Približismo se džamiji.£7 Aksa. (SI. 30. str. 77.). Ona je 
bila kršćanska crkva, sagrađena od cara Justinijana I. na čast 
Bogorodičinog prikazanja u hramu. Kalif Omar, iza kako 
zauzme Jeruzalem, pomoli se u ovoj crkvi i naredi, da se ona 
pretvori u džamiju. I tako se ta džamija prozove ,,E1 Aksa", 
što znači „najudaljenija", jer je ona u ono doba bila od 
Meke i Medine najviše udaljena prama sjeveru. No, kako sam 
prije spomenuo, ova se imala prozvati Omarovom džamijom, 
a ne ona, koja danas nosi to ime, i koju sam već opisao. 
Križari su je kroz kratko vrijeme svoga gospodstva držali kao 
kraljev dvor i nazivali je „Salamonovom palačom", a jedan 
dio od nje poklonili su novo osnovanom francuskom redu 
templara, koji u blizini sagradiše crkvu. Saladin dade g. 1187. 
srušiti tu crkvu i pretvoriti veliku zgradu u džamiju nakon 
pomnjivog pranja. Tako ostane uz male promjene i danas. I 
ako je ova Justinijanova bazilika uslijed kasnijih popravaka i 
dodataka donekle poprimila arapski karakter (obilježje), ipak 
je u glavnom sačuvala stari bizantski tip. Pred ulazom je 
prostran trijem sa sedam golemih svodova. Ovaj je trijem bio 
kasnije dodan od Saladinova nećaka Melik el Muazama 
god. 1236. Iz trijema se ulazi u džamiju također kroz sedmera 

vrata, koja odgovaraju onim sedmerim svedenim ulazima u 
trijem. Nu samo si* središnja otvorena. Unutrašnjost džagiije 
osvaja posjetitelja svojom prostranošću od sedam lađa. Šest 
stupova s korintsko-bizantskim kapitelima, nad kojim su Ši¬ 
ljasti lukovi, prave granicu srednjemu brodu. Nad lukovima je 
dvostruki red prozora, od kojih gornji gledaju napolje, a donji 
na pokrajne lađe. Dok je krov triju središnjih lađa od iskićenih 
greda, što pokazuju karakter starokršćanske bazilike, imaju 
četiri okolne lađe, koje su valjda kasnije dodane, krov na 
svodovima, koje drže stupovi. Na južnoj je strani poprijecna 
lađa. Nad mjestom križanja te popriječne i glavne središnje 
lađe uzdiže se visoka kupula Pojedini prozori imaju za stakla 
lijepe mozaike, koji ipak u ljepoti zaostaju za onima u Oma- 
rovoj džamiji. Nedaleko od glavnog ulaza ima poveća cetvero- 
uglasta ploča opkoljena niskom balustradom. Muhamedovci 
drže, da je pod tom pločom grob Aronovih sinova, a uistinu 
ima to biti grob kakvog franačkog viteza. Pri južnoj je stijeni 
zgrade ritualni mirhab, t. j. mjesto za molitvu s krasnim mo¬ 
zaicima, a desno od toga besjedište, remek-djelo prvog reda, 
izrađeno od cedrovine i iskićeno biserjem i slonovom kosti, 
te pozlaćenom polihromijskom ornamentikom (uresima razne 
boje). Istočno od kupule nalaze se dva stupa, među kojima je 
vrlo uzak razmak, koji je služio za mjerilo dostojanstva za 
raj. Tko se provukao između ta dva stupa, taj je bio siguran, 
da će u raj. Nu iza kako je jednom neki jeruzalemski pasa 
ostao unutra, te ne mogao ni naprijed ni natrag, zagradise 
s obje strane prolaz čvrstom gvozdenom rešetkom i tako 
nestade te rajske kušnje. 

U jugoistočnom kutu poljane ulazi se, nešto podalje od 
džamije El Aksa, u podzeman prostor, koji su križari častili 
kao stan proroka Simeona. Ima pače i predaja, da je tu i sv. 
Obitelj boravila nekoliko dana. Tu je pod nekakvim balda- 
kinom i kamenita školjka, što je Arapi časte kao „Isukrstovu 
kolijevku". Odavle vode stepenice u još dublju, podzemmju 
i golemu dvoranu, koju muhamedovci nazivaju „Salamonovom 
štalom". To ime potječe valjda odatle, što su jeruzalemski 
kraljevi i templari tu držali svoje konje, kako se dade naga¬ 
đati po gvozdenim obručima, koji su još sada usađeni u 
stupove. 

Na istočnoj strani okolnih zidina, koje okružuju pro 
stranu poljanu jeruzalemskog hrama, uživa se s malene 
terase prekrasan vidik na duboku Jozafatovu dolinu, u 
kojoj i muhamedovci vjeruju, da će biti opći sud; te 
na Maslinsko brdo. koje izgleda sasvim blizu. Vide se 
i t. zv. Zlatna vrata Jeruzalema, kroz koja je Spasitelj 
svečano ušao u grad uz radosne poklike »Hosanna filio 
.David«, a koja su muhamedovci izvana zazidali, bojeći 



SI. 45. Izvor proroka Elizeja. 


























SI. 46. Zdenac bi. dj. Marije. — Grob Raheie, kod Betlehema, 


Jeruzalemu. 


Mjesto naricanja Židova. 


125 


se svojeg proročanstva, da će nekog petka kroz ta vrata 
ući u grad Evropljani i zauzeti grad; a kad tamo time 
su samo ispunili Ezekijelovo proročanstvo, koje veli: 
»I odvede me k vratima spoljašnjim od svetinje, koja 
gledaju na istok, a ona bjehu zatvorena. I reče mi 
Gospod: ova vrata neka budu zatvorena i da se ne 
otvaraju i nitko da ne ulazi na njih, jer je Gospod; 
Izralov ušao na njih; zato neka budu zatvorena (Ezek, 
441—2). Crkveni oci i egzegete (tumačitelji) sv. Pisma' 
nadazrijevaju u ovim riječima krasnu priliku blažene 
Djevice, po kojoj je Spasitelj ušao u svijet kao čovjek, 
a ona ostala djevicom i poslije poroda. Vrata su okre¬ 
nuta prama istoku, odakle izlazi vječno Sunce, koje je 
rasvijetlilo tmine pokvarenog svijeta 

Da popunimo opću sliku Haram es Šerifa, kako Turci 
nazivaju historičnu poljanu jeruzalemskog hrama, vrijedno je,, 
da se pozabavimo i s opće poznatom ruševinom, pred kojom 
Židovi kukaju za propašću veličanstvene one svetinje. Ta je 
ruševina na podnožju cijele poljane, a valjda je pripadala mostu, 
koji je sagrađen od Salamona spajao brežuljak Moriah sa 
Sionom. Nu prije nego pređem na v predmet, treba da natuknem 
samo par riječi o jeruzalemskim Židovima. 

Kako sam već prije spomenuo, dvije trećine današnjeg 
pučanstva jeruzalemskog sačinjavaju Židovi, koji se dijele u 
t. zv. Sefardine i Aškemazine. Prvi su španjolski Židovi, koji 
su potomci onih, što su god. 1492. bili istjerani iz Španjolske 
od Ferdinanda i Izabele, pa su u svakom pogledu napredniji 
od potonjih, koji su potomci doseljenih Židova iz Rusije, 
Poljske, Ugarske l Njemačke i živu na trošak poznate „Alliance 
Israelite“ (Židovska sveza) u Jeruzalemu. Ovi se oblače u 
duge kaftane (kao đolame), a na glavama imaju — unatoč 
žestokog sunčanog žara — debele šubare obložene dlakavim 
krznom. 

Tko hoće da dopre do mjesta, gdje se vrši to zanimljivo 
židovsko kukanje i jadikovanje (SI. 32. str. 81.), mora^ da 
prođe kroz židovski dio grada, koji se odlikuje neurednošću. 
Mjesto, na kojem se obavlja ta zanimljiva ceremonija, prilično 
je tijesno, a nalazi se pod zapadnom stranom poljane hramske. 
Zid, koji oni plačući i kukajući većinom rukama hvataju, visok 
je 6 m, te je sagrađen od golemih građevnih kamena, širokih 
2 do 3 m. a visokih za po Čovjeka. Vrh je tog zida bez 
sumnje znatno noviji od dna, koje je barem od Irudova, ako 
ne od Salamonova vremena. Svakako taj zid, kako to tvrde 
i sami Židovi, nije bio dio hrama u pravomu smislu riječi. Ta 
od hrama nije po Spasiteljevom proročanstvu ostalo ni kamena 

na kamenu! To je, kako sam već spomenuo, bio dio mosta, 
sto je spajao Moriah sa Sionom. 

Ceremonija je sasvim jednostavna. Ponavlja se svaki 
dan većinom poslije podne i uvečer, a najživlja je u petak 
uvečer, kad se počinje sabat. Bezbroj židovskih vijernika — 
većinom muškaraca, — vrza se u onom prilično uskom pro¬ 
storu. Mnogi nose nekakve svjetiljke u ruci, a svi imaju ri¬ 
tualno (obredno) remenje na glavi i jednoj ruci, te uz glasno 
kukanje i naricanje, te žestoko neprestano sagibanje i podi¬ 
zanje tijela govore i pjevaju nekakve nerazumljive riječi i to 
iraje bez kraja i konca. Većina drži također nekakve knjige u 
ruci, a starci i očale na vrh nosa, da vide čitati. Mnogi stranci 
vide u ovomu obredu neki nehinjeni bol i pravu duševnu 
pečal, te su ganuti na onaj prizor. Jesam li ja tup i nećutljiv, 
ili imam slabu maštu, nu znam: ali i ako sam imao svu dobru 
volju, da stvar tumačim s višega stanovišta, nijesam mogao 
da ništa od toga opazim. Za mene je — uopće govoreći — 
ono prosta vanjština i puka formalnost A moram nažalost 
dodati i to, da dugo tu nijesam mogao ostati neoboružan 
ikakvim predmetom akutna (jaka) mirisa. 

Bilo kako bilo, ondje može misaoni posjetitelj da 
dopre do duboke refleksije (umovanja), koja se zrcali u ri¬ 
ječima Jeremije proroka: »Quid clamas super contritione 
tua? Insanabilis est dolor tuus; propter multitudinem 
:iniquitatis tuae et propter dura peccata tua feci haec tibi«. 
i(Jerem. 3015.). »Što jaučeš u svome jadu? Neizlječiv je 
tvoj bol; radi mnoštva tvojih krivnja i radi teških tvojih 
grijeha ovo sam tebi učinio«. Koje su pak te krivnje i 
ti grijesi, jasno tumači Ivanovo Evanđelje onim riječima 
»K svojim dođe i oni ga ne primiše«. 

Mogao bih se Jeruzalemofn baviti još na dugo i na 
široko, ali mi kratkoća, koje hoću da se držim, to ne 
dopušta. Spomenuo sam najglavnije stvari, opisao sam 
najglavnija svetišta i najglavnije znatnosti, pak s tim 
smislim, da sam iscrpio kratki pregled onog svetog, ali 
a .nesretnog i sada zapuštenog grada. 


XII. 


U Betlehemu. 

Put od Jeruzalema do Betlehema — Crkva Porođenja. — Ka¬ 
tolička crkva sv. Katarine. — Mliječna spilja . — Franjevački 
samostan. — Sadanje pučanstvo Betlehema. 

Motto: „A ti Betleheme Efrato ako i 
jesi najmanji među tisućama Ju- 
dinim, iz tebe će mi izaći, koji 
će biti gospodar u Izraelu, ko¬ 
jemu su izlasci od početka do 
vječnih vremena“. (Mih. 5 2 ). 

Betlehem! (SI. 47. str. 128.) Kako ugodno odzvanja 
ovo ime svakom kršćaninu! Ta u njemu je sinteza 
(skup) svih naših najmilijih uspomena i najkrasnijih nada! 
Ovo nas ime sjeća naših djetinjskih i mladenačkih dana, 
kad smo u krugu svojih milih, ne poznavajuć* brige i 
nevolje ovog tužnog života, u nepomućenom veselju sla¬ 
vili blagdan svete Božićne noći. Ovo nam ime i sada 
i sve do konca ovog umrlog života, usred jada i ne¬ 
zgoda, ulijeva slatku nadu budućeg sretnog ž ; vota, koji 
je vječan, kao što je vječan i Tvorac našeg duševnog 
preporoda. 

Shvatljivo je dakle, da svaki stranac kršćanin, što 
se nalazi u Jeruzalemu, jedva čeka, da posjeti 8 km 
udaljeni Betlehem, taj izvor našeg zajedničkog spasa. Put 
je lijep i uredan, te se može i pješice prevaliti u sat i 
po vremena. Predjel, kroz koji se prolazi, obiluje pri¬ 
ličnim brojem maslina od jeruzalemske okolice s pro¬ 
tivne strane. Po prilici na po puta ima bunar, kod ko¬ 
jega se, po predaji, trima svetim Kraljevima opet poka¬ 
zala zvijezda, koja ih je pratila iz domovine, te sfala 
nad mjesto, gdje je Božansko Djetešce ležalo u jaslima. 
Nešto dalje pokazuje se mjesto, odakle je prorok Ha- 
bakuk bio od anđela prenesen u Babilon k Danijelu, 
koji je čamio u lavljoj jami. Još dalje nalazi se manastir 

sv. Ilije, koji pripada nesjedinjenim Grcima. Malo na¬ 
prijed dopire putnik nakon kratkog penjanja do uzvisi- 
tosti, s koje se uživa prekrasan vidik. Pred njim leži 
prijazni Betlehem, čije bijele kuće ugodno odskaču u 
okolnom zelenilu; na jugoistoku je brdo s Irudovim gro¬ 
bom, a straga se još lijepo ističe ozbiljni Jeruzalem. Doista 
je ovaj pogled vrijedan, da ga kršćanski putnik dugo motri: 
na jednoj strani Betlehem, a na drugoj Jeruzalem, po¬ 
četak i svršetak cijele povijesti otkupa čovječanstva. 
Odavle se put spušta ravno prama Betlehemu. Putnik 
skoro prolazi mimo dvorac malteških vitezova, koji je 
bio sagrađen — kako sam barem čuo — od nekog grofa 
Caboge, malteškog viteza i austrijskog generalnog kon- 
sula. Manje od jednog kilometra odatle nalazi se neka 
mala zgrada s kupulom, koju Židovi i muhamedovci 
štuju kao Rahelin grob. (SI. 46. str. 125.) Zgrada je bez 
sumnje mnogo novija od onoga vremena, ali je doka¬ 
zano, da je baš ono mjesto, gdje je Jakob pokopao svoju, 
ženu Rahelu, koja je nakon poroda Benjamina bila 
umrla, kako to čitamo u I. knj. Mojs. (3519). Još malo 
naprijed i eto nas na željenom cilju našeg puta, pred 
samim Betlehemom. 

Betlehem, nazvan također Ephrata, to jest »Plodan«,. 
znači »Kuća kruha«. Koje li je duboko simbolično (sli¬ 
kovito) značenje ovog imena! Ta iz one je »kuće kruha« 
izašao Onaj, koji je u prilici kruha ostao s čovječan¬ 
stvom sve do konca svijeta! A i s materijalnog (vreme¬ 
nitog) gledišta ovo ime doista dolikuje Betlehemu, koji 
je kao oaza u pustinji. 

Ubavi gradić prijazne vanjštine leži 772 m nad 
morem na dvjema brežuljcima, između kojih je udubena 
uvala Bio je utvrđen od kralja Roboama, ali je više 
puta bio razoren; tako god. 1099, od Saracena, a 1244. 
i 1489. od Karezmijevaca. Kuće su mu prilično zbijene 
i imaju* ravne popločane krovove. Danas broji oko 10.000 
stanovnika. 

A sada, da se pozabavim s glavnom betlehemskom 
svetinjom, mjestom i crkvom Spasiteljeva Porođenja. 

Premda nam Evanđelista Matej (ii 8 _ 25 *) i Luka 
(21_21.) izrijekom ne spominju spilje Porođenja, ipak. 



SI. 47. Betlehem. 














SI. 48. Betlehemka. 

imamo nesamo kršćanskih, nego i židovskih i krivo- 
boških dokaza, koji nas potpuno uvjeravaju, da se Spa¬ 



sitelj porodio baš u naravnoj spilji ili izdubini u stancu 
kamenu. Spominjem saglasna svjedočanstva sv. Justina 
mučenika, pak Židova Rabbi Matatije i krivobošca (po- 

ganina) Celsa. K tomu treba dodati, da su prvi kršćani, 
koji su bili očevici onog svetog mjesta, lako ukazali 
svojim potomcima i da se na taj način kroz vijekove 
sačuvala nepokvarena predaja i oznaka topografska (mjesta). 
Prelaz imo sada na štovanje svetinje 

Sv. Evaristo, četvrti nasljednik sv. Petra, dakle peti papa, 
koji je vladao crkvom od god. 100. do 109 ., bio je rodom iz 
Betlehema. Nije dakle moguće ni pomisliti, da barem za nje¬ 
gova vladanja nijesu kršćani obavljan službu Božju baš na 
onoj pećini. Povjesnička je pak činjenica da je car Hadrijan, 
koji je, kako smo vidjeli, obeščastio i jeruzalemska svetišta 
gradnjom poganskih hramova, dao god. 137 . sagraditi uprav 
na betlehemskoj spilji hram Adonisa, da time onemogući kršća¬ 
nima štovanje betlehemske svetinje. 

God. 327 . sruši sv. Jelena taj hram i počne graditi da¬ 
našnju crkvu, koju dovrši njezin sin Konstantin Veliki godine 
333 . Iza kako je ta sjajna bazilika u V. vijeku bila opustošena 
od Pelagijevaca, obnovi je god. 530 . Justinijan I. Sultan Hakern, 
koji je uništio gotovo sva kršćanska svetišta u Palestini, na¬ 
mjeravao je uništiti i ovo, ali mu to nije pošlo za rukom. 

Koncem prve križarske vojne zauzme god. 1099 . Tankred 
Betlehem, koji otada ostade trajno u kršćanskim rukama i pod 
kršćanskom zaštitom. God. 1101. bio je u onoj bazilici God- 
fridov brat Balduin okrunjen jeruzalemskim kraljem od patri¬ 
jarha Dagoberta; a papa Paskal II. podigne Betlehem na bi¬ 
skupiju. Od XIV. vijeka franjevci se ondje nalaze neprekidno 
do dana današnjega, i to do god. 1757 . kao neograničeni go¬ 
spodari, a odonda kao sugospodari s nesjedinjenim Grcima, 
koji su se nakon više uzaludnih pokušaja onamo uvukli po¬ 
moću bakšiša od po milijuna pjastara (po prilici 100.000 kruna), 
sto su isplatili velikom veziru Raghib paši. Danas se i nesje- 
dinjeni Armenci prepiru o posjed onog svetišta, pače imaju i 
nekoliko^ svojih oltara i obavljaju kao i katolici i nesjedinjeni 
Grci službu Božju u kripti Porođenja. Nedostojni i uprav uli— 
čarski napadaji nesjedinjenih sljedba na katolike, što su se 
nazad malo godina odigrali u onom svetištu, još su u svježoj 

Tumačenje tlorisa bazilike Porođenja Go 
spodinovog u Betlehemu, a) ulaz u baziliku; b) ba¬ 
zilika (crkva); c) spilja Gospodinovog Porođenja; d) župna 
crkva svete Katarine; ej franjevački samostan; f) gostinjac; 
B ) stan zidovi; C) noviji zidovi; 1) mjesto, gdje se Isus 
rodio; 2) mjesto, gdje su bile jaslice; 3) oltar sv. triju 
Krajja; 4 ) kapela sv. Josipa; 5 ) kapela Mladenaca — Nevine 
djecice; 6) grobovi Mladenaca — Nevine dječice; 7) grob sv. 
Euzebija iz Kremone; 8) spilja sv. Jeronima; 9 ) grob sv. Je¬ 
ronima; 10) grobovi svetih Paule i Eustohije; 11) stube iz 
spilje u crkvu sv. Katarine. 



Betlehem: Tloris bazilike Porođenja, 

Crkva Porođenja? 

uspomeni; a njihova je posljedica, da je turski paša najstrože 
zabranio i shizmaticima i katolicima obavljanje bogoslužja baš 
na mjestu Porođenja. 

Ako se ne obazremo na već spomenuto opustošen je 
Pelagijevaca i na neznatna obnovljenja, betlehemska je 
bazilika, koja već broji punih šesnaest vijekova opstanka, 
najstarija crkva na svijetu; a i što se tiče njezina stila 
(građevne forme), može se ona ne bez razloga staviti 
uz bok rimskim bazilikama Sv. Pavla van zidina, Sv„ 
Ivana u Lateranu i S. Maria Maggiore. Duga je 58 m, 
Široka 26 m, a središnji je brod visok 16 m.^ Golemi 
jednokameni stupovi s crvenom venaturom (žilama) i 
korintskim glavicama, poredani u četiri paralelna reda, 
po deset u svakom redu, dijele crkvu u pet lađa. Sre¬ 
dišnja je lađa najšira i nad njom su visoke kamene pod¬ 
loge krova, a ne kao na okolnim lađama drvene grede. 
U davnini su te kamene podloge bile iskićene krasnim 
mozaicima, a stijene sporednih lađa pokrivene lijepim 
mramorom. Danas nema od toga gotovo ništa, a inače 
je stil crkve znatno iskvaren neumjetnim i neskladnim 
popravcima nesjedinjenih Grka. Kripta se Porođenja na 
laži pod crkvom i u nju se silazi kroz dva stubišta. 
(SI. 49. str. 132.) Cijela je kripta duga 12 m, a u sre¬ 
dini 3—4 m široka. To je naravna spilja od nekog vap 
nenca, a svod je ograđen pločama. Bezbroj uljenih ži- 
žaka rasvjetljuje onaj mračni prostor. Na istočnoj se 
strani štuje mjesto Porođenja. (SI. 50. str. 132.) To je 
malen uložak, u koji je usađena srebrna zvijezda, a oko 
te zvijezde čitaju se ove jednostavne, ali značajne riječi : 
»Hic de Maria Jesus Christus natus est«. (»Ovdje se od 
Marije rodio Isus Krist«.) Pred nekoliko su godina bili 
nesjedinjeni Grci izvadili i zvijezdu i natpis, a da fran¬ 
cuski konsul nije proti tome prosvjedovao, kako je bila 
njegova dužnost, jer Francuzi drže protektorat nad ka 
tolicima u cijelome istoku. Stvar se veoma zaoštrila, te 
je nastala užasna prepirka, koja je urodila tim, da je, 
kako sam već spomenuo, turski paša zagradio rešetkom 
ono mjesto i strogo zabranio i katolicima i shizmaticima 
obavljanje službe Božje na onom oltaru. Zvijezda i nat¬ 
pis bili su pak povraćeni na mjesto, odakle su bili dignuti. 

SI. 49 . Ulaz u mjesto Gospodinovog Narođenja. 
























SI. 50. Mjesto Gospodinovog Narođenja. 

Jednostavno je ono mjesto, a ipak je duši hodoča¬ 
snika rječitije i značajnije, nego kad bi bilo sjajno i 
raskošno U onoj jednostavnosti i prostoti odskače ne- 
izmjernost Božje ljubavi, koja porađa Kralja kraljeva i 
Gospodara neba i zemlje u priprostoj spilji. Ondje se 
hodočasniku za njegova kratka boravka na onom mjestu 
čini, kao da blizu sebe ćuti Božju nazočnost i kao da 
još čuje anđeoski pijev, koji je pred devetnaest vije- 
kova navijestio ljudima dobre volje mir i duševni pre¬ 
porod. 

Jugoistočno od mjesta Porođenja nalazi se mjesto 
jasala, koje je tlo za tri skaline niže. Ovo je mjesto 
dugo 3^2 m, a njegov svod drže tri stara stupa. Desno 
od spomenutih triju skalina vidi se uložak, u kojem su 
stajale jasle s Božanskim Djetešcem. Tlo i stijene ka¬ 
pelice pokriva bijeli mramor, a na stražnjem je zidu 
slika nekog španjolskog slikara, što prikazuje Djetešce u 
jaslama i pastire, koji mu se klanjaju. Blažena je Dje¬ 
vica tu naslikana u nošnji betlehemskih žena. Prave je 
pak jasle sv. Jelena odnijela u Rim, gdje se danas štuju 
u crkvi S. Maria Maggiore. Na istočnoj strani podignut 
je oltar sv. Triju Kraljeva na mjestu, gdje su se oni 
poklonili Spasitelju. 

Doista čudnovat, da se ne izrazim drugačije, utisak 
čine na hodočasnika dva turska vojnika, jedan u bazilici 
ispred stepenica, što vode u kriptu, a drugi unutra u 
kripti, koji čuvaju stražu držeći pušku s nataknutim bo¬ 
dom. Ovu je mjeru uvela turska vlada god. 1873., da 
stane na put neredima, koji su se događali u onom 
svetom mjestu. Tko je bio kriv tim neredima, ja ovdje 
ne ispitujem ; sigurno ne oni, koji štuju svetost mjesta. 
Koliko pak vrijedi ta turska straža, dokazom su ponovni 
neredi, koji su se dogodili onda, kad je, kako sam već 
spomenuo, bila iz onog svetišta odstranjena srebrna 
zvijezda s natpisom. Nema, da se izrazimo s Jugurtom 1 , 
turske ograde, koju ne bi mogao preskočiti magarac na¬ 
tovaren bakšišem. 

1 Jugurta bijaše kralj u sjevernoj Africi (preko 100 go¬ 
dina pr. Isusa). 

Katolička se crkva sv. Katarine drži bazilike Poro- 
đenja i Čini s njom i s franjevačkim samostanom jednu 
građevnu skupinu. To je župna crkva katolika latinskog 
obreda, kojih ima u Betlehemu više nego u Jeruzalemu. 
Ona ima tri lađe, sagrađena je u romanskom stilu, a 
znatno je ukrašena, kao i crkva sv. Spasa u Jeruzalemu 
i crkva NavjeŠtenja u Nazaretu, darežljivošću našeg vi¬ 
teškog vladara. U desnoj je pokrajnoj lađi početak ste¬ 
penica, koje vode u razne podzemne hodnike, gdje ima 
nekoliko kapela. 

Nedaleko je od bazilike t. zv. mliječna kapelica. 
Ta je kapelica isključivo vlasništvo franjevaca, a sagra¬ 
đena je na mjestu, gdje se po predaji sv. Obitelj, upu¬ 
tivši se u Egipat, prvi put zaustavila, a blažena Dje¬ 
vica zadojila božansko Djetešce. Pri tom je nekoliko 
kapalja mlijeka palo na onu hrid, koja je od onda po¬ 
primila bijelu boju. Odatle kapelici i ime. Baš tik ove 
kapelice spušta se brežuljak u prostranu uvalu, nazvanu 
»pastirskim poljem«. Tu ima pećina, pod kojom su pa¬ 
stiri spavali, kad im je anđeo navijestio Spasiteljevo 
Porođenje. 

Franjevački samostan, koji sam već spomenuo, pro¬ 
stran je i lijepo uređen. Osim prostorija, nalazi se u 
njemu priličan broj soba za gostove; pa nije čudo, što 
smo i (Šestorica nas) tu večerali i noćili. 

Prije nego ostavimo Betlehem, natuknut ću par riječi o 
samome mjestu i njegovim stanovnicima. Stanovnici Betlehema 
znatno odvajaju od ostalih stanovnika Palestine, a to valjda 
potiče odatle, što su se za vrijeme križarskih vojna miješali 
s Evropljanima više nego oni. Dokaz su tomu mnoga betle¬ 
hemska porodična imena talijanskog, francuskog i španjolskog 
porijetla. Nije dakle čudo, što je ta romanska primjesa ulila u 
one ljude čak i bujnu žestinu i otpornu ćud. Kada su godine 
1834 . betlehemski muhamedovci pomagali ustanak Sirije proti 
Egiptu, njihovi su kršćanski sugrađani pružili znatnu pomoć 
četama Mehmeda Alije, uništitelja mameluka i osnivača novije 
egipatske države. Njegov sin Ibrahitn paša razori onda turski 
dio Betlehema i od onog doba do danas muhamedovci su u 
Betlehemu rijetki; ima ih jedva par stotina. Betlehemci su i 
vrlo inteligentni (pametni) i praktični (spretni), što se najbolje 
opaža u lakoći, kojom nauče tuđe jezike i zgotavljaju razne 
vrlo lijepe i ukusne radnje od bisera i od masline. Pa i vanj¬ 

ština im je vrlo prijatna. Stas im je vitak i krepak; lica 
jasne smeđe boje, a kose sasvim crne. Žene su i djevojke 
dobrim dijelom klasični (uzorni) tipovi ljepote, koja se divno 
slaže s njihovom krasnom nošnjom (SI. 48 . str. 129 .). Okolica 
je Betlehema prilično plodna, što onome stanovništvu pruža 
prilike, da se čitave porodice bave vinogradarstvom, maslin- 
stvom i drugim poljskim radnjama. 










Svečani ulazak jeruzalemskog patrijarhe u Betlehem na l Badnjak. 



XIII. 


Mrtvo more, Jordan i Jeriho. 

Od Jeruzalema do Mrtvog mora. — Na obalama Mrtvog mora. 

— Jordan. Ruševine Jeriha. 

Prelazim na kratak opis vrlo zanimljivog izleta, Što 
sam ga za vrijeme svog boravka u Jeruzalemu učinio 
u društvu svojih suputnika do Mrtvog mora, Jordana i 
Jeriha. Vozili smo se po trojica ili četvorica u raskli¬ 
manim kočijama iz Jeruzalema do sjevernog ruba Mrtvog 
mora, te do tačke poprilici 4 km udaljene od Jordanova 
utoka u Mrtvo more, i do Jeriha. Ta je vožnja trajala 
s dotičnim prekidima punih sedam sati, a da nije ni 
najmanje bila po mojemu ćefu. Dosta je, da spomenem, 
da smo se vozili od i 1 /* sata popodne do sati 

uvečer i da smo prama tomu okušali najžešću žegu žarke 
Palestine, dok bi kud i kamo bilo ugodnije, da smo se na 
primjer uputili u 3 sata ujutro i onamo stigli prije podne. 
K tomu ono onako dugo, a skučeno sjedenje u usku 
prostoru bilo mi je izlomilo sve kosti. Ele nije bilo druge, 
nego dušu u se i dati se na taj neugodan pothvat pod 
onom poslovicom: »tko je u kolu, red mu je igrati«. 
Za mene bi svakako bilo najugodnije prevaliti onaj put 
pješice; ali o tomu nije moglo da bude ni govora, ob¬ 
zirom na okrutnu nestašicu vremena, koja me kao silovit 
tiranin bez obzira tlači na svim mojim dugačkim pu¬ 
tovanjima. 

Put od Jeruzalema do Mrtvog mora vodi kroz da- 
mašćanska vrata Jozafatovom dolinom (SI. 33. str. 84.) 
na Maslinsko brdo (SI. 36. str. 93.) S najuzvisitije tačke 
puta na Maslinskom brdu uživali smo još jednom ve¬ 
ličanstven pogled na sveti Grad i njegovu bližu okolicu, 
a odmah se zatim prizor sasvim mijenja: pred putnikom 
su goli vrsi Judejskog gorja. Nakon malo prolazi se 
kroz selo E 1 Azarije. Tu se vide ruševine kršćanske ba- 

zilike, koja je u trećem vijeku još postojala, a gotovo 
usred sela vodi stubište u podzemnu spilju, gdje je po 
predaji bio Lazarev grob (SI. 43. str. 116.), odakle selu 
i ime. A na mjestu, gdje kolni put ostavlja selo, vidimo 
desno grčki manastir, koji označuje mjesto, gdje je 
(Iv. 1121) Marta rekla Spasitelju: »Gospodine, da si bio 
ovdje, brat moj ne bi bio umro«. Sada se put spušta 
prilično dugim serpentinama 1 u dolinu i dolazi do t. 
zv. apostolskog zdenca Moguće je, da su se, kako pre¬ 
daja veli, apostoli, pa i sam Spasitelj, na putu iz Jeru¬ 
zalema do Jeriha zaustavljali i počivali kod ove česme; 
ali ona ima još stariju povijest, jer se spominje već u 
knjizi Jozuinoj (1817) pod imenom »Sunčani zdenac«, 
gdje se označuje granica između Judina i Benjaminova 
posjeda. Put se opet nešto uspinje i dolazi napokom 
do uzvisitosti, na kojoj se nalazi gostiona pod imenom 
*kuća dobrog Samarijanca«. Pučka je fantazija postavila 
na ono mjesto gostionu, gdje je dobri Samarijanac po- 
krijepio i dao izliječiti putnika, kojega su na putu iz 
Jeruzalema u Jeriho ondje bili napali razbojnici, kako 
to čitamo u Lukinom Evanđelju (1030—37). Nema sumnje, 
da je u Spasiteljevo vrijeme baš ono mjesto bilo gni¬ 
jezdo svakojakih razbojnika. I naša se povorka zausta¬ 
vila pred onom »kućom dobrog Semarijanca« ; nu jaoh 
ti bi bilo nama, da su nas bili razbojnici izranili. Ono, 
Što za skup novac može putnik ondje da nabavi, nije 
ni zdravu za okrepu a kamo li ranjenu; jer osim vode 
i crne kafe sve je drugo ispod kritike. 

Ali, da se samo za čas povratim na priču o milosrdnom 
Samarijancu, mislim, da ima malo kršćana, koji osim onog 
očitog njezinog značenja o kršćanskom milosrđu i djelotvor¬ 
noj ljubavi bližnjega u njoj vide i drugo, ne manje vrijedno 
značenje proti zlobnom i kivnom osuđivanju bližnjega. Ži¬ 
dovski svećenik i levita nijesu se zauzeli za onog nevoljnika, 
nego baš prezreni Samarijanac. Mi znamo, da su Židovi, a 
osobito farizeji, držali Samarijance zlim i opakim, te ih prezi¬ 
rali više nego krivobošce; a ipak je eto Samarijanac učinio 
dobro djelo, a ne jedan od odabranog naroda! Koliko i ko¬ 
liko mogu odavle da nauče mnogi i mnogi današnji kršćani, 
koji kroje kapute Petru i Pavlu i svako njihovo djelo zlobno 

] Serpentina = vijugast put, kakav obično vodi na strine 
bregove. 

krivo tumače, a kad tamo više puta u pogledu kršćanskog ži¬ 
vljenja nijesu dostojni ni da odriješe trak s njihove obuće ! 
No vratimo se k predmetu. 

Ostavivši »kuću dobrog Samarijanca«, put se opet 
spušta, a okolina postaje sve nevoljnija i jednoličnija. 
Svuda naokolo pusto stijenje, a gotovo nikakve vegeta¬ 
cije (raslina, bilja) — slika i prilika pustoši. Pred nama 
strši u vis golema masa golih hridi. To je brdd Ka- 
rantal, gdje je Spasitelj postio 40 dana i 40 noći. Je¬ 
dina je stvar, koja pogoduje toj predaji, ono golo sti¬ 
jenje; jer nalazimo u Matejevom Evanđelju (43) da je 
napasnik rekao: »Ako si Sin Božji, reci, da ovo ka¬ 
menje postane kruhom !« A ondje zaista nesamo ima 
kamenja u izobilju, nego se cijelo ono kameno more 
sastoji od pojedinih kamena, koji su veoma slični ko¬ 
madima kruha. Malo dalje putnik za čas može da odahne 
od one ubojite monotonije (jednoličnosti) pogledom na 
romantičnu 1 provalu Wadi-el-Kelt, u kojoj se nalazi 
manastir sv. Jurja, gdje monasi provode strog pokornički 
život. Usred te provale teče potok Karith, na kojem je 
gavran nahranio Iliju. Put se još uvijek spušta i na¬ 
pokom se gubi u pustoj i golemoj ledini, što u prostra¬ 
nom okrugu pravi sjeverni rub Mrtvog mora, koje se 
već sasvim dobro vidi, pače ti se čini, da ćeš se u nj 
dometnuti kamenom, a još je prilično dugo do njego¬ 
vih obala. Sunce se bilo dobro nagnulo k zapadu, kad 
je naša povorka napokon stigla k Mrtvome moru. 

Mrtvo je more (arapski Babr Lut) od sjevera na jug 
dugo 76 km; najmanja mu je širina 4 x / 2 km, a najveća 
16 km Na istočnoj se obali pruža poluotok Lisan 
(= »Jezik«), koji ga dijeli u dva sasvim nejednako du¬ 
boka dijela; jer dok je sjeverni dio svuda dublji od 
300 m, a na jednom mjestu čak 400 m, južni dio nije 
nigdje dublji od 4 m. Voda mu je sasvim prozirna i 
bistra, ali tako zasićena mineralnim (rudnim) sastavi¬ 
nama, da se u njoj sol ne može rastapati. Te sastavine 
(ponajviše Chlormagnesium, Chlorcalcium i Chlorna- 
trium = kuhinjska sol) povisuju specifičnu težinu one 


1 Romantičan = tajanstven, zamamljiv, začudljiv, ugodan. 

Na obalama Mrtvog mora. 


Mrtvo more, 


vode do n66 tako, da u njoj čovjek, koji i ne umije 
plivati, ne može nikako potonuti. Dno se Mrtvog mora 
sastoji od pijeska, pod kojim su naslage asfalta. Kako 
sama voda iznosi na površinu taj asfalat, lako ga je hva¬ 
tati; pače ima društvo na dionice, koje se bavi tim po¬ 
slom. Zanimljivo je, da je površina Mrtvog mora 394 m 
ispod površine Sredozemnog mora; prama tomu je 
ona najniža poznata depresija (udubina) na cijelom svi¬ 
jetu. U Mrtvo more utječe, kako je poznato, Jordan i 
još nekoliko potoka s gorja na istočnoj strani. Budući 
da iz njega nigdje nikakva voda ne izlazi, mogao bi 
se tko čuditi, kako mu površina ne raste. To se dade 
lako razumjeti, kad se uzme u obzir, da je ondje ispa- 
rivanje vanredno veliko." Mrtvo je more iskjučivo vla¬ 
sništvo turskog sultana, a od nazad 15 godina vozi se 
po njemu i malen parobrod. Sjeverni mu rub, kako 
sam već spomenuo, sačinjava golema pusta ledina, Što 
je i naravno, jer onuda teče Jordan, dok su mu obale, 
koje sačinjavaju duljinu, gorovite, osobito s istočne 
strane. Ne zove se uzalud »Mrtvo more«, jer je baš 
mrtvo. Svuda naokolo obala nema ni čovjeka, ni živo¬ 
tinje ni stabla, ni grmečka, ni trave; a unutra u moru 
nema niti jedne ribe, niti kakvog živog bića. Prava 
pustoš i carstvo smrti. Mili Bože, koja li razlika među 
nekadašnjom plodnom dolinom Siddin, koja se onuda 
prostirala s cvatućim gradovima Sodomom i Gomorom, 
te današnjim pustim predjelom! 

Naša se povorka zaustavi nekoliko vremena na oba¬ 
lama Mrtvog mora, u kojemu se većina putnika, pa i 
ja, okupasmo. Izašavši iz vode, imamo što da vidimo: 
ostadosmo svi tako bijeli, kao da smo bili posuti braš¬ 
nom, a to od silnih primjesa soli, koje se nalaze u vodi. 
K tomu se ono bjelilo sasvim lijepilo i povijalo po 
koži; a kad malo kasnije nadođe znoj, počne i pecati. 
I tako nesamo ne osladismo ono kupanje, nego se još 
njim i napatismo. 

Razgledavši onu pustu okolicu, sjedosmo opet u 
kočije, te se zaputismo prama onoj točki Jordana, koja 
je po prilici 4 km daleko od njegova ušća i koju su 
neki proglasili mjestom Spasiteljeva krštenja. 



SI. 51 . Sv. Ivan — mjesto Pohoda bi. dj. Marije. 








SI. 52 . Crkva Narođenja sv. Ivana Krstitelja. 


Jordan i Jeriho. 


Jordan. 

Jordan (jevrejski Jarden, arapski E’-Šeria, što znači 
»mjesto natapanja«) (SI. 44. str. 117.) jedina je poveća 
i jedina uvijek živa rijeka u Palestini. Izvire na Velikom 
Hermonu, najjužnijem dijelu Antilibanona, u tri rukava, 
a iza njihova sjedinjenja pravi nekoliko slapova. Pro¬ 
tječe kroz Genezaretsko jezero, a izašavši iz njega, teče 
dugom i pustom dolinom E 1 Ghor, koja se proteže sve 
do Mrtvog mora. Cijela je ta dolina i Jordanov tijek 
kroz nju znatno ispod morske površine, budući da je 
već površina Genezaretskog jezera 208 m pod morem. 
Od Genezaretskog jezera do Mrtvog mora nema nego 
105 km, a Jordanov tijek u tom prostoru mjeri preko 
300 km. Vidi se dakle po tomu, kolike i kakve zavoje 
on pravi. Ukupna mu je duljina sa svim zavojima blizu 
800 km, a u zračnoj liniji samo 215 km. U Jordanu 
ima 36 vrsta riba, od kojih je samo 16 njegova isklju¬ 
čiva osebina. 

No ako je Jordan s materijalnog gledišta tako ne¬ 
znatan, njegovo je ime u povijesti kršćanstva zabilje¬ 
ženo zlatnim slovima i kroz vijekove proslavljeno oso¬ 
bitim štovanjem. Koje onda čudo, što nema niti turiste, 
a kamo li hodočasnika, a da za svoga boravka u Pa¬ 
lestini ne će posjetiti njegovih obala, koje doista zaslu¬ 
žuju taj posjet nesamo u kršćanskom nego i u turistič¬ 
kom smislu? Jer i ako je ona okolina u cijelo) svojoj 
ekstenziji (od kraja do kraja) ubojita pustoš, Jordanove 
su obale prava oaza puna bujnog zelenila i tropske ve¬ 
getacije (južnog bilja). Samo što je ta krasota tako uska, 
da treba boraviti na samom rubu obale, ako se ne želi 
izgubiti ljepota njezine prirode. 

Lijep broj mojih suputnika okupao se i u Jordanu, 
ali ja nijesam hotio. Koga je upekla zmija, boji se i 
gušterice. Meni je bilo dosta i što sam se okupao u 
Mrtvome moru, pa nijesam hotio tražiti posla bez posla. 
I nijesam se prevario; jer svi oni, koji se okupaše, iza- 
đoše iz vode puni crnog blata tako, da su se morali, 
kad su prispjeli u hotel, prati u čistoj vodi. Jordan je 
naime — a to se dade lako razumjeti, jer teče kroz 
blatnu nizinu — vrlo mutan. 

Svi smo bili neobično razdragani i zadovoljni uži- 

Ruševine Jeriha. 


Mrtvo more 


vanjem onih krasnih obala, te se teškom mukom, da¬ 
dosmo sklonuti, da se odatle odvezemo u nekoč cvatući 
grad, a sada nevoljno selo Jeriho. 

Od Jordana do Jeriha ima 8 km prama zapadu. 
Komu nije poznat opis zauzeća ovog onda tako znatnog 
mjesta i važne strategičke (vojne) tačke, što ga čitamo 
u VI. glavi Jozuine knjige ? U Jerihu je bila i Irudova 
rezidencija (prijestolnica), te je grad u ono doba naj¬ 
bolje cvao i bio ukrašen veličanstvenim palačama U IV. 
vijeku kršćanske ere nalazimo u Jerihu i biskupsko si¬ 
jelo. U doba križarskih vojna podigne se novi grad, 
novi Jeriho, na ruševinama starog; ali taj propade, te 
je danas ondje samo nekoliko ruševina i zapušteno selq, 
koje se zove Er-Riha. 

Najznatnije je, što tu putnik može da vidi, krasan 
i prilično dug, a bujnim tropskim (južnim) rašćem oki¬ 
ćen put, koji spaja selo Er-Riha sa spomenutim ruše¬ 
vinama, pa onda i ruševine same. Mi moradosmo če¬ 
kati zoru slijedećeg dana, da se nauživamo tog doista 
krasnog vidika. Prenoćivši u »Hotelu Jordan«, zaputismo 
se kroz ubavo ono šetalište između palma, banama, en- 
kaliptusa i poljskog cvijeća k ruševinama. Već letimičan 
pogled na ostanke starih zidina daje zaklučiti, da je 
pred nama pravo Čudovište starodrevnog građenja utvrda. 
Visina je njihova iznosila 15 m, a bile su građene po 
tipu babilonskih gradskih zidina. Grad se sastojao od 
sedam brežuljaka i bio je građen sasvim nepravilno. Na 
najsjevernijem su brežuljku ruševine kraljevske prije¬ 
stolnice. Još se vidi priločno visok ostatak kule, a nešto 
i od palače blizu njega. Premda su ruševine sasvim 
trošne, dade se ipak po njima razabrati opseg neka¬ 
dašnjeg dvora. U prizemlju su bile četiri sobe, u pr¬ 
vomu ih je spratu bilo sedam, a u drugome šest. Stu¬ 
bište je od 16 skalina spajalo pojedine spratove i vodilo 
na ravan krov. Sada te skaline strše osamljene u vis. 
Privatne-kuće u starinskom gradu bijahu većinom van- 
redno malene, kako se to vidi i na nekoliko ruševina, 
a ulice neobično uske. 

Sutradan, kako sam već spomenuo, bili smo opet 
u Jeruzalemu. 


XIV. 


Kroz Sam ariju i Galileju. 

Vožnja u kolima do Nabulusa (Sihema). — Jakobov zdenac. — 
Josipov grob. — Nabulus (Sihem). — Ruševine grada Samarije. 

— Dženin. 

Put je od Jeruzalema do Genezaretskog jezera pri¬ 
lično dug, kad se uzme u obzir, da treba prevaliti raz¬ 
mak od 158 km ili pješice, ili na konju, ili u trošnim 
kolima. Uostalom, premda je i meni i mojim suputni¬ 
cima tako dugotrajno vucarenje u rasklimanim kolima, 
Što je trajalo puna četiri dana, bilo sasvim dojadilo, 
ipak ne žalim ni tegote ni vremena, jer sam tako, la¬ 
gano se pomičući naprijed i zaustavljajući se na raznim 
mjestima, imao prilike, da se upoznam s onim predje¬ 
lima i da razgledam sve znatnije stanice na pruzi. A 
o mi sigurno ne bi bilo uspjelo, da sam se vozio že¬ 
ljeznicom. 

Prvi smo dan putovali 65 km od Jeruzalema do 
Nabulusa (starog Sihema) prilično dobrom cestom, koja 
vodi mimo Maslinskog brda na vrhunac SkopUS , gdje 
se Tito bio utaborio sa svojim legijama, da juriša na 
Jeruzalem. Osobitim se čuvstvom ganuća rastadosmo i 
ja i moji suputnici na tom mjestu sa svetim Gradom, 
.koji više nijesmo vidjeli. Put sada ide kroz najsjever¬ 
nije krajeve Judeje prama ravnici Samarije. Okolica je 
većim dijelom zapuštena; tu i tamo se vidi po koja 
maslina, a inače golo stijenje. No zato je onaj klanac 
pun bibličkih uspomena, koje se redaju u pameti put¬ 
nika, kako put mimo njih prolazi. Tu je nekoč bio 
Saulov moćni grad Gibea; nešto dalje Ratna , zavičaj 
proročice Deboreh ; još dalje Beeroth (sada El-bire), 
gdje su se — po tradiciji — blažena Djevica i sv. Josip 
na povratku iz Jeruzalema sjetili, da im je nestao dva- 
naestgodišnji Isus, te napokon Gibeotl , staro svetište 

Vožnja u kolima do Nabulusa. Kroz Samariju 


Kananejaca. Kod granice između Judeje i Samarije pre¬ 
djeli, kuda put prolazi, postaju nešto življi i ljepši, jer 
su obrašteni priličnim brojem maslina i voćaka, osobito 
smokava. Putnik, kako dalje ide, uvjerava se na svoje 
oči, koliko se Samarija raslinstvom razlikuje od zapu¬ 
štene Judeje. S turističkog je pak pogleda najzanimljiviji 
onaj dio puta, Što se dugim i smjelo građenim serpen¬ 
tinama spušta s gorske uzvisitosti k malenom seocu 
Lubatl. Usred toga seoca lijepo je vrelo bistre žive 
vode, što neodoljivom silom privlači sve karavane i put¬ 
nike. da se nakon poduljeg putovanja kroz slabo i ni¬ 
kako napučene krajeve ondje zaustave, napoje i rashlade; 
pa je, naravski, i naša povorka zadovoljila toj potrebi. 
Nakon dvosatnog počivanja, potrošivši obilnu zalihu 
hladnih jela, što smo ih sa sobom nosili, odosmo dalje. 
Iz one uvale uspinjali smo se serpentinama na drugu 
uzvisitost do visoravni, kroz koju smo se približali gor¬ 
skom sklopu Garicim. I eto nas napokon kod t. zv. 
Jakobovog zdenca (SI. 53. str. 144.). To je onaj zdenac, 
kod kojega je Spasitelj, na putu iz Judeje u Galileju, 
otpočinuo i u razgovoru sa Samarijankom očitovao 
svoje Božanstvo, kako nam to krasno i uprav slikovito 
prikazuje evanđelist sv. Ivan (45-30.). Bilo je — veli sv. 
Ivan — blizu šesto doba (podne), a Spasitelj umoran 
od puta sjedaše kod Jakobova zdenca. I dođe Samari- 
janka, da crpa vodu, a Isus joj reče: »Daj mi, da 
pijem!« Ona će na to: »Kako ti, kad si Judejac, tražiš 
vode u mene, koja sam Samirijanka ?« »Da ti znaš« — 
odvrati Spasitelj — »tko je onaj, što traži od tebe vode, 
možda bi ti tražila od njega, da on tebi dade žive 
vode«. Samarijanka ga u čudu zapita: »Odakle ćeš mi 
dati žive vode, kad nemaš čime da crpaš, a zdenac je 
dubok? Zar si ti veći od našeg oca Jakoba, koji je 
nama dao ovaj zdenac, te iz njega i sam pio i njegovi 
sinovi i njegovo blago?« »Tko pije ove vode« — opazi 
Spasitelj — »ožednjet će opet; a tko bude pio one 
vode, koju mu ja dadem, ne će ožednjeti nikada!« 
»Daj i meni, gospodine«, — upade ona u riječ — »te 
vode, da ne žednim i da ne dolazim ovamo na crpanje!« 
Onda će Isus: »Hajde, pozovi svojeg muža, i dođi 



SI. 53. Jakobov zdenac, gdje je Isus govorio sa Samaritankom. 




















] 



! 


SI. 54. Nazaret. 


Galileju. 


Jakobov zdenac . 


i45 


ovamo!« »Nemam muža!« odrješito će ona: »Dobro si 
rekla!« — odvrati Spasitelj — »Imala si pet muževa, a 
onaj, kojega sada imaš, nije tvoj muž!« »Gospodine« 
— zavapi uprepašćena žena — »vidim, da si prorok. 
Naši su se oci klanjali Bogu na ovom brdu, a vi ka¬ 
žete, da mu se treba klanjati u Jeruzalemu!« A Spa- 
itelj onom besjedom, koja je preobrazila svijet, pro¬ 
svijetli i ovu zalutalu ženu i reče: »Doći će vrijeme, 
pače je već došlo, kad će se pravi vjernici klanjati Bogu 
u duhu i istini; a Bog traži takovih klanjalaca. Bog je 
duh, pak mu se treba klanjati u duhu!« I nije falila 
nego jedna riječ, da ona žena stupi u nov život; na 
njezinu primjedbu: »Znam, da dolazi Mesija, koji se 
zove Krist, pa kad on dođe, objavit će nam sve«. — Spa¬ 
sitelj odvrati: »Ja sam, koji govorim s tobom, Mesija«. 
To je bilo dosta. Žar nebeske riječi raspali na taj način 
njezino srce i njezin um, da ona zaboravi, zašto je bila 
onamo došla i ostavivši posudu kod zdenca, vrati se u 
grad i pozove narod k Spasitelju. 

Obraćena se Samarijanka zvala po predaji Photina, 
te je kasnije pošla u Afriku i za Neronova je carevanja 
obratila na kršćanstvo veći dio grada Kartage. Rimski 
martirologij (popis svetaca) spominje, da su i ona i nje¬ 
zina dva sina, Josip i Viktor, u Trajanovom progonstvu 
podnijeli mučeničku smrt u Palestini, te određuje za 
njezinu uspomenu dvadeseti dan mjeseca ožujka. 

Sv. Jelena bila je nad Jakobovim zdencom sagra¬ 
dila krasnu crkvu u obliku križa. Zdenac je bio u sje¬ 
cištu njegovih krakova. Sultan Hakem razori tu crkvu, 
a križari je opet sagradiše. No iza kako je Saladin po 
drugi put sruši, ostadoše same ruševine, koje se i sada 
zamjećuju. Danas pripada cijelo ono zemljište nesjedi- 
njenim Grcima, koji nad zdencom sagradiše malu ka¬ 
pelu, a sada grade veliku crkvu Ne treba ni da spomi¬ 
njem, da sam i ja, kao 1 svi moji suputnici, pio iz 
onog zdenca. Voda je bistra, hladna i sasvim ugodna 
ukusa. 

Sasvim blizu Jakobova zdenca nalazi se grob nje¬ 
gova sina Josipa, ili — kako ga Arapi zovu — Kabi 
Nebi Yusaf ‘ Autentičnost tog mjesta potvrđuje nam samo 

10 

Kroz Samari ju 


Josipov grob. 


sv. Pismo pri koncu Jozuine knjige (2432.)* gdje se čita: 
»Josipove kosti, koje donesoše sinovi Izraelovi iz Egipta, 
pokopaše u Sihemu, u dijelu polja, koje Jakob bijaše 
kupio u sinova Hetnora, oca Sihema, za 100 novih 
ovaca, te bijaše vlasništvo Josipovih sinova«. Pri koncu 
Geneze (5024.) nalazimo Josipovu želju, da njegove kosti 
budu prenešene u obećanu zemlju; a u Exodu (1219.) 
se spominje, da je to Mojsija zbilja i učinio. 

Kako se iz spomenutoga dade zaključiti, naša je 
povorka već bila na mjestu nekadašnjeg moćnog grada 
Sihema , a u blizini današnjeg Nabulusa ili Nablusa. 
Sihem, položen u plodnoj, od 22 vrela natopljenoj do¬ 
lini između gorskih slapova Ebal na sjeveru i Garizim 
na jugu imao je u izraelskoj povijesti veliku važnost. 
Već je Jozua u Sihemu bio sakupio narod, a Abimeleh, 
slavohlepni i grozni Gedeonov sin, koji je bio ubio 70 
svoje braće, dade se u Sihemu od Samarijanaca okruniti 
izraelskim kraljem; no već u trećoj godini svoje vlade, 
iza kako je bila nastala buna u Sihemu, razori grad, 
koji je skoro ustao još moćniji iz svojih ruševina. Jero- 
boam ga odabra svojom prijestoljnicom i utvrdi ga. 
Kada se Izraelci povratiše iz babilonskog sužanjstva, ne 
htjedoše priznati Samarijance, pomiješane s doseljenim 
strancima, svojom braćom; tako nastane samarijanska 
religijozna općina, a Sihem njezinim glavnim gradom. 
Samarijanci sagradiše na Garizimu i svoj hram, koji ra¬ 
zori Ivan Hirkan. Ta je samarijanska općina brojila još 
u XII vijeku kršćanske ere okolo 1000 sljedbenika a 
danas ih ima jedva 180. Zanimljivo je vidjeti u njihovoj 
sinagogi u današnjem Nabulusu starinski omot perga- 
mene ovit u zelenu svilu i uzdržan u srebrnu kovčegu, 
što oni strancima pokazuju kao svoju najveću svetinju. 
»Ovo je« — govorio je meni i mojim suputnicima nji¬ 
hov rabin, — »autentični spis Mojsijeva petoknjižja na¬ 
pisano od Aaronova unuka«. Nu mišljenje je učenjaka, da 
taj kodeks petoknjižja jedva siže u zadnje doba prije 
Isusa. Za carevanja Tita Flavija Vespazijana Sihem bi 
prozvan njemu na čast Flavia Neapolis ; a od »Nea- 
polis« mu potječe današnje ime »Nabulus«. 

Prispjevši u Nabulus puna dva sata prije sunčanog 


i Galileju. 


Nabulus. 

zapada, imali smo dovoljno vremena, da ga razgledamo. 
Današnji grad broji kakovih 28.000 duša, gotovo samih 
muhamedovaca s malim brojem ortodoksnih Židova, 80 
kršćana i 180 Samarijanaca. Mnogi se bave industrijom 
sapuna, od kojega ima u gradu 26 tvornica. Osim već 
spomenutog kodeksa (knjige) petoknjižja razgledasmo 
dvije znatnije džamije, osobito t. zv. Džami el Kebir, 
najveću, nekadašnju baziliku sagrađenu od Justinijana, 
a obnovljenu od križara. Gradske su ulice uske i ne¬ 
pravilne, te se kao u svim turskim gradovima, odlikuju 
neredom, koji dopire do vrhunca u gradskom turskom 
bazaru. Okolica je Nabulusa sasvim lijepa i romantična, 
a može se vrlo zgodno razgledati s brežuljka kod sa¬ 
moga grada. Prenoćivši u lijepo uređenome njemačkom 
hotelu »Nabulus«, u ranim jutarnjim urama sljedećeg 
dana nastavismo svoj put prama sjeveru. 

Put je, osobito s početka, vrlo zanimljiv poradi 
ugodnih izmjena, koje putniku udaraju u oči. Po plod¬ 
noj i natopljenoj ravnini nižu se zeleni vrtovi, voćnjaci, 
maslinici, obrađena polja, arapski mlinovi, a tu i tamo 
se opažaju ruševine starih sjedišta i malena seoca. Na¬ 
kon dobra tri sata vožnje eto nas na mjestu, gdje je cvao 
ponositi grad Samarija , koji je dao ime cijeloj po¬ 
krajini. 

Čitamo u sv. Pismu (III. knjizi kraljeva I624.), da je Amri, 
šesti kralj Izraela, za dva talenta'srebra kupio od Somera brdo 
Samariju i da je tu sagradio grad i prozvao ga po prijašnjem 
gospodaru brda Samarijom, Amrin sin Ahab uze si za ženu 
Jezabelu, kćer sidonskog kralja Ethbaala. jezabela pokvari 
A haba sasvim, te uvedoše kult feničkih bogova u Samariju 
(III. knj. kralj. 1631 - 32 .). Poslije toga pretrpjela je Samarija sil¬ 
nih nevolja sa strane sirskih vladara; a smrtni joj udarac za- 
dađe asirski kralj Salmanasar, koji je osvoji i sruši god. 721 . 
pr. Isusa i odvede narod u ropstvo. Grada nestane, a pokra¬ 
jinu napučiše krivoboška plemena iz babilonske države. No 
malo pomalo grad se podigne iz ruševina. God. 331 . pobuniše 
se Samarijanci proti Andromahu, kojega Aleksandar Veliki bi¬ 
jaše postavio namjesnikom Sirije; ali Aleksandar uguši krvlju 
taj ustanak, poubija sve stanovnike i zemlju napuči Macedon- 
cima. Napokon dođoše i Rimljani, gospodari svijeta, te rimski 
car August darova Samariju Irudu Velikome. Irud poveća, 
ukrasi i učvrsti grad i prozva ga Augustu na čast Sebastije, 
što je grčki sinonim za „Augusta". U Sebastiji je propovijedao 

kršćanstvo apostol sv. Filip, te se mnoštvo stanovnika pokrsti,, 
premda je apostolsko djelovanje ometao poznati Simon ča¬ 
robnjak, čije se ime još danas sačuvalo u riječi ,,simonija“. U 
Samariji je već zarana bilo sijelo biskupa. Poznato je, da je 
samarijski biskup Marij potpisao zaključke nicejskoga, Euze- 
bije seleucijskoga, a Priscijon carigradskoga crkvenog sabora 
i da je Pelagij bio nazočan jeruzalemskom sinodu. 

Od sjaja Samarije iz trudova vremena nema danas,, 
osim nešto trošnih ruševina, ništa. Nekoliko slabo saču¬ 
vanih jednokamenih stupova označuje mjesto, gdje je 
bio hram na čast caru Augustu. Današnje nevoljno selo 
Sebastije na onom mjestu broji 400 duša. No ipak i to 
zapušteno selo ima svoju znatnost, jer je tu bio grob 
sv. Ivana Krstitelja, o čemu nijesu sumnjali ni sami 
krivobošci, kad su u doba progonstva kršćana za Juli- 
jana Apostate iskopali svečeve kosti, te ih htjeli spaliti, 
da pepeo vjetar odnese. Ali nekoliko kršćanskih mo¬ 
naha omete im taj posao umiješavši se uz pogibao vla¬ 
stitog života među njih i sačuvavši dobar dio onih svetih 
ostanaka, koje poslaše sv. Atanaziju. Naša se povorka 
zaustavi neko vrijeme u Sebastiji, da razgleda one ru- 
ževine. 

Osobito nas je zanimala bazilika sagrađena u 
XII. vijeku od križara na čast sv. Ivana Krstitelja nad 
njegovim grobom. Crkva je na tri lađe, a duga je skupa 
s trijemom 48 m i široka 23 m. Muhamedovci je pre- 
tvoriše u džamiju i tako ostane do dana današnjega. 
Građevina je sasvim trošna, i neće proći mnogo vre¬ 
mena, a naši će potomci u analima (povjesnim zapis- 
cima) o njoj čitati, da ju je zub vremena uništio. 

Nastavismo svoj put i prolazeći kroz više ili manje 
interesantne (zanimljive) predjele približismo se granici 
između Samarije i Galileje. Prešavši granicu, pozdra- 
vismo s osobitim čuvstvom štovanja Galileju , užu do¬ 
movinu Spasiteljevu. A Galileja je k tomu bez sumnje 
prirodnim ljepotama najbogatiji kraj sv. Zemlje sa svo¬ 
jim ponosnim brdima, zelenim ravninama i lazurnom 
(modrom) površinom Genezaretskog jezera. Već sam ši¬ 
roki pogled na plodnu i prostranu ravninu Jezreel , koja 
se stere južnom Galilejom, osvaja na prvi mah zani¬ 
manje putnika. Kako su popodnevne ure onog dana bile 

iveć prilično odmakle, zaustavismo se u selu DŽenin , da 
tu prenoćimo. 

Današnji je Dženin stari levitski grad Enganim od 
plemena Isaharova. Josip Flavij ga nazivlje Ginea. Pre¬ 
daja hoće, da je tu Spasitelj na putu k vazmenoj sve¬ 
čanosti ozdravio deset gubavaca, od kojih mu je samo 
jedan, i to Samarijanac, zahvalio, kako to čitamo u 
Evanđelju sv. Luke ( 1 71_ 19.)- 

Sutradan je cijelo naše društvo bilo na osobit način 
razdragano na samu pomisao, da imamo putovati u Na- 
zaret, koji je od nas prama sjeveru još bio daleko 32 
kilometra. A kojemu kršćaninu da srce življe ne zakuca, 
kad mu se pruža prilika, da posjeti kršćanskom svijetu 
sveto mjesto, uz koje su vezane najmilije i najtankoćut- 
nije uspomene i da tako rečem početak otkupa čovje 
čanstva? »Evo službenice Gospodinove« — rekla je 
ondje blažena Djevica — »neka mi bude po riječi tvo¬ 
joj!« I upućena Riječ sašla je u onaj čas s neba na 
zemlju i temelj je novomu zavjetu bio postavljen. Što 
tek da rečem iza kako smo, izišav iz Dženina, ugledali 
na brdu Nazaret i tako se veći dio jutarnjih ura vozili 
lijepom Jezreelskom ili Esdrelonskom ravninom imajući 
ga neprestano pred očima? Po sata poslije podne pri¬ 
spjeli smo napokon do žuđenog cilja. 















Crkva Navještenja i gosiinjac u Nazaretu. 

U Nazaretu. 

Historički pregled Nazarela. — Povijest nazaretske svete ku¬ 
ćice. — Crkva Navještenja. — „Mensa ChristP (Kristov stol). 
— Marijin zdenac. — Župna crkva sjedinjenih Grka. — Da- 
našnji Nazaret. 


Sv. Jeronim naziva Nazaret „bijelim gradom“ i „cvijetom 
Galileje", a to on doista i jest, dakako u prenesenomu smislu. 
U njemu je naime procvala mladica Jesse najkrasnijim cvijetom, 
čiji je miris napunio cio svijet. U njemu je po riječima Evan¬ 
đelja živio dječak, kasnije mladić podložan svojim roditeljima 
— Onaj, kojemu je nebeski Otac dao Davidovo prijestolje, da 
vlada u vremenu i u vječnosti, Onaj, kojemu svi narodi služe 
i svi kraljevi se klanjaju. 

Nazaret (arapski en-Nfizira) (SI. 54 . str. 145 .) nalazi se na 
visini od 340 m, gotovo u sredini gorske kose, koja se proteže 
od južne obale Genezaretskog jezera do Karmela, sjevernog 
ruba Ezdrelonske ravnine. Bijele mu se kuće s lijepom crkvom 
Navještenja slikovito ističu u okolnom zelenilu. Bližnja je oko¬ 
lica Nazareta još i sada prilično plodna, a takova — po svje¬ 
dočanstvu Josipa Flavija imala je nekoč biti cijela Galileja. Ču¬ 
dnovato je, što nesamo Josip Flavij, ali niti sv. Pismo starog 
zavjeta ne spominje Nazaret. Tek evanđelist sv. Luka, opisu¬ 
jući Marijino Navještenje, spominje „grad Galileje, kojemu je 
ime Nazaret" (Luk. hc.). Njegovi su stanovnici bili smatrani 
ograničena duha, pa je shvatljivo Natanaelovo pitanje upravljeno 
Filipu: „Zar iz Nazareta može da bude što dobra?“ (Iv. I46.). 
A nijesu se oni dostojnim ni pokazali, da ih Spasitelj odlikuje 
svojim stalnim boravkom među njima. Oni su očekivali Mesiju 
kao moćnoga zemaljskoga kralja, koji će snagom i sjajem za¬ 
vladati cijelim istokom i skršiti odurnu im rimsku moć. No 
kad su vidieli, da taj Mesija prolazi između njih praćen od 
nekoliko prostih ribara, i u siromašnom odijelu propovijeda 
nekakvo nebesko kraljevstvo, htjedoše ga strmoglaviti niz pe¬ 
ćinu i u više prigoda dokazaše, da vrebaju na njegov život. 

Potomci su se Spasiteljeve svojte dugo uzdržali u Na¬ 
zaretu. Za Domicijanova progonstva bijahu dva unuka apostola 
lude, koji je svakako bio Spasiteljev rođak, uhvaćena i odve¬ 
dena u Rim. No kad je Domicijan vidio žuljeve na njihovim 
rukama, otpusti ih kao neškodljive priproste ljude. Njihov je 
posjed kod Nazareta u ono doba vrijedio 9000 srebrnjaka (po 

prilici 3000 kruna). Pa i za cara Trajana bilo je još Davidovih 
potomaka u Nazaretu. Uslijed toga nije u Konstantinovo doba 
moglo biti nikakve sumnje o autentičnosti kuće, u kojoj je 
stanovala blažena Djevica. Epifanije, biskup u Konstanciji (Sa- 
lamini) na Cipru, koji je živio koncem IV. vijeka, spominje u 
svojim djelima, da je carski namjesnik comes (vitez) Josephus 
po nalogu cara Konstantina i njegove majke sv. Jelene sagradio 
nad svetom kućicom prekrasnu baziliku. Tako je Nazaret po¬ 
stao već zarana stjecištem mnogobrojnih kršćanskih hodo¬ 
časnika, pa je sve većma cvao. Poznato je, da je i sv. Jero¬ 
nim bio god. 385 . u Nazaretu. Tako je potrajalo sve do mu- 
hamedovske provale, koja njegovom cvatu zadade smrtni 
udarac. Sv. Vilibald, nećak germanskog apostola sv. Bonifacija, 
napominje, da je on kad je god. 728 . posjetio Nazaret, našao 
grad u stanju propadanja. A kad su križari koncem XI. vijeka 
došli prvi put u Palestinu, bijaše Nazaret već sasvim srušen 
od Saracena. Samo se na mjestu Navještenja još nalazio sa¬ 
mostan. Gotfrid Bouillonski postavi hrabroga Tankreda za 
kneza Galileje. Tankred sagradi nove crkve u Nazaretu, na 
Taboru i u Tiberijadi. Za njegove vlade postane Nazaret si¬ 
jelom nadbiskupa, a u Tiberijadi i Haiti bijahu pomoćni bis¬ 
kupi. Kralj Balđuin V. umre u Nazaretu i njegovo tijelo pre- 
niješe templari u Jeruzalem. 

U proljeće god. 1187 . provali Malek el Afdal, Saladinov 
sin, u Galileju, te je opustoši ognjem i mačem. Nazaret, Se- 
phoris, Maaltsa i el Fule bijahu prva mjesta, kojih se dočepaše 
nevjernici. Još je samo u doba Fridrika II. Hohenstaufovca, 
koji je god. 1229 . bio sklopio ugovor s egipatskim sultanom, 
Nazaret za deset godina pripadao kršćanima, a otada do dana 
današnjega čami on u muhamedovskim rukama. Koncem XIII. 
vijeka bio je od divljih čopora dva puta srušen, te i ako se 
kasnije dijelom obnovio, pružao je ipak sliku zapuštenosti. 
Polovinom XV. vijeka piše njemački hodočasnik Stjepan Gum- 
penberški ove riječi: „Prenoćili smo u kapeli, gdje je anđeo 
pozdravio Bogorodicu.Ondje je bila prije veličanstvena crkva, 
od koje su sada samo uševine; ondje je samo jedan svećenik 
i dva kršćanina." 

Dne 19 . prosinca god. 1620 . primiše franjevci ono sveto 
mjesto Navještenja u posjed i dozvolu, da tu smiju sagraditi 
crkvu i samostan. Samostan sa deset ćelija bi sagrađen odmah, 
a crkva tek jedan vijek asnije. Kroz to su vrijeme neutrudivi, 
franjevci iskušali svaku muku i nevolju, progonstva i patnje 
pa i ponovno rušenje samostana. Treba se diviti njihovoj 
ustrajnosti u borbi, da ono svetište očuvaju za kršćanstvo. 
U XVIII. su vijeku muhamedovski vladari nešto manje bi¬ 
jesnih i tako u ono doba znatno poraste broj kršćana u Na¬ 
zaretu. 

Spomena je vrijedno, da je god. 1219 . sv. Franjo Asiški 
hodočastio u Nazaret, a god. 1252 . sv. Ljudevit, kralj francuski. 

Nakon blizu 5 i po vijekova, na 11 . travnja 1799 . potuče Napo¬ 
kon sa svojih 6000 Francuza na Taboru golemu tursku vojsku, 
o kojoj su urođenici govorili, da je bezbrojna kao zvijezde 
na nebu i pijesak u moru. 

Nu prije nego se pozabavimo s današnjom crkvom, evo 
me, da u malo riječi prikažem već svakome dobro poznatu 
povijest svete kućice. 

Kada su koncem XIII. vijeka muhamedovci već bili opu¬ 
stošili Siriju, nađe se na 10 . svibnja god. 1291 . sveta kućica 
na Trsatu. Trsatski župnik Aleksandar de Giorgio, pobožan 
svećenik, ispripovijedi sakupljenom mnoštvu, da je njemu u 
viđenju bilo objavljeno, da je to baš sveta kućica iz Nazareta. 
Na poziv kralja Rudolfa I. i bana Frankopana odoše četiri 
odaslanika, među njima i spomenuti trsatski župnik, u Nazaret, 
da ispitaju stvar. Nakon duga i savjesna ispitivanja i pretra¬ 
živanja uvjeriše se, da je sveta kućica zbilja po čudu bila 
prenešena iz Nazareta na Trsat. No same tri godine i sedam 
mjeseci kasnije nestane svete kućice s Trsata, te osvane u 
Loretu u Italiji, gdje eto boravi već više od šest vijekova. 
Nikola Frankopan sagradi kapelu na Trsatu, na mjestu, gdje 
je stajala sveta kućica, a njegov sin Martin sagradi današnju 
crkvu i samostan. Ne treba ni da spominjem, koliko naši pri¬ 
morci štuju i časte ovo trsatsko svetište. No i kasnije se kroz 
ovo šest vijekova u više navrata svestrano ispitavala i istra¬ 
živala autentičnost (istovjetnost) loretske kućice. Na poziv pape 
Pija IX. istraži god. 1857 . profesor Dr. Ratti u Rimu kemičkim 
(ludžbenim) načinom opeke, od kojih je ona sagrađena i dođe 
do zaključka, da u cijeloj Italiji nigdje nema takovih opeku, a 
da ih je mnoštvo u Galileji. 

Današnja crkva Navještenja u Nazaretu nije doduše 
sjajna, ali je ipak pristojna i lijepo uređena. (SI. 55, str. 
148.). Duga je 30 m, Široka 15 m, a visoka 10 m. Pro¬ 
stire se od juga na sjever, te je dva reda četverouglastih 
stupova dijele na tri lađe. Ispred velikog oltara po pri¬ 
lici na mjestu, gdje je u našim crkvama balustrada, vodi 
15 skalina ispod crkvenog tla u kriptu Navještenja. S 
jedne i druge strane, gdje je početak ovog stubišta, po 
12 skalina vodi gori do velikoga oltara i kora, koji je 
znatno uzvišen nad crkvenim tlom. Krov crkve počiva 
na Šiljastim svodovima. Prozori su Četverouglasti, a tlo 
je pokaldrmano bijelim i crvenim mramornim pločama. 
Zidovi su i stupovi, počamši od tla do tri metra visine, 
obloženi bijelim mramorom. Stupovi imaju na svakoj 
strani ovalne (jajolike) slike raznih svetaca franjevačkog 
reda. Pet malih oltara rese pobočne kapele; prvi je na 

desnu, koji je posvećen majci Božjoj, skupocjeni dar 
našeg vladara Franje Josipa I., čijom je darežljivošću 
god 1880. cijela crkva bila znatno povećana i urešena.. 
Veliki je oltar s krasnim tabernakulom i nebnicom ta¬ 
kođer nova radnja; a iza njega je nad korom golema 
slika, koja prikazuje Navještenje. Svaki od četiri stupa 
u koru nosi po jednu sliku sv. otaca zapadne crkve. 
Sadimo sada u samu kriptu Navještenja. 

Stijene su stubišta također obložene mramorom. 
Dvije okomite crne pruge označuju mjesto, do kojega 
je dopirala sv. kućica na jugu. Kad smo prošli cijelo 
stubište, nalazimo se na mjestu, gdje je bio priprosti 
stan blažene Djevice. Tu je takozvana »Anđeoska ka¬ 
pela«, yY 2 m duga i 3 m široka. Lijevi je njezin oltar 
posvećen arhanđelu Gabrijelu, a desni sv. Joakimu i sv. 
Ani. Iz ove se kapele stupa preko dviju skalina u pravo 
mjesto Navještenja. (SI. 56. str. 149.). Odmah s lijeve 
strane označuje stup od granita napola uzidan u stijenu 
mjesto, gdje je stajao Gabrijel, a s desne strane drugi 
od porfira (vrst kamena) mjesto, gdje je blažena Dje¬ 
vica molila, kad je primila radosnu vijest, početak našeg 
spasa. Oltar je Navještenja u ovom malom prostoru vas 
od bijelog mramora, a pokriven je nebnicom, koju drže 
četiri stupa od porfira. Pod mensom oltara gori nebro¬ 
jeno mnoštvo uljenih žižaka, a na tlu je od mramora 
izrađena zvijezda s grbom sv. Zemlje. Na prednjoj se 
strani oltara čita natpis »Verbum caro hic factum est.« 
(»Ovdje Riječ postade tijelom.«) 

Malen je cijeli onaj prostor, ali je za kršćansku 
dušu velik značenjem. Ta ono je mjesto pravog početka 
otkupa čovječanstva, proslavljeno od samih anđela, čaš- 
ćeno od milijuna vjernika, opjevano od mnogobrojnih 
pjesnika, pače i od same helespontske Sibile (carice 
Jelene): 

„Vidi decorare puellam eximio (castam quod se servaret) honore,. 
Munera digna suo et divino numine visa; 

Quae sobolem mundo pareret splendore micantem, 

Progenies summi speciosa et vera Tonantis“. 

što u našem jeziku znači: »Vidjeh gdje je odlikovana 
djevica rijetkom čašću, jer se sačuvala čista; pa i da¬ 

rove, koji se pristoje njezinom i božanskom dostojanstvu ; 
ona je imala poroditi svijetu sjajem blještavi porod, 
pravi i uzvišeni podmladak previsokog Gromovnika.« 

Nebrojeno je mnoštvo sredovječnih i novijih "pjes¬ 
nika uzvisilo nebesku kraljicu nad sve korove anđeoske ; 
ali nad sve pjesme i pjesnike uzdiže se poput smjela 
orla neumrli Dante Allighieri, taj uzor-pjesnik svih vije- 
kova i naroda, čiji je slavospjev na čast Majke Božje 
bez sumnje najuzvišeniji izliv pjesničke duše. Evo ga : 

„Vergine Madre, figlia del tuo figlio, 

Umile ed alta piu che creatura 
Termine fisso d’ eterno consiglio, 

Tu se’ colei, che 1 ’ umana natura 
Nobilitasti, si che ii suo Fattore 
Non disdegno di farsi sua fattura. 

Nel ventre tuo si raccese 1 ’ amore 
Per lo cui caldo nelP eterna pače 
Cosi e germinato questo fiore. 

Qui sei a noi meridiana face 
Di caritate, e giuso, intra i mortali 
Sei di speranza fontana vivace. 

Donna, sei tanto grande e tanto vali, 

Che qual vuol grazia ed a te non ricorre, 

Sua disianza vuol volar senz’ ali. 

La tua benignita non pur soccorre 
A ehi domanda, ma molte fiate 
Lietamente al domandar precorre. 

In te misericordia, in te pietate, 

In te magnificenza, in te s’aduna 
Quantunque in creatura e di bontate.“ 

Velebni ovaj slavospjev glasi u hrvatskom prijevodu 

„D’jevo Majko, kćerko sinka tvoga, 

Nad svim skromna, nad svim uzorita, 

Stavni cilju Savjeta Vječnoga; 

Tobom ljudska narav plemenita 
Tako posta, da Stvorac pregori 
Postat djelom djela svog vlastita. 

U tvojoj se utrobi razgori 
Plam ljubavi, pri čijem žar-sjaju 
Ova ruža ovako dozori. 

Svete si nam ljubavi u Raju 
Jarko sunce, a izvor si žila 
Svete nade mrlih zavičaju. 

Tolika ti, Gospo, čast i sila, 

Da tko milost ište, a ne teče 
K ebi, na let diže se bez krila. 















Mensa Christi“. 


U Naza- 

Darežljivost tvoja nc zatječe 
Samo tog, što moli, dal’ po sebi 
Cesto krati i molbe pretječe. 

Milosrđe, ljubav je u tebi: 

Sjaj u tebi, blaga u tebi je, 

Sto bi ikad u stvoru pod nebi.“ 

(Uccellini-Tice: „Divna Gluma“, 
Raj, 33 i—21). 

Nema hodočasnika, koji, iza kako je posjetio ovo 
glavno svetište u Nazaretu, ne će posjetiti još radionicu 
sv. Josipa, a zatim tako zvani »Stol Kristov« i »Marijin 
izvor.« 

Na mjestu, gdje je u Spasiteljevo vrijeme bila ra¬ 
diona sv. Josipa, sagradiše prvi kršćani lijepu i veliku 
crkvu na tri lađe. Nju spominje i sv. Jeronim; ali je i 
nju kasnije srušio muhamedovski fanatizam. U XVII. je 
vijeku ondje stanovala neka arapska pprodica, dok nije 
god. 1754. Čuvar sv. Zemlje franjevac Angelo di Mi- 
randola kupio onaj prostor. God 1860. sagradiše franjevci 
ondje Čednu kapelicu (SI. 57. i 58. str. 156 i 157.}, u 
blizini ruševina starodrevne crkve. 1 

»Stol Kristov« naravni je kamen dug 3Y 2 m, a 
širok 3 m, gdje je po predaji Spasitelj sa svojim uče¬ 
nicima više puta blagovao. I tu je danas kapelica s ku- 
pulom i malim zvonikom, sagrađena god. 1861. (SI. 59. 
str. 160.). 

Tako zvani »Marijin izvor« priprost je bunar, u 
koji se toči živa voda, Što je dovode cijevi. (SI. 60. 
str. 161.). Nad njim je širok arapski luk. Budući daje 
ovo jedina živa voda u Nazaretu, nije isključena mo¬ 
gućnost, da je i blažena Djevica odavle crpala vodu, 
odakle bunaru i ime. Još danas mnoštvo riazaretskih 
žena i djevojaka crpa odavle vodu za svoje domaće 
potrebe. 

Spomena je vrijedna i župna crkva sjedinjenih Grka, 
koja se nalazi na mjestu, gdje je nekoć bila sinagoga, 
u kojoj je Spasitelj, iza kako je^o dana postio u pu¬ 
stinji, tumačio zaslijepljenim Židovima proročanstvo 

1 Na tim ruševinama sagradiše god. 1913 . lijepu crkvu 
po uzoru siare. SI. 57 . prikazuje staru kapelicu, a si. 58 . kriptu 
sa novom crkvom. 



SI. 57. Crkva sv. Josipa u Nazaretu; na mjestu, gdje je 
stajala njegova kuća. 





































SI. 58, Kripta pod kućom sv. Josipa. 


retu. 


Današnji Nazaret. 


*57 



Izaije o otkupu čovječanstva (Is. 61.). Tom su ga pri 
godom htjeli srušiti niz pećinu, kako to čitamo u Evan 


đelju sv. Luke (429.) : I ustavši isturaše ga izvan grada, 
odvedoše ga na najviši izbrežak gore, na kojoj bijaše 
grad njihov sazidan, da ga bace odozgor.« 


Sinagoga, u kojoj je Isus naučao ; sada župna crkva grko-katolika. 













































Današnji Nazaret. 

Nazaret broji danas 12.000 stanovnika, od kojih su 
samo jedna četvrtina muhamedovci, a ostali su kršćani 
raznih konfesija, od kojih je 3.700 katolika. Oni se di¬ 
jelom bave poljodjelstvom i stočarstvom, a dijelom tr¬ 
guju žitom i lanom. Njihova se nošnja i danas bitno ne 
razlikuje od nošnje starih Židova. 

No prije nego se rastanemo s Nazaretom, tim Dje- 
vičinim gradom, pozdravmo Majku utjelovljene Riječi 
krasnim pjesničkim pozdravom iz pera slavnog Lava XIII.: 

„Auri dulce melos, dicere Mater ave, 

Dicere dulce melos, o pia Mater ave! 

Tu mihi deliciae, spes bona, castus amor; 

Rebus in adversis Tu mihi praesidium. 

Si mens sollicitis icta cupidinibus, 

Tristitia et luctus anxia sentit onus; 

Si natum aerumnis videris usque premi, 

Materno refove, Virgo benigna, sinu. 

Et cum instante aderit morte suprema dies, 
Lumina fessa manu molliter ipsa tege, 

Et fugientem animam Tu bona redde Deo!“ 

To znači u prijevodu: »Sladak je uhu pozdrav 
Zdravo, majko! Ti si, o majko, moj zanos, ti dobra 
nada i čista ljubav; ti si meni obrana u nevoljama. Ako 
mi je duša zabrinuta i ćuti težinu žalosti i jada; ako 
j e tvoje dijete pritisnuto bijedama, ti ga, o ljubezna Djevice, 
pr ivini na majčine grudi. A kada mu kucne zadnji čas, 
ti sama blagom rukom zaklopi njegove umorne oči, a 
dušu mu milostivo predaj Bogu!« 


XVI. 


Na Taboru. 

Tabor u sv. Pismu. — Mjesto Preobraženja. — Crkva i go- 
stinjac na vrhuncu Tabora. — Kana galilejska. 

Prelazim na kratak opis jednog od najzanimljivijih 
izleta u sv. Zemlji, iz Nazareta na brdo Tabor. 

Većina našeg suputničkog društva držala se strogo 
već unaprijed utanačenog programa putovanja. No kako 
sam ga još dva mjeseca prije odlaska na put svestrano 
bio proučio i uvjerio se, da je za mlada i zdrava put¬ 
nika preveć komotan, imao sam u džepu i drugi svoj 
privatni program putovanja, koji je vrijedio samo za 
mene. Tako sam ja bio jedini od svih suputnika, koji 
sam se najviše okoristio putovanjem i vidio više nego 
itko drugi. Misliti tuđom glavom nije mi nikada bilo 
milo, osobito ne, kad se radi o putovanju. Naravski, da 
sam sve vlastite dodatke službenom programu morao 
namirivati posebnim troškom; ali me to ipak nije moglo 
da odvrati od mojih namjera. Zar ću ja zato, da po¬ 
trošim stotinu kruna manje, izostaviti toliko važnih i 
zanimljivih stvari? »Crepi 1 ’ avarizia!« (Škrtost neka 
pogine). —■ bila je moja deviza. Da ne duljim, u služ¬ 
benomu je programu bila ova stavka: »Pregledavši sve¬ 
tišta i znamenitosti u Nazaretu, društvo se vraća u hotel 
»Germania«, da počine i u svoje vrijeme večera i pre¬ 
noći. Sutradan oko osme jutarnje ure vozi se kočijom 
iz Nazareta u Kanu galilejsku«. To je po mome sudu 
bilo zgodno za iznemogle starce i starice, a ne za mlada 
i zdrava putnika. U momu je programu ona stavka bila 
ovako promijenjena: Pohodivši svetišta i znamenitosti u 
Nazaretu, idem odmah pješice iz Nazareta na vrhunac 
brda Tabor. Tu pohodim i razgledam franjevački sa¬ 
mostan i iskopine, uživam veličanstven pogled na Ez- 
drelonsku ravninu, noćim u samostanu, ustajem u 4 x / 2 

Tabor u sv. Pismu. 


Na Ta¬ 


li jutro, slušam sv Misu u svetištu, pak se spuštam pje¬ 
šice s vrhunca brda niz protivni obronak prama Kani 
galilejskoj, gdje pijem tursku kafu i čekam svoje lijene 

suputnike, koji u kočijama dolaze iz Nazareta, da se 

njima priključim. Nekolicina se suputnika zanimalo 
za moj privatni program, pa kad sam im još za objeda 
u Nazaretu pročitao onu stavku o Taboru, javilo ih se 
8 , da će i oni sa mnom. Ali »dal detto al fatto c’e un 

bel tratto« (Od riječi do čina veliki je razmak ili po na¬ 

šoj : Obećanje ludu radovanje). Kako se približala ura 
odlaska na Tabor, sve su jedan po jedan uzmicali. Teže 
priteže, a u ovom je slučaju ono »teže« bila lijenost. 
Ostadoše napokon cigla dvojica meni vjerna, i to uz uvjet, 
da se ne ide pješice na Tabor, nego da se jaše na ma¬ 
garcima. I ja moradoh popustiti ne poradi lijenosti i 
udobnosti, već jer mi je bilo ugodnije imati društvo u 
tako dugu putu, nego vrludati sam kroz brda i puste 
predjele. I riječ »pješice« morala se promijenuti u »ja- 
šeći na magarcima«. U određeni sat naša su nas tri ma¬ 
garca sa svojim vlasnikom čekala kod vratiju kotela. 
Okrijepivši se zakuskom, uzjahasmo i uputismo se uz 
burne ovacije i mahanje rupcima i šeširima naših su¬ 
putnika. Upotrijebit ću naš prilično dug put do vrhunca 
Tabora, da poštovanom čitateljstvu prikažem važnost 
ovog palestinskog vrhunca. 

Tabor (arapski Djebel-et-Tur) je najviše brdo u Gali¬ 
leji (si. 61, str. 162.). Visoko je 615 m nad morem, a 400111 
nad Ezdrelonskom ravninom. Na njegvom je vrhuncu ra¬ 
van plateau dug 550 m, a Širok 250 m. Pod imenom se 
»Tabor« razumijevalo svako brdo određeno za prina- 
šanje žrtava i uopće za bogoslužje. U prvoj knjizi Moj- 
sijevoj čitamo, da je Mojsije, blagoslivajući prije smrti 
izraelska plemena, spomenuo, da će pleme Zabulonovo 
skupa s plemenom Isaharovim žrtvovati na brdu (3318-19); 
a tu je po svoj prilici mislio na Tabor, koji leži baš 
na granici ovih dvaju plemena. U IV. glavi knjige su¬ 
dačke (6—24) čitamo, da su Deborah i Barak sakupili 
na Taboru 10.000 vojnika iz plemena Neftalijeva i 
Zabulonova, koja je vojska pobijedila Sisaru, vođu ka- 
nanskoga kralja Jabina. — Prorok Jeremija prispodablja 



SI. 59. Stol Kristov u Nazaretu 

SI. 61. Tabor — brdo, gdje se Isus pred Petrom, Ivanom i Jakobom preobrazio. 






















SI. 62 . Kana, sadašnji gradić. 


retu. 


Iciboi u sv. Pismu. 

Tabor moćnomu vladaru, gdje veli: »Vivo ego (inquit 
rex, Dominus exercituum nomen eius), quoniam sicut 
Thabor in montibus, et sicut Carmelus in mari, veniet« 
što znaci: »Kunem se sam sobom, govori onaj kralj, 
kojemu je ime Gospodin vojska, da kao što Tabor stoji 
na čelu ostalih brda, a Karmel nad morem, onako će 
on doći«. (Jer. 4618). Jeremija misli ovdje na Nabuko- 
donozora, koji će, moćniji nego ikakav drugi vladar, 
svladati Egipat. — A i okrunjeni prorok David spo¬ 
minje Tabor u svojem 88. psalmu gdje veli : »Thabor 
et Hermon in nomine tuo exultabunt: tuum brachium 
cum potentia — Tabor i Hermon veselit £e se u ime 
tvoje; moguća je tvoja desnica«. — Ali je najuzvišenije 
značenje pripisala kršćanska predaja ovom krasnom brdu, 
koje poput veličanstvenog žrtvenika nadmašuje okolna 
brda i doline Galilejske. Još iz III. i IV. vijeka potječe 
predaja, da se Spasitelj na Taboru preobrazio pred Pe¬ 
trom, Jakobom i Ivanom. Ovu predaju iznose Origen 
(god. 240.), sv. Ćiril, biskup jeruzalemski (god. 350.), 
sv. Paula (god. 386.) i sv. Jeronim (god. 404.). Samih 
Šest dana iza kako je Spasitelj na izvoru Jordana predao 
primat (prvenstvo) sv. Petru, uzme sa sobom Petra, Ja¬ 
koba i Ivana i odvede ih na visoko brdo, na molitvu. 
Krasno to opisuje evanđelist sv. Matej (171—13.): »Nakon 
šest dana uzme Isus sa sobom Petra, Jakoba i Ivana, 
brata njegova, i odvede ih na goru visoko nasamu. I 
preobrazi se pred njima; i zasja se lice njegovo kao 
sunce, a njegva se odjeća zabijeli kao snijeg. I eto im 
se prikaže Mojsije i Ilija, koji govorahu s njim. A Petar 
reče Isusu »Gospodine, nama je dobro ovdje ostati; ako 
hoćeš, učinimo ovdje tri boravišta, jedno za tebe, jedno 
za Mojsiju, a jedno za Iliju«. A dok je on još govorio, 
eto ih pokrije sjajan oblak, a iz njega se ču glas, koji 
reče »Ovo je Sin moj ljubljeni, koji mi je omilio, njega 
slušajte!« Čuvši to, padoše učenici ničice na zemlju i 
prestrašiše se; ali se Isus k njima približi, dotakne ih 
i reče im »Ustanite i ne bojte se!« A oni, podignuvši 
oči, ne vidješe nikoga, nego samoga Isusa. Pa kad su 
silazili s brda, reče im Isus: »Nikome ne govorite, što 
ste vidjeli prije nego Sin čovječji uskrsne od mrtvih!« 

11 

Mjesto Preobraženja. 


Na Ta- 


U novije se vrijeme bila razmahala nesamo među here¬ 
ticima, nego nažalost i među katolicima, duga i beskorisna 
prepirka, da li se Spasitelj preobrazio na Taboru ili na Her- 
monu. Geograf Ritter protestanat odlučno ustaje proti Taboru 
i vojuje za Hermon. On veli, da je na vrhuncu Tabora bio 
grad sve do poslije razorenja Jeruzalema; da to dakle nije 
bilo „osamljeno brdo“, kako veli Evanđelje. Grčki historičar 
Polibije (živio 205.—123. pr. Isusa) veli doduše, da je na Ta¬ 
boru bio grad Otabyrium, koji je postojao još god. 218. prije 
Isusa u doba Antioha Velikoga; ali to ne znači, da taj grad 
nije bio srušen u doba Spasiteljevo. Pače reklo bi se, da 
Ritterova tvrdnja počiva na vrlo slabim nogama, jer nam ži¬ 
dovski historičar Josip Flavij pripovijeda, da se god. 67. po¬ 
slije Isusa, kad je trebalo utvrditi Tabor, morao odozdol no¬ 
siti gore potrebiti materijal (građa) za utvrde. To znači, da 
gore nije bilo ni ruševina. Mogao bi tko reći, da je ipak bio 
grad ili barem njegove ruševine, ali da tu nije bilo dovoljno 
materijala za utvrde, pa da ga trebalo vući gore; ali nam 
Josip Flavij niti jednom riječi ne spominje kakav grad ni kakve 
ruševine, što bi jamačno bio učinio, da je tu što slično bilo. 
Za Tabor vojuje osim starinske predaje, koje se drže i malo 
prije spomenuti auktoriteti, još i zdrav razum. Evanđelje nam 
izrijekom kaže, da je Spasitelj boravio u Galileji neposredno 
prije i neposredno poslije preobraženja; ne će dakle biti, da 
je išao da se preobrazi do Velikog Hermona, koji je nesamo 
daleko od Galileje, nego i visok 2860 m, dok je Tabor usred 
Galileje i visok samo 615 m. Čemu bi se bili oni verali na tu 
visinu, kad je bilo dovoljno uspeti se i na 615 m visine ? Evan¬ 
đelje doduše veli, da je mjesto preobraženja bilo na visokom 
brdu; ali to može lijepo da bude i Tabor, koji je najviše brdo 
u Galileji. Uostalom cijela je ta prepirka suvišna; jer ako mi 
danas štujemo vrhunac Tabora kao mjesto preobraženja, a da 
za to i nijesmo matematički sigurni, što zato? Mi štujemo 
mjesto, a ne identičnost mjesta; a nije dogma (vjerska stina) 
ni jedno ni drugo mišljenje, pa je u tom pitanju svakome 
slobodno misliti kako hoće. 

A sada' se vraćam na naša tri putnika, koji iz Na- 
zareta jašu na magarcima prama vrhuncu Tabora. O 
kakvomu putu na toj pruzi nema govora; to je nekakva 
nevoljna i uska stazica, koja se provlači kroz Šikarje, 
šume i puzljivo stijenje. Spočetka je ugodno poradi ve¬ 
ličanstvenog pogleda na Nazaret s obližnjeg brežuljka; 
ali kad se Nazaret izgubi s vida, težina se putovanja 
počinje osjećati. Ipak i ta neugodnost ima svoju privla- 
čivost, jer se poradi neprestanog uspinjanja i silaženja 
preko mnoštva viših i nižih brežuljaka okolni panoram 
(prostrani vidik) neprestano mijenja. Brda su većinom 


boru. 


Crkva i gostinjac na vrhuncu Tabora . 

pokrivena zelenilom, i ako tu i tamo ima po koji goli 
obronak; ali je cijeli predjel gotovo sasvim pust. Na¬ 



pokon se staza sasvim spušta na Ezdrelonsku ravninu, 
preko koje se dopire do podnožja Tabora. Ovaj se svuda 
naokolo uzdiže poput čunja iz ravnine, te je sasvim osam¬ 
ljen. Sada se tek počinje pravo uspinjanje na vrhunac, 

* 


Vrh Tabora. Ostaci bazilike preobraženja i beneclikt. samostana iz XII. vijeka. 

Crkva i gosttnjac na vrhuncu Tabora. 


Na Ta- 


i to nešto širom stazom u obliku serpentina (vijugavica). 
Neugodnost je uspinjanja obilato nagrađena prekrasnim- 
vidikom, koji postaje sve širi. I nakon debela 2 1 / 2 sata 
jahanja eto naših putnika na željenoj meti, na vrhuncu 
Tabora. Pod njima leže vrhunci i nizine, predjeli do 
vijeka posvećeni stopama Spasitelja, koji je baš u onom 
kraju najviše boravio, da neizbrojnim čudesima dokaže za-, 
slijepljenim sinovima Izraelovim svoje božansko poslanstvo.. 

Još u IV. vijeku bila je na vrhuncu Tabora crkva, 
sagrađena od sv. Jelene; a god. 570. spominje sv. An- 
tonin na onome mjestu tri crkve, koje su odgovarale 
trim boravištima, što ih je sv. Petar ondje hotio da sa¬ 
gradi. U vrijeme Karla Velikoga bilo je ondje i sijelo 
biskupa Teofanija; a galilejski knez Tankred sagradi u 
doba križara i samostan. A i kasnije su se na onom 
mjestu tijekom vijekova gradile crkve i samostani, koje 
su nevjernici redom rušili. Današnja kapela, samostan i 
prostran gostinjac sižu u god. 1878., a sve to pripada 
franjevcima. Kapela je dosta malena, a slika na glavnom 
oltaru prikazuje Spasiteljevo preobraženje. Nešto podalje 
otkrile su se u najnovije vrijeme ruševine starinske bazilike, 
koje nam je uz vlč. oca gvardijana samostana potanko- 
ukazao i opširno protumačio sam mjernik, koji upravlja is¬ 
kopinama. Neumorni oni franjevci namjeravaju na teme¬ 
ljima iz IV. vijeka (Vidi si. str. 163.) sagraditi baziliku i 
plan je za to već gotov. — Nedaleko od franjevačkog sa¬ 
mostana ima i samostan nesjedinjenih Grka s crkvicom. 

Okrijepivši se i prenoćivši u franjevačkom gostinjcu 
na vrhuncu Tabora, ustadosmo jedan sat prije zore, da 
izvršimo svoju kršćansku dužnost u crkvi. Prilično gusta 
'magla, taj obični noćni gost na onom vrhuncu, bijaše 
se i onu noć pojavila već nakon dva sata iza sunčanog 
zapada, te je trajala poprilici do šeste jutarnje ure, 
kada smo mi već bili spravni na odlazak. Oprostivši se 
s onim ljubeznim franjevcima, s inžinirom i drugim go¬ 
stima, uzjahasmo, bacismo još jednom svuda naokolo 
pogled na bližu okolinu i onaj krasan vidik, te se po¬ 
česmo spuštati prama Kani galilejskoj . 

Današnje selo, koje se nalazi po prilici na mjestu 
bibličke Kane, zove se Kafr Kenna (SI. 62. str. 163.) 1 



SI. 63. Kana; crkva na mjestu, gdje je Isus vodu pretvorio u vino. 





















SI. 64. Kapela na mjestu u Kani, gdje je bila kuća sv. Bartola apostola. 


boru. 


Kana galilejska. 

broji oko 600 stanovnika, pola muhamedovaca, a pola 
kršćana. Lijepa franjevačka crkva (Slika 63. str. 166.) s 
malim samostanom nalazi se na mjestu, gdje je Spasitelj 
učinio prvo čudo, obrativši vodu u vino pri svadbi 

(Iv. 2 \ _12.)’ Tu je već g. 326. sv. Jelena bila sagradila 

crkvu, koja se spominje i u VIII. vijeku. Ona pak crkva, 
koju su muhamedovci srušili provalivši u sv. Zemlju, nije po 
svoj prilici bila ista, nego druga, sagrađena od križara. Da¬ 
našnje je svetište skupa sa samostanom sagrađeno g. 1879. 

Čitavo po sata čekali smo u Kani dolazak ostalih 
suputnika in Nazareta. Posjetivši zatim skupa s njima 
crkvu i samostan, zasjedosmo u kočiju, da nastavimo 
svoj zajednički put prama Tiberijadskom jezeru. 

To je bilo naše zadnje putovanje u kočiji kroz Pa¬ 
lestinu. Prolazili smo većinom brjegovitim predjelima, 
ispresijecanim tu i tamo sad plodnim, sad neplodnim 
ravninama. Ostavivši za sobom selo Lubieh, koje se na¬ 
lazi poprilici na po puta između Kane i Tiberijade, 
mogli smo sasvim lijepo promatrati daleko na sjeveru 
Veliki Hermon, visok 2860 m, vas u krasnoj bjelini, 
koja je poput kristala odsijevala obasjana žarkim sun¬ 
čanim tracima. No doskora je naša pozornost bila svra- 
ćena na našu najbližu okolinu, jer smo prolazili pod 
obroncima brda Karn Hattina, na čijemu vrhuncu po predaji 
Spasitelj izrekao osam blaženstva i poučavao mnoštvo 
onim nebeskim naukom, koji je preporodio svijet. Ono, 
što je On ondje rekao, potpuna je sinteza (skup) čije 
loga kršćanstva; a govorio je — po riječima evanđe¬ 
liste sv. Matfcja — »kao onaj koji ima moć, a ne kao 
njihovi pisci i farizeji« (Mat. 729.)- Motreći ono danas pri¬ 
lično golo i zapušteno brdo, vrzala mi se u mašti ži¬ 
vahna slika vreve onog mnoštva, koje je, ostavivši sve 
svoje poslove, željno onuda hrlilo za Spasiteljem, da 
čuje iz Njegovih ustiju riječi vječnog života. Pomišljao 
sam na strašni kontrast (opreku) između onog mnoštva 
i velikog broja naših modernih kršćana, kojim je riječ 
Božja deveta briga. — A onu su okolinu nakvasili također 
potoci kršćanske krvi, jer je baš ondje bila kobna bitka 
proti Saladinu 4. srpnja i 187. Doimala počesmo se napo¬ 
kon spuštati prama obalama Genezaretskog jezera. 






















Nutrašnjost crkve u Kani galilejskoj. 

Na Genezaretskom jezeru. 

Genezaretsko jezero nekoć i danas. — Tiberijada. — Magdala. 

— Kafarnaum . — Betsaida — Samah. 

Genezaretsko jezero (arapski: Bahr Tabarije), zove 
se također Tiberijadsko jezero ili Galilejsko more. Nje¬ 
gova je okolina bila nekoč najljepši predjel čitave Pale¬ 
stine; danas je sasvim zapuštena. Većina je apostola bo¬ 
ravila kao ribari na onim obalama, a i sam se Spa¬ 
sitelj ondje vrlo rado zadržavao. Jezero je dugo preko 
21 km, a široko oko 10 km; voda mu je sasvim bistra 
tako da se može uvijek piti. Površina je punih 208 me¬ 
tara ispod površine morske, a najveća je dubina je¬ 
zera 47 metara. Oblik mu je ovalan ili eliptičan, a 
kroza nj teče Jordan od sjevera prama jugu. Kao u 
Spasiteljevo doba, tako je i danas silno mnoštvo riba u 
onim vodama. 

Gdje su danas one krasne šume, koje su pokrivale 
ona okolna brda, gdje bujni vrtovi na njihovom pod¬ 
nožju, gdje cvatući gradovi na onim obalama? Sve je 
to propalo. Šume su iščezle netragom, vrtovi su se pre¬ 
tvorili u pustoš, a gdje su nekoč bili živahni gradovi, 
danas je par trošnih, napola srušenih beduinskih koliba. 
Tisuće prometnih stanovnika spale su na šaku poludiv¬ 
ljih ljudi. Ono malo zelenila i cvijeća po brdima, što 
se u proljeću pomoli, ljeti izgori od sunčane žege i tako 
sve skupa odaje upravo tužnu sliku skrajnje zapušte- 
nosti. Jedino mjesto na obalama jezera, što ima izgled 
varošice, i ako se zove gradom, to je Tiberias ili Ti- 
berij.da, gdje mi poslije duga i prilično tegotna puta 
dijelom u rasklimanim kolima, dijelom pješice strampu- 
ticama na magarcima — gotovo kroz cijelu Palestinu 
s juga na sjever — napokon odsjedosmo i počinusmo. 

Odatle, ili bolje od južnog kraja Tiberijadskog jezera, imalo 
se je dalje putovati samo željeznicom i parobrodom. 

Tiberijada (arapski Tabarije) (SI. 65. str. 170.) na¬ 
lazi se na zapadnoj obali Genezaretskog jezera, koje se 
stoga zove također Tiberijadsko. To je nevoljna, blatna, 
i zapuštena varoš s kakovih 4000 stanovnika, od kojih 
je polovina Židova. A nekoć je to bio cvatući grad. 
Njegova povijest siže u doba cara Tiberija. Irud Antipa, 
poznati tetrarh Galileje i Pereje, koji je Spasitelja pro¬ 
glasio luđakom, a Ivanu Krstitelju dao odrubiti glavu, 
vladao je u Sepphorisu (Diocaesarea) u Galileji. Ovaj 
grad spominje predaja kao zavičaj Bogorodičinih rodi¬ 
telja sv. Joakima i sv. Ane. God. 17. posl. Isusa odluči 
Irud prenijeti svoju prijestoljnicu na onda bujne i ča¬ 
robne obale Genezaretskog jezera. U tu svrhu sagradi 
u 5 godina na zapadnoj strani grad, koji prozove na 
čast rimskog cara Tiberija, Tiberijadom. Novi je grad 
bio raskošan, po grčko-rimskom ukusu, i zato ortodok¬ 
snim Židovima mrzak. Na istom je mjestu bio u Jo- 
zuinoj knjizi (1935.) spomenuti Rekkath. U doba židov¬ 
skog ustanka učvrsti Josip Flavij Tiberijadu tvrdim zi¬ 
dinama; a kad je Tito srušio Jeruzalem, postane ona 
sijelom židovskog visokog vijeća. Od početka III. do 
polovine V. vijeka bavili su se ondje rabini Juda Ha- 
kadoš, Johanan, Gamaliel i Hilel sa svojim učenicima 
sastavljanjem t. zv. »gamare«, dodatka i tumača »mišne«, 
a to je sve skupa poznato pod imenom »Jeruzalemski 
Talmud«. God. 637. pade grad Arapima u ruke. Za 
vrijeme križarskih vojna imali su križari ondje svoje 
utvrde, a nakon nesretnog njihovog poraza 4. srpnja 
1187., pretrpljenog od Saladina, zagospodovaše njim 
trajno muhamedovci. Od starinskog grada samo se danas 
vide sasvim trošni ostaci Irudove tvrđave i nekoliko 
manjkavih ruševina. Današnje zidine potječu od egipat¬ 
skog potkralja Ibrahima paše, koji je mačem u ruci bio 
pripojio Egiptu i Siriju i Palestinu, a sagrađene su, kao 
i većina samog grada, nakon strašnog potresa na po¬ 
četku prošlog vijeka, kad je grad bio gotovo uništen. 

Zanimljiv je za nas bio naš zajednički izlet u la¬ 
đama po Genezaretskom jezeru, kojom smo prilikom 

razgledali mjesta, gdje su nekoč bili biblički gradovi 
Magdala, Betsaida i Kalarnaum. 

Bilo je poslije podne žarkog ljetnog dana. Sunčana 
žega, da izgoriš; vani je kazivao termometar 52 0 C, a 
na Tiberijadskomu je jezeru bijesnila prava oluja sje¬ 
verozapadnog vjetra (maestrala). Po programu imali smo 
svi suputnici skupa u 2 sata poslije podne krenuti u 
dvije lađe iz Tiberijade prama sjevernom rubu jezera. 
Ja sam bio između Scile i Haribde. Još sam u domovini, 
prije odlaska u Palestinu, unaprijed uživao u tom izletu, 
a videći onu oluju i priprave za jedrenje, te znajući, 
da svi moji suputnici nemaju pojma, Što je jedrenje u 
oluji, a sumnjajući u mornarsku vještinu lađara Beduina, 
bojao sam se nesreće. Stajao sam kao među dvije vatre 
na obali i gledao kako mi se suputnici veselo ukrca¬ 
vaju u relativno male lađe kao u kakav engleski preko¬ 
oceanski komfortni parobrod, dok vjetar bijesni svom 
silom. I nije bilo druge, trebalo se odlučiti. Teže u 
meni prevlada i ja se zadnji ukrcah. Prva je lađa bila 
već krenula, a i naša ode za njom. Šest stasitih mo¬ 
maka Beduina pograbi za vesla i upre svom snagom 
proti vjetru. »Dobro je, kad se ne jedri« — pomislih 
ja u sebi i umirih se. Uostalom nije bilo ni najmanje 
ugodno u onoj lađi. Sunce prži mal da ne poludiš, a 
vjetar, ražaren onom užasnom žegom, oblijeva te silo¬ 
vito poput zgusnute pare iz kotla. Ali nije bilo vrijeme, 
da se misli na udobnost. Divio sam se snazi onih ve¬ 
slača, koji su onako tešku lađu tiskali proti onakvoj sili 
vjetra i uz onaku žegu brzinom od 3 pomorske milje 
na sat. Znoj po njima nije curio, nego pištao, ali to 
njih nije smetalo. Pod provom je bila poveća limena 
čaša, kojom su jedan za drugim često grabili vodu iz 
ezera i slijevali je niz grlo kao u kakvu bačvu. Na- 
pokom eto nas pod Magdalom. 

Magdala (hebrejski Migđal, što znači »toranj«) (SI. 
66. str. 171.), bio je u Spasiteljevo vrijeme cvatući grad, 
u kojem se rodila i stanovala sv. Marija Magdalena 
{uprav Magdalena) pokornica. Sada tu osim desetak tro¬ 
šnih koliba nema ništa, a mjesto se zove E 1 Medšdel i 
u njemu stanuje jedno 80 muhamedovaca. U blizini je 









170 


Magdala , Kcifarnaum. 


Na Genezaret- 


tog zapuštenog i neurednog seoca jedna jedina osam¬ 
ljena poveća paoma, koja nas nakon 19 vijekova sjeća 
na čitave Šume paoma, koje su resile one nekoć roman¬ 
tične predjele. 

Iza kako smo razgledali Magdalu, naši se lađari 
stadoše spremati, da nastavimo put. Poput hitrih vjeve¬ 
rica u tili čas podigoše jedra, a mene zazebe u srcu. 
Stadosmo jedriti ravno prama Kafarnaumu, primajući 
vjetar gotovo sa strane. Ala je to bilo jedrenje! Nagnuta 
je strana lađe bila sva u vodi, koja je na kable jurila 
unutra tako, da su je dva lađara morala neprestano iz¬ 
bacivati; a svaki poveći val, koji bi prova u svome jurenju 
razbila, izlio bi se poput diluvijalne (potopne) kiše na 
nas. Svi smo bili mokri do kosti. Sva je još sreća bila, što 
moji suputnici, nevješti brodarenju, nijesu shvaćali po¬ 
gibao i što je voda jezera bila topla tako, da nam ona 
mokrina, i ako nije bila ugodna, barem nije mogla na¬ 
škoditi zdravlju. Meni se cijelo vrijeme vrzala po 
pameti ona oluja, Što je ondje, možda i na istom mjestu 
gdje i nas, bila zahvatila lađu, u kojoj je bio Spasitelj 
s učenicima (Mat. 823-26.)- Napokon, nakon vrlo neu¬ 
godna po sata jedrenja, eto nas pod Kafarnaum. Jedra 
se hitro skidaju i veslima se približamo obali; ali radi 
plitka dna ne možemo do kraja. Prednja polovina lađe 
već počiva na pjeskovitu dnu, a naši lađari obučeni 
skaču u vodu. Svaki od njih grabi u naručaj po jednoga 
od nas putnika, te ga upravo gorostasnom snagom kan 
kakovu igračku nosi na kopno. Bio je to tako komičan 
prizor, da smo se svi, zaboravivši na okušane jade, gu¬ 
šili od smijeha. Bilo nas je u našoj lađi 1 1 putnika, a 
u drugoj 15. Sastadosmo se na kopnu i zaputismo se 
prama Kafarnaumu, mokri kao kokoši, što su nas va¬ 
lovi bili ispolijevali. Nu koja je žega bila i koja snaga 
vjetra, sva se je ta mokrina na nama u dobar četvrt 
sata potpuno osušila. Ostao je samo znoj, koji nam nije 
dao mira. 

O tačnom položaju bibličkoga Kafarnauma mnogo- 
se prepiralo. Većina ga učenjaka postavlja na mjesto 
današnjeg sela Teli Hum, a neki kod sela Kham Minije. 
Svakako je veća vjerojatnost za Teli Hum, koji smo 

posjetili, jer je poznato, da je u Kafarnaumu bila cari- 
nara, pri kojoj je bio namješten Alfejev sin Levi, kasniji 
evanđelist sv. Matej (Mat. 9 9 .); naravno je pak, da će 
carinara biti bila blizu granice dviju država (pokrajina) 
— 'i zbilja Jordan, 5 km udaljen od današnjeg sela 
Teli Hum, dijelio je baš tetrarhiju Iruda Antipe od te- 
trarhije njegova brata Filipa. A to ne odgovara za Khan 
Minije. Pa i Josip Flavije spominje položaj Kafarnauma 
na takav način, da to ne može da bude nego gdje je 
današnje selo Teli Hum. 

Grad je Kafarnaum u Spasiteljevom životu i djelo¬ 
vanju od velike važnosti. Kad su zaslijepljeni članovi 
nazaretske sinagoge bili navalili na Spasitelja, te Ga 
istjerali iz grada i htjeli Ga strmoglaviti s pećine (Luk. 
429.), ode On ti Kafarnaum i tu je tako rado boravio 
kod porodice Petra i njegova brata Andrije, da je evan¬ 
đelist Matej označio grad »Njegovim gradom« (Mat. 9 r ). 
U Kafarnaumu je On izliječio bolesnu Petrovu punicu 
(Mat. 815.) i paralitičnog bolesnika (Mar. 2 i_i 2 .), a oži¬ 
vio Jairovu kćer (Luk. 855.); u Kafarnaumu je odabrao 
carinika Levija za svoga učenika (Mat. 9 9 .), poučavao u 
sinagogi svake subote (Luk. 431.) i izliječio bjesomuč- 
nika (Luk. 435.); a kad su oni, koji su u Kafarnaumu 
pobirali prinose za hram, zahtijevali od Petra, da i 
Spasitelj plati taj prinos, naredi On Petru, da baci 
udicu u jezero i iz ustiju prve ribe, koju uhvati, izvadi 
dotični novac i plati ga kao prinos (Mat. 1723—26.)* U 
Kafarnaumu je rimski centurijon izrekao Spasitelju one 
ponizne riječi: »Gospodine, nijesam dostojan, da uđeš- 
pod krov moj; ali samo reci riječ i ozdravit će sluga 
moj«, koje milijuni i milijuni vjernika kroz vi jekove iz¬ 
govaraju pristupajući sv. Pričesti, a Spasitelj mu je, za¬ 
divljen poradi njegove poniznosti i vjere, odvratio: 
»Hajde, i neka ti bude, kako si vjerovao« i u isti je 
trenutak sluga ozdravio (Mat. 88—13.). A tko bi nabrojio 
sva čudesa, koja je Spasitelj učinio u Kafarnaumu, tomu 
svomu drugom zavičaju? Kad i sam evanđelist sv. 
xMatej napominje, da se baš u tim čudesima ispunilo 
Izajino proročanstvo (Is. 534.): »On je primio naše sla¬ 
bosti i oduzeo naše bolove« (Mat. 817.)! U Kafarnaumu 

je napokon u sinagogi Spasitelj prorekao ustanovljenje 
presv. Oltarskog Sakramenta, kojim su ispunjene riječi 
Apokalipse: »Evo stana Božjega s ljudima i stanovat 
će s njima. I oni će biti njegov puk, i sam Bog će biti 
s njima njihov Bog« (Apok. 2i 3 .). 

A na sva ova čudesa Kafarnaum je ostao hladan i 
otvrdnut. Stoga se Spasitelj oborio na nj u svetom 
.gnjevu užasnom prijetnjom: »A ti Kafarnaume, uzvišen 
do neba, bit ćeš strmoglavljen do pakla!« (Luk. 1015.). 
I tako se i dogodilo. Što je danas ondje od onog 
cvatućeg grada sa 20.000 stanovnika? Nešto malo ruše¬ 
vina i podrtih koliba s nekolicinom blatnih i poludiv¬ 
ljih Beduina. Jednaka sudbina stiže i jedan sat prama 
sjeveru od Kafarnauma udaljeni Korozain i Betsaidu, 
koja je evala na obali samog jezera, zapadno od Ka¬ 
farnauma. I njima se Spasitelj zagrozio onim rije¬ 
čima: »Jao tebi Korozaine, jao tebi Betsaido! Jer da 
su u Tiru i Sidonu bila učinjena ona čudesa, koja su 
bila učinjena u vama, bili bi oni odavna učinili pokoru 
pokriveni kostreti i prostrti u pepelu«. (1013.). Doista se 
ničemu ne mogu bolje namijeniti one Ivanove riječi »Na 
svoje dođe, a njegovi ga ne primiše« (Iv. i 11# ) i Spasi¬ 
teljeva priča o velikoj večeri (Luk. 1416—24.) ? nego ovim 
trima gradovima. 

Približismo se onim ruševinama od bijelog mra¬ 
mora, one znamenite kafarnaumske sinagoge (SI. 67. 
strana 174.). Tu nas ljubezno pričeka postariji brat 
franjevac graditelj, koji stanuje u blizini, te nas provede 
kroz ruševine i protumači nam najvažnije stvari, a zatim 
nas u svome stanu napoji okrepljivim sokom voća po¬ 
miješanim s vodom. Koliko smo malo bili žedni (a koje 
čudo uz onaku tropsku žegu?), dokazom je to, što smo 
nas 26 u samih pet časa osušili punih 6 zemljanih vr¬ 
čeva, od kojih je svaki sadržavao po 5 litara vode, i 
još nam nije bilo dosta! U ugodnu razgovoru s lju- 
ljubeznim franjevcem brzo nam je prolazilo vrijeme, pa 
je i neopazice došao čas rastanka. I odosmo k obali, 
gdje su nas naši lađari čekali, da nas s kopna prinesu kao 
kakve vreće brašna u lađe. I opet sam se divio nesamo 
njihovoj snazi pri tom poslu, nego i njihovom pamćenju, 

jer nijesu nikoga od nas odnijeli u drugu lađu, nego 
nas iste 11 u našu lađu, a onih 15 ostalih u drugu, 
kako smo i prije bili. Vjetar nije bio ni najmanje po¬ 
pustio, premda je sunce naginjalo k zapadu. Otisnusmo 
se od kraja i zaplovismo put Betsaide — i to, za sreću,, 
na vesla. Junačke mišice stasitih Beduina tiskale su lađe 
dosta dobro naprijed. Po sata prije sunčanog zapada eto 
nas pod Betsaidom. Tu smo našli dugačak drveni gat. 
Ipak je prizor iskrcavanja bio i opet komičan, ali na 
drugi način, nego pod Kafarnaumom. Drveni je gat 
naime dosta visok (valjda poradi nabujanja) tako, da 
su lađe znatno niže od njegove površine, a skalina 
nema Trebalo je dakle, da Beduini skoče na gat i put¬ 
nika jednoga po jednoga objeručke istežu iz lađa. Kako 
je to bilo vidjeti, kad su istezali one neke debeljako- 
viće, ne treba ni da spominjem. 

LJ Betsaidi su se rodili apostoli Petar, Andrija i 
Filip i stanovali kao ribari, kad ih je Spasitelj pozvao, 
da Ga slijede, kako to čitamo u Ivanovom Evanđelju 
(Iv, 1 44.) : »A bijaše Filip iz Betsaide, grada Andrije i 
Petra«. U blizini je Betsaide Spasitelj nahranio 5000 
ljudi s 5 ječmenih hljebova i dvije ribe (Iv. 61—14.) i 
učinio mnoga čudesa. Tetrarh Filip proglasi Betsaidu 
gradom i prozove je Julia na čast Augustove kćeri Ju¬ 
lije. Danas je ondje samo nekoliko ruševina na brežuljku 
Et Teli, a među njima i ruševine crkve, koja ima biti 
bila na mjestu kuće sv. Petra, te maleno, nevoljno i za¬ 
pušteno beduinsko seoce. Blizu same obale nalazi se 
malen, ali ukusan samostan njemačkih benediktovaca, 
sagrađen u najnovije vrijeme, s malenom crkvom i 
prekrasnim vrtom, što smo mi sve potanko razgledali,, 
prijazno primljeni i praćeni, a napokon i pogošćeni od 
vlč. starješine samostana. 

Bila je već »Zdrava Marija«, kad su nas naši bro¬ 
dari opet spustili u lađe. Vjetar kao da nije hotio da 
prestane, a jedra su, prije nego smo se i uputili, bila 
razapeta. Sva je sreća još bila, da nam je puhalo go¬ 
tovo u krmu tako, da lađe nijesu grabile vodu; ali zato 
nijesmo bili pošteđeni od polijevanja. Zahvati nas mrka 
noć, a mjeseca nije bilo. Obzirom na sve one prilike,. 

ili bolje — neprilike, kad bih ja bio pozvan, da ocije¬ 
nim brodarsku vještinu onih lađara, dao bi im najbolju 
ocjenu, jer su je doista u svakom pogledu zaslužili. 
Moja je dakle sumnja (prije nego smo se prvi put ukr¬ 
cali) bila sasvim neosnovana. Napokom oko osme ve¬ 
černje ure eto nas u Tiberijadi. Morali smo se svi pro- 
mijenuti od vrh glave do dno peta, jer smo bili mokri 
do kosti, a nije više pržilo sunce, da nas osuši. I tako, 
premda smo ono popodne bili okušali mnogo neugod¬ 
nosti, ipak smo, na osvrt svega onoga, Što smo vidjeli 
i Čuli, bili sretni i zadovoljni. 

No ipak se naša vožnja lađom po Genezaret- 
skom jezeru morala još jedamput ponoviti. Iza kako 
smo u hotelu 1 »Grossmann« večerali i prenoćili, ukrcasmo 
se ujutro opet u one iste lađe, da iz Tiberijade za¬ 
plovimo na južni kraj jezera, gdje se nalazi seoce Sa- 
mah , koje ima stanicu turske željeznice, što vodi u 
Meku. Osvane prekrasan ljetni dan. Tišina kao u za¬ 
tvorenoj sobi. Mili Bože, tko bi bio rekao, da je ta 
kristalna površina vode ona ista, koja je pred nekoliko 
sati onako bijesnila! Naši lađari moradoše i na silu, da 
se preporuče veslima i snazi svojih mišica. Sunce je 
užasno pržilo, ali je nad nama bilo rastegnuto platno i 
tako smo nešto manje patili. I eto nas nakon i x / 2 sata 
vožnje u Samahu, da čekamo željeznicu, koja nas ima 
odvesti u Damask, glavni grad današnje Sirije. 

Nakon poduljeg čekanja, koje smo upotrijebili, da 
se još malo prošećemo po obali onog danas pustog, a 
ipak poradi svetih uspomena svakom kršćaninu tako 
milog jezera i da se još zadnji put nagledamo njegove 
lazurne površine, lokomotiva zazviždi i voz se makne. 
Suznim očima rastadoh se sa Svetom Zemljom, za ko¬ 
jom sam toliko čeznuo i u kojoj sam proživio toliko 
ugodnih časova. 


1 No ima ovdje i franjevački gostinjac. 


XVIII. 


Sv. Ivan u gorama.* 

Crkva Porođenja sv. Ivana. — Crkva Pohoda bi. Dj. Marije. — 
Pustinja sv . Ivana. 

Od Jeruzalema do Sv. Ivana ima 6 i po kim. li¬ 
jepom cestom. Ide se 2 i po kim. cestom prama Jafi, 
zatim se skrene lijevo. Zamalo se vide odavde neke kuće 
Betlehema, zatim nas cesta dovede na brežuljak, otkud 
vidimo Sredozemno more, Jeruzalem i Maslinsku goru 
Ovdje nije tlo tako golo, kao drugdje u Palestini Vidi 
se lijepih maslina, smokava, a prilično i vinove loze, 
koja leži po zemlji poput naših krastavaca. Grožđe je 
ipak zdravo i slatko, te daje izvrsno vino. 

Najprije se vidi u dolini na brežuljku zavod sionskih 
sestara Zatim nam pukne pred očima lijepo mjesto Sv. 
Ivan ili kako ga Arapi zovu Ain Karira. Rese ga dvije 
crkve s tornjima (vidi si. 51. str. 140.), crkva Rođenja 
sv. Ivana i Pohoda bi. Dj. Marije. One nam pokazuju 
mjesta, gdje su se prviput vinula spram neba dva naša 
najuzašenija hvalaspjeva : Magnifikat i BenediktllS. 

Kuća svećenika sv. Zaharije bila je svojom zapadnom 
stranom naslonjena na brdo. Kako je to kod premnogih 
židovskih kuća bivalo, imala je i Zaharijina spilju u 
živom kamenu za utočište proti tamošnjoj ljetnoj žegi. 
U toj spilji po predaji rodi Elizabeta sv. Ivana Krstitelja. 
Ovdje se sabraše rođaci i susjedi, da čestitaju sretnoj 
majci i zahvale Gospodinu, što je »nerotkinji« pokazao 
svoje milosrđe. Za osam dana sastadoše se oni opet u 
Zaharijinoj kući, da se obavi obred obrezanja novoro¬ 
đenčeta i da mu se nadjene ime. Tad se dogodi ono, 

* Pisac ove knjige ne opisuje Sv. Ivana, Emaus i brdo 
Karmel, a pošto će mnogi Hrvat hodočasnik htjeti posjetiti i 
ova sv. mjesta, opisat ćemo ih mi u slijedeća tri poglavlja 

Izdavatelji. 

Crkva Porođenja sv. Ivana. 


Sv. Ivan u 


što sv. Luka opisuje : Zahariji, koji je bio nijem od 
kako mu se ukazao anđeo, povrati se govor i on za¬ 
pjeva onu prekrasnu pjesmu: Blagosoven Gospod Bog 
Izraelov (Luka 168-80*). 

Nad ovom spiljom diže se lijepa crkva (si. 52 str. 

141.), koju Šest četverouglatih stupova dijeli u tri lađe^ 
Nad srednjom je lađom visoka i sjajna kupula. Na ve¬ 
likom oltaru, koji je posvećen sv. Ivanu Krstitelju, stoji 
lijepi kip Bez Grijeha Začete. 

Spilja Narođenja sv. Ivana nalazi se na kraju sje¬ 
verne (lijeve) lađe. U nju se spušta po 7 širokih mra¬ 
mornih stuba. Spilja iskopana u živoj pećini potpuno 
je sačuvana u prvotnom obliku, samo je urešena sa pet 
krasnih »basreliefa« od bijelog mramora, koji prikazuju 
glavne dogođaje iz života onog djeteta, o kom se već 
kod obrezanja reklo : Što misliš, što će biti ovo dijete 
(Luka i66.) ? Kad izađeš iz te spilje, vidiš lijepu sliku 
malenog sv. Ivana (preslikanu) od Murila. 

Prva crkva u Sv. Ivanu bi u 4 vj. sagrađena izvan grada, 
gdje je bila vila Zaharijina i gdje je Elizabeta primila u pohode 
Djevicu Mariju. U 5 v. sagrađena je, po svoj prilici na poticaj 
sv. Save, druga crkva na mjestu Narođenja sv. Ivana, i uz nju 
samostan za grčke monahe. Ovu su Samarjani u buni proti 
rimskom carstvu ( 521 .— 531 .) porušili, a monahe poubijali, kojih 
se grobovi i danas vide pred crkvom. Kasnije bi opet podig¬ 
nuta, no i ta je već 1102 nanovo bila u ruševinama. Zamalo 
je opet ustala, uvijek na istim temeljima. Kad su Križari iza¬ 
gnani iz Sv. Zemlje, obratiše je turci u štalu, no kršćani su je 
svejedno posjećivali. G. 1485 . kupili su franjevci spilju, zidom 
je odijelili od crkve-štale i načinili sa strane ulaz. G. 1621 . 
kupiše franjevci još i crkvu i samostan i s neizrecivim poteš¬ 
koćama i žrtvama sve popraviše i urediše. Vrlo je vjerojatno, 
da crkva nije nikad bila posve porušena, kako svjedoče P. 
Marijan od Maleo g. 1658 . i P. Naus g. 1674 ., a kod popravaka 
se uvijek savjesno pazilo na starinu. Po tom vidimo u njoj 
građevinu iz 5 . vijeka. 

Od crkve sv. Ivana 4 časa je udaljen jaki nepre- 
šahljivi izvor dobre i svježe vode, koji napaja nesamo 
ljude i stoku, nego natapa mnoge lijepe vrtove. Kad 
čovjek gleda taj izvor, i kako paze Arapi tako rekuć na 
svaku kap vode, odmah mu bude jasno, zašto je Spa¬ 
sitelj tako često kod svog božanskog nauka uzimao priče 
o vodi. Tamo čovjek nauči cijeniti vodu. Izvor je jak, 


r 



SI. 67. Ostanci sinagoge u Kafarnaumu. 










si. 68. Grad Haifa; gore Svetište Majke Božje Karmelske, 


gorama. 


Crkva Pohoda bi. Djevice Marije. 

da bi od njega mogao biti potočić, ali na mjesto, da 
teče mirno žuboreć svojim koritom, ide on svaki sat u 
drugi vrt, te ga natapa i od onog praha stvara plodno 
tlo. Taj se izvor od 14. vijeka zove: Marijin izvor , 
jer je bi. Dj Marija u ona 3 mjeseca, što je ostala kod 
tetke Elizabete, često ovamo išla po vodu. U prošlom 
su stoljeću muhamedovci sagradili ovdje džamiju s malim 
minaretom (tornjem). 

Odavde dok izmoliš onu deseticu krunice: Koga 
si djevice k Elizabeti u pohode nosila , dođeš na mjesto 
Pohoda bi. Dj. Marije . 

Zaharija je imao, kako kaže predaja, dvije kuće, jednu u 
gradu, a drugu vani u svom vrtu. A to se može razabrati i iz 
sv. Evanđelja, Luka I24: ,,A poslije ovih dana zatrudnje Eliza¬ 
beta, žena njegova, i krijaše se pet mjeseci Nakon mjesec dana, 
kad je bila stalna, da ju je Gospodin blagoslovio, povuče se ona 
iz kruga svojih ukućana i susjeda u samoću da moli i da se 
Bogu zahvaljuje, „što pogleda na nju i izbavi je od sramote 
(nerodnosti).“ U šestom pak mjesecu javi se anđeo Gatrijel 
Mariji u Nazaretu. Navijestiv joj, da će postati majka Božja, 
reče joj: ,,/ eto Elizabeta, rođakinja tvoja , i ona zatrudnje sinom 
u starosti .“ A Marija ustavši, otide žurno u gore u grad Judin 
i uđe u kuću i pozdravi Elizabetu. Tad se Elizabeta s Marijom 
vrati u onu kuću u gradu, gdje je dočekala porod. 

Svetište Pohoda leži vrlo slikovito na boku gore. 
Apsida je osječena u živu pećinu, a prednji dio je pod- 
zidan. Tu je donja crkva. Ovdje se nalazi izvor dobre 
pitke vode, koja se slijeva u zdenac. Iz tog zdenca ho¬ 
dočasnici s pobožnošću piju, jer je po nekoj pobožnoj 
legendi (predaji) izvor nastao onda, kad su se Elizabeta 
i Marija pozdravile i zagrlile. 

U zidu je s južne strane udubina, zatvorena izbu¬ 
šenom mramornom pločom. Za tom je pločom kamen, 
na kom se vidi otisnuto tijelo dijeteta. Kad su Herodovi 
vojnici, kaže predaja, tražili djecu, da ih poubijaju, po- 
bježe Elizabeta s djetetom u pustinju i metnu ga na 
kamen, koji postade mekan kao vosak i sakri dijete. 
Taj je kamen prije sedmog vijeka donesen u crkvu. 

Od Sv. Ivana ima jedan sat pješke ili na magarcu 
do pustinje sv. Ivana. Tu je naravna spilja duga 5, ši¬ 
roka 3 m, i 2 m. visoka, a pred njom izvor. Spilja kao 
stvorena za pustinjake, stoji na boku gore nad dolinom 

12 



























Nutrašnjost crkve u Emausu. S lijeva se vide temelji kuće sv. Kleofe. 

Pustinja sv. Ivana. 



Sorek . U 12. vijeku je bila ovdje crkva i samostan. 
Cedrenus, crkv. povjesničar 9. vijeka pripovijeda, da je 
Elizabeta kad je Herod dao ubijati djecu, ovamo pobjegla 


s djetetom i tu nakon 40 dana umrla, a za dijete se Ivana 
brinuo anđeo. — Patrijarhi jeruzalemskom pošlo je za ru¬ 
kom, da je ovo mjesto predobio, te ga je dao franjevcima, 
da ga čuvaju. 


1 




XIX. 


Emaus. 

Put u Emaus: — Povijest. 

Emaus je udaljen od Jeruzalema 60 stadija, a to 
je nešto više od 1 1 kim., pješice poprilici 2 1 [ 2 sata. 
Kolne ceste nema upravo do samog * mjesta, nego se 
može voziti do mjesta Kastal, pa onda još 1 x / 2 sata pješke. 

Ide se kroz Jafska vrata cestom napram sv. Ivanu 
(Ain Karim), zatim se spusti u dolinu Sorek. Nakon 
nekoliko minuta eto ti dobra izvora. Ovdje se po pre¬ 
daji pridružio Isus žalosnim i potištenim učenicima Kleoh 
i njegovu sinu Šimunu, koji su se vraćali kući iz Jeru¬ 
zalema. Zato se i zove ovaj put: Put učenika. Uva¬ 
lom između dva brda obrasla ponešto maslinom i vino¬ 
vom lozom, diže se putnik pomalo, dok ne dođe do 
vrhunca, otkud mu oko zamalo spazi ubavo selo Emaus. 

Ovo je po predaji domovina sv. Kleofe i njegova 
sina sv. šimuna, drugoga biskupa u Jeruzalemu. — Na 
putu kući pridruži im se uskrsnuli Spasitelj — kao 
putnik — i razloži im putem, >Što je sve trebalo, da 
Krist pretrpi i uđe u slavu svoju. I približiše se selu, u 
koje iđahu, i on se činjaše, da ide dalje. I ustaviše ga 
govoreći: Ostani s nama, jer je blizu večer, i dan je 
već na izmaku. I uđe s njima. I kad sjedaše s njima 
za stolom, uze hljeb i blagoslovi i prelomi i dade im. 

I otvoriše im se oči, i poznaše ga; i njega nestade is¬ 
pred očiju njihovih«. (Luka 2426-31.)- 

Neki su pisci sumnjali, da je ovo pravi Emaus. U dolini 
Saron, 165 stadija (oko 30 kim.) od Jeruzalema, nalazi se naime 
još jedan Emaus, što ga je car Vespazijan, kad je svladao Ži¬ 
dove, nazvao Nikopolis — grad pobjede. Nu bez svake je 
sumnje, da ono nije mogao biti Emaus, 0 kojem govori sv. 
Evanđelje. Jer kako bi oni učenici još isti dan mogli prevaliti 
30 kim. i stići natrag u Jeruzalem kad je bila već „blizu večer“, 
kad su stigli u Emaus. 

Kad su križari g. 1099. od Lide išli prema Jeruzalemu, 

* 

Put u Etnaas . — Povijest Emausa. 


dođoše najprije u Emaus. Tu oni nađoše jaki izvor dobre vode, 
što ga urođenici zovu Ain Ažab = čudesni izvor. U samom 
selu nađoše Francuzi ruševine stare crkve, koja je bila sagra¬ 
đena nad nekom židovskom kućom. Po kazivanju ondješnjih 
urođenika kršćana, bila je to kuća one dvojice učenika, koji 
upoznaše Isusa po lomljenju kruha. 

1 kasnije su francuske čete kao i hodočasnici obično išli 
preko Emausa u Jeruzalem. Zato su križari kod Bet Nuba, na 
podnožju prodola, kojim se diže u Emaus, sagradili gostinjac 
i predali redovnicima Ivanovcima. Oni su bili dužni štititi ho¬ 
dočasnike na ovom putu. 

Najjači dokaz, da je ono pravi Emaus, jest crkva, kojoj 
su temelji otkriveni g. 1873. Duga je 34 m a široka 22 m, ima 
3 broda okrenuta je prema zapadu. Građena je posve druk¬ 
čije, nego križarske gradnje, te sigurno potječe iz prvih vre¬ 
mena kršćanstva. To su isti temelji, koje su i križari našli, 
kad su stigli onamo g. 1099. Oni su bili na tim temeljima sa¬ 
gradili crkvu, koju je snašla obična sudbina, da su je naime 
Turci sravnili sa zemljom. 

God 1901. bude crkva opet sagrađena na istim te¬ 
meljima Urešena je lijepim prozorima i prekrasnim žr¬ 
tvenicima. Veliki oltar resi divna slika Isusa među dvo¬ 
jicom učenika, kako lomi hljeb, a oni ga prepoznaju. 
Nu najljepši njezin ures je staro kamenje iz prijašnje 
crkve, koje ostade na svom negdašnjem mjestu. Naj- 
većma pak svraća na sebe pozornost hodočasnika »kuća 
sv. Kleofe«. Tu se vide ostanci kuće, koja je bila duga oko t> 
metara, a široka 2 m. Ostaci tih zidova su visoki 15 cm. 
(Na našoj su slici otkriveni, nu sada su pokriti pločama 
od crvenog mramora, da se bolje uščuvaju.). Oltar na 
ovom prostoru pokazuje nam mjesto, gdje je bio stol,, 
za kojim je Isus s učenicima sjedio. 

Ovdje počiva plemenita markizica Pavlina de Ni- 
colay Ona je u nadi, da će se moći otkriti tragovi 
starog svetišta, kupila ovdje prostrani komad zemljišta 
i poklonila ga franjevcima. 

Na ovom sv. mjestu čita hodočasnik s osobitom 
pobožnošću ganutljiv izvještaj Lukin i u srcu ćuti neku 
neopisivu radost i sreću, kad pomisli, da stoji na onom 
mjestu, na kom je Spasitelj boravio poslije svog uskrs¬ 
nuća i drugi put pretvorio kruh i vino u svoje presv. 
Tijelo i Krv. 


XX. 


Hajfa i Karmel. 

Od Scimciha do Hajfe. — Hajfa. — Samostan na Karmelu. — 
Znamenitosti Karmela. 

S piscem ove knjige došli smo u Samah. On će 
odavle vlakom prama sjevero-istoku u Damask, a mi 
ćemo prama jugozapadu u Hajfu i na Karmel. Vozimo 
se kroz plodne poljane, na kojima se vidi još strn od 
pšenice ili ječma, nu u ljetnim je mjesecima sve bijelo 
kao pepeo, jer od Đurđeva do Sviju Svetih nema nikada 
ni kapi kiše. Zdesna vide se crveni krovovi židovske 
naseobine, Es-Sežarci , zatim s lijeva selce Lim-DŽlimije i 
više manjih sela s jedne i druge strane. Osam kim. daleko 
od Fiberijadskog jezera prelazi željeznica rijeku Jarmuk, 
koju od Damaska križa već trećiput. Malo dalje ujedi¬ 
njuje se ona s Jordanom i u svako ga doba godine po- 
dvostručuje količinom vode. Dva kim. dalje dolazimo na 
most od 5 lukova — svaki po 12 m dug — preko 
Jordana, glavne rijeke sv. Zemlje. 

Dalje vidimo grad Besan, kojem okolicu natapaju četiri 
rijeke, zato je sva bujna, da joj se stranci dive. Grad broji 
danas 3.000 stanovnika, dok je pred 50 g. imao jedva 300. 

Dovle je vlak išao prama jugu, a sad okrene prama za¬ 
padu i prolazi kroz plodnu dolinu Ezdrelon. Ova čini nepra¬ 
vilni trokut, kojem je glavna stranica duga 36 kim. U ovoj je 
dobni znamenito mjesto El-Fule koje su Križari utvrdili i pro¬ 
zvali Castellum Fabae doslovno znači bob. Ovdje je 16. 
travnja 1799. Napoleon s 4.500 momaka potukao tursku vojsku 
od 30.000 ljudi. To je bitka poznata u povijesti pod imenom: 
bitka na Taboru. 

Nadalje je znamenito El-Afule ; to je postaja za Nazaret, 
koji se odavde vrlo lijepo vidi, prem ima do njega više od 
dva sata hoda.^ Ovdje se s ovom prugom sastaje nova pruga 
iz Jeruzalema što se gradi. (Pisac se naše knjige provezao 
°vuda u Nazaret u kolima). — Ovdje je Ezdrelonska dolina 
najšira i najljepša. Naokolo je okružuje vijenac gora, koje su 
ponešto okićene selima i niskim drvećem. Dugo se vidi mali 
Hermon i na njemu bijela džamija. 

Od Samaha do Hajfe. 


Hajf a 


Zatim nam se pokaže poput veličanstvene kupule mi- 
lovidna „sveta gora“ Tabor , koji se sa svih strana slobodno 
diže uprav iz doline. Za malo nam se na zapadu pokaže gorje 
Karmel, a s juga nas prate Efraimske gore. Po sredini pak, 
kako god daleko seže oko, prostiru se žitom plodne poljane, 
a protječe ih sa svojim pritocima rijeka Kison. 

Tu rijeku prelazimo po zidanom mostu na 5 lukova. 
Odavle se vidi na vrhu karmela kapela >el-Muhraka, mjesto 
Ilijine žrtve. Zatim vozeć se sve uz rijeku, dođemo u grad Hajfu. 

Hajfa (u 18 je vijeku bila tvrđava), leži na jugo¬ 
zapadu zaljeva Ake i tvori paralelogram dug 450 m a 
širok 250 m broji 20.000 stanovnika, od toga 8.000 
kršćana i 600 Židova, ostalo su muhamedovci. Zidine 
su zapuštene, gdjegdje ih je sasvim nestalo. Zadnjih je 
50 g. grad sa svih strana prešao zidine. Nalazi se tu 
mali franjevački samostan s crkvom. Tu je velika ži¬ 
dovska naseobina, zatim naseobina njemačkih templara, 
koji doduše uzorno obrađuju polja i šire kulturu, ali 
žalibože nemaju vjere. 

Na sjevero-zapadu su u prošlom stoljeću srušili jedna 
gradska vrata i veliku pećinu uklonili, da se grad slobodnije- 
širi. Tu je nastao evropski četvrt u kom, uz put na Karmel 
stoji crkva otaca karmelićana, zavod za uzgoj mladeži „ Dames 
de Nazareth“ — gospođa iz Nazareta, zavodi školske brace, 
lijevo crkva maronita, onda „vrt za djecu“ i radnički dom mi¬ 
losrdnih sestara. 

Kod Hajfe je naznamenitije brdo Karmel. Lijepi lanac 
gora, većinom vapnenastih, proteže se u dužini od 24 kim. u 
smjeru od sjev.-zap. prama jugoistoku. Širina se mijenja među 
5 i 8 kim. visina je na sjevero-zapadu najviše 300 m. a u. 
sredini se dižu vrhunci i do 540 m. 

Riječ Karmel znači u židovskom »vrt« ili u opće 
mjesto zasađeno drvećem. U sv. Pismu se više rabi kao 
slika plodnosti i ljepote nego kao oznaka mjesta. 

Karmel je nekoč bio granica četiriju plemena izraelskih: 
Aser, Zabulun, Izahar i Manase. Brdo samo, čini se, nije ni¬ 
komu pripadalo, već je bilo slobodno zajedničko svetište. 

Množina spilja, što se tu nalaze davale su utočište onima, 
koji su htjeli pobjeći od svijeta i Bogu u miru služiti, a i 
takvima, koji su htjeli izbjeći pravdi. Neprolaznu mu je slavu 
dao piorok Ilija, što je na njegovim visinama stanovao 1 
učinio ga pozorištem mnogih svojih velikih djela. Narod ga 
dapače zove „ Žebel Mar Eljas“ = gora sv. Ilije. 

Ovdje je Ilija zasramio Baalove svećenike, kad je od 
Boga izmolio, te je Bog poslao vatru s neba i spalio njegovu 
žrtvu. Svećenike, njih 450, narod je na riječ Ilijinu pohvatao i 


Karmel. 


Samostan na Karnetu 

na rijeci Kisonu poubijao (3. Kralj., 18 1 — 40 ). I prorok je Elizej 
često boravio na Karmelu. 

To brdo, kao stvoreno za razmatrajući život, privuklo je 
u najstarija vremena kršćanske pustinjake u svoje visine. 
God. 1181. našao je grčki kaluđer Ivan Phokas samostan 
u ruševinama. Kad su se Francuzi, pošto su izgubili Jeruzalem, 
morali povući u Aku, narasao je na Karmelu broj pustinjaka. 



Karmeiitski samostan na mjestu, gdje je Ilija prinio žrtvu. 


Oni, koji su pripadali latinskom obredu, imali su za vođu 
Brokarda, rođena u Jeruzalemu od francuskih roditelja. Ovaj 
izmoli g. 1212. od apost. delegata i jeruzalemskog patrijarhe, koji 
je stolovao tada u Aki, da se za pustinjake latinskog obreda 
sastavila pravila. Tim je karmeiitski red konačno osnovan. 
Primjer sv. Bertolda i sv. Brokarda privuče toliko novaka u 
red. da su se naskoro s brda Karmela, raširili i po Evropi. 
O. 1245. utemelji po naredbi same prebi. D. Marije sv. Simun 
Stok, tadanji general reda, bratovštinu sv. škapulara Naše 
Gospe Karmelske. 

Više puta su neprijatelji redovnike poubijali ili rastjerali. 

Tako g. 1238. Saraceni, a g. 1291. muhamedovci zauzeše Aku, 
provališe u samostan i sve redovnike, koje se nisu bjegom 
spasili, nemilosrdno poubijaše. 

God. 1630. dođe španjolski karmelićan otac Prosper sa 
dva druga i nastani se u ruševinama starog samostana. U 
većem broju dođoše karmelićani g. 1767. opet na Karmel i sa- 
gradiše si samostan. Napoleon ga upotrijebio za bolnicu svojim 
vojnicima, koji su bili oboljeli na kugi ili ranjeni pod zidinama 
Ake. Nu jedva je on 29. svibnja 1799. otišao iz svete Zemlje, 
budu redovnici i vojnici poubijani, a samostan spaljen. God. 
1827. napokon položi fra Ivan Kištit. od Frascati temeljni ka¬ 
men divnom samostanu, koga i danas s # udivljenjem gledamo. 
Odonda služe oni opet na ovom sv. brdu Bogu u miru i ti¬ 
šini. U novije doba su još svoj posjed opasali zidom dugim 
do 15 kim, jer zid pred turskim zakonom najbolje dokazuje 
vlasništvo, a od Arapa štiti posjed, da ne kradu. 

Samostan naše mile Gospe Karmelske stoji 170 m 
visoko tik mora. Sa svojim čvrstim, debelim zidovima, 
čvrstim rešetkama na prozorima i otvorima na vratima 
za pucanje, pokazuje nam primjer sredovječnog samo¬ 
stana na istoku. U prvom se katu nalaze prostorije za 
hodočasnike, koje redovnici primaju vrlo srdačno i su¬ 
sretljivo. U drugom katu stanuju redovnici. Sa terase 
nad samostanom, pošto kao obično na istoku nema krova, 
pruža nam se krasni, dalekosežni pogled. Prema jugu 
se vide ruševine Atlita, zaselka stranaca, a prema sje¬ 
veru gledamo grad Aku i stube od nekadanjeg Tira, 
na zapadu pako gore Galilejske sve do velikog Hermona, 
a na istoku nepregledno more. 

Samostan ima četiri krila, koja tvore četvorinu. U 
sredini se diže crkva Naše mile Gospe Karmelske. Gra¬ 
đena je u talijanskom slogu 18. vijeka i čini osmerokut. 

Veliki oltar (vidi sliku) stoji 2 m. visoko, a vode 
do njega dvostruke stube od kararskog mramora. Oltar 
je sjajan, osobito ga resi veliki kip naše mile Gospe 
Karmelske. Za oltarom je kor za redovnike. Između stuba 
što vode k velikom oltaru, stoje vrata, kroz koja se po 
pet stuba spušta u Ilijinu Spilja. To je naravna spilja, 
duga 5 a Široka 3 m. u kojoj je po predaji živio pro¬ 
rok Ilija, što i jedan stari natpis potvrđuje. 

Između znatnijih mjesta i spomenika vrijedno je. 
da se spomenu slijedeći: 

U vrtiću pred samostanskim vratima mala zidana 

piramida sa željeznim križem pokazuje grob Napoleonovih 
vojnika, koji su umrli na Karmelu. Redovnici su nji¬ 
hove razasute ostanke brižno pokupili i sahranili u zajed¬ 
nički grob. Križ su podigli god. 1875. francuski matrozi. 

U sredini velikog dvorišta stoji na impozantnom 



Glavni oltar u svetištu naše mile Gospe karmelske. 


podnožju stup od siva granita s kipom Bezgrješnog 
Začeća, koji su darovali hodočasnici iz Čile (g. 1894.). 
Na koncu dvorišta se diže t. zv. Palazo (palača) velik 
paviljon, što si ga dao sagraditi iz ruševina samostanskih 
g. 1821. Abdallah, paša iz Ake. Velika dvorana zgrade 
služi kao blagovaonica hodočasnicima, kad ih je vrlo 
mnogo. Nad njom se diže svjetionik, s kojeg se svijetlo 

vidi u daljinu od io milja. Za svjetionik se brinu re¬ 
dovnici, a turska vlada irn daje odštetu. 

Kapela sv. Šimuna Stoka sagrađena je tek u no¬ 
vije doba na razvalinama nekadanjeg stana, t. zv. »Uto¬ 
čište oca Prospera u , a udaljeno je 5 časaka od samostana. 

Proročka Škola . IO časaka dalje prostire se mu- 
hamedovsko groblje. Zatim se dođe u neku kuću o 
brdo naslonjenu, a kroz njeno dvorište se ulazi u Ilijinu 
spilju. Od 17. vijeka zove se obično »Proročka škola.« 
Sada je pretvorena u mošeju i posvećena Hiclo-U t. j. 
Zelonom, Živom. Tako Muslimani zovu Iliju proroka, 
koji po sv. Pismu nije vidio smrti. Spilja je duga 14, 
široka 7, a visoka 6 m. Tu je sv. Ilija kako predaja 
drži, poučavao svoje učenike u zakonu Božjemu. Ovo 
mjesto rado pohađaju grčki, katolički, arapski hodočas¬ 
nici i Židovi jer je ono svima sveto. 

Dolina pustinjaka ili mučenika . 10 koraka dalje 
od proročke škole izađe se na cestu, a onda hajde 
na jug. Na desno je umjetni brežuljak Teli-es - Semek r 
negdanji grad Sycanimum. Prešavši onda kroz Vadi el- 
ghamik (duboka dolina), dolazimo nakon 4 kim. ispod 
proročke škole u plodnu dolinu sa granatama jabukama, 
smokvama i maslinama. Arapi je zovu Vadi es - Sijah 
dolina pustinjaka, a kršćani od 17. vijeka dolinom mu 
čenika, jer su ovdje Arapi umorili mnoge sluge Božje 

Već u prvim vijekovima boravljahu ovdje pobožni 
pustinjaci. Za vrijeme Križara bile su ovdje dvije kapele 
za grčke i latinske redovnike. 

Muhraka , mjesto na kom je Ilija prorok žrtvovao, 
leži na vrhuncu brda Karmela (514 m.) a može se doći 
do njega nakon 4 —5 sati na konju. Put je ovaj pri¬ 
lično dobar i pun užitka. Na mjestu gdje je po predaji 
oganj iz neba spalio Ilijinu žrtvu, podigli su Karmeli- 
ćani prije kojih 50 godina kapelicu a u najnovije vri¬ 
jeme i svoj novicijat. Muhraka vlada i planinom i 
morem. Nešto dalje prema jugu od kapelice, teče ne* 
presahnjivi izvor: Bir el-Muhraka. Na podnožju gore teče: 
Nahr el-Mukatta — Kison u sv. Pismu; blizu se diže i bre¬ 
žuljak : Tel-el-Kassis (svećenički brijeg). Zove se tako po Ba~ 
•ovim svećenicima, koji su bili na Ilijinu zapovijed ubijenL 

Povratak. 

Damask. — Baalbek. — Ruševine starinskih hramova i kame¬ 
nolomi u Baalbeku. — Maroniti. — Bajrut. Povratak. 

Zaključak. 

Željeznička pruga ide od Samaha do 74 km uda¬ 
ljenoga Derata istočnim smjerom. To je istočni dio 
ogranka dugačke turske željezničke pruge, koja kroz 
Siriju i Arabiju vodi do Meke. U vagonima se doduše 
ne nalazi evropske udobnosti, ali ipak treba priznati, da 
je prilično uredno. Palestina ima uopće malo željeznič¬ 
kih pruga, to su slijedeće: Jafa- Jeruzalem ; Hajfa-Samah- 
Derat-Damask; Hajfa-Aka; Hajfa-Dženin ; još se gradi 
Dženin-Nablus-Jeruzalem. 

Od Samaha do Derata vlak ide dolinom Jarmuka 
(Šeriat el Menadhire), najvećeg pritoka Jordana; a od 
Derata, varoši od kakovih .5000 stanovnika, gdje su ru¬ 
ševine starodrevnog grada Edrei ili Adraha, zakreće sje¬ 
vernim smjerom i prolazi kroz gorje i visoravan Hauran. 
Zapušteni su to predjeli, a tomu se ne treba ni čuditi, 
kad su u turskim rukama. Ono 123 km od Derata do 
Damaska prošao bi brzi evropski vlak u manje od dva 
sata; a ona se turska željeznica vuče onuda punih 6 
sati. Malo sam gdje okušao dosadu putovanja, kako na 
onoj pruzi. 

Napokon eto nas pred samu noć u Damasku, gradu, 
obraćenja sv. Pavla. 

Damask (arapski Eš ŠarnDli Dimišk) najveći je grad 
današnje Sirije i broji oko 130 000 stanovnika (od kojih 
10.000 kršćana i 7000 Židova; ostali su fanatični rau- 
hameđovci). Bližnja je okolica Damaska okićena bujnim 
zelenilom, koje natapa podzemna rijeka Barada (== »stu¬ 
dena«), što dolazi sa Antilibanona, prolazi kroz grad u 

više rukava i gubi se nedaleko od njega na istoku. 
Hvala toj rijeci, Damask je prava oaza na rubu goleme 
sirske pustinje, pa je shvatljivo, što ga Arapi i Beduini, 
dolazeći iz nje, nazivlju zemaljskim rajem. Neki se 
pak Šaljivđija ovako izrazio o Damasku: »Damask je 
sličan žlici uronjenoj u zeleni špinat bujne okolne ve¬ 
getacije, a ona su znatna kubeta džamija — kuhana 
jaja, kojim je onaj špinat garniran«. 

Povijest je Damaska veoma opsežna i puna svakovrsnih 
promjena. Još za Davidova kraljevanja osvojiše ga Izraelci, a 
godine 333. pr. Isusa Aleksander Veliki. Zatim su njim gospo- 
dovali Ptolemejevići, pak Bizantinci i Persijanci. Do najvećeg 
je cvata dopr’o za vlade Omaijadovića. Od godine 1516., pa 1 
danas, pripada turskome carstvu. Početkom druge polovine 
prošlog vijeka svratiše grozni pokolji kršćana u Damasku na 
se pozornost cijelog kulturnoga svijeta, kada je od 0. do 16. 
srpnja 1860. bilo poubijano u samom gradu do 14.000 kršćana, 
a mnoštvo ih pobjeglo glavom bez obzira. I tako, dok je prije 
tih krvoprolića bilo u gradu do 32.000 kršćana, danas ih je 
jedva 10.000. Uostalom su te grozote Francuzima zgodno došle, 
da oružjem u ruci urede onaj metež i zadobiju političku pre¬ 
vlast nad čitavom Sirijom. 

Damask se ne odlikuje toliko građevinama, koliko 
čisto orijentalnim karakterom, što se očituje u .šarolikoj 
raznoličnosti istočnih nošnja i običaja, s Čim nije doista 
u skladu električni tramvaj, koji križa po glavnijim uli¬ 
cama, i djelomična električna rasvjeta. Grad je opkoljen 
čvrstim zidinama, na kojim je devet vratiju. Ulice su 
većinom krive, neuredne i zamusane; kuće su izvana ne¬ 
zgrapne, ali mnoge od njih sakrivaju u unutrašnjosti 
udobnu raskoš i bujne vrtove. Jedina je pravilna i ravna 
ulica ona, koju već sv. Pismo nazivlje »Vicus rectus« 
{Djela Apost. cn.) i koja je duga 1600 m. U toj je ulici 
bila Judina kuća, gdje se nalazio sv. Pavao nakon 
obraćenja. Izvan gradskih zidina, u nastavku te ulice, 
pokazuje se mjesto obraćenja velikog apostola naroda. 

Kršćanskih je crkava u Damasku malo: tri rimo¬ 
katoličke (sa samostanima) i po jedna grčka, maronitska, 
sirska i armenska; no zato ima 14 sinagoga i sva sila 
džamija (preko 200). Najljepša od njih, tako zvana Omai- 
jadska džamija, nekadašnja kršćanska crkva sv. Ivana 
Krstitelja, koju je car Arkadije bio sagradio na mjestu 

nekog korintskog hrama, postala je god. 1893. plijenom 
užasnog požara. No ipak ono, što je još ostalo od stare 
građevine (trijem i 80 lijepih stupova od granita, por- 
fira i šarenog mramora, koji — simetrično poredani u 
dva reda — dijele unutrašnjost u tri lađe, te nekoliko 
dekoracija na zidovima) dovoljno dokazuje njezin propali 
sjaj. Minaret je također dobro sačuvan i s njega se uživa 
prekrasan vidik na cijeli grad i bližnju okolicu. 

Na muhamedovskom su groblju pokopane dvije Mu- 
hamedove žene (Umm Selma i Umm Habiba) i njegova 
kći Fatima; a u jednoj od gradskih džamija počivaju 
ostanci sultana Saladina, koji je koncem XII. vijeka kr¬ 
šćanima i križarima zadao tolike jade. Za posjet nje¬ 
gova groba treba osobita dozvola. 

Za strance su osobito zanimljivi bazari u Damasku, 
kojih ima preko 30. Premda je njihova arhitektura, koju 
je spomenuti požar silno oštetio, većinom moderna kr- 
parija — ipak nema stranca, koji se neće u njima po¬ 
dulje zadržati, barem da promotri, što se sve tu nudi 
na prodaju i kojom se tu živahnošću trguje. Zanimljive 
su također orijentalne (istočnjačke) kavane u gradu, kojih 
je ogroman broj. U njima gosti, okruženi orijental¬ 
nim dekoracijama, sjede podvitih nogu na tlu pokrivenu 
šarenim sagovima, te divane, piju kavu i puše nargileh. 

Od Damaska ide željeznica 372 sata do Kajaka 
prama sjeveru preko Antilibanona na visinu od 1405 m. 
Ova je pruga vrlo zanimljiva nesamo poradi ubavih 
okolnih vidika, nego i radi tehnike, kojom je građena. 
Osobito sam uživao prolazeći kroz gorsko ždrijelo Ve¬ 
likog Hermona (2860 m), gdje je izvor Jordana, i pravog 
Antilibanona (2540 m). U Rajaku se pak razdvaja pruga ; 
jedna grana ide na sjever, a druga na zapad do Sredo¬ 
zemnog mora. 

Mi odosmo prvom i nakon sata vožnje eto nas 
u Baalbeku, selu od 2000 stanovnika, gdje se nekoć 
kočio najsjajniji grad starodrevne Sirije, nazvan od Grka 
Heliopolis, 1170 m nad morem. Položaj mu je roman¬ 
tičan usred visoravni Koilesirije (K o'iko Supbc = Šuplja 
Sirija), između Libanona i Antilibanona. U Baalbeku 

ostadosmo jedan dan, da pregledamo veličanstvene ru¬ 
ševine starodrevne gradske akropole. 1 

Te se ruševine, koje su bez sumnje čudovište sta¬ 
rinskoga graditeljstva i vanredno važno polje arheološ¬ 
kih proučavanja, začudo malo spominju; a moje je 
skromno mišljenje, da bi ih svaki izobraženi čovjek, koji 
se bavi proučavanjem starina, a može da odoli trošku, 
morao da posjeti. Zato mislim, da ne će biti zgorega, 
ako ovdje spomenem samo najglavnije stvari iz svojih 
opsežnih bilježaka, koje sam sakupio boraveći veći dio 
dana između onih nijemih, a ipak rječitih svjedoka 
drevne umjetnosti. 

Spomenuta se akropola nalazi nedaleko od današ¬ 
njeg sela na zapadu. Razlikuju se tri građevne perijode. 
Prva se sastoji od kolosalnih građevnih gromada, na 
kojima počivaju kasnije sagrađeni hramovi; druga od ru¬ 
ševina hramova, koje su dijelom dobro sačuvane, a treća 
od arapskih dodataka iz doba njihova gospodstva. 

Najstariji dio ruševina nije danas dakako nego samo 
temelj onoga, što posjetiocu na prvi mah upada u oči; 
a to zaprema ogroman prostor od 325 m duljine i 97 
metara širine. Spominjem samo tri goleme građevne 
gromade od preko 19 m duljine, 4 m visine i 4 m de¬ 
bljine, te nekoliko svedenih hodnika, od kojih su neki 
dugi do 160 m, a spajaju goleme dvorane. Na tome 
impozantnom temelju počivaju ruševine rimskih hra¬ 
mova, sagrađenih od Antonina Pija. Pred glavnim je 
ulazom ravnina propileja, široka 50, a duga 11 m 
Krasno stubište, koje je do nje vodilo, srušiše Arapi, da 
upotrijebe materijal za gradnju tvrđave. Kroz troje pro¬ 
stranih vratiju ulazi se iz plataforme u šesterokutni, 
50 m dugački trijem. U svakomu od 6 kutova ovoga 
prostora bijaše po jedna dvorana, od kojih je još cigla 
jedna sačuvana; to su valjda bili stanovi svećenika. Ope- 
troje vratiju spaja šesterokutni trijem s velikim dvot 
rištem ili panteonom, koji je dug 117 m, a širok 112 
metara. Na njegovim je stranama 230 uložaka (udobina) 
svrstanih u dva reda; u donjim su bili namješteni ki- 


Akropola = gornji viši dio grada. 


tak. 


Ruševine starinskih hramova u Baalbeku. 


i 9 r 


povi, a u gornjim poprsja raznih bogova; odatle ovomu 
prostoru ime »panteon«. Na stupovima od ružičastog 
granita počivao je krov. U sredini ovog dvorišta, na 
mjestu, gdje je u davnini bio žrtvenik, nalaze se ostaci 
kršćanske crkve, sagrađeue od cara Konstantina. Na za¬ 
padnoj strani bile su pred vratima stepenice, što su vodile 
u veliki hram Sunca, koji svojom veličanstvenošću i umjet¬ 
ničkom vrijednošću mora da osupne motrioca, ma bio on i 
slab arhitekt. Onakova šta teško je naći na cijelome svijetu. 

Poradi kratkoće spominjem samo veličanstveni pe¬ 
ristil, koji je imao po 15 orijaških korintskih stupova 
sa svake strane u duljinu, a po 8 sa svake strane u ši¬ 
rinu; svega skupa 42 stupa, od kojih je samo 6 (jedan 
uz drugi) i nad njima komad širokog građevinskog upo¬ 
rišta potpuno sačuvano. Visina je ovih stupova, prama 
kojim su i visoka stabla samo patuljci, (skupa s ba¬ 
zama i kapitelima) 20 m, a širina 1 m i 70 cm. Krova 
— po svoj prilici — nije nikada ni bilo, da žarke sun¬ 
čane zrake budu mogle slobodno prodirati u svoje sve¬ 
tište. Motrilac, stojeći u sredini ovoga hrama, ne može 
da se otme umišljanju, da sva okolna brda iščezavaju pred 
ogromnošću one građevine; pa je pravo čudo, kako se 
sve ono moglo podići u relativno usku prostoru. — 
Sasvim je odijeljen prama jugu Jupitrov hram, koji je 
nešto niži i znatno manji od Sunčanoga, ali bolje sa¬ 
čuvan. Izvana je bio opkoljen od 50 golemih, i8y 4 m 
visokih stupova. Unutrašnjost je ovog hrama duga 35 
metara, a široka 20 l / 2 m; trećinu duljine zaprema Pro- 
naos (prednji dio). Na svakoj je strani Naosa (glavnog 
dijela) bilo po sedam napola uzidanih stupova, a u sve¬ 
tištu, gdje se nalazio velik Jupitrov kip, šest slo¬ 
bodnih korintskih stupova. Kip je leđima bio naslonjen 
o zid, a bio je po svoj prilici šupalj, da svećenici mogu 
iz njega da govore; jer se pod tlom nalaze dvije pod 
zemne sobe, a dva su ih uska otvora, koja su se nala¬ 
zila baš ispod kipa, spajala s gornjim prostorijama. I 
ovaj je hram bio pretvoren u kršćansku crkvu, i to u 
IV. vijeku, po svoj prilici od Teodozija Velikoga. 

Od arapskih dodataka, koji mnogo kvare opći dojam 
“veličanstvenosti, spominjem samo arapske utvrde, arapsku 

citadelu i arapski toranj (Bab el Haua). Okolne zidine 
akropole imaju opseg od 360 m. Tu se lijepo razlikuju 
tri građevne perijode : fenićka, rimska i arapska. Prva se 
odlikuje svojom golemošću i drevnom starinom, koju 
odaje već i sama boja; druga čvrstoćom građe, jer one 
goleme i glatke kamene prizme nijesu pričvršćene vap¬ 
nom, nego jednostavno a točno nasložene jedna na 
drugu; a treća raznolikošću sastavnog materijala, što 
je služilo samo u ratne svrhe. Arapska je citadela 
četverouglasta građevina na istoku Jupitrovog hrama, a 
imala je tri kata, od kojih su sačuvana dva. Upada 
u oči maurski stil vrata i sasvim trošne unutrašnjosti, 
koja je Arapima služila kao prava tvrđava za obranu 
akropole. Arapski se toranj (Bab el Haua) nalazi na 
sjeverozapadnom kutu velikog Sunčanog hrama; bio je 
dvokatan, a slabo je sačuvan. 

Nije pak sama akropola, koja u Baalbeku napunja 
motrioca udivljenjem; tu ima još okrugli Venerin hram, 
velika džamija, feničko-rimski grobovi i kamenolomi — 
što sve zaslužuje osobitu pažnju. 

Ruševine se Venerinog okruglog hrama nalaze 200 
metara na jugu akropole, a opkoljene su stablima i pri¬ 
vatnim kućama. Okrugla je ćela hrama bila opkoljena 
od šest jednokamenih, 8 m visokih korintskih stupova. 
Između njih se vide na vanjštini ćele veliki ulošci, 
u kojim su bili znakovi božice; neki su od ovih saču¬ 
vani, a nekih nema. Ćela je u visini okružena prekras¬ 
nim ornatom, kojega izbočitosti počivaju na okolnim 
stupovima. Unutrašnjost, u koju se ulazi kroz 6 m vi¬ 
soka i 3Y 2 m široka vrata, manje je lijepa; naokolo se 
vide ulošci svrstani u dva reda. Krova danas nema; ali 
je bez sumnje bio u starini, i to u obliku kupole. I ovaj 
je hram Konstantin Veliki bio pretvorio u crkvu sv. 
Barbare; a u unutrašnjosti se još vidi naslikan grčki 
križ s devizom: »U ovom je znaku pobjeda«. 

Velika je džamija danas također skup ruševina; a 
nekoč je po svoj prilici bila kršćanska crkva na čast sv. 
Ivanu Krstitelju. Rese je tri reda različitih stupova, od 
kojih su neki uzeti iz Sunčanog hrama na akropoli. 
Pred sjevernim je njezinim pročeljem dvorište s arap¬ 

skim bunarom u sredini i nekoliko soba sa strane za 
muhamedovsku Školu. 

Bližnja je okolica Baalbeka prepuna starinskih grob¬ 
nih šupljina, od kojih su najinteresantnije one na sje¬ 
verozapadu sela, 1 km daleko od akropole. Tu ima 


Vršenje pšenice u svetoj Zemlji. 

grobova feničkoga, grčkoga, rimskoga i bizantskoga 
stila, što sve na osobit način zanima motrioca. 

I kamenoloma je lijep broj, a najznatniji je i naj¬ 
veći onaj na jugozapadu sela, odakle je izvađen najveći 
dio materijala za akropolu. Naokolo je nekoliko grobnih 
šupljina, u kojim su valjda bili pokopani nevoljni kr¬ 
šćani, što su za Julijana Apostate bili osuđeni na tešku 

13 















194 


Maroniti. 


Povra- 


radnju kamenoloma, te poginuli od nadčovječnih napora. 
Sprijeda je, tik do puta, pravo čudovište svijeta: orijaški 
22 m dugački, ^. l / 2 m široki, a 4 m 20 cm visoki i li¬ 
jepo isklesani kamen za gradnju, sve jedan komad. 
Donjom stranom nije još sasvim otcijepljen od okolnih 
gromada. Njegova se težina računa 915 tona, a cijeni 
se, da bi trebala snaga od 40.000 ljudi, da ga miče. — 
Samo se po sebi nameće pitanje, kako su ovakovo i 
slično kamenje i stupovlje mogli prenašati iz kameno¬ 
loma do mjesta gradnje; pitanje, na koje arheolozi svih 
kasnijih naroda i vremena nijesu odgovorili. Neki cijene, 
da su to radili pomoću kakvih nama nepoznatih stro¬ 
jeva; drugi opet misle, da su na strmoj ravnini, koja je 
spajala kamenolom s mjestom gradnje, bile postavljene 
čvrste gvozdene grede, po kojima se kamenje vuklo. 
Ali u ovom zadnjem slučaju, nigdje nema ama baš ni¬ 
kakvih ostataka takovih strmih ravnina ili gvozdenih 
greda. Tko pak da razjasni osovljivanje onih ori- 
jaških jednokamenih stupova? A sve je to tako čvrsto 
tolo građeno, da je kroz toliko vijekava odoljelo i ra- 
tevima i potresima, osobito onim od god. 1170. i 1759., 
bi je još dobrim dijelom sačuvano. 

U Baalbeku sam bio u malenoj, ali lijepoj maro- 
nitskoj crkvi na čast blažene Djevice. Tu sam slušao i 
sv. Misu po njihovom obredu. Maroniti su svi sjedinjeni 
s Rimom, a zovu se tako po redovniku Ivanu Maronu, 
kojega je papa Agathon g. 680. imenovao patrijarhom 
Libanona u Siriji. Neki su od njih u raznim prilikama 
pristajali uz monoteletsku zabludu; ali u XIV. vijeku 
pristadoše svi na sjedinjenje, zadržavši osobiti istočni 
obred i stari sirski jezik u bogoslužju. Grgur je XIII. 
osnovao za njih zavod »Collegium Maronitarum« u 
Rimu. Danas ih ima oko 350.000, od kojih je 200.000 
u Libanonu; a razdijeljeni su u ovo osam biskupija: 
Bajrut, Tripolis, Tir i Sidon, Byblus, Baalbek, Dama- 
sak, Cipar i Aleppo. Govore gotovo svi arapski, a in¬ 
teligentniji poznavaju i francuski. 

Iz Baalbeka bih vrlo rado bio pošao do ne mnogo 
udaljenih ruševina Palmire, ponosne prijestolnice moćne 
i nesretne kraljice Zenobije; nu kako taj izlet radi 

vrlo nezgodnih saobraćaja zahtijeva mnogo vremena i 
troška, moradoh se mjesto napredovanja na istok zado¬ 
voljiti povratkom na zapad. I povratih se opet u Rajak, 
>da se odatle preko Libanona odvezem u Bajrut. 

Vožnja glavnom prugom turske željeznice od Ra- 
jaka do Bajruta traje 4 sata, a nije manje zanimljiva 
■od one između Damaska i Baalbeka. Tko da opiše ve¬ 
ličanstvene vidike na gordom Libanonu, preko kojega 
vđak prolazi na visini od 1487 m, a još onda, kad se 
s one goleme i vrletne visine ugleda Sredozemno more 
s romantičnim gradovima i varošima na njegovoj obali? 

Tko bi mi bio dao posjetiti glasovite cedre na Li¬ 
banonu, koje sv. Pismo tako često spominje? Danas je 
njihov broj ograničen na relativno malenu šumu, a u 
blizini je maronitska kapela. No poradi nestašice vre¬ 
mena moradoh napustiti ostvarenje i te želje, te nasta¬ 
viti put do Bajruta. 

Bajrut, u drevnoj starini znameniti fenički grad, 
broji danas preko 100.000 stanovnika. Poradi njegova 
vanredno zgodna položaja na obalama Sredozemnoga 
mora otimali su se kroz vijekove o njegov posjed razni 
moćni osvajači: Egipćani, Sirci, Rimljani, muhamedovci. 
Početkom XII. vijeka bio je za kratko vrijeme u ru¬ 
kama križara; a u XVII. je vijeku u njemu vladao emir 
Druza Fahreddin. Tek ga u drugoj polovini XVIII. vijeka 
osvojiše Turci, kojim su egipatski vladari u više na¬ 
vrata kušali oteti grad. Grad kao takav nema danas oso¬ 
bite ljepote, niti se odlikuje krasotom građevina; ali su 
mu predgrađa prostrana i ukrašena bujnim vrtovima i 
dražesnim zaselcima doseljenih bogataša. Samo je jedna 
trećina pučanstva muhamedovske vjere; ostali su krš¬ 
ćani (maroniti, te sjedinjeni i nesjedinjeni Grci). Tri su 
biskupa na čelu kršćanskim crkvama; maronitsk: nad¬ 
biskup, grčko sjedinjeni i grčko-nesjedinjeni biskup. U 
novije doba utemeljiše u Bajrutu i američki protestanti 
sijelo svojih misija, koje slabo napreduju. Katolici 
rimskog obreda imaju lijepi broj konfesijonalnih Škola i 
dobrotvornih zavoda, kojim upravljaju isusovci, lazaristi, 
milosrdne sestre sv. Vinka Paulskoga i nazaretske dame. 

Zaključak. 


Teškim se srcem ukrcah u luci Bajruta na posta¬ 
riji, ali veliki i udobni parobrod »Portugal« poznatog 
francuskog društva »Messageries Maritimes«, da se preko 
Port Saida odvezem u Aleksandriju. Oh, kako bih se 
rado, da su to prilike dopuštale, bio još koje vrijeme 
zadržao i u Palestini i u Siriji i u Egiptu ! Ali nije bilo 
druge, nego se moradoh rastati sa svim zemljama svojih 
preugodnih uspomena i tješiti se nadom ponovnog po¬ 
sjeta. Iz Aleksandrije me vodio put parobrodom au¬ 
strijskog Lloyda preko Brindisija u Trst. 

* 

* * 

Da završim. Palestina spaja na malom prostoru 
skrajnje historičke oprijeke: blagoslov i prokletstvo, 
cvat i zapuštenost, bogatstvo i bijedu. Nu kakvagod 
ona danas bila, privlači ipak k sebi neodoljivom čež¬ 
njom srca pravih kršćana, koji u njoj vide domovinu 
Boga-Čovjeka i kolijevku duševnog preporoda čovje¬ 
čanstva. Križari su je nastojali osvojiti oružjem u ruci; 
kršćani XX. vijeka neka udare drugim putem: neka ih 
tamo vodi stijeg ljubavi, želja poklonstva, širenje i po¬ 
dupiranje kršćanskih ustanova; a plodovi tog postoja¬ 
nog miroljubivog rada ne će izostati. Dao Bog, da te 
nove križarske vojne predobiju za kršćanstvo onu cijelu 
zapuštenu zemlju i tako je probude iz mrtvila na nov 
život! 


Dodatak. 

Psalmi, molitve i ulomci sv. evanđelja, koji se čitaju na 
sv. mjestima. 

Kod ulaza u Jeruzalem. 

Psalam 121 . 

Radujem se u tom, što mi vele: * Hajdmo u dom 
Gospodnji. 

Noge naše stoje * u trijemovima tvojim Jeru- 
zaleme, 

Jeruzaleme, koji si sazdan kao grad, * kojem su 
dijelovi njegovi zajedno. 

Onamo dolaze plemena Gospodnja. * Zapovje¬ 
đeno je Izraelu, da hvali ime Gospodnje. 

Ovdje stoje prijestolja sudijnska, * prijestolja 
doma Davidova. 

Molite, što je za mir Jeruzalemu, * i izobilovali, 
koji te ljube. 

Da bude mir u tvrdi tvojoj, * i obilje u kulama 
tvojim. 

Radi braće svoje i prijatelja svojih govorim: * 
mir tebi. 

Radi doma Gospoda Boga našega * želim ti 
dobro. 

Slava Ocu i Sinu Duhu svetom. Kako bijaše u po¬ 
četku, tako i sada svagda i u vijeke vijekova Amen 

Jeruzalem. 

Na svetom Grobu. 

Molitva pred svetim Grobom. 

O Isuse, moj premilostivi Spasitelju, pred tvojim 
svetim Grobom padam na svoja grješna koljena, pa 
ti se ovdje klanjam. O Isuse, što nijesi sve za mene 
učinio, što nijesi sve za mene pretrpio, samo da me 
otkupiš? O s koli gorkom smrću nijesi završio pre¬ 
sveti život svoj! Moj Isuse, kako da ti dostojno za- 

hvalim za sva dobročinstva, koja si mi ukazao od 
prvoga časa presvetoga svoga života, pa sve do 
groba svojega? Ja neznam bolje zahvale, nego da. 
savkolik budem po primjeru tvojem. Jest, Isuse moj, 
i ja hoću s tobom da umrem i u tvoj grob da se 
položim, e da s tobom zajedno i uskrsnem. Umrijet: 
ću samomu sebi i varavome svijetu i svakome gri¬ 
jehu, da s tobom ustanem na bogoljubni, tebi mio 
život. O Isuse, uzmi me u svoj Grob; neka tuđe 
ostavim sve, što me god čini tebi mrskim, a onda 
tebi posve drag i mio neka s tobom ustanem iz: 
Groba. 

Isuse moj! Ja u tvoj Grob polažem oholost svoju, 
da odsele u pravoj poniznosti spoznam sve grijehe 
i slabosti svoje. U tvoj Grob polažem nestrpljivost i 
srditost svoju, da unapredak sve križe i nevolje, koje 
mi iz ljubavi pošlješ, podnesem tako dragovoljno, 
te bude sve za pokoru grijeha mojih. U tvoj Grob 
polažem mlakost svoju u službi tvojoj, da se u bu¬ 
duće većom gorljivošću molim i većom revnošću. 
primam svete sakramente, a tebe od sveg srca i nada 
sve ljubim. U tvoj Grob polažem sve zle misli i ri¬ 
ječi svoje, kao i sve pomanjkanje ljubavi k bližnjemu, 
da od sada mislim i govorim samo ono, što je tebi 
na čast, bližnjemu na korist, a duši mojoj na spa¬ 
senje. U tvoj Grob polažem sve grješno djelovanje 
svoje; da ti od sada služim vjernije nego li prije. 
U tvoj Grob, o Isuse, polažem i sva ćutila svoja : 
svoje oči, koje imaju sada neizrečenu čast i sreću, 
da te gledaju u presvetom oltarskom sakramentu; 
neka od sada gledaju samo ono, što je tebi milo;, 
svoje uši, koje toliko puta čuju tvoj nebeski nauk: 
neka od sada čuju samo dobre, kršćanske govore, 
a grješnim riječima odmah da se zatvore; svoj jezik, 
na koji je presveto Tijelo tvoje toliko puta bilo po¬ 
loženo: neka od sada naviješta samo čast i hvalu 
tvoju, a bližnjega neka vodi k spasenju; svoje ruke 
i noge, neka ostanu vazda u službi tvojoj 

U tvoj Grob, o Isuse, polažem također sve du¬ 
ševne moći svoje: svoj um, da od sada spoznavam 

samo ono, što od mene želiš i što služi vječnomu 
spasenju mojemu; svoju pamet, da se od sada spo¬ 
minjem gorke muke i smrti tvoje; svoju volju, da 
od sada samo to * htjeđnem i uzljubim. što je tebi 
milo, a na to zamrzim i toga se čuvam, što je tebi 
mrsko; svoje srce, da od sada samo tebe ljubi nada 
sve, i da uvijek ostane čisto. O Isuse, premili Spa¬ 
sitelju, u Grob tvoj polažem dušu svoju i tijelo svoje. 
Uzmi od mene sve, što je griješno; okrijepi, što je 
okaljano, da obraćen ustanem iz groba svojih grijeha, 
te do konca života svoga ostanem ti vjeran. 

Molim te također, o predobri Isuse, smiluj se i 
dušama u čistilištu, koje su u tvojoj milosti pošle s 
ovoga svijeta, no radi grijeha, što ih imaju na sebi, 
ne mogu još unići u nebo, te u velikim mukama če¬ 
kaju s neizrečenom željom onaj srećni čas, kada će 
moći pred lice tvoje božansko. O premilostivi Isuse, 
ne daj da budu još dugo rastavljena od tebe; jer 
zbog te rastave grozno one trpe, a opet je ljubav 
njihova prema tebi toli goruća. 

O Isuse, kao što si onda, kad je presveto Tijelo 
tvoje ležalo u grobu, sašao nad pakao i duše pra¬ 
vedne staroga zavjeta utješio i navijestio im oslobo¬ 
đenje njihovo: tako i danas daj, molim te, sadi mi- 
lošću svojom u čistilište k dušama, koje tako željno 
tebe izgledaju. Daj ih utješi, da lakše trpe; te ih 
uzmi, ako je to sveta volja tvoja, k sebi u kraljev¬ 
stvo nebesko. 

Za tvoju gorku muku i smrt i za tvojih pet 
rana, molim te, o Isuse, za sve duše u čistilištu; 
osobito za one, za koje znaš, da sam prije svega 
dužan moliti. O premili Isuse, današnji dan neka bude 
tim dušama dan radostnoga oslobođenja, dan sret¬ 
noga ulaza u vječno blaženstvo. Amen. 

Isusa meću u grob. 

Ivan 1931—42. 

A budući da bješe priprava pa da ne bi tijela 
ostala na križu u subotu (jer bijaše veliki dan ona 
subota), Židovi zamoliše Pilata, da im se prebiju ko- 

lijeni, i da se skinu. Dođoše dakle vojnici, i prvomu 
istina prebiše golijeni, i drugomu raspetomu s njim. 
A došavši k Isusu kad ga vidješe, da je već umro, 
ne prebiše mu golijeni, nego jedan od vojnika otvori 
mu rebro kopljem, i odmah iziđe krv i voda. I onaj, 
koji vidje, posvjedoči, i svjedočanstvo je njegovo 
istinito. I on zna, da istinu govori, da i vi vjeru¬ 
jete; jer se ovo dogodi, da se zbude pismo: Kosti 
na njemu ne prelomite! I opet drugo pismo 
govori: Vidjet će, koga probodoše. 

A po tom Josip iz Arimateje, koji bješe učenik 
Isusov, ali kradom od straha Židovskoga, zamoli 
Pilata, da uzme tijelo Isusovo. I dopusti Pilat. Onda 
dođe i uze tijelo Isusovo. A dođe i Nikodem, koji 
bješe prije došao k Isusu noću, i donese pomiješane 
smirne i aloja oko sto litara. I uzeše tijelo Isusovo 
i obaviše ga platnom s mirisima, kao što je običaj 
Židovima ukopavati. A bijaše na mjestu, gdje ga 
razapeše, vrt i u vrtu grob nov, u koji još niko ne 
bijaše metnut. Ondje dakle priprave židovske radi, 
jer bješe blizu grob, metnuše Isusa. 

Anđeo i pobožne žene. 

Mat. 28 i-io. 

A u večer subotnu, koja sviće u prvi dan su- 
botni, dođe Marija Magdalena i druga Marija, da 
vide grob. I gle, zemlja se zatrese vrlo; jer anđeo 
Gospodnji siđe s neba i pristupivši odvali kamen, i 
sjedaše na njemu A lice njegovo bijaše kao munja 
i odijelo njegovo kao snijeg. A od straha njegova 
uzdrhtaše se stražari i postadoše kao mrtvi. A anđeo od¬ 
govarajući reče ženama: Ne bojte se vi, jer znam, 
da tražite Isusa, koji bi razapet. Nije ovdje; jer us¬ 
krsnu, kao što je kazao Hodite i vidite mjesto, gdje 
je bio položen Gospod. Pa idite brzo i kažite uče¬ 
nicima njegovim, da je uskrsnuo; i gle on će pred 
vama otići u Galileju, ondje ćete ga vidjeti Eto ja 
vam kazah unaprijed. I iziđoše brzo iz groba sa 
strahom i radosti velikom i potekoše, da jave uče¬ 
nicima njegovim. I gle, srete ih Isus govoreći: Zdravo! 

A one pristupiše i uhvatiše se za noge njegove 
i pokloniše mu se. Tada im reče Isus: Nemojte se 
bojati! idite, javite braći mojoj, neka idu u Galileju; 
<ondje će me vidjeti. 

Ovčji ribnjak ili Betsaida. 

Opis str. 113 . 

Ivan 5 i—9- 

Po tom bješe praznik židovski, i pođe Isus u 
Jeruzalem: A ima u Jeruzalemu ovčji ribnjak, koji se 
hebrejski zove Betsaida, i ima pet trijemova. U njima 
ležaše mnoštvo bolesnika, slijepih, hromih, suhih, 
koji čekahu, da se zamuti voda. Anđeo pak Go¬ 
spodnji silažaše u određeno vrijeme u ribnjak, i voda 
se mućaše. I koji najprije siđe u ribnjak, pošto se 
zamuti voda, bude zdrav, makar kakva bolest da bi 
na njemu. A ondje bijaše neki čovjek, koji bijaše 
trideset i osam godina bolestan. Kad vidje Isusovoga 
gdje leži i razumije, da je već odavna bolestan, reče 
mu: Hoćeš li da budeš zdrav? 

Odgovori mu bolesni: Gospode ! nemam čovjeka, 
da me spusti u ribnjak ; kad se zamuti voda; a dok 
ja dođem, drugi siđe prije mene. 

Reče mu Isus: Ustani, uzmi odar svoj i hodi! 

I odmah ozdravi taj čovjek, i uzevši odar svoj 
otidje. A onaj dan bješe subota. 

Cenakulum ili dvorana posljednje večere. 

Opis str. 104 , slike str. 21 . i 28 . 

Isus pere apostolima noge. 

Ivan 13 i— 20. 

Pred praznik pashe, znajući Isus, da mu dođe 
-čas, da prijeđe iz ovoga svijeta k Ocu, kako je 
ljubio svoje, koji bijahu na svijetu, do 
kr aj a ih je ljubio. 

I po večeri, kad već đavao bijaše metnuo u 
srce Judi, sinu Simona Iskariotskoga, da ga izda, 
znajući, da mu Otac sve dade u ruke, i da od Boga 
iziđe, i k Bogu da ide, ustade od večere i skine ha- 

ljine svoje, i uzevši ubrus zapreže se. Po tom ulije 
vode u umivaonik i stade prati noge učenicima i 
otirati ubrusom, koji bješe zapregnut Onda dode k 
Simonu Petru, i reče mu Petar: Gospode! zar ti 
meni da pereš noge? 

Odgovori Isus i reče mu: Što ja činim, ti ne 
znaš sada, ali ćeš znati poslije. 

Reče mu Petar: Ne ćeš mi prati nogu nikad. 

Odgovori mu Isus: Ako te ne operem, ne ćeš 
imati dijela sa mnom. 

Reče mu Simon Petar: Gospode ! ne samo noge 
moje, nego i ruku i glavu. 

Reče mu Isus: Tko je opran, njemu ne treba 
do samo noge da opere, nego je čist sav. I vi ste 
čisti ali ne svi; jer znadijaše, tko je izdajnik njegov; 
zato reče: Nijeste svi čisti. 

A kad im opra noge i uze haljine svoje, sje- 
davši opet za stol reče im : Znate li, što učinih vama? 
Vi zovete mene Učiteljem i Gospodom, i pravo ve¬ 
lite: jer jesam. Kad sam dakle ja oprao noge vama, 
i vi ste dužni jedan drugomu prati noge; jer vam 
dadoh primjer, kao što ja učinih vama, tako i vi da 
činite. Zaista, zaista vam kažem: Nije sluga veći 
od gospodara svojega, niti je poslanik 
veći od onoga koji ga je poslao. Kad ovo 
znate, blago vama, ako to izvršujete. Ne govorim 
za sve vas; ja znam, koje izabrah; nego da se zbude 
pismo: Koji samnom hljeb jede, podiže petu svoju, 
na me. 

Sad vamkažem, prije nego se zbude, da, kad 
se zbude, vjerujete, da sam ja. Zaista, zaista vam 
kažem: Tko primi onoga, kog;aja pošaljem, 
mene prima; a tko prima mene, prima onoga, 
koji mene po sla. 

Posljednja večera — ustanova presv. oltarskog Sakramenta. 

Luka 227 — 20 . 

A dođe dan prijesnih hljebova, u koji trebaše 
klate pashu. i posla Petra i Ivana govoreći: Idite i 
ugotovite nam pashu, da jedemo. 

A oni rekoše: Gdje hoćeš, da ugotovimo? 

I reče im: Eto kad uđete u grad, sresti će vas 
čovjek, koji nosi vodu u krčagu; idite za njim u 
kuću, u koju on uđe, i kažite domaćinu: Učitelj ti 
veli: Gdje je gostinska soba, gdje ću jesti pashu 
s učenicima svojim? I on će vam pokazati veliku 
sobu prostrtu; i ondje ugotovite! 

A oni otidjoše i nađoše, kao što im kaza, i ugo- 
toviše pashu. 

I kad dođe čas, sjede za stol, i dvanaest apo¬ 
stola s njim I reče im: Vrlo sam želio, da ovu pashu 
jedem s vama, prije nego muku podnesem; jer vam 
kažem, da je odsele ne ću jesti, dok se ne svrši u 
kraljevstvu Božjem. 

I uzevši čašu dade hvalu i reče: Uzmite i raz¬ 
dijelite medu sobom; jer vam kažem, da ne ću piti 
od roda trsova, dok ne dođe kraljevstvo Božje. 

I uzevši hljeb dade hvalu i prelomi i dade im 
govoreći: Ovo je tijelo moje, koje se daje 
za vas; to činite na moj spomen! 

Tako i čašu po večeri govoreći: Ova je čaša 
novi zavjet u krvi mojoj, koja će se za vas 
prolijevati. 

Isus se javlja apostolima. 

Ivan 20 x 9 — 29 . 

A kad bi u veče onaj dan prvi subotni, i vrata bi¬ 
jahu zatvorena, gdje se bjehu učenici skupili od 
straha Židovskoga, dođe Isus i stade na sredinu i 
reče im: Mir vam! 

I ovo rekavši pokaza im ruke i rebra. Onda se 
obradovaše učenici vidjevši Gospoda. I reče im opet 1 
Mir vam! Kao što Otac posla mene, i ja šaljem vas. 

Ovo rekavši, dahnu i reče im : Primite Duha 
Svetoga! Kojima oprostite grijehe, opro¬ 
stit će im se; a kojima zadržite, zadržat 
će se 

A Toma, koji se zove Blizanac, jedan od dva¬ 
naestorice, ne bješe s njima, kad dođe Isus. Rekoše 
mu dakle drugi učenici: Vidjesmo Gospoda. 

A on im reče: Dok ne vidim na rukama nje¬ 
govim znaka od čavala i ne metnem prsta svojega 
u mjesto od čavala i ne metnem ruke svoje u rebra 
njegova, ne ću vjerovati. 

I poslije osam dana opet bijahu učenici njegovi 
unutra, i Toma s njima. Dođe Isus, kad bijahu vrata 
zatvorena, i stade na sredinu i reče: Mir vam! 

Po tom reče Tomi: Metni prst svoj ovamo, i 
vidi ruke moje, i pruži ruku svoju i metni u rebra 
moja; i ne budi nevjeran, nego vjeran! 

Toma odgovori i reče mu: Gospod moj i Bog 

moj! 

Reče mu Isus: Pošto me vidje, Toma, vjerova; 
blago onima, koji ne vidješe a vjerovaše! 

Spilja smrtne stiske. 

Opis str. 106., slika str. 85. 

Isus se znoji krvavim znojem. 

Marko 1426, 32 — 42 . 

I otpjevavši hvalu iziđoše na goru Maslinsku. I 
reče im Isus: Svi ćete se sablazniti o mene noćas, 
jer je pisano: Udarit ću pastira, i ovce će se 
razbjeći. Ali pošto uskrsnem, ići ću pred vama u 
Galileju. 

A Petar mu reče: Ako se i svi sablazne o tebe, 
ali ja ne ću. 

I reče mu Isus: Zaista ti kažem: Danas ovu 
noć, prije nego pijetao dva puta zapjeva, tri puta 
ćeš me se odreći. 

A on još većma govoraše: I ako bi mi trebalo 
s tobom umrijeti, ne ću te se odreći. A tako i svi 
govorahu. 

I dođoše u zaselak, koji se zove Gecemani. 1 
reče učenicima svojim: Sjedite ovdje, dok se po¬ 
molim. I uze sa sobom Petra, Jakoba i Ivana, i poče 
se plašiti i zgražati. I reče im: Žalosna je duša moja 
do smrti. Počekajte ovdje i stražite! 

I otišavši malo pade na zemlju i moljaše se, da 
bi ga mimoišao čas, ako je moguće. I reče: Aba, 

Oče! sve je moguće tebi; odnesi čašu ovu 
od mene; ali ne što ja hoću, nego što ti. 

I dođe i nađe ih gdje spavaju. I reče Petru: 
Simone, zar spavaš? Ne može li jednoga časa po- 
stražiti ? Stražite i molite se, da ne padnete 
u napast; duh je istina voljan, alije tijelo 
slabo. 

I opet otišavši pomoli se iste riječi govoreći. I 
vrativši se nađe ih opet gdje spavaju; jer im bjehu 
oči otežale, i neznadijahu, što bi mu odgovorili. I 
dođe treći put i reče im: Spavajte samo i počivajte! 
Dosta je. Dođe čas; evo, predat će se Sin čovječji u 
ruke grješnicima. Ustanite, idimo! Evo izdajnik se 
moj približi. 

Mjesto, gdje je „Gospodin plakao«. 

Opis str. 116. 

Luka 1941—44. 

I kad se približi, ugleda grad i zaplače nad njim 
govoreći: Kad bi i ti znao i to u ovaj tvoj dan, što 
je za mir tvoj, a sad je sakriveno od očiju tvojih! 
jer će doći dani na tebe, i okružit će te neprijatelji 
tvoji opkopom, i opkolit će te, i obuzet će te oda¬ 
svud, i o zemlju lupit će tobom i sinovima tvojim, 
koji su u tebi, i ne će ostaviti u tebi kamena na ka¬ 
menu zato, što nijesi poznao vremena pohođenja 
svojega. 

Na mjestu Uzašašća. 

Opis str. 118., slike 101. i 108. 

Isusovo Uzašašće na nebo. 

Luka 2444—53. 

I reče im: Ovo su riječi, koje sam vam govorio 
dok sam još bio s vama, da se ima sve svršiti, što 
je za mene pisano u zakonu Mojsijevu i u proro¬ 
cima i u psalmima. 

Tada im otvori um, da razumiju pisma. I reče 
im: Tako je pisano, i tako je trebalo, da Krst trpi, 
i da uskrsne od mrtvih treći dan, i da se propovi- 

jeda u ime njegovo pokora i oproštenje grijeha po 
svim narodima počevši od Jeruzalema. A vi ste svje¬ 
doci ovomu I ja ću poslati na vas onoga, kojega je 
moj Otac obećao; a vi sjedite u gradu, dok se ne 
-obučete u silu s visine. 

I izvede ih napolje u Betaniju, i podignuvši ruke 
svoje blagoslovi ih. I kad ih blagosivljaše, odstupi 
od njih, i uznošaše se na nebo. I oni mu se poklo- 
niše, i vratiše se u Jeruzalem s velikom radošću. 
I bijahu jednako u hramu hvaleći i blagosivljajući 
Boga. 

Betfage. 

Slika str. 109. 

Isus Ide svečano u Jeruzalem. 

Luka 1928—40. 

I kazavši ovo pođe naprijed idući u Jeruzalem. 
I kad se približi Betfagi i Betaniji kod gore, koja 
se zove Maslinska, posla dva učenika svoja govo¬ 
reći: Idite u selo, što je prema vama, i kad uđete 
u njega, naći ćete magare privezano, na koje ni¬ 
kada nitko od ljudi nije sjedao; odriješite ga i do¬ 
vedite! I ako vas tko upita: Zašto odriješite? ovako 
ćete mu reći: Gospodu treba. 

I otiđoše, koji bijahu poslani, i nađoše, kao što 
im kaza, magare gdje stoji. A kad oni odriješivahu 
magare, rekoše im gospodari od njega: Zašto od¬ 
ri ješiste magare ? 

A oni rekoše: Gospodu treba. 

I dovedoše ga k Isusu. I baciše haljine svoje na 
magare, posadiše na nj Isusa. A kad iđaše, prosti- 
rahu haljine svoje po putu. I kad se već približa¬ 
vaše da siđe s gore Maslinske, poče sve mnoštvo 
učenika u radosti hvaliti Boga iza glasa za sva ču¬ 
desa. što su vidjeli, govoreći: Blagoslovljen 
kralj, koji ide u ime Gospodnje; mir na nebu 
i slava na visini! 

I neki fariseji iz naroda rekoše mu: Učitelju, 
-zaprijeti učenicima svojim! 

A on im reče: Kažem vam, ako oni ušute, ka¬ 
menje će vikati. 

Betanija. 

Opis str. 138., slika str. 116. 

Uskrsenje Lazarovo. 

Ivan 11 1 — 46 . 

A bijaše neki bolesnik, Lazar iz Betanije, iz 
sela Marije i Marte, sestre njezine. A Marija, koje 
brat Lazar bolovaše, bijaše ona, što pomaza Go¬ 
spoda dragocjenom pomasti i otare noge njegove 
svojom kosom. Onda poslaše sestre njegove k njemu 
govoreći: Gospode! gle onaj, koji ti je mio, bole¬ 
stan je. 

A čuvši Isus reče im: Bolest ova nije na smrt, 
nego na slavu Božju, da se proslavi Sin Božji s nje. 

A Isus ljubljaše Martu i sestru njezinu Mariju i 
Lazara. Kad dakle čuje, da je bolestan, tada osta još 
dva dana na onom mjestu. A po tom reče učeni¬ 
cima svojim: Hajdemo opet u Judeju! 

Učenici mu rekoše: Rabi! sad Židovi išćahu da 
te kamenuju, pa opet hoćeš da ideš onamo? 

Odgovori Isus: Nije li dvanaest sati u danu? 
Tko danju ide, ne spotiče se, jer vidi svjetlost ovoga 
svijeta. No tko ide noću, spotiče se, jer nema svjet¬ 
losti u njemu. 

Ovo kaza, i po tom im reče: Lazar, prijatelj 
naš, spava; nego idem, da ga probudim iza sna. 

Onda mu rekoše učenici njegovi: Gospode! ako 
spava ozdravit će. 

A Isus reče za smrt njegovu; a oni mišljahu, 
da govori za spavanje sna. A tada im Isus kaže 
upravo: Lazar je umro; i radujem se vas radi, što 
nijesam bio ondje, da vjerujete. Nego hajdemo k njemu ! 

Onda reče Toma, koji se zvaše Blizanac, uče¬ 
nicima: Hajdemo i mi, da pomremo s njim. 

Po tom dođe Isus. i nađe ga, gdje je već če¬ 
tiri dana u grobu. A Betanija bješe blizu Jeruzalema 
oko petnaest potrkališta. A mnogi od Židova do- 

đoše k Marti i Mariji, da ih tješe za bratom njiho¬ 
vim. A kad Marta čuje, da Isus ide, iziđe preda nj; 
a Marija sjedaše doma. Onda reče Marta Isusu: Go¬ 
spode ! da si ti bio ovdje, brat moj ne bi umro. Ali 
i sad znam, štogod zaišteš u Boga, da će ti Bog dati. 

Reče joj Isus : Uskrsnut će brat tvoj. 

Reče mu Marta: Znam, da će uskrsnuti o us¬ 
krsnuću u posljednji dan. 

Reče joj Isus: Ja sam uskrsnuće i život 
tko vjeruje u mene, ako i umre, živjet će; 
i nijedan, koji živi i vjeruje u mene, ne 
će umrijeti u vijek. Vjeruješ li ovo? 

Reče mu: Da, Gospode, ja vjerujem, da si ti 
Krist, Sin Boga živoga, koji si došao na ovaj svijet. 

I ovo rekavši otiđe te zovnu tajno Mariju, sestru 
svoju, govoreći: Učitelj je došao i zove te. 

A ona, kako čuje, usta brzo i otiđe k njemu; 
jer Isus još ne bijaše došao u selo, nego bijaše još 
na onom mjestu, gdje ga sretne Marta. A Židovi, 
koji bijahu s njom u kući i tješahu je, kad vidješe 
Mariju, da brzo usta i izađe, pođoše za njom govo¬ 
reći: Ide na grob, da plače ondje. 

A Marija, kako dođe, gdje bješe Isus, vidjevši 
ga pade k nogama njegovim i reče mu: Gospode, 
da si ti bio ovdje, brat moj ne bi umro. 

Onda Isus kad je vidje, gdje plače i gdje plaču 
Židovi, koji dođoše s njom, zgrozi se u duhu i sam 
se ožalosti i reče: Gdje ste ga metnuli? 

Rekoše mu: Gospode! hajde da vidiš. 

1 proplaka Isus. Onda Židovi govorahu: Gle, 
kako ga je ljubio! 

A neki od njih rekoše: Nije li mogao ovaj, koji 
otvori oči rođenomu slijepcu, učiniti, da ovaj ne 
umre ? 

A Isus se opet zgrozi u sebi i dođe na grob. 
A bijaše pećina i kamen ležaše na njoj. Reče Isus: 
Uzmite kamen! 

Reče mu Marta, sestra onoga, što je umro: Go¬ 
spode! već smrdi; jer su četiri dana, kako je umro. 

Reče joj Isus: Nijesam li ti rekao, ako vjeruješ, 
da ćeš vidjeti slavu Božju? 

Onda uzeše kamen. A Isus podigavši oči gore 
reče : Oče! hvala ti, što si me uslišao. A ja znam, 
da me svagda slušaš; nego rekoh naroda radi, koji 
stoji unaokolo, da vjeruju, da si me ti poslao 

Ovo rekavši poviče iza glasa: Lazare, iziđi na¬ 
polje ! 

I odmah iziđe onaj, što bijaše mrtav, obavit 
platnom po rukama i po nogama, i lice njegovo bi¬ 
jaše ubrusom povezano. Reče im Isus: Razriješite ga 
i pustite neka ide! 

Onda mnogi od Židova, koji dođoše k Mariji i 
Marti i vidješe, šta učini Isus, vjerovaše u nj. A 
neki od njih otiđoše k farisejima i kazaše im. šta 
učini Isus. 

Na putu u Jeriho. 

Opis str. 138. 

Milosrdni Samarjanin. 

Luka IO 25 — 37 . 

I gle neki zakonoznanac ustade, da ga kuša, te 
reče: Učitelju! šta ću činiti, da da dobijem život 
vječni? 

A on mu reče: U zakonu što je pisano? Kako 
čitaš ? 

On odgovarajući reče: Ljubi Gospoda Boga 
svojega svim srcem svojim i svom dušom 
svojom i svom snagom svojom i svom 
misli svojom; i bližnjega svojega kao sa¬ 
moga sebe. 

I reče mu: Pravo si odgovorio; to čini, pa ćeš 
živjeti. 

A on hotjevši da se opravda, reče Isusu: A tko 
je moj bližnji? 

A Isus uze govoriti : Čovjek neki silažaše iz Je¬ 
ruzalema u Jerihon i dođe među razbojnike, koji ga 
svukoše i izraniše, pa otiđoše ostavivši ga pola mrtva. 
A dogodi se, te onim putem iđaše svećenik neki; i 
vidjevši ga, prođe. A tako i Levit, kad dođe na 

14 

mjesto te ga pogleda, prođe. A Samarjanin neki pu¬ 
tujući dođe do njega, i vidjevši ga, sažali mu se. I 
pristupivši zavije mu rane i zalije uljem i vinom; i 
posadivši ga na kljuse svoje dovede u gostionicu, i 
pobrinu se za nj. 1 sutradan izvadi dva dinara i dade 
krčmaru i reče: Brini se za nj, i što više potrošiš, 
ja ću ti platiti, kad se vratim. Šta misliš, koji je od 
ove trojice bio bližnji onomu, koji dođe među raz¬ 
bojnike ? 

A on reče: Koji mu učini milosrđe. 

I reče mu Isus: Idi, i ti čini tako! 

Jeriho. 

Opis str. 142. 

Luka 19i—io. 

Ušavši Isus u Jerihon, prolažaše kroza nj. 1 gle, 
čovjek po imenu Zahej, koji bješe starješina carin¬ 
ski i bješe bogat iskaše da vidi Isusa, tko je; i ne 
mogaše od naroda, jer bješe malena rasta. I potr¬ 
čavši naprijed popne se na divlju smokvu, da ga 
vidi; jer mu je onuda trebalo proći. I kad dođe Isus 
na ono mjesto, pogledavši gore vidje ga i reče mu: 
Zaheju! siđi brzo, jer mi danas valja ostati u kući tvojoj 

I siđe brzo, i primi ga radujući se. I svi kad vi¬ 
dješe mrmljahu govoreći: Kod grješnoga se čovjeka 
svrati. 

A Zahej stade i reče Gospodu: Evo pola imanja 
svojega, Gospode, dajem siromasima, i ako sam koga 
u čemu prevario, vraćam onoliko četvero. 

Reče mu Isus: Danas dođe spasenje kući ovoj; 
jer je i on sin Abrahamov; jer je Sin čovječji 
došao iskati i spasiti, što bi izgubljeno. 

Jordan. 

Opis str. 141., slika str. 117. 

Ivan krsti Isusa. 

Mat. 3i— 17 . 

U ono pak doba dođe Ivan Krstitelj i stade pro¬ 
povijedati u pustinji Judejskoj govoreći: Pokoru či¬ 
nite! jer se približi kraljevstvo nebesko. 

A to je onaj, za koga je rekao prorok Isaija 
govoreći: Glas onoga, što viče u pustinji: 
Pripravite put Gospodnji, poravnite staze 
njegove! Sam pak Ivan imaše haljinu od dlake 
devine i pojas kožnat oko bedara svojih; a hrana 
njegova bijaše skakavci i med divlji. Tada izlažaše 
k njemu Jeruzalem i sva Judeja i sva okolina Jor¬ 
danska. I on ih kršćavaše u Jordanu, i ispovijedahu 
grijehe svoje. A kad vide mnoge farizeje i saduceje 
* gdje idu, da ih krsti, reče im: Legla gujina! tko vam 
kaže, da bježite od gnjeva, koji ide? Rodite dakle 
rod dostojan pokore! I ne govorite u sebi: »Imamo 
oca Abrahama«; jer vam kažem, da može Bog od 
kamenja ovoga podignuti djecu Abrahamu. Već je i 
sjekira položena na korjen drveću. Svako dakle drvo, 
koje ne rada dobra roda, isjeći će se i u oganj će 
se baciti. Ja vas istina krstim vodom za pokoru; ali 
onaj, koji za mnom ide, jači je od mene; ja nijesam 
dostojan njemu obuće ponijeti; on će vas krstiti Du¬ 
hom Svetim i ognjem. Njemu je vijačau ruci njegovoj, 
pa će otrijebiti gumno svoje i skupit će pšenicu svoju 
u žitnicu, a pljevu će sažećl ognjem neugasivim. 

Tada dođe Isus iz Galileje na Jordan k Ivanu, 
da bude kršten od njega. A Ivan mu branjaše go¬ 
voreći: Ja trebam da budem kršten od tebe, a ti do¬ 
laziš k meni? 

A Isus odgovori i reče mu: Pusti sada! jer tako 
nam treba ispuniti svaku pravdu. Tada ga pusti. 

A krstivši se Isus, iziđe odmah iz vode. I gle, 
otvoriše mu se nebesa, i vidje Duha Božjega, gdje 
silazi kao golub i dođe na ryega. I gle, glas s ne¬ 
besa, koji govori: Ovo je Sin moj ljubazni, koji je 
po mojoj volji 

Betlehem. 

Opis str. 132., slika str. 133. 

Rođenje Isusovo. 

Luka 2i— 20 . 

U to pak vrijeme izađe zapovjed od cesara Au¬ 
gusta, da se popiše sav svijet. Ovaj prvi popis bi 

za vladanja Cirinova Sirijom. I pođoše svi, da ser 
popisu, svaki u svoj grad. Tada pođe Josip iz Gali¬ 
leje iz grada Nazareta u Judeju u grad Davidov, koji 
se zove Betlehem, jer bijaše iz doma i plemena Da- 
vidova, da se popiše s Marijom, zaručenom sebi že¬ 
nom, koja bijaše trudna. A kad bijahu ondje, dođe 
vrijeme, da ona rodi. I rodi sina svojega prvenca, i 
povije ga, i metnu ga u jasli, jer im ne bijaše mjesta 
u gostionici. I bijahu pastiri u onom kraju, koji bdi- 
jahu i noćnu stražu čuvahu kod stada svojega, I gle, 
anđeo Gospodnji stade kraj njih, i svjetlost Božja 
obasja ih, i prepadoše se vrlo. I reče im anđeo: Ne 
bojte se! jer gle, javljam vam veliku radost, koja će 
biti svemu narodu; jer vam se danas rodi Spasitelj, 
koji je Krist Gospod, u gradu Davidovu. I eto vam 
znaka: Naći ćete dijete povito gdje leži u jaslima. 

I u jedan put postade s anđelom mnoštvo voj¬ 
ske nebeske hvaleći Boga i govoreći: Slava Bogu. 
na visini, i na zemlji mir ljudima dobre volje! 

I kad anđeli otidoše od njih na nebo, pastiri go- 
vorahu jedan drugomu: Hajdemo do Betlehema, da 
vidimo to, što se dogodilo, što nam je kazao Go¬ 
spod. 

I dođoše brzo, i nađoše Mariju i Josipa i dijete 
gdje leži u jaslima. A kad vidješe nađoše, da je 
istina, što im je kazano za to dijete. I svi, koji čuše, 
divljahu se tomu, što im kazaše pastiri. A Marija 
čuvaše sve riječi ove slažući u srcu svojem I vra- 
tiše se pastiri slaveći i hvaleći Boga za sve, što čuše 
i vidješe, kao što im bi kazano. 

Molitva kod jaslica. 

O božansko Djetešce, čije su rođenje anđeli na- 
viještali, komu su se pastiri ovdje u smjernoj ljubavi 
klanjali, a mudraci s istoka na ovom te mjestu sla¬ 
vili kao svoga kralja, i otajstvenim darovima te da¬ 
rivali: ja padam u najdubljoj poniznosti pred svete 
noge tvoje, i molim oproštenje, milost i milosrđe 
za me i za cijeli svijet. O slatko betlehemsko Dje¬ 


đelja. 


Kod oltara sv. triju Kralja. 

tešce, ja te ljubim i u tebi gledam očima duše 
Kralja kraljeva, Spasitelja svijeta. Milosrđe tvoje 
slavit ću uvijeke; s tvojom vazda djevičanskom 
Majkom, s tvojim anđelima i svecima padam pred 
tobom na koljena, da ti se cijelim srcem poklonim. 
Obrati, o preljubljeni mali Isuse, iz ovih jaslica svoje 
blago lice k nama, da za te živimo i da te po sve 
rijeke slavimo Amen. 

Kod oltara sv. triju Kralja. 

Opis str. 133. 

Mudraci sa istoka u Betlehemu. 

Mat. 2i— 12 . 

A kad se rodi Isus u Betlehemu Judinu za vri¬ 
jeme Heroda kralja, a to dođu mudraci od istoka u 
Jeruzalem govoreći: Gdje je kralj Židovski, što se 
rodio? jer smo vidjeli zvijezdu njegovu na istoku i 
došli smo da mu se poklonimo. 

A kad to ču Herod kralj, uplaši se i sav Jeru¬ 
zalem s njim. I sabravši sve glavare svećeničke i 
književnike narodne pitaše ih, gdje bi se Krist rodio. 
A oni mu rekoše: U Betlehemu Judinu; jer je tako 
prorok napisao: I ti, Betleheme, zemljo Ju- 
dina, ni po čemu ni jesi najmanji među 
kneževskim gradovima Judinim, jer će iz 
tebe izići knez, koji će vladati nad naro 
dom mojim Izraelom. 

Onda Herod tajno dozva mudrace i brižno ih 
ispita, kad im se zvijezda pojavila. I poslavši ih u 
Betlehem reče: Idite i raspitajte dobro za dijete; pa 
kad ga nađete, javite mi, da i ja idem, da mu se 
poklonim. 

I oni saslušavši kralja pođoše. I gle, zvijezda, 
koju su vidjeli na istoku, iđaše pred njima, dok ne 
dođe i stade odozgo, gdje bješe dijete A kad vi¬ 
dješe zvijezdu, obradovaše se veoma velikom ra¬ 
dosti. 1 ušavši u kuću, nađoše dijete s Marijom, ma¬ 
terom njegovom, i poklekavši pokloniše mu se. I 




214 


Evan- 


U spilji Mladenaca — Nevine djece. 


otvorivši dare svoje darivaše ga zlatom, tamjanom 
i smirnom. I primivši u snu zapovijest, da se ne 
vraćaju k Herodu, drugim putem otidoše u zemlju 
svoju. 

U spilji Mladenaca — Nevine djece. 

Bijeg u Egipat. 

Mat. 2i3—2 3 . 

A pošto oni otidoše, gle, anđeo Gospodnji javi 
se Josipu u snu i kaza mu : Ustani i uzmi dijete i 
mater njegovu pa bježi u Egipat i budi ondje, dok 
ti ne kažem; jer će Herod tražiti dijete, da ga po- 
gubi. 

I on ustavši uze dijete i mater njegovu noću i 
otide u Egipat. I bi ondje do smrti Herodove, da se 
izvrši, što je Gospod rekao preko proroka, koji go¬ 
vori: Iz Egipta dozvah Sina svojega. 

Tada Herod, kad vidje, da su ga mudraci pre¬ 
varili, razgnjevi se vrlo i posla te pobi svu mušku 
djecu, što bijahu u Betlehemu i u svoj okolini nje¬ 
govoj od dvije godine i niže, po vremenu, koje je 
doznao od mudraca. Tada se zbi, što je kazao Je 
remija prorok govoreći: Glas u Kami ču se, 
plači jaukanje mnogo; Rahela plače 
za sinovima svojim i ne će da se utješi, 
jer ih nema. 

A po smrti Herodovoj, gle, anđeo Gospodnji 
javi se u snu Josipu u Egiptu i reče: Ustani i uzmi 
dijete i mater njegovu i idi u zemlju Israelsku, jer 
su umrli, koji su tražili dušu djetinju. 

I on ustavši uze dijete i mater njegovu i dođe 
u zemlju Israelsku. Ali čuvši, da Arhelaj vlada u Ju¬ 
deji mjesto Heroda oca svojega, poboja se onamo 
ići; nego opomenut u snu otide u krajeve Galilejske. 
I došavši nastani se u gradu, koji se zove Nazaret* 
da se zbude, što su kazali proroci, da će se Na* 
zarejin zvati 


Sv. Ivan. 

đelja. 


Sv. Ivan. 

Slika str. 141. 

U crkvi Rođenja sv. Ivana. 

Luka 157-80. 

A Elisabeti dođe vrijeme da rodi, i rodi sina. 
I čuše susjedi i rođaci njezini, da je Gospod poka¬ 
zao veliku milosrdnost svoju na njoj, i radovahu se 
s njom. I u osmi dan, dođoše da obrežu dijete, i 
prozvaše ga po imenu oca njegova Zaharija. I od¬ 
govarajući mati njegova reče: Nikako, nego neka mu 
bude ime Ivan. 1 rekoše joj: Nikoga nema u rodbini tvo¬ 
joj da mu je tako ime. I namigivahu ocu njegovu, kako 
bi on htio da mu nadjenu ime. I zaiskavši daščicu napisa 
govoreći: Ivan mu je ime. I začudiše se svi. I odmah mu 
se otvoriše usta i jezik njegov, i govoraše hvaleći Boga. 
I uđe strah u sve susjede njihove, i po svim gorama 
Judejskim razglasi se sav ovaj događaj. I svi, koji čuše, 
metnušeu srce svoje govoreći: Šta misliš, što će biti 
ovo dijete ? jer ruka Gospodnja bješe s njim. I Zaharija, 
otac njegov, napuni se Duha Svetog i proreće govoreći: 

Blagosloven Gospod Bog Izraelov, * što po¬ 
hodi i otkupi narod svoj! 

I podiže nam rog spasenja * u domu Davida, sluge 
svojega 

Kao što govori ustima svetih proroka svojih, * koji 
su od davnine. 

Da nas izbavi od neprijatelja naših * i iz ruku 
svih, koji mrze na nas. 

Da učini milosrđe očima našim, * i da se opo¬ 
mene svetoga zavjeta svojega. 

Zakletve, kojom se zakleo Abrahamu, ocu na¬ 
šemu, * da će nam dati. 

Da se izbavimo iz ruku neprijatelja svojih * i 
da mu služimo bez straha. 

U svetosti i u pravdi pred njim, * dok smo god živi. 

I ti, dijete, nazvat ćeš se prorok Najvišega; * jer 
ćeš ići naprijed pred licem Gospodnjim, da mu pri¬ 
praviš put. 

Da daš razum spasenja narodu njegovu * za 
oproštenje grijeha njihovih. 

U crkvi pohoda bi Dj. Marije. 


Evan 


Po dubokom milosrđu Boga našega, * po kojem 
nas je pohodio istok s visine. 

Da obasja one, koji sjede u tami i u sjenu smrt¬ 
nom, * da uputi noge naše na put mira. (Slava Ocu.) 

A dijete rastijaše i jačaše duhom, i bijaše u pu¬ 
stinji dotle, dok se ne pokaza Israelu. 

U crkvi Pohoda bi. Djevice Marije. 

Slika str. 140. sdesna. 

Idući k ovom mjestu, moli se druga desetica radosne 
krunice: Koga si Djevice k Elizabeti u pohode nosila. 

Luka 139—56. 

A Marija ustavši onih dana, otide žurno u gore 
u grad Judin. I uđe u kuću Zaharijinu, i pozdravi 
Elisabetu. I kad Elisabeta ču pozdrav Marijin, zaigra 
dijete u utrobi njezinoj, i napuni se Elisabeta Duha 
Svetoga, i povika iza glasa i reče: Blagoslovena ti 
među ženama, i blagosloven plod utrobe tvoje! I 
otkud meni ovo, da dođe mati Gospoda mojega k 
meni? jer gle, kad dođe glas pozdrava tvojega u uši 
moje, zaigra dijete radosno u utrobi mojoj. I blago 
tebi, što si vjerovala, jer će se izvršiti, što ti je kazao 
Gospod. I reče Marija: 

Veliča * duša moja Gospoda. 

1 obradova se duh moj * u Bogu, spasu mojemu, 

Što pogleda na poniznost službenice svoje; * jer 
gle, odsad će me zvati blaženom svi naraštaji; 

Što mi učini velike stvari onaj, koji je silan * i čije 
je ime sveto, 

I milosrđe njegovo od koljena do koljena onima, * 
koji ga se boje. 

Učini silu mišicom svojom, * razasu ohole u misli 
srca njihova. 

Zbaci silne s prijestolja, * i podiže ponizne; 

Gladne napuni dobara, * i bogate otpusti prazne. 

Primi Izraela, slugu svojega, * opomenuvši se mi¬ 
losrđa svojega ; 

Kao što govori očima našim, * Abrahamu i sje¬ 
menu njegovu do vijeka. (Slava Ocu.). 

Marija pak osta s njom oko tri mjeseca, i vrati 
se kući svojoj. 


đelje. 


Emaus. 

Emaus. 

Opis str. 179., slika 178. 

Učenici od Emausa. 

Luka 24i3—35. 

% I gle, dvojica od njih iđahu u onaj isti dan u 
selo, koje bijaše daleko od Jerusalema šezdeset po- 
trkališta, po imenu Emaus. I oni govorahu među 
sobom o svemu ovom, što se dogodi. I kad se oni 
razgovarahu i zapitavahu jedan drugoga, i sam Isus 
približi se, i iđaše s njima. A oči im se držahu, da 
ga ne poznaše. I reče im: Kakvi su to razgovori, 
koje imate među sobom idući, i što ste neveseli ? 

I jedan po imenom Kleofa odgovarajući reče 
mu: Žar si ti jedini stranac u Jeruzalemu, te nijesi 
čuo, što se u njemu dogodilo ovih dana. 

I reče im : Šta? 

I rekoše: Za Isusa Nazarećanina, koji bješe čo¬ 
vjek prorok, silan u djelu i riječi pred Bogom i svim 
narodom; i kako ga predaše glavari svećenički i kne¬ 
zovi naši na osudu smrtnu, i razapeše ga. A mi se 
nadasmo, da će on otkupiti Izraela; i sad svrh svega 
toga danas je treći dan, kako to bi. A uplašiše nas 
i žene neke od naših, koje su prije zore bile kod 
groba, i ne našavši tijela njegova dođoše govoreći, 
da su im se javili anđeli, koji kazaše, da je on živ. 
I odoše neki od naših ka grobu, i nađoše tako, kao 
što žene kazaše, a njega ne nađoše. 

I on im reče: O bezumni i sporoga srca za vje¬ 
rovanje svega, što govoriše proroci! Nije li to tre¬ 
balo, da Krist pretrpi i tako uđe u slavu svoju? 

I počevši od Mojsija i svih proroka tumačaše im, 
što je za njega u svemu pismu. I približiše se k 
selu, u koje iđahu, on se činjaše, da ide dalje. 

I ustaviše ga govoreći: Ostani s nama, jer je 
blizu večer, i dan je već na izmaku. 

I uđe s njima. I kad sjedaše s njima za stolom, 
uze hljeb i blagoslovi i prelomi i dade im. 1 otvo- 
riše im se oči, i poznaše ga; i njega nestade ispred 
očiju njihovih. I rekoše jedan drugomu: Ne goraše 

Jakobov zdenac. 


Evan- 


li srce naše u nama, kad govoraše putem, i kad 
nam tumačaše pisma? 

I ustavši onaj čas vratiše se u Jeruzalem, i na¬ 
đoše u skupu jedanaestoricu i one, koji bijahu s 
njima, koji govorahu: Uskrsnu Gospod u istinu, i 
javi se Simonu 

I oni kazivahu, što bi na putu, i kako ga po¬ 
znaše u lomljenju hljeba. 

Hvalospjev: Veliča duša moja mole svi hodočasnici. 

Jakobov zdenac. 

Opis i slika str. 144. 

Isus i Samarjanka. 

Ivan 4i— 42 . 

Kad dakle razumje Isus, da su čuli fariseji, da 
Isus više učenika dobiva i kršćava nego Ivan, (premda 
Isus sam ne kršćavaše, nego učenici njegovi); ostavi 
Judeju i otide opet u Galileju. A valjalo mu je proći 
kroz Samariju. Dođe dakle u grad Samarijski, koji 
se zove Sihar, blizu sela, koje dade Jakob Josipu, 
sinu svojemu. A ondje bijaše izvor Jakobov. I Isu& 
umoran od puta sjede na izvor. A bješe oko šeste 
ure. I dođe žena Samarjanka da zahvati vode. Reče 
joj Isus: Daj mi da pijem; (jer učenici njegovi bi¬ 
jahu otišli u grad da kupe jela). 

I reče mu žena ona Samarjanka: Kako ti Žid 
budući išteš od mene, žene Samarjanke, da piješ? 
jer se Zidovi ne miješaju sa Samarjanima. 

Odgovori Isus i reče joj: Da ti znaš dar Božji 
i ko je, koji ti govori: daj mi da pijem, ti bi iskala 
u njega, i dao bi ti vodu živu. 

Reče mu žena: Gospode! ni zahvatiti nemaš 
čim a studenac je dubok; odakle ti dakle voda živa ? 
Eda li si ti veći od našega oca Jakoba, koji nam 
dade studenac, i on iz njega pijaše i sinovi njegovi 
i stoka njegova? 

Odgovori Isus i reče joj: Svaki, koji pije od 
ove vode, opet će ožednjeti; a koji pije od vode, 
koju ću mu ja dati, ne će ožednjeti do vijeka. Nego 


đelje. 


Jakobov zdenac. 

voda, što ću mu ja dati, bit će u njemu izvor vode, 
koja teče u život vječni! 

Reče mu žena: Gospode! daj mi te vode, da 
ne žednim, niti da dolazim ovamo da zahvatam. 

Reče joj Isus : Idi zovni muža svojega, i dođi 
ovamo! 

Odgovori žena i reče : Nemam muža. 

Reče joj Isus: Dobro si kazala: nemam muža; 
jer si pet muževa imala i sad koga imaš nije ti muž;. 
to si pravo kazalo. 

Reče mu žena: Gospode! vidim, da si ti prorok. 
Oci se naši klanjahu na ovoj gori, a vi kažete, da 
je u Jerusalemu mjesto, gdje se treba klanjati. 

Reče joj Isus: Ženo! vjeruj mi, da ide vrijeme, 
kad se ne ćete klanjati Ocu ni na ovoj gori ni u 
Jeruzalemu. Vi ne znate, čemu se klanjate, a mi 
znamo, čemu se klanjamo, jer je spasenje od Ži¬ 
dova. Ali ide vrijeme, i već je nastalo, kad će se 
pravi klanjaoci klanjati Ocu u duhu i u istini; jer i 
Otac traži takve klanjaoce Bog je duh; i koji mu 
se klanjaju, u duhu i u istini treba da mu se kla¬ 
njaju. 

Reče mu žena: Znam, da će doći Mesija, koji 
se zove Krist; a kad on dođe, kazat će nam sve. 

Reče joj Isus: Ja sam, koji s tobom govorim. 
Tada dođoše učenici njegovi i čuđahu^ se, što je sa 
ženom govorio; ali nijedan ne reče: Šta hoćeš ? ili 
šta govoriš s njom? A žena ostavi krčag svoj, i 
otide u grad, i reče onim ljudima: Hodite, da vidite 
čovjeka, koji mi kaza sve, što sam učinila; da nije 
to Krist? 

Iziđoše dakle iz grada i pođoše k njemu. Me¬ 
đutim ga moljahu učenici govoreći: Rabi, jedi! 

A on im reče : Ja imam jelo da jedem, za koje 
vi ne znate. 

Tada govorahu učenici medu sobom: Zar mu 
ko donese da jede? 

Reče im Isus: Jelo je moje, da izvršim volju 
onoga, koji me je poslao, da svršim djelo njegovo. 

U spilji Navještenja. 


Evan- 


"Ne kažete li vi, da su još četiri mjeseca, pa će žetva 
prispjeti? Eto velim vam: Podignete oči svoje i vi¬ 
dite njive, kako su već bijele za žetvu. I koji žanje, 
prima plaću, i sabira rod za život vječni, da se ra¬ 
duje zajedno i koji sije i koji žanje; jer je u tom 
istinita besjeda, da je drugi koji sije, a drugi je koji 
ianje. Ja vas poslah, da žanjete, gdje se vi ne tru- 
diste; drugi se trudiše, a vi u posao njihov uđoste. 

A iz grada onoga mnogi od Samarjana vjero¬ 
vaše u njega za besjedu žene, koja svjedočaše: 
Kaza mi sve, što sam god učinila. 

Kad dođoše dakle Samarjani k njemu moljahu 
ga, da bi ondje ostao. I osta ondje dva dana. I mnogo 
ih više vjerova u njega za besjedu njegovu. A ženi 
govorahu: Već ne vjerujemo za tvoju besjedu; jer 
sami čusmo i poznasmo, da je ovaj zaista Spasitelj 
svijetu. 

Nazaret. 

U spilji Navještenja. 

Opis str. 154., slika str. 149. 

Luk. 126—38. 

A u šesti mjesec posla Bog anđela Gabriela u 
'grad Galilejski po imenu Nazaret k djevici zaruče- 
noj mužu po imenu Josipu iz doma Davidova; i dje¬ 
vici bješe ime Marija. I ušavši anđeo k njoj reče : 
Zdravo, milosti puna; Gospod s tobom; blagoslo- 
vena ti među ženama! 

A ona čuvši ovo poplaši se od riječi njegove 
i pomisli, kakav bi to bio pozdrav. 

I reče joj anđeo: Ne boj se, Marijo! jer si našla 
milost u Boga. Evo zatrudnjet ćeš i rodit ćeš sina, 
i nadjeni mu ime Isus On će biti velik, i nazvat će 
se Sin Najvišega, i dat će mu Gospod Bog prije¬ 
stolje Davida, oca njegova, i kraljevat će u domu 
Jakobovu uvijek, i kraljevstvu njegovu ne će biti 
kraja 

A Marija reče anđelu: Kako će to biti, kad ja 
ne znam muža? 


đelje. U staroj sinagogi , sada grko-katoličkoj crkvi. 

I odgovarajući anđeo reče joj: Duh Sveti doći 
će na tebe, i sila Najvišega osjenit će te*, zato će 
se i sveto, što ćeš ti roditi, nazvati Sin Božji. I eto 
Elisabeta, rođakinja tvoja, i ona zatrudnje sinom u 
starosti svojoj, i ovo je šesti mjesec njojzi, koju zovu 
nerotkinjom; jer u Boga nije ni jedna stvar nemo¬ 
guća. 

A Marija reče: Evo službenice Gospodnje, neka 
mi bude po riječi tvojoj! I anđeo otide od nje. 

U staroj sinagogi, sada grko-katoličkoj crkvi. 

Opis i slika str. 156. 

Isus propovijeda u Nazaretu. 

Luka 4i6—30. 

I dođe Isus u Nazaret, gdje bješe odrastao i uđer 
po običaju svojem u dan subotni u zbornicu, i ustade 
da čita. I daše mu knjigu proroka Isaije; i kad 
otvori knjigu, nađe mjesto, gdje bješe napisano: 
Duh je Gospodji na meni, zato me po* 
maza i posla, da navješćujem evanđelje 
siromasima, da iscijelim skrušene u srcu,, 
da propovijedam zarobljenima, da će se 
otpustiti, da oslobodim sužnje, da propo¬ 
vijedam prijatnu godinu Gospodnju i dan 
nagrade. 

I zatvorivši knjigu, dade je natrag sluzi, pa sjede. 
I svi u zbornici gledahu na nj. I poče im govoriti: 
Danas se izvrši ovo pismo u ušima vašim. 

I svi mu svjedočahu i divljahu se riječima mi¬ 
losti, koje izlažahu iz usta njegovih i govorahu t. 
Nije li ovt) sin Josipov ? 

I reče im: Vi ćete meni bez sumnje kazati štono 
riječ: Liječniče, izliječi se sam! Što smo čuli, da si 
činio u Kafarnaumu, učini i ovdje na svojoj postoj¬ 
bini! Reče pak: Zaista vam kažem: Nikakav pro¬ 
rok nije mio na svojoj postojbini. Zaista vam kažem : 
Mnoge udovice bijahu u Israelu za vrijeme Ilijino, 
kad se nebo zatvori tri godine i šest mjeseci, kad 
bi velika glad po svoj zemlji; i ni k jednoj od njih 

Tabor. 


Evan- 


ne bi poslan Ilija do u Sareptu Sidonskuk 
ženi udovici. I mnogi bijahu gubavi u Izraelu 
za proroka Elizeja; i ni jedan se od njih ne očisti 
do Namana Sirijanina. 

I svi se u zbornici napuniše gnjeva, kad čuše 
ovo. I ustadoše, i isturiše ga napolje iz grada, i od- 
vedoše ga navrh gore, gdje bijaše njihov grad sa¬ 
zidan, da bi ga bacili odozgo. Ali on prođe između 
njih, i otide. 

Tabor. 

Opis str. 160., slika str. 162. 

Preobraženje Isusovo. 

Mark. 9i — 13 . 

I poslije šest dana uze Isus Petra i Jakoba i 
Ivana i izvede ih na goru visoku nasamo same i 
preobrazi se pred njima. I haljine njegove postadoše 
sjajne i vrlo bijele kao snijeg, kao što ne može bje- 
lilja ubijeliti na zemlji. I ukaza im se Ilija s Mojsi- 
jem, i razgovarahu se s Isusom. 

I Petar odgovarajući reče Isusu: Rabi! dobro 
nam je ovdje biti, i da načinimo tri sjenice : tebi jednu 
i Mojsiju jednu i Iliji jednu; jer ne znadijaše, šta 
govori, jer bijahu uplašeni vrlo. 

I postade oblak te ih zakloni i dođe glas iz ob¬ 
laka govoreći: Ovo je Sin moj ljubazni; njega slu¬ 
šajte ! 

I obazrevši se odmah nikoga više ne vidješe sa 
sobom, osim Isusa sama. A kad silažahu s gore, 
zapovjedi im, da nikomu ne kazuju, šta su vidjeli, 
osim kad Sin čovječji ustane iz mrtvih. I zadržaše 
riječ u sebi ispitujući, šta će reći: Kad ustane iz 
mrtvih? I pitahu ga govoreći: Zašto dakle kažu fa- 
riseji i književnici, da Ilija treba najprije da dođe? 

A on odgovarajući reče im: Ilija će najprije doći 
i urediti sve; i Sin čovječji, kao što je pisano za 
njega, postradat će mnogo i prezret će ga. Ali vam 
kažem, da je i Ilija došao, i učiniše s njim, šta htje¬ 
doše, kao što je pisano za njega. 

I došavši k učenicima svojim vidje narod mnogi 
od njih i književnike, gdje se prepiru s njima. 

Kana. 

Opis str. 164., slike str. 163 i 166. 

Svadba u Kani. 

Ivan 2i— 11 . 

I u treći dan bi svadba u Kani Galilejskoj, i 
ondje bješe mati Isusova. A pozvan bješe i Isus i 
učenici njegovi na svadbu I kad nesta vina, reče 
mati Isusova njemu: Vina nemaju. 

1 reče joj Isus: Što ja imam s tobom, ženo? Još 
nije došao moj čas. 

Reče mati njegova slugama: Što god vam reče, 
učinite! 

A ondje bijaše šest vodenih sudova od kamena 
za čišćenje običajno Židovima, koji uzimahu po dva 
ili po tri vedra. Reče im Isus: Napunite sudove vode! 

I napuniše ih do vrha. 

I reče im Isus: Zahvatite sad, i nosite kumu! 

I odnesoše. A kad kum okusi od vode, koja je 
postala vino, i ne znadijaše otkuda je, (a sluge zna- 
dijahu, koje su zahvatile vodu), zovnu kum ženika, 
i reče mu : Svaki čovjek najprije dobro vino iznosi, 
a kad se ponapiju, onda rđavije; a ti si čuvao dobro 
do sada. 

Ovo učini Isus početak čudesima u Kani Gali¬ 
lejskoj ; i pokaza slavu svoju, i vjerovaše u nj uče¬ 
nici njegovi. 

Na Tiberijadskom jezeru. 

Opis str. 167. slika str. 170. 

Oluja na moru. 

Mat. 823 — 27 . 

I kad ude u ladicu, pođoše za njim učenici nje¬ 
govi. I gle, oluja velika postade na moru tako, da 
se lađica pokri valovima; a on spavaše. I pristupiše 
k njemu učenici njegovi, probudiše ga povoreći: 
Gospode izbavi nas, izgibosmo! 

Na Tiberijadskom jezeru. 


Evan- 


A Isus im reče: Što ste strašljivi, malovjerni? 

Tada ustavši zapovjedi vjetrovima i moru, i po¬ 
stade tišina velika. 

A ljudi se čudiše dovoreći: Ko je ovaj, da ga 
slušaju vjetrovi i more ? 

Isus ide po vodi. 

Mat. 1422—33. 

I odmah natjera Isus učenike, da uđu u lađicu i pred 
njim da idu preko jezera, dokle on otpusti narod. I 
otputivši narod, pope se na goru sam, da se moli. 
A u veče bijaše ondje sam. 

A lađicu nasred mora bacahu valovi, jer bijaše 
protivan vjetar. A u četvrtu stražu u noći dođe Isus- 
k njima idući po moru. I vidjevši ga gdje ide po moru 
poplašiše se govoreći: To je utvara. I od straha 
povikaše. 

A Isus im odmah reče govoreći: Ne bojte sef 
Ja sam, ne plašite se! 

A Petar odgovarajući reče: Gospode! ako si ti, 
zapovjedi mi. da dođem k tebi po vodi. 

A on reče: Hodi! 

I izišavši Petar iz lađice iđaše po vodi, da dođe 
k Isusu. No videći vjetar veliki uplaši se i počevši 
se topiti povika govoreći: Gospode, izbavi me! 

I odmah Isus pruživši ruku uhvati ga i reče mu: 
Malovjerni, zašto si posumnjao? 

I kad uđoše u lađicu, presta vjetar, A koji bi¬ 
jahu u lađici, dođoše i pokloniše mu se govoreći: 
Zaista, ti si Sin Božji. 

Kafarnaum. 

Opis str. 171., slika str. 174. 

Hljeb s neba. 

Ivan 622 — 72 . 

A sjutradan narod, koji stajaše preko mora, vidje, 
da lađe druge ne bješe ondje, osim jedne, i da Isus 
ne uđe s učenicima svojim u lađu, nego sami učenici 
njegovi otidoše. A druge lađe iz Tiberijade dođoše 

blizu mjesta, gdje jedoše hljeb, kad Gospod dade 
hvalu. A kad vidje narod, da ondje ne bješe Isusa 
ni učenika njegovih, uđoše u lađe, i dođoše u Ka¬ 
farnaum da traže Isusa. I kad ga nađoše preko mora, 
rekoše mu: Učitelju, kad si došao ovamo? 

Odgovori im Isus i reče: Zaista, zaista vam 
kažem : Ne tražite me zato, što znake vidjeste, nego 
što jedoste hljeba i nasitiste se. Starajte se ne za 
jelo, koje prolazi, nego za jelo koje ostaje za život 
vječni, koje će vam dati Sin čovječji; jer ovoga po¬ 
tvrdi Otac Bog. 

A oni mu rekoše: Šta ćemo činiti, da radimo 
djela Božja? 

Odgovori Isus i reče im : Ovo je djelo Božje, 
da vjerujete u onoga, koga on posla. 

A oni mu rekoše: Kakav dakle ti činiš znak, 
da vidimo i da vjerujemo? šta radiš ti? Oci naši je¬ 
doše manu u pustinji, kao što je pisano: Hljeb s 
neba dade im, da jedu. 

Tada im reče Isus: Zaista, zaista vam kažem: 
Ne dade vam Mojsije hljeba s neba; jer je hljeb 
Božji onaj, koji silazi s neba i daje život svijetu. 

Rekoše mu dakle: Gospode, daj nam svagda 
taj hljeb! 

A Isus im reče: Ja sam hljeb od života; ko k 
meni dolazi, ne će ogladnjeti, i ko u mene vjeruje, 
ne će nikad ožednjeti. Nego vam kazah, da me i 
vidjeste, i nevjerujete. Sve, što meni daje otac, k meni 
će doći; i onoga, koji dolazi kmeni. ne ću istjerati 
napolje; jer sidoh s neba ne da činim volju svoju, 
nego volju onoga, koji me posla. A ovo je volja 
Oca, koji me posla, da od onoga, što mi dade, ništa 
ne izgubim, nego da to uskrsnem u pošljedni dan. 
A ovo je volja Oca mojega, koji me posla, da svaki, 
koji vidi Sina i vjeruje u nj, ima život vječni, i j a 
ću ga u s k r*s n u t i u pošljedni dan. 

Tada mrmljahu Židovi na nj, što reče: Ja sam 
hljeb živi, koji s neba sidoh. I govorahu: Nije li 
ovo Isus sin Josipov, kojemu mi znamo oca i mater? 
Kako ovaj dakle govori: Ja sidoh s neba ? 


15 

Kafarnaum. 


Evan- 


Onda odgovori Isus i reče im: Ne mrmljajte 
među sobom! Niko ne može doći k meni, ako ga 
ne dovuče Otac, koji me posla; i ja cuga uskrsnuti 
u posljednji dan. U prorocima stoji pisano : I bit će 
svi naučeni od Boga. Svaki, koji čuje od Oca, i 
nauči, dolazi k meni. Ne da je ko vidio Oca, osim 
onoga, koji je od Boga, on je vidio Oca. Zaista, 
zaista vam kažem: Ko vjeruje u mene, ima život 
vječni. Ja sam hljeb od života. Oci vaši jedoše manu 
u pustinji i pomriješe. Ovo je hljeb, koji s neba silazi; 
da, koji od njega jede, ne umre. Ja sam hljeb živi, 
s neba sidoh. Ako ko jede od ovoga hljeba, živjet 
će uvijek; i hljeb, koji ću ja dati, tijelo je 
moje za život svijeta. 

A Židovi se prepirahu među sobom govoreći: 
Kako može ovaj dati nama tijelo svoje da jedemo? 

A Isus im reče: Zaista, zaista vam kažem: Ako 
ne jedete tijela Sina čovječjega i ne pi¬ 
jete krvi njegove, ne ćete imati života 
u sebi. Ko jede tijelo moje i pije krv moju, ima 
život vječni, i ja ću ga uskrsnuti u pošljedni dan; 
jer tijelo moje doista je jelo, i krv moja doista je 
pilo. Ko jede tijelo moje i pije krv moju, ostane u 
meni, i ja u njemu. Kao što mene posla živi Otac, 
i ja živim Oca radi; i koj jede mene, i on će ži 
vjeti mene radi. Ovo je hljeb, koji s neba siđe; ne 
kao što oci vaši jedoše manu i pomriješe. Kp jede 
ovaj hljeb, živjet će uvije k. 

Ovo reče u zbornici, kad učaše u Kafarnaumu. 
Tada mnogi od učenika njegovih, koji slušahu, re¬ 
koše: Tvrda je ovo besjeda, i ko je može-slušati ? 

A Isus znajući u sebi, da učenici njegovi mrmljaju 
na to, reče im: Zar vas ovo sablažnjava? A kad 
vidite Sina čovječjega, da odlazi gore, gdje je prije 
bio ? Duhje ono, što oživljava: tijelo ne 
pomaže ništa. Riječi, koje vam ja rekoh, 
duh su i život Ali ih ima među vama, koji ne 
vjeruju; jer znadijaše Isus od početka, koji su, što 
ne vjeruju, i ko će ga izdati. I reče: Zato vam rekoh, 

da niko ne može doći k meni, ako mu ne bude dano 
od Oca mojega. 

Otada mnogi od učenika njegovih otidoše natrag, 
i više ne iđahu s njim. A Isus reče dvanaestorici ^ 
Hoćete li i vi da otiđete? 

Tada mu odgovori Simon Petar: Gospode, kome 
ćemo ići? Ti imaš riječi života vječnoga. 1 mi vje¬ 
rovasmo i poznasmo, da si ti Krist, Sin Božji. 

Odgovori im Isus: Ne izabrah li ja vas dva¬ 
naestoricu? i jedan je od vas đavao. 

A govoraše za judu Simonova Iskariota, jer ga 
ovaj šćaše izdati, premda bijaše jedan od dva¬ 
naestorice. 

Isus kori okorele gradove. 

Mat. 1 120—24^ 

Tada poče Isus prekoravati gradove, u kojima 
se zbilo najviše čudesa njegovih što nijesu činili 
pokore: Teško teoi, Korozaine, teško tebi, Betsaido! 
jer da su se u Tiru i u Sidonu zbila čudesa, što su 
se zblila u vama davno bi već u vreći i pepelu po 
koru činili. Ali vam kažem: Tiru i Sidonu lakše će 
biti u dan sudnji, nego li vama. I ti, Kafarnaume, 
zar ćeš se do neba podići ? Do pakla ćeš sići, jer 
da su se u Sodomi zbila čudesa, što su se zbila u 
tebi, može biti bi ostala do ovoga dana. Ali vam 
kažem, da će zemlji Sodomskoj lakše biti u dan 
sudnji, nego li tebi. 

Kod izlaza iz Jeruzalema. 

Psalam 136. 

Na vodama babilonskim sjedasmo i plakasmo 
opominjući se Siona. 

O vrbama sred njega * vješasmo harfe svoje. 

Ondje iskahu, koji nas zarobiše, * da pjevamo 

I koji nas odvedoše: * pjesmu nam pjevajte iz¬ 
među pjesama Sionskih. 

Kako da pjevamo pjesmu Gospodnju * u zemlji 
tuđoj. 




228 


Kod izlaza iz Jeiuzalema. 


Ako zaboravim tebe, Jeruzaleme * neka se za¬ 
boravi preda desnica moja. 

Neka prione jezik moj za grlo moje, * ako se ne 
opomenem tebe. 

Ako ne metnem Jeruzalema * počelom svrh svega 
veselja svojega! 

Pomeni Gospodine dan Jeruzalemski * sinovima 
Eđomovim. 

Koji rekoše: * raskopajte, raskopajte ga do te¬ 
melja ! 

Kćeri Babilonska jadna! * blago onome, ko ti 
plati za djelo tvoje, što si učinila nama. 

Blago onome, koji uzme * i razbije djecu tvoju 
o kamen ! 

Slava Ocu i Sinu i Duhu svetom Kako bijaše 
u početku, tako i sada i svagda i u vijeke vijekova. 
Ame. 

Leon XIII. je 8. siječnja 1889. podijelio oprost od 300 go¬ 
dina hodočasnicima, koji ovaj psalam mole na brdu ,,Skapus“, 
kad idu iz Jeruzalema u Nazaret. 


Što je Komisarijat Svete Zemlje? 

Nazaret, Betlehem, Jeruzalem, pa Sion, Gece- 
mani, Kalvarija, to su mjesta, koja su svakom krš¬ 
ćaninu već od djetinjstva poznata. Ona zemlja, u 
kojoj se ta mjesta nalaze, zove se Sveta Zemlja . 
I uistinu je sveta. Sveta je, jer su u njoj živjeli to¬ 
liki Sveci i ugodnici Božji. Osobito pak je sveta, 
jer se u njoj rodio, živio i za nas umro Isus Krist , 
Sin Božji , Bog i Spasitelj naš. On je tu zemlju po¬ 
svetio, dok je kao maleno djetešce na njoj ležao, 
posvetio ju je svojim svetim stopama, dok ju je svu 
propovijedajući mnogo puta prošao. On je nju po¬ 
svetio, svojim svetim koljenima, dok je po cijele 
noći za spas ljudi molio, svojim suzama, koje je za 
grješnike lijevao, osobito pak svojom svetom krvlju 
u Gecemanu, za bičevanja i na Kalvariji, gdje ju je 
do zadnje kapi za nas prolio. Zato je u onoj zemlji 
sve sveto: svako brdo i dolina, svaki grad i selo, svako 
polje i svaka travčica, da svaki kamen, jer je svuda 
Bog vidljivim načinom hodao i svuda je njegov bo¬ 
žanski pogled počivao. Da, ta zemlja je domo¬ 
vina Boga-Ćovjeka Tu dakle zemlju mora svaki krš¬ 
ćanin ljubiti i štovati. 

Trebalo je na onim bar važnijim mjestima sa¬ 
graditi crkve, treba da se na tim mjestima posebnim 
načinom Bogu služi. Zatim treba osnivati škole, 
sirotišta za zapuštenu djecu, bolnice, kuće za hodo¬ 
časnike, pomagati sirotinju, koje osobito tamo ima 
mnogo, jer je sve većinom goli kamen 

Ne zaboravi mili čitatelju, da je Sveta Zemlja 
u turskim rukama. Kao što je njekoč Spasitelj samog 
sebe »predao u ruke nevjernika? tako je sada svoju 
domovinu. A,zašto? To On sam zna. 

Kako se pako Turci brinu za naše svetinje i 
naše potrebe, možeš si i sam misliti. Kako dakle na¬ 
mirivati sve ove potrebe ? 

Već sedam stotina godina straže časnu stražu 
na Svetom Grobu Isusovu oci franjevci i čuvaju 
katolicima tamošnja svetišta* za njih krv prolijevaju 
i glave gube. 

Sv. oci pape, uvidjevši njihove teškoće i potrebe 
Svete Zemlje uvijek su vjernicima na srce stavljali, 
da ih pomažu. Tako n. pr. Pijo VI. g. 1778. zapo¬ 
vijeda vjernicima, da svojim prinosima pomažu oce 
franjevce u njihovu nastojanju. Još oštrije nalaže 
Leon XIII. g. 1887. vjernicima, da daruju, a svim 
biskupima zapovijeda, neka se brinu, da se u svim 
župnim crkvama na veliki petak sakuplja milostinja 
za Sveti Grob. Slavno vladajući Pijo X. 23. listo¬ 
pada g. 1913. obnovio je tu naredbu Leona XIII. i 
vjernicima opetovno naložio, da budu darežljivi pram 
Svetoj Zemlji. Zato su svi naši hrvatski biskupi od¬ 
redili u svojim župama, da se milostinja sabrana pred 
Svetim Grobom na veliki petak, šalje za uzdrža¬ 
vanje pravog Svetog Groba u Jeruzalemu. 

Da se ova milostinja lakše sakupi, postavljeni 
su u svakom narodu neki franjevci, da budu komi- 
sari ili namjesnici Svete Zemlje. Takav je komisar 
ili namjesnik Svete Zemlje u Zagrebu za sve hr¬ 
vatske pokrajine imenovan 10. kolovoza 1905. Nje¬ 
gova je služba sakupljati milostinju za Svetu Zemlja 
i širiti pobožnost spram Svetoj Zemlji. 

Da se što lakše sabire ta milostinja i da se vjer¬ 
nici što bolje potaknu na darežljivost spram domo¬ 
vine premilog nam Spasitelja, osnovano je pobožno 
društvo po imenu: Vojska svetog Križa , koje je sv. 
stolica obdarila premnogim duhovnim dobrima. Čla¬ 
nom tog društva postaje svaki, tko po svojoj mo¬ 
gućnosti daruje štogod za Svetu Zemlju. 

Duhovna dobra jesu ova: Članovi Vojske 
sv. Križa postaju dionici svih dobrih djela, koja čine 
u Sv. Zemlji sinovi sv. Franje, svi domaći vjernici 
i hodočasnici. Zatim postaju dionici oko 80 sv. misa 
na dan ili preko 3 o tisuća na godinu (Pijo VI. 3 u 
srp. 1778.). 

Leon XIII. podijelio je apostolskim pismom od 
18. lip. 1887. i 26. lip. 1894. 

i. svim članovima i promicateljima Vojske sv. 
Križa potpuni oprost na Božić, na Uskrs i na smrt¬ 
noj uri; . . 

2 promicateljima još i na Novu godinu 1 na 

Veliku Gospu; 

3. biskupima i svećenicima, koji preporučaju 
Vojsku sv. Križa, vlast blagosivati križeve s opro¬ 
stima križnog puta i primati vjernike u bratovštinu 

pojasa sv. Franje. v 

Ovo društvo je ponešto rašireno i u našoj do¬ 
movini. Imademo već u mnogim mjestima svoje po¬ 
vjerenike, koji sakupljaju milodare i šalju ih ovom 
Komisarijatu. 

Znadeš li, mili čitatelju, za takvog povjerenika, 
daj mu po mogućnosti svoj prinos za domovinu 
premilog nam Spasitelja. Ako li ne znaš za takvog 
povjerenika,"a Ti svoj dar sam pošalji poštanskom do- 
značnicom na Komisarijat Svete Zemlje Zagreb , 
franjevački samostan . 

Ako zaboravim tebe, Jeruzaleme, * neka 
se zaboravi preda desnica moja. 

Neka prione jezik moj za grlo moje, * ako 
se ne opomenem tebe. 

Psalam 136. 

O. Ivan Franković, 

komisar Svete Zemlje. 

Kod Komisarijata Svete Zemlje 

dobiva se: 

Album Svete Zemlje sa 62 slike na finom papiru 
s opisom, na čelu ima sliku Betlehema u bojama 


— veličina 14X20 cm. — uvezan . . . K 2’— 

Isti Album sjajno uvezan.K 3*— 


Album Terrae Sanctae sa 125 slika (bez opisa) 
veličina 25X18 cm fino vezan . . . . K 4•— 

Album Terrae Sanctae sa 100 velikih slika, veli¬ 
čina 32X25 cm s lat. natpisima, fino vezan K 5-— 
Fotografije i cvijeće iz Svete Zemlje ; s jedne su 
strane lijepe fotografije svetih mjesta s natpisima 
u franceskom, engleskom i njemačkom jeziku a s 
druge strane prešano i umjetnički prilijepljeno cvi¬ 
jeće iz svetih mjesta. Knjiga je originalno uvezana 
u korice od maslinskog drva, i lijepo pristaje u fini 

salon i sobu za posjete.K 20 - 

Mali vogja hodočasnika, kratki opis najvažnijih sve¬ 
tih palestinskih mjesta s više razmatranja i moli¬ 
tava, preveo dr. o. Julijan Jelenić u Sarajevu K —*50 
Osim toga imade Komisarijat Svete Zemlje raznih 
stvari blagoslovljenih na sv. Grobu Isusovu. Po tim 
stvarima dobivaju vjernici, koji ih pobožno upotreb- 
ljuju velike milosti i oproste. Budući da su blago¬ 
slovljene, ne prodavaju se, nego se daruju dobroči¬ 
niteljima Svete Zemlje — Među takve stvari spada: 
Slika: Žalosna Majka na brdu Kalvariji, veličina 
54X72 cm; 33X43 cm; 20X26 cm. 

Križevi od maslinskog drva, od jednostavne pa do 
najfinije izradbe, i obloženih sa sedefom (Perl- 
mutter), i križića od čistog sedefa. 

Krunice od maslinskog drva, od maslinskih koštica 
i sedefa. Medaljice razne vrsti. 

Sličice okićene cvijećem iz Svete Zemlje ili listom 
od maslina iz vrta Gecemani, kojima je Gospodin 
Spasitelj korijenje zalio svojim svetim krvavim znojem. 
Sveto ulje od spomenutih maslina. 

Sjeti se Jeruzalema! 

Komisarijat Svete Zemlje 

Zagreb , franjevački samostan. 




































